
PJESNIČKA PROZA 


Jer što je pero ? Pero je glasnik slobode, 
pero je evanđelje budućnosti u 
ustiju sadašnjosti. 




PRVI HONORAR 

Bio je doduše samo slagar, ali kakav slagar? Sigurno ne bi 
našao na daleko i široko hitrije ruke, nego li je bila u tiskari tih 
velikih novina, koje su se borile i to kruto borile za svoja načela. 
I kao da je on ćutio tu očajnu borbu skrajnosti, j r tko ga je vidio 
uz radnički ormar, kako se žuri, kako li se znoji, sigurno bi po- 
mislio, da ga zanašaju one „slobodoumne ideje" velikoga dnevnika. 
A tko zna, je li to bilo tako? Možda je nasuprot ćutio on neodo- 
ljivu grst i tajnovit prezir, slažuć te šarene članke? Možda je baš 
i slutio sve one kletve, kojima će danas sutra mnogi zavedeni 
dobrijan kleti zavodnika? Pa da ga nije pri tom pekla savjest? 
Tako? Tuj li je možda uzrok njegovom uzdahu, koji mu se je tada 
oteo iz kašljucavih prsiju? A1 čemu da gonetaš? U njega bje uzdah 
djetetom trajnije boli, one boli, koja ne jenja, ko da bi ju otpuhnuo. 
A gle — toga upravo ne opažaš, jer ako i je on uzdahnuo, to je 
opet prionuo uz rad živo, živo ko da ga ništa ne peče. Ništa?! Zar 
su te kašljucave prsi mogle tomiti bol i trpnju? E tad bi on bio 
velikim umjetnikom mnogo većim, nego li je njegova hitrina! No 
kao da mu je ipak nešto sjelo na grud. Prebiruć olovna slova bio 
je marljivi slagar sve to nestrpljivijim i većkrat je jur zavirio kroz 
staklena vrata u sobicu gospodina urednika. A1 iz nje je dopirao 
smijeh, dvojak smijeh. Onaj tanki, katkada krešteći glas bijaše iz 
grla debeloga gospodina, komu je drugi ulašteni gost uvijek dovi- 
kivao: gospodine uredniče! Da, to vam je bio gospodin urednik, 
nekoć pjesnik, zatim — — no pustimo to, jer bi napokon bili u 
neprilici pri krstidbi svih staleža, kojim se je debeli gospodin vrtio 
i motao. Zlobni jezici brbljali su doduše, da je tomu bila uzrokom 
samo spasonosna ona ćud, po kojoj je gospodin urednik nepre- 

stance okretao kabanicu i to, da 1’ srećom ii nesrećom, slučajno 
uvijek proti vjetru, al tko bi tomu vjerovao! Pa zar se on ne bori 
danas za načela? A njegova važnost, njegov ugled? Evo će vam 
ga posvjedočiti onaj drugi suhonjasti dostojanstvenik, koga je opet 
gospodin urednik revno nazivao: gospodine cenzore! — Cenzor! 
— kaž'te mi, da je njegov sud malovrijedan?! Pa koliko li onda 
ne vrijedi gospodin urednik, kad ga on toliko štuje. I gledajte on 
se je sasma povjerio njegovoj uviđavnosti, jer gospodin cenzor 
ni ne kvari onih blagoslovnih redaka velikoga dnevnika. Siguran 
je, da mu je urednik „izvrstan čovjek". Da što — tu nije li se 
taj debeli gospodin junački borio i usprkos onoj dosjetci o kaba- 
nici i vjetru? Ne takova čovjeka nije smio gospodin cenzor nadzi- 
rati — za to radije prasnuše obojica u smijeh mjesto da se pre- 
piru o člancima! — - - — — 

Taj smijeh dopro je do položitog ormara, gdje je on slagao 
za sutrašnji arak. A začuv ga, škripnu mladić zubima i zakašljuca 
očitom mukom prsiju. 

Napokon to bijaše prvi uzdah, koji mu se je oteo iza du- 
goga, dugoga mučanja. Da, to bijaše prvi uzdah, koji je odjeknuo 
doduše teško, ali ipak prizvukom neke tajne, nevidljive radosti. 
A čemu? Zar je možda dovršio veliki slog? No to je bilo dnevice, 
a tomu se on toliko radovao ne bi. II se je poveselio, da može 
kući, a tamo je imao roditelje, možda i — - . — ? Ej, pustimo to. 
Valja da poštujemo svetinje ljudskoga srca, jer u njima ima uvijek 
nešto božanstveno. Pa zašto je dakle uzdahnuo taj dobri, taj mar- 
ljivi slagar? Gledjte, zašto! Gospodin cenzor uzeo je baš svoj 
lašteći se šešir, sjajan ko i nova olovna slova, pri kojima sirote 
gube vid, jer — moraju! I pokloniv se gipko, vješto, pa stisnuv 
ruku gospodinu uredniku, uminu na vrata. Svi radnici gledali su 
nekako čudno za gospodinom cenzorom, gledali — pa se i na- 
gledali, a gospodina cenzora dojmio se je taj pogled baš tako kao 
da mu je tko porugom kazao: gospodine, vi niste — cenzor! A kad 
su se zatvorila vrata, ganu se slagar, pa koraknu na onaj stakleni 
ulaz. 

Stupao je mirno, ta on je dovršio svoje, stupao je svijesno, 
ta on je znao i zašto. Doduše, njega nije smeo pogled debeloga 
gospodina urednika. Živim pozdravom pruži mu on na stol bijeli, 
sitno ispisani arak. Gospodin urednik razvijao je papir, motao ga 

i amo i tamo, hm-kao i napokon sve svoje kretnje stegnu u jedan 
upit. A taj upit bio je upit čuda, al i upit gospodara, upit službe. 
— No pak što biste vi, dragi, htjeli, a? 

Voljan sam, gospodine uredniče, da se to tiska. 

A— a, vi ste voljni! Tako? Recite mi, što ste vi ovdje? 

— Ja? Slagar, gospodine uredniče i — — 

— Dosta. To pamtite! No da pređemo na stvar. Jeste li vi 
napisali ovo? 

■ — Jesam. 

— Sami? 


- Da. 

. — Bez ičije ponuke, bez ičije pripomoći? 

— Bez ičije ponuke, bez ičije pripomoći. 

— I vi biste željeli, da se ovo tiska? 

— ' Želio bih. 

— No dosta. Možete otići. Sutra kazat ću vam što je. Mo- 
žete otići. 

Mirno poklonio se slagar i otišao. Napokon i on je preko- 
račio prag uredništva, njegov sastavak ležao je u spremnici redak- 
cije. I bit će tiskan. Sutra — to još ne, posutra moguće. Ako ne 
posutra, onda — — - — . To je sigurno. Tako vam je mislio siro- 
mašni slagar žureći se iz poslovnice velikoga dnevnika kući. Bi- 
jaše večer, a bližio se je sedmi sat. Pločnici velikoga grada tek 
su šumili od silne naloge svijeta, a u taj šum miješao se je topot 
konja, koji su vukli sjajne kočije, a u kočijama još sjajnije ljude. 
Uz jujukanje krabulja hitilo je sve, što je moglo, na ples, jer bilo 
je negdje pod konac poklada, a zabave su mnogome rijetke, ma 
trajale i bez prekida. Svud život, svud smijeh. Kroz tu dakle 
vrevu spješio siromašni slagar kući. Bogata rasvjeta plina sipala 
se je po ljudstvu, po raskošnim izlozima, što su mamili mnoge 
i mnoge da postanu pred ogromnim staklom trgovačkoga prozora, 
da se nadive i srebru i zlatu i da razmisle, što je sreća? Ali siro- 
mašni slagar nije ondje postanuo, on je jurio dalje, dalje. Nije 
njega zavodio onaj glatki šapat, koji čuješ na pločniku velikoga 
grada, niti su ga zanimali oni stasiti, bogati muškarci, koji se ziblju 
naoštriv ovdje duge brkove sad gore sad dolje, misleći, da je ako 

ne baš najljepši, a ono bar najzanimljiviji. Nisu ga mamile niti 
one debele gospođe, koje spuštenim trepavicama najbolje vide, 
pače niti one vječne djevojke, koje se smiju tek da ti pokažu zu- 
biće, koje te pogledaju tek da im vidiš oko, koje uzdahnu tek da 
im opaziš velike grudi. Doduše, on bijaše slagar, dakle stvor, na 
koji ne vrijedi da se obazreš, on bijaše radnik — no tko da mari 
za sirotinju? Pa kao da je on to i sam znao, jer premda je njegov 
kaput bio čist, čist ko božje ono sunce, ipak se je opažalo tu i 
tamo skrbnom zakrpom pobijeđeni zub vremena. Pa briga ga bila 
za sve to, ako drugi nisu marili za nj nije ni on mario za druge, 
već je jurio kraj svih tih mrtvih i živih ljepota ko onaj, koji hrli 
uzvišenijem cilju, nego li su sve te uzgredice. Jur je minuo onu 
najveću stisku, ulica je sad bila mirnija, mračnija, tek iz jednog 
prozora sjalo je jače svijetlo. Tuj se ustavi on, pa zaviri u izlog 
i trag veselja zaigra mu na suhom licu. Veseo gledao je on u 
plinski plamen, ali još veselije u plavi rubac pod plamenom. „Kupit 
ću joj, ali sad ne mogu. Teško se živi, ali čim dobijem honorar, 
kupit ću joj. Da, ja joj moram to kupiti. Sirotica, neka se veseli!" 

I pogledav još jedamput na onaj plavi izlog, pozdravi ga živom 
željom ko da mu je htio reći: „Čekaj me, još te doduše ne mogu 
kupiti < nemam, ali čekaj me!" I otputi se dalje. 

Još malo koracao je glavnom ulicom, a onda skrenu kroz 
ona tri zaokreta i ubrzi použjom stazom. Bilo je pusto u tom 
predjelu, a ona polutama s nedostatka svjetiljaka činila je tu 
pustinju još pustijom. Ko nijeme sjene prolazio je tu čovjek uz 
čovjeka, al samo na onom zagibu mogao si opaziti življu čeljad, 
gdje šapće u dvoje. Pa bi onda umicali ti parovi pod veliki svod 
visoke, stare kuće, iz koje se je čuo hihot, vika, krik. Pošteni radnik 
minuo je i uz tu zgradu i jurio dalje, dalje ... Još jedan zavoj i 
eto ga. Maleni bio je stan kamo je zašo, al pod tim krovom on se 
je rodio i bio mu je svet, Hrlo pope se po drvenim stubama i otvori 
vrata. Uđe, zagleda se. Pet šest koračaja pred njim bila su druga 
vrata (da je bio dan vidio bi kako ih se je čađa pohvatala), a na 
tim vratima malo okance. Nekako blaženo proviri radnik kroz to 
zamagleno staklo i zamisli se. Uz maleno ognjište sjedila je mala, 
zdrava ženica dragajući na krilu zlatovlasog sinka. Mili dječačić 
svijao se radostan uz njena rumena lica, na kojima je veselo po- 
igravao zar domaće vatre. I grlio je maličak i hvatao je punim 

ručicama za obrub košulje, koja je zastirala njegov raj — materinje 
grudi. „No, dragane, tepala mu majka, kako ono „očenaš"?" Ali 
mali se uozbiljio i drhtavim glasićem prošaptao: Gdje je tata? 
Dobroj ženici drhtnuše prsi, a da je tkogod mogao zaviriti iz ku- 
hinje kroz ono zamagljeno staklo bio bi vidio, kako si je siromašni 
radnik obrisao oči, bio bi čuo, kako je prošaptao: svakako i njemu 
moram da kupim, čim dobijem! I šapćući tako zakašlja siromak . . . 

Kao preplašena prenu se žena. Evo ga! Tim usklikom posrnu 
ona do čađavih vrata. Al kakav li to bijaše on večeras? Njeno 
oštro oko zapazilo je odmah, da je on mnogo slabiji, nego li je 
jutros otišao, „što ti je? pitala ga ona u strahu, al on joj nazvao 
sasma prijatno: dobar večer i podragao ju po licu suhim prstima, 
na kojim se poznalo tragove olova i poljubio sina. Pa kako je bio 
prijazan i veseo — ne, on ne mogaše biti bolestan — to ju umiri 
i ona bijaše opet ona vedra i sretna ženica. Al nije ona znala, da 
se je pod tim smiješkom ljubavi skrivao bolesnik i da se je u tim 
prsima tajilo nešto, što je moglo pomutiti sreću njihovu. Bit će 
tomu mjesec dana što on kašljuca i kroz cijelo to maglovito vri- 
jeme govorila mu je ona neka otiđe liječniku, da se popita, i neka 
joj onda kaže iskreno, što mu je liječnik rekao. Ali kroz sve to vri- 
jeme uvjeravaše opet on nju, da je to tek mala prehlada i ništa 
više. No napokon nije se više mogao šaliti, jer činilo mu se je, da 
je bolje potražiti lijeka. To je i učinio, al on joj toga nije htio, nije 
mogao kazati. Ta gdje, mislio je on gledajući je tako zažarenu od 
domaće vatre, ta gdje da joj reknem! To bi ju ubilo! Bože moj, 
Bože moj, kako da joj kažem, da mi je jutros u radionici navalila 
krv na usta i da mi je liječnik naložio ostati kod kuće, dok se ne 
oporavim, a onda svakako kaniti se zanata, koji će me ubiti, ako 
se za dobe ne pričuvam. Što ću? Sirotica — ne, to bi ju ubilo! Ipak 
— mislio je on dalje — nije valjda još tako zlo. Čuvat će me Bog, 
jer valja da joj kupim za Uskrs onaj plavetni rubac. Baš će joj 
lijepo pristajati. A onda i malomu; svakako valja da ih obrađujem. 
Samo da dobijem honorar, onda je lahko! — — Tako je mozgao 
jadnik večerajuć večeru zadovoljstva i smijući se, da se i oni smiju. 
Pače, kad je legao u krevet, da počine od dnevnoga napora, pri- 
slonio je sretan glavu na njezine grudi i tako zaspao. Ali u snu 
vidio je, kako mu gospodin urednik čestita na članku; kako hrli u 
onaj dućan, da kupi onaj plavetni rubac. Gledao je, kako se je ona 

tomu daru radovala, al ćutio je koliko li je ona sretnija bila, kad 
je zapazila, da on više ne kašljuca. Kupit ću joj, svakako valja da 
joj kupim; eto, to bijaše njegov san. 

I opet minuo dan, minuo u nepovrat. Tiha, tiha noć drhtala 
je nad krajem, baš tako ko da pramen materinje kose dršće nad 
čedancem. I pazi majka, da se zlato ne probudi, pazi majka, dok 
mu onaj svježi večernji hladak nježno prošaptava: spavaj, spavaj, 
dok još ne znaš jade! Da, spavaj, spavaj! — 

Klecavim korakom srnuo je večeras slagar kući svojoj. Nje- 
govo žuto lice prevuklo se je tuj i tamo mračnijim crtama, a usne 
su mu drhtale grčevito. Motao se je nekako poražen kroz vrevu i 
smijeh, i da si ga pozornije promotrio, kad bi mu sjaj plina sa bo- 
gatih prozora pao po licu, bio bi opazio groznu borbu, koju je 
hrvao u prvoj vatri. On je letio, al nije znao da leti, pest mu se je 
grčila, al on nije znao, da mu se grči. I opet, ko i sinoć prošao je 
on onu najgušću stisku, pa zašao na mirnije. Straga dopirala je 
do njega pjesma, a on se požuri jače. Zar je bježao od pjesme — ? 
Ne, on je ugledao onaj prizor, uz koji je sinoć onako sretan po- 
postao i ugledav ga pohiti naglije, naglije. Al ipak se nije mogao 
sustegnuti, da proletiv uz njega ne pogleda onaj plavetni rubac. 
Al to bijaše tek što bi okom trenuo i on ga minu prije, nego li bi 
ti teška suza kanula na tlo. Jureći tako ne zađe na onu stazu već 
upopriječi preko trga. Velik bijaše to trg, još nedovršen. Ko gole 
okosnice penjale su se tuda u crnu noć drvene skele, a dugi konopi 
spuštali se niz nje ko suhe žile tih okosnica. Prazninom zijali su 
prozori u crnu noć ko da bi to bile šuplje oči prhke lubanje, koju 
je jur davno izbacila lopata, al ona još smaže da se smije i ruga. 
Pri kraju trga bila je klupa. Tamo se je požurio radnik, ko mrtvo 
tijelo klonuo na nju. Sjedio je tako oduže, disajući naglo. Trošni 
šešir bio mu se nagnuo na desnu slijepočnicu, dugom kosom igrao 
mu vjetar. I taj vjetar hladio je čelo poštenjaku, a on mu se po- 
davao rado. Možda je mislio, da mu je to još najbolji prijatelj? 
Oh, ne; toga on pomislio ne bi, dok je za nj kucalo ono srce. I sje- 
tivši se toga srca zakašljuca jadnik i oćuti bol u prsima. Teška 
suza teknu mu niz lice i zape mu na usni. A on sirota progutavši 
tu suzu oćuti u grlu zadah krvi i tad ga spopa kašalj. Na taj jad 
trgnu se on ko preplašen sa one klupe; ta bila je noć, a on je bo- 
lestan sjedio na ovoj zimi! Ah, koliko joj je zgriješio! Al, Bože, 

on nije toga znao, on se je tek sada prenuo u svijest. Omotavši se, 
što je bolje mogao, pohiti kući. Na dovidu malenog si stana ote 
mu se tek jedan uzdah, tek jedna kletva. „Prezirem Vas, vi podli 
ljudi, vi zvjeradi!" To bijaše vapaj uvrijeđenoga srca, srca, koje 
je ćutilo, a zato i trpjelo. 

Večeras gledala je dobra ženica preplašeno svoga dobroga 
muža i zalud njena ispitivanja, zalud sve. On joj nije ničesa odao, 
pače uz sve njene molbe on nije ni pomislio na to, da joj što kaže. 
Večerali su tiho i mirno. Ona je napokon ušutila, ona se je snuž- 
dila, a on je to opazio. Jest, on je morao opaziti, da ju njegovo 
mučanje muči, zato je i pokušao, da se nasmije, pače pod konac 
i neobično se je uzrazgovorio. I tako uspje te je probudio u njoj 
malko života. Nu usprkos tomu, što se je ona smijala, nije ipak 
mogla da prešuti jednoga pitanja. A to pitanje korilo je njega, 
premda ga je ljubav izrekla ko brigu, a ne ko prigovor. „Zar ne, 
da ti ne trpiš?" — tako ga je pitala žena. On joj je odgovorio — 
ne, al je i zapazio, da se je nje taj ,,ne čudno dojmio. Znala je 
ona, da je prisiljen, jest znala je - — > što bi znala, ali ne slutila je 
barem otkud njegovi jadi, jer ljubavi prevariti ne ćeš. „Da joj 
kažem?" — pitao se radnik gledajući ju gdje pere na ognjištu ma- 
leno suđe, — „da joj kažem? Ako joj ne reknem sve, kako je bilo, 
mislit će, da sam bolestan, a to bi joj bila ljuća rana, nego li ovo. 
Aj, aj, ala sam bedast" — pobijao je opet sama sebe — ,,al onda 
sam joj odao i tajnu i njezino veselje ne će biti ni na polovicu 
onakovo, kakvo bi bilo, kad bih ju iznenadio. Da, šutit ću, ne ću 
se mrgoditi i — — i ja joj moram kupiti onaj plavi rubac, al ona 
ne smije o tom ništa znati. Da, tako ću uraditi , * * bodrio se radnik 
sjedajući na trošnu stolicu uz crveni okrugli stol. Taj stol bio je 
ures njihove tijesne sobice, u koju se je odmah iz kuhinje ulazilo. 
Sjednuv zagleda se slagar po svojem siromaštvu. U kutu širila se 
je velika postelja, čista i snažna. Dobra ženica raskrila ju je već 
za slatki počinak toli lijepo i uredno, da bi od same želje slatko 
pozaspao. Do njihova kreveta bila je jošte podobra kolijevka, a 
u njoj zlatokosi zalog ljubavi njihove. Jošte jedan ormar, na ko- 
jemu se je vidjelo kojekakvih pozlaćenih zdjelica, i dva tri stolca 
uz spomenuti stol * — eto, to vam je bila sva naprema u sobici si- 
rota, koje su se toli ljubile, ali kojim je, jao, to bilo sve, što su 
mogle. Razgledavajući golu svojinu svoju maši se radnik rukom 

uvaženi list dođe na zao glas. To bijaše sve! Povrativ mu njegov 
sastavak, (kojega se gospodin urednik uz silno odobravanje go- 
spodina cenzora više ni dotaći nije htio), otpravi ga iz svoje so- 
bice. Eto, to su bile rane siromašne sirote! Odoše toli lijepe nade, 
zginuše toliki zlatni sni. A1 neka bi to — tek da je on mogao njoj 
veselje učiniti. Ali sada je bilo sve badava. Joj, ala ga je to peklo, 
ma ko da mu tisuću zmija srce pije. I tako vam je on srnuo ko lud 
pločnikom velikoga grada neutješan, osramoćen. Nehotice grčila 
mu se pest u šaku i on je osjećao želju, da zdrobi pod jednim za- 
mahom sve te debele svemožnike, što lažu tako lake duše ko da 
mole. Ali on je bio slab, on je bio sirota i morao je — šutiti. Ah, 
kako mu je vrila duša, kad se je ono pijevčio bahati gospodin 
krsteći ga onako i ovako, sve upoprijeko. Njegova duša bila je 
ko kipući sumpor, ko otrovna zmija, ali nije bila slijepa, premda 
se je ljuto hrvao da se svlada. Jer što bi bilo, da mu se je samo 
jedna riječ potkrala na drhtave usne? Eno, on bi mogao smjesta 
seliti iz poslovnice velikoga dnevnika, u široki svijet, da onda na 
lijepom miru razmišlja: zašto je baš Bog ljudima dao jezik? A što 
bi onda njegova ženica, njegova mila i draga ženica, koja je i u 
onom času, kad ga je gospodin urednik onako ljuto psovao, na nj 
mislila, pazeći da joj ne prekipi lončić, u kojem se je po savjetu 
stare susjede kuhao nekakav korijen, inače blagoslovan lijek proti 
kašlju. On je na sve to mislio i premda ga je boljelo, što mora 
šutiti, dopuštajući da mu gaze svijest, ipak je uza sve to uviđao, 
da je najprva svijest nadvladati sebe, da ne trpe drugi. On je to i 
učinio, ali kad se je žurio kući zakipjela je opet njegova duša, za- 
kipjela je tako, da je on zaboravio na sama sebe i na svoje slabe 
prsi, te da je posio na klupu velikoga trga, zureći u one prazne 
prozore, koji su buljili u noć kao kakva crna avet. I njemu se či- 
nilo, da se na te prozore pomaljaju nekakve glave, tresući debelim 
podvoljkom. On ih je poznao: sve te glave bijahu glave gospodina 
urednika. On im je čuo smijeh, on im je ćutio rugu. Glave mu do- 
vikivahu: Buntovniče, buntovniče, gladan si, a sanjariš! Buntov- 
niče! — taj vrisak trgnu ga i on se prenu. Sjedio je u svojoj sobici 
stišćući grčevito rukopis. Zar sam zbilja buntovnik? — zapita se 
on nekom grozom i zaviri u naslov svoga članka. Ali taj je naslov 
glasio: Kako da se pomogne radničkome staležu! Razumijem vas, 
gospodine uredniče, prošapta slagar, a usne mu se lagano trznuše. 

On se je nasmijao. Taj smijeh bio je smijeh prijezira, onog prije- 
zira, kojim prezire svijesna sirota sljepara gavana. 

Tako ga nađe žena. Vidjevši da je unišla poprimi on opet 
onaj prisiljeni izraz lica, ali badava, badava. Ona je vidjela, kako 
je on pred njom nešto naglo u džep sakrio; ona ga doduše nije 
htjela pitati, što da je ono, ali je mislila i mislila. Laganim korakom 
pristupi ona mužu, lagahnim glaskom upita ga: kaži mi, da li trpiš? 

Pusti me, nije mi ništa, - — odgovorio joj on. Ali oćutivši i sam 
oštrinu svojih riječi, pristupi k njoj i uvjeravaše je lijepim nači- 
nom, da ga ne boli. — Ej, onda ti se je nešto dogodilo, čitam ti iz 
očiju. Ti si morao negdje moliti. — Nisam molio! — Čekaj, onda 
kako drugačije. Evo, ti si nešto htio, ali te odbiše. Evo, da pogo- 
dih! — veselila se je ona živo. — Ali čemu da se brineš za to. Ta 
hvala Bogu još imamo naš dnevni krušac. Ako ti ne pođe ondje za 
rukom, poći će ti drugdje. Eto, eto, baš za tu nezgodicu ne ćemo 
gladovati ! 

Tako ga je uvjeravala dobra ženica privijajući se milo uza nj. 
Ali on je stajao čvrsto, zamišljeno. Da, prošaptaše mu usne. Ovdje 

nisam uspio, mogu drugdje. Znam, što ću, ali onda ? Tad za- 

kašlja sirota toli teško, toli bolno, da ga je žena plašno pogledala. 
A1 — prosti. Bože, — s njegova lica kao da je u taj tren iščeznula 
svaka neizvjesnost, jer, rekbi, da je on u tom kašlju našao odgovor 
za svoj — onda? Ali obazrijevši se na svoju ženu i na onu koli- 
jevku, problijedi kao zid. Da sakrije blijedilo svoje ogrli ženu živo, 
živo, ali ona je plakala i gorke kapi padahu mu po lijevoj strani 
prsiju. A tuj je pohranio svoj rukopis. Suze bijede valja da je po- 
svetila još i suza ljubavi. To bijaše suza žene, suza majke! 

Minulo od tada nekoliko dana. Siromašni radnik bijaše na- 
jednom mirniji, mnogo mirniji, nego li bi se tomu od bolesnika na- 
dati mogao. Neko zadovoljstvo prelijevalo mu se je žutim licem i 
ono izgledalo kao blaženo, kao spokojno. Ali usprkos tomu ćutio je 
on, kako mu se sve veća praznina širi u prsima, kako ga sve to ljući 
kašalj muči i umara. Pače češće bi mu navalila krv na usta i on je 
jur jedan rupčić bacio na ulici samo da si žene ne prestraši. Nje- 
govi sudruzi u slagaonici žalili su ga od srca, pa su ga bodrili i tje- 
šili, ali iza leđa saželi bi dvojbeno rameni, — no u toj kretnji bilo 
je boli, bilo je sažali. Ta oni su ga ljubili, a tek da su znali, — 

t Bože, koliko bi ga više ljubili bili! No on je tajio pred njima svoja 
čuvstva, on je motrio, mislio i — mislio. I tako su mu prolazili dani 
skoro zadovoljno. O bio bi međutim potpuno sretan, tek da je bio 
zdraviji. Ali nagla neka slabina počela ga sada snalaziti i on bi 
većkrat u radionici morao malko posjesti, no rekbi da mu to poma- 
galo nije. Koljena su mu katkada drhtala kao grančica na vjetru, a 
dobri ljudi kažu, da je to pogibeljno, vrlo pogibeljno. No uza sve 
to, kao da je neka nevidiva sila podržavala lomno mu tijelo. Bila 
je to nada, ali u što? U bolju plaću? aj, aj, to je bilo nedostojno, a 
za sad i nemoguće. Ili možda u skoro zdravlje — ? Ali ona drhta- 
vica, ono kašljucanje toli mučno i toli kobno, ah, to bi mu izbilo bez 
dvojbe takvu misao iz pameti. Što onda? Eto što! On je poslušao 
ženu i bio je zadovoljan. Čim su dnevi bolje izmicali, tim je on 
češće pomišljao na one riječi prošaptane sred oskudne sobice u 
bračnom zagrljaju. Pa sjećate li se, što mu je onda kazala dobra 
ženica? Vidiš, — zborila je ona živo, — vidiš da sam pogodila. Ti 
si nešto htio, pa te odbiše. Ali zato ne treba jadovati. Ako ti nije 
ovdje uspjelo, uspjeti će ti drugdje! Tako ga je tješila vjerna su- 
pruga, ali ove riječi bijahu po nj više no utjeha. U njima je bilo 
savjeta. I bit će tako, — zakle se on, — da bit će tako. Odmah 
sutra idem, da pokušam. Pa je i otišao. Zato li je dakle zavirkivao 
sve to življom željom u stranice drugoga dnevnika, zato li se je on 
sve većma veselio videći, kako se onaj roman u podlistku sve to 
više primiče koncu. I sjećao se je pri tom živo onih riječi sa ured- 
ničkih ustiju: Strpite se, sinko, vaš članak nam se sviđa i mi ćemo 
ga tiskati, čim bude mjesta. Drago nam je te se je i u radničkom 
svijetu našla sila, da tumači jade braće svoje i da zatraži ono, što 
ih Bogom patri. Samo radite, a radit ćete, ako živo otvorite oči. Ne 
treba nakita. Gole moraju da su misli vaše, gole ko i one ruke, 
koje vapiju: hljeba, gospodo, hljeba! Nevolja naroda zahtijeva, da 
se piše za narod, a gdje toga nije tu nije ni pisca. Može to biti ve- 
leum, može to biti genij al sve više za drugoga, nego za onoga, 
koji ga rodi. A tuj je knjiga na stramputici, ona nije dohvatna 
puku. Jer što je pero? Pero je glasnik slobode, pero je evanđelje 
budućnosti u ustiju sadašnjosti. A zato treba srca, treba žrtve. 
Prva djela pisala su se za žeđe i glada na koljenima u gnilim tam- 
nicama, pisala su se krvlju i znojem. Tim umotvorima ne ćemo reći 
da su vječni, da su odsjev velikih duhova — to je malo! mi im ka- 

žemo: ta su djela koristila puku, za koji su pisana. Eto takva mora 
da je u nas knjiga, jer još robujemo, jer nismo svoji. Pa kad bi nam 
poderali povijest, krvavu povijest, mogli bismo otvoriti takvu 
knjigu i u njoj čitati isto. Pišući jad bio joj je i pisac jadnik! 

Jeste li okusila kada slatkoću prvoga cjelova? Jeste li ćutili 
kako dršće ono usrećeno srce sred burnih njedara, dršće. Bože, da 
iskoči. Tako je bilo i siromašnom radniku, kad je slušao sijedoga 
starca, gdje mu zbori, gdje ga uči, gdje mu kaže pravac, kojim da 
krene. Dakle ipak je on nešto vrijedio i on bi dakle mogao pomoći 
onima, koji trpe i stradaju. Ah, kolike li slasti! Bijaše uzrujan ~ 
bijaše sretan. I u toj vatri zanosa zadrhtaše mu koljena, spopa ga 
kašalj. Sirota, gušila ga teška bol, na oči mu iskočiše velike suze. 
,,Što vam je? > pitao ga onaj sijedi i dobri gospodin, pustivši za 
čas preplašeno papir iz ruke. Ali on se jur umirio i iza malog raz- 
govora otputio se u slagarnu onoga drugoga dnevnika, koji se bo- 
rio za načela. A sijedi onaj starac pogledav za njim šapnu: Sirota, 
šteta ga je! 

Napokon i onaj roman u podlistku približio se je koncu. Još 
dva tri broja i onda će njegov članak svanuti u svijet. Ali zar se 
samo to približilo koncu, to i ništa više? Ej, tko bi to znao! Ubo- 
gomu slagaru činilo se je, da u njegovu životu druge promjene 
nema, nego da je bljeđi i sve to većma kašljuca. To su opazili svi 
njegovi sudrugovi; on im to zamjerao na licu. Ali mislio je on — 
jošte se držim, a pomoći će mi i Bog. U takvoj utjehi prolazili mu 
dani, prolazio onaj roman, prolazio i - — - — — ! Pa došla opet večer 
iza teškoga dana. Jao, bio je to najteži dan u bolesti sirote. Tri 
puta bacio je krv, dapače morao se je kaniti posla. Njegovo lice 
osulo se je bljedilom, njegove oči caklile su se u svijetlu plina ko 
staro, obrabljeno olovo. On je morao kući prije dobe. Dozvoliše 
mu tu pogodicu i on se zahvali, jer je to bila milost i samo mi- 
lost. Pod rukom vjernoga druga krenu on polagano kući. Bila je 
večer. Sa plinskih svjetiljaka sipalo se svijetlo po pločnicima i po 
ljudima. Sjalo svijetlo, sjalo jednakim sjajem i kamenu i srcu. Kroz 
večernji hlad vodio je drug bolesnoga druga do kuće. Jadni slagar 
podavao se je poštenoj ruci svoga supatnika ko kakvo janješce — 
tek jednoj molbi morao mu je brat da zadovolji. On je živo želio da 
ga povede glavnom ulicom. Bijaše tu vreve i stiske, ali on nije od- 
stupio od svoje želje. Napokon dođoše do onoga prozora. Tuj sta- 

doše. Na po utopljeno oko planulo je opet i sirota radnik gledao je 
veselim srcem u — onaj plavetni rubac. Gledao je i tad mu drhtaše 
usne. Dobro je, — šapnu zadovoljan — jošte je tuj, još ga nitko 
kupio nije. I u toj sanji odvede ga drug kući. Kobnim škripom za- 
tvoriše se za njim vrata i — uminu sve. Ali taj škrip odjeknuo je 
u predvečerju ko udarac bata po čavlu, kada se zabije lijes . . .! 

Pa što da vam duljim — ? Eno vam ga. Teška bol prikovala 
ga na krevet i kupala u suzama lice dobre ženice. Bilo je baš po 
podne. Kroz malo okance vlačilo se je po sobi ono dosadno, sivo 
svijetlo, koje sili na drijem i na nujne misli. Sa ulice dopirao je 
nekakav mrmljajući žagor, gubeći se po kraju kao glas zvona, za 
kojim još i prizvuk čuješ. Plačnom slutnjom razvlačio se taj pri- 
zvuk uz krevet bolesnika, a još plačnije prodirao u srce žene. 
Teškim uzdahom pridigne se ona i zaviri mu u lice. On je spavao. 
Utopljene oči, nad koje se je nabrala velika zemljasta koža, spa- 
doše duboko pod kosti čela, koje se je osulo obilnim znojem. Tad 
uzdahnu jadnica i uzvi pogled prema raspelu. Ali križ je visio 
mirno. One krvave ruke bijahu prikovane o drvo, ali na usnama 
spasiteljevim drhtao je smiješak — prijegora. 

U to doba sastadoše se na ulici pred njegovom kućom dva 
čovjeka. Šuteći pristupi jedan drugome. Tad izvadi onaj viši bijeli 
arak. I razvi ga po širini. Sveta suza zaiskri se na licu jednoga i 
drugoga, a pest im se sama zgrči. Onaj viši radnik držao je u ruci 
današnji primjerak dnevnika, a suzno oko paslo se je po sastavku: 
Kako da se pomogne radničkom staležu? Ali taj sastavak bijaše — 
zaplijenjen. 

Mislite li, da je ta zaplijena bila bez posljedica? Oj ne, a i 
kako bi! Gospodin urednik u dogovoru sa gospodinom cenzorom 
„bijahu prisiljeni, ne obzirući se na nikakve odnošaje, otpustiti rad- 
nika, koji se usprkos očinskoj opomeni usudio širiti razvratne mi- 
sli. To se javlja znanja i ravnanja radi — 

Dva dana iza toga usnuo je radnik snom pravednika. Nje- 
gova savjest bijaše čista i upokojena. Tek jedno ga je peklo — vi 
znate što — ali on je prostio i gospodinu uredniku i gospodinu 
cenzoru. Da je ostao živ, ne bi umro gladan kruha. To mu je obe- 
ćao onaj sijedi gospodin, koji je rekao: Radite, ali znajte da je pero 
evanđelje slobode! 

A kad su one suhe ruke složili u lijes, a na taj lijes stavila 
braća zeleni vijenac, tad se otvoriše vrata i uđe mladić, pa preda 
tužnoj ženi nekakav ovitak. Bože! U tom ovitku bijaše drevna 
želja mrtvaca, ne lakomosti već ljubavi. Bio je to — prvi honorar. 
Dakle njegove su se sanje ispunile, ali kako? Na mrtve ruke pade 
mu prva privreda rada. Za nju kupiše žutih voštanica i još jedan 
veliki vijenac. A zar je to sve? Ne, jošte je doteklo, da su mu prvim 
honorarom mogli platiti misu za — pokoj duše. 

A kamo bi drugamo i potrošio na dostojniji način one krvave 
novčiće? Zar bi ju, da je živ, mogao obdariti onim plavetnim rup- 
cem? Ej, ali njega više ne bijaše, dan prije netko ga je već 
kupio — — — ! 


DAJTE I DAT ĆE VAM SE 

Nije mu bilo ni desetak ljeta, kad je izgubio majku. Tada je 
bio slab, tim slabiji, čim je tek poćutio život, a već je morao i one 
gorke nevolje njegove punom čašom ispijati. I tako je mislio sva- 
koga dana na one tople zagrljaje materinje ruke, kojih ne bijaše, 
na one blage suze, koje presahnuše. Ta rana nije zacijelila, ona 
nije ni mogla da zacijeli, jer ga je svaki tren, svaki korak života 
nemilo upitkivao: a gdje ti je majka? Ustao bi — a pusti krevet 
hladno se je na nj smiješio onim smiješkom nemilosrdnog spomi- 
njanja, kad mu se prva mladost budila na cjelovu njenih usana, 
tako toplih, tako slatkih, kako ih tek onaj znade, komu se navijek 
sklopiše. I pošao bi u školu nujan, osamljen — - ajd, dijete je, možda 
bi i zaboravio, kad ne bi tu i tamo viđao, gdje se iz malenih klu- 
pica veselo igraju one nemirne očice nedužnosti — vireći u ovo i 
ono. I koraknuo bi tada kakav maličak na vrata, u ruci mu se 
bliješti novi darak, ,,Tko ti je to dao?“ pitala bi okupljena dječica. 
„Ta majka, tko bi mi drugi dao!" nježio bi se sretnik, a njemu 
bi se tada činilo, da sva djeca upiru na nj oči i to bi ga boljelo, 
boljelo — — Pa došao bi red nauci. Gospodin učitelj govorio bi o 
Bogu, o narodu, o ljubavi, govorio bi i o majci, ah slatkoj, slatkoj 

majci, a naj obdareni nemirnjak zapao bi slučajno i do njega, pa 
m u pokazivao lijepu onu igračku i šapnuo mu: Ej, da i ti imaš 

majku, pa bi ona i tebi dala! Da, da on ima majku, ona bi 

njega koječim darivala. To je sigurno, jer onakva majka, kakva 
je njegova bila, žrtvovala bi sve i sva za svojega Milka. Ali Milko 
nije imao majke, gospodin župnik bacio je prvi na nju grudicu 
zemlje i sakriše je, te kad je on plačući stajao, držeći se za skut 
svoje babe, nijem od suza, odvedoše ga onakva kući i dobra baka 
šapnu mu: Moli, Milko! Od toga dana molio je on za nju svaki 
dan, riječ ,, majko!” razumio je on dobro i predobro, jer ga na to 
naučiše — suze! Poznao ju je, jer ju je izgubio, ćutio ju je, jer mu 
je nesta. 

Prošlo je već šest godina od onoga bolnoga, bolnoga dana. 
On je porastao — nešto jače podnosio je sada svoju bol, on se je 
s njom sprijateljio. Svijeta nije poznavao, nije dakle bilo prilike, 
da ga odvrate od tihoga štovanja materina groba. On je bio u njem 
uvijek onako čist i svet kako i onda, kad mu je prvi put mirnu 
sanju mladosti pomutio. Suznih očiju grlio mi on i danas njezin 
izlizani križ, drhtavom rukom ubrao bi i danas po koji cvijetak 
s njezina humka. A onda bi se vratio dva, tri koraka dalje, no 
ne daleko, jer sve njemu i milo i drago ležalo je nablizu u odjelu 
za — - sirote. I došao bi na drugi grob, grob dobre njegove bake, 
pa bi šaptao: Moli, babo, za mene. I pozdravivši sve te rane svoje 
otišao bi kroz redove silnih mramornih spomenika, kamo? Kući! 

Da, kući, ali ne tamo, gdje se rodio- jer tu prodaše, već ća 
na drugi dio grada u neku trgovinu, gdje mu trgovac od dvije, tri 
li godine prilično bogati stric. Po babinoj smrti on ga prisvoji k 
sebi i školao ga kao đaka marljiva i radina. Pa bilo mu dobro u 
strica, imao je on tu sve svoje potrebe, i onu malu sobicu, u kojoj 
ga tješila slika one drage i nezaboravne majke, okićena cvijećem 
s njezina groba. Tu bi on sjedio, tu snatrio, tu mislio i razmišljao. 
Dobro je to sve bilo, tek da je i potrajalo. Ali njegov stric tajio 
je pred njim već više vremena onu užasnu tajnu, kamo čovjek po- 
štenjak lako zapadne, ne će li, da mu padne mraz na obraz. Njegov 
stric je propadao ne svojom krivnjom, već krivnjom drugih, koji 
običavaju tek na oko gubiti, da u istini dobiju. Bila to je žrtva 
nepoštena postupka nekih kosmatih duša i — njegovo blago rasi- 
pavalo se ko pljeva na vjetru. Pa dođe dan, onaj kobni, užasni 

dan, kad su ljudi pravde pribili pečate na vrata njegove trgovine i 
on je bio - — izgubljen. 

Tiha je večer drhtala nad svijetom, a u njegovoj maloj so- 
bici čuo se plač. Oprosti sinko, jecao poštenjak, oprosti! A on 
je gledao u te zamagljene zjenice, u te drhtave ruke, on je ćutio 
svu grozotu onih suza. Ej bilo je to i zaista užasno po njega, puna 
mara i dara. On je pojmio strvenu dušu svoga othranitelja, njezin 
vapaj bio je grozan . — — , — 

Njegov stric nije ga mogao više školati! — — 

Blago jutro svanulo svijetu. Svježi vjetrić popuhivao s pla- 
nine, kao da te grli, kao da te ljubi. Vedrina pukla u šir, i u duž 
neba, a rijetka maglica titrala nad gorom i dolom. Bilo je u njoj 
nesta zagonetna i ti bi zprio kroz nju nikad se ne nasitivši. Vršci 
tornjeva crtali se u njoj jasno, gubeći se na rubovima u nešto, 
sto nema odrezane međe ni granice, što prelazi u nešto mliječno, 
plinovito. 

U taj čas koracao je Milko gradskom šumicom. Tuga, što 
mu okupila dušu, virila je iz mutna mu oka. Što je on mogao 
danas? Stric mu propao — s njim je sve svršeno, tek kupčić no- 
vaca, što mu ga turio u džep, sjećao ga na ljepše dane. Ostavljen 
u najljepšoj dobi padnu na klupicu i zamisli se. 

Kuda je bludila njegova misao? Od rana djetinjstva prele- 
tjela je ona sve, sve do najnovijega plača njegova. A dobra ona 
majka vila se kroz sve te uspomene, slična anđelu čuvaru, koji te 
nikad ne zapušta. Na njezin grob padahu njegovi uzdisaji, s njena 
groba polijetahu opet natrag, a njihov pozdrav bijaše: Sinko ne 
očajaj i sjeti se, da ima jošte i bjednijih. 

Zar bjednijih? I zaista — čelo njemu sjedio na klupici starac 
drhtav, kašljucav. Milko upilji svoj suzni pogled u njegovo suho 
lice, u njegove sijede kose i gledaše ga. 

Bez sumnje taj je čovjek morao biti vrlo bijedan. Odijelo mu 
ne bijaše baš toliko trošno — ali zar nije i njegov stric još možda 
i ljepše odjeven, pa ipak — ? Ne, on se nije varao, taj bolni pogled, 
taj suhi uzdah, te kašljucave prsi, a nada sve ona sijeda pore- 
mećena kosa, pod kojom bi kadikad bljesnula čudnim žarom do 
dva gotovo ugasla oka — bez sumnje ta klonulost i ti pogledi 
kao da su molili Milka: Pomozi, pomozi! 

Ali kako? Zar da pristupi k njemu, zar da mu ponudi? Kakav 
bi to bio postupak; kakav način? Ipak nužda mijenja zakon, po- 
misli dobrodušno siroče, no u trenu, kad htjedne koraknuti, pri- 
kova ga novi prizor na prijašnje mjesto. 

Silni kašalj smota starca i on se uvijao i — previjao, da ga 
je i uistinu trebalo pridržati. 

U skoku bio je Milko uz njega i kako je znao i umio — 
podupirao je i pomagao bolesniku. Zahvalni pogled sinu iz star- 
čevih zjenica, a kad ga mladić pridignu, da ga povede kući, stisnu 
mu starac živo ruku, a to je možda značilo mnogo i premnogo . . . 

Pa što da vam duljim? Ima čudaka na svijetu, koji, kad te 
na njih u zgodnom trenu slučaj navede, postaju najbolji dobro- 
tvori. Ima ih, a hvala slučaju, koji je sirotu Milka u trenu njegove 
najgore bijede spasao. On nije trebao više stradati. Bogatstvo, 
koje je dosada mrtvo ležalo u rukama starca samoživca, to bo- 
gatstvo imalo je postati blagoslovom. Dobro siroče imalo je udah- 
nuti toj gomili zlata duh požrtvovne koristi i tako je on blago 
postalo i doista — blagom. 

Danas se diže na groblju spomenik — zar jedan? Ne, na tri 
groba pada suza zahvalnosti, na grob majke, babe i dobrotvora. 
A stric? Ele i on dolazi češće, da pohodi vječni stanak bogatoga 
starca, koji mu je začuvši njegovu bijedu iz ustiju mladoga si spa- 
sitelja, pružio ruku i digao ga opet iz praha. 

Sreća se je krilila nad Milkovim domom, sreća čista, nepo- 
mućena, jer zaslužena. 

Da „, dajte i dat će vam se!“ 


ŽENA 

Bilo je to u davno, davno vrijeme, kad su daleko tamo 
negdje u pustinji stanovale dvije sestre. 

Tiho i pusto bilo je sve oko njih, a taj gluhi, tihi mir kao da 
je počivao i na njihovim usnama. One se muče gledahu, a sve, 
što je taj dugi pogled mogao značiti, bilo je kano da pita: kada? 

Tad se najednom ozva tišinom prekinuti jecaj. Činilo se, kao 
da negdje daleko čovječanstvo plače. 

I tada opet nasta mir, ali grozniji, no što je vrisak pakla. 
Takvim mirom miruje — zgaženo srce. 

Teška suza izvi se iz očiju sestara. 

- — Idem, šapnu prva i ode tamo, odakle se ozvao jecaj . . . 

Tiho predvečerje spuštalo se nad kraj. Zadnji zraci sunca 
drhtnuše joj na čelu, a ona se stvori pred čovjekom, koji je svoje 
lice hranio nad parom krvi. Okolo njega ležala su trupla, mirna 
ko da spavaju. 

— Tko si ti? — prodre se na nju okrvavljeni stvor. 

— Ja sam Ljubav, a ti? 

— Ja sam silnik! Što mi nosiš? 

— Oprost grijeha tvojih. 

Sto, oprost? Oprost robova — milost?! Nosi se, ne trebam 
ga. Ja ga prezirem. 

I baci za njom nož, ali pogodi u grb vlastite moći svoje. 

Bolnim korakom srnula je Ljubav dalje; umorna sjede pod 
pećinu i zaplaka. 

I gledala ju je ta tvrda stijena, pod kojom je tražila pokoja, 
gledala ju je i htjela saznati, kakvi li je jadi muče. 

— Što plačeš? pitao je kamen. 

— Plačem zbog ljudi. 

— Zbog ljudi, a zašto? 

Jer nađoh među njima takovih, koji ne znaju, što je to dužnost. 
Oni ne znaju ljubavi, smiju se žrtvama, kojih i ne razumiju. Ljude 
oplakujem, kamene moj! 

I teška suza pade iz oka Ljubavi na tvrdu pećinu, da se je 
stresla kao na potresu sudnjega dana. 

I ganu se kamen, pa zapita: 

— Mogu li ja koristiti? 

— Možeš. Proteci vodom! Napajaj one, koji žeđaju. 

— Da napajam . . . 

— Da, ali pamti, da će te tada vlastiti izvor izjedati. 

— Nek izjeda, samo da koristim! odgovori kamen. 

Koliko li je suza proteklo one noći, kad su se obje sestre 
opet našle u zagrljaju. 

Što si učinila u svijetu? pitala Poezija sestru si Ljubav. 

— Ništa, ništa, jecala jadnica, kamen sam ganula, a čovjeka 
nijesam! 

Odoše napokon obje, ali zajedno. Prva zora budila se nad 
svijetom, a one dođoše u divan perivoj. Tuj pod lovorom spavao 
anđeo, premilo stvorenje, snom nedužnosti. 

— Tko je to? upita Ljubav. 

— To je duša čovječanstva, to je zalog njegove budućnosti, 
to j e _ žena! Sada je djevojkom, da zanosi; bit će dragom, da 
oplemenjuje; suprugom, da tješi; majkom, da uzgaja; staricom, da 
savjetuje. Želiš li koristiti čovječanstvu, oplemeni mu — ženu! 

Klikom radosti pade Ljubav na grudi djevojčine, a prva 
zraka sunca zasja pobjedno nad zemljom. 


TKO ĆE OSLOBODITI NAROD . . .? 

(t _ — Tko će osloboditi moj narod, gdje je golub, koji će mu 
donijeti grančicu mira, gdje je spasitelj njegov?" 

Tako se pitah čitajući krvave dane povijesti tvoje, domovino 
tužna. 

,,Je li se on već rodio ili mu se porod istom pripravlja? Kakvo 
je ime tomu mesiji?" 

Pitah se - — ali sve je šutilo, ni jeke ne bijaše, da bi se oda- 
zvala pitanju plača moga. 

Krv vruća kao crvenilo usijana gvožđa pogna mi se ži- 
lama — 

Poletih u prirodu — — 

Divno li je bilo to jutro! Nebesa smijala se na mene, toliko 
povjerljivo, kao što je povjerljiv smiješak ljubeće djeve, kad hoće 
da ovije ruke o vrat zlata svoga. U tom posmijehu zrcali se lju- 
bav, vjera i nada, a ima li česa, što bi bilo još veće, božanstvenije? 
Uzvinuh pogled u tu modrinu nebesku. Oćutio sam, gdje mi se 
blaži duša. Lijepa me priroda nekuda tješila. I šaptah: 

Kažite mi vi, ej, plava nebesa, želju srca m.oga! Tko će oslo- 
boditi ovaj narod, gdje je golub, koji će mu donijeti grančicu mira! 

Ali vedra pučina steraše se mirno nad mojim okom. Ipak se 
je meni činilo kao da me mami, nek uživam pod njenim krilom. A 
i čemu da se vraćam u samotni zatvor sobice svoje, kad je jutro 
toli krasno, toli umiljato?! 

Koracah, tako sve dalje i dalje iz grada. Desno i lijevo od 
mene vrvio je svijet, šaleći se i smijući, ali u mojoj duši vrzlo se 
uvijek ono pitanje. Tko će osloboditi ovaj narod » — — ? Ja nijesam 
umio, kako da odgovorim. 

Tad zapeh okom o ugledno društvo. Bijahu to sve sama go- 
spoda, na njihovoj vanjštini vidjalo se neko dostojanstvo, ukoče- 
nost, što li? Razgovarahu hladno, očito pazeći, da se ne prenagle, 
jer naglost ne spada u finoću. 

Gledah ih: ,,Tko će osloboditi ovaj narod?" — ■ zujalo mi u 
ušima, ali mjesto odgovora začuh: 

- — Presvijetli, vi ćete u mir? 

— Svakako do godine, velemožni gospodine. A onda vaša 
se želja ne će prečuti. Ta ja ću vas zagovarati. 

Dubokim poklonom zahvali se velemožni gospodin svomu 
presvijetlomu prijatelju, komu su oči plamtile na onu: „Ta ja ću 
vas zagovarati , takvim plamenom, kakvim mogu planuti samo u 
ljudima, koji su mogući, pa znaju da je njihova preporuka gotova 
* odluka. 

I odoše. 

Tko će osloboditi ovaj narod — — — ?“ zujilo mi u 

ušima, ali mi oni ljudi ne dadoše odgovora. 

Zamislih se i koracah dalje. Svježi vjetrić podrhtavao gra- 
njem i punio jutarnji zrak nekim okrijepljivim mirisom. Katkad bi 
lagahno drhtnula svrž, zaljuljav se živahnim priletanjem veselih 
ptičica. 

. . Tko će osloboditi ovaj narod, gdje je golub, koji će mu 
donijeti grančicu mira — — ?" — pitah se bolno. 

Sve je šutilo, a one ptičice digoše se i zaploviše dalje . . . 

Tad me opet prenu iz mojih sanjarija drugo društvo. Ne 
bijaše ukočeno kao ono prvo. I govor mu bijaše živahniji. 

— Uvjeravam vas, žestio se jedan, uvjeravam vas, da ovako 
ne može dalje trajati. Treba sve oboriti, smlaviti bez obzira! 


26 



— - Ali oprostite, nijesmo barbari. Valja ipak štovati ustav. 
Ta zakon je! 

— Vjerujem, ali ipak priznajte, čim ćete, kad vam, čim se 
maknete i . . . 

I doista, ja ih slušah, a meni se je činilo, da vidim krv, a ta je 
krv vapila: Čemu me proliste, čemu nas odvukoste obmamom na 
onaj pokolj. Mi mogosmo jošte, jošte čekati. Rekoste, da radite za 
narod — pa kamo nas dovedoste?! 

I skoro da povjerovah u riječi onoga umjerenoga gospodina. 
Je li narod kao onaj radikalni rušilac ili ko onaj pitomiji stvor. 
Tako se pitah i priznajem nijesam umio da si odgovorim, ali sam 
ćutio, gdje me poplašiše grozne riječi: Sve oboriti, smlaviti bez 
obzira. 

Lagahnim korakom prijeđoh šumicu i padoh na ubavu ra- 
van. Tamo uz ogradu oslonio se netko na motiku: bila je doba, kad 
se okapa na polju. 

Male one ptičice padoše na plot i živkahu toli veselo toli obi- 

jesno. 

Koraknuh ogradi i zagledah se u čovjeka. Bio to muž čile 
snage, zdravlje mu se odražavalo s lica. 

■ — Pomoz Bog! — pozdravih ga. 

— Na uvijek pomogao! — odvrati mi i pljucne preko motike. 
„Tko će osloboditi ovaj narod?" — - zujilo mi u ušima. 
Htjedoh čuti, kako misli taj seljak, htjedoh mu proniknuti u 
onu tajnu, svima zatvorenu dušu, pa nakrenuh pitanje: 

— Brate, zar je sve ovo tvoje? 

— Do jaruge, tamo kod onoga panja. 

Zaokružih okom. — Lijepa svojina, rekoh, davno li je tvoja? 
• — Ej, namro mi ju djed. Pazim ju ja dobro. 

U taj par sjetih se povjesnice. 

Cijelu nam zemlju namriješe djedovi, a mi, kako ju pazimo? 
I kao da mi je netko prišapnuo riječi zapitah ga: 

— Brate, lijepo li te obdario Bog, ali se ipak zgađa koješta. 
A da tkogod zaore u tvoje, što bi? 

— Čudno li pitate, promrmlja nekud zlovoljno i pogleda 
me bijelo: 

— Hm, što bi — i upre o rt motike. 

E, zbiva se svašta, ali lakše je to u nas, koji umijemo či- 
tati. Vas jadnike varaju. 

A, a, što bi varali, osovi se čovjek, ja znam svoje. Prvo 
bih šutio ... ta nije mi možda od zla srca skrivio. 

— Onda? 

— Onda bih opomenuo. 

— A onda? 

E, e, onda? A čemu mi šaka?! Ta ne rodi me majka, da 
budem ikomu na ruglo. Oborio bih se, pa bilo, što bilo. 

„Oborio bih se!“ — ta me je riječ sjetila na onog živahnoga 
govornika. Kako se je njegova riječ divno slagala s ovim seljakom. 

Moje je srce drhtalo od radosti. Dobri moj seljače, ti se ni- 
jesi razumio niti u knjigu, niti u pismo, a ipak mi nehote odgovorio 
na ono pitanje: „Tko će osloboditi ovaj narod?“ I kako je utješljiv 
taj odgovor, priprosta siroto moja! 

AH, PJESNIK . . .! 

I. 

— Gospodine? 

— Gospođice! 

— Molim vas, čitajte štogod. 

— Drage volje, gospođice, a što želite? Evo imamo tuj na 
stolu zanimljivu, vrlo zanimljivu lektiru, mislim onu zadnju 
tiskovnu parnicu. Ako dozvolite ? 

— Ne, pustite to. Odveć je učeno. Čitajte što drugo. Samo 
što? Čekte . . . 

I pogled joj se skliznu preko stola, napunjena lijepo uve- 
zanim knjigama. Digoh se i stadoh uza nju, da izbirem. Bože. čega 
li sve ne bje ondje. 

Ali radije da vas, gospodo moja, prije nešto pitam. 

Sigurno je već mnogomu od vas polaskala sreća, te se je de- 
sio za lijepa predvečerja u tihoj, mirnoj sobičici kakve gospođice. 
Sjetite se na one zidove toli voljke, toli prijatne, gdje su vas uža- 

reni zadnjim zrakama zapadajućeg sunca nekud hrabrili, kao da 
vam šapću: Aj, aj, mladi prijatelju, nude govori, mi ništa ne ču- 
jemo. I ona kitica cvijeća, što se je za takve zabavice pred naslo- 
njačem ugodno širila, zar ne da vam je upojnim svojim mirisom 
zborila: Vidiš me, danas cvijetam, a sutra? — Užij, prijatelju! 


A što da vam reknem tek o pogledu mile naše djevojke? Bože 
moj, koliko li mi se različitih pogleda tuj nadaje! Eto vidim vi n. pr. 
sjedite podalje od „nje" (možete i bliže, to ne smeta). Sami ste, 
ona vas gleda. Vi ste blaženi, vi mislite: nedužan je to anđeo, 
sama naivnost, ah, sama naivnost! To međutim mislite vi, a ona? 
Gledajući vas misli to lijepo curče: Uf, kakvi su danas muškarci! 
Sjedi ovdje kano lipov bog, zuri u mene kano netko u nešto i skoro 
bi mu sama morala ponuditi: dođite, ogrlite me — — ! 


Druga vam se opet u sebi divi: Joj, koli bi mlada muža imala! 
a treća mal’ da ne bi vrisnula: „Ah, ta recite svoje, sad ne će mama 
doći!" 


Međutim ja ne kažem, da se nije među vama našao mnogi 
i mnogi osvajač, koji je upotrebio za onda svoj „sretni", a kasnije 
možda „nesretni" trenutak; ne kažem ni to, da se nije mnogi od 
vas namjerio na pravo anđelče, ali oprostite, kad se sjetim onoga 
domjenka za one tihe, lijepe večeri, ne mogu, a da se ne sjetim i 
one: „Ženo, tvoje je ime • — slabost!" 


Motrila me je baš u lice. Bogme u takvoj prigodi nije se baš ni 
meni dalo brljati po stolu. Vidio sam na njenu licu skupinu koje- 
česa. Na prvi mah virio na mene iz gomile knjiga lijepo uvezani 
pokojni Heine, ali čemu da ga se latim? Smisliv sve u jedno, stavim 
se u „romantijski položaj", pridržavajući si malu realnu slobodicu, 
škiljiti joj u cipelicu. Ah, koli je dražesna bila ta nožica! Prije 
kakvi elegantni palac, nego li — nožica! Ali ljudskom srcu uvijek 
nešto treba, primislih si ja uz tu nožicu još koječesa, zašto se do- 
duše ne dolazi u ruke državnom odvjetniku, ali se može doći n. pr. 
u pakao. A i onako mi već za te meditacije vrag pomeo glavu, bilo 
mi vruće, očito već osjećah neki pretpakao. Zažeglo me u srcu i 
htjedoh da pritisnem desnicom. 


Osjetih pod prstima nešto debelo. Izvadih. 


— Bravo, gospođice! Tuj su pjesme, najnovije tužne pjesme. 
Plač nad grobom mrtvog ideala. Izvoljevate? 

Ah, pjesme, pa još tužne pjesme! Brbljaše djevče promatra- 
jući knjigu. Gledajte samo koli elegantan vez, pa kakav jošte tisak! 
Moram kupiti tu knjižicu! 

— Osobito bi mi laskalo, kad bih se mogao ponadati, da 
vam ju — — 

— Ah, vi ste mi ju prepustili, ali se ne usuđujete. Laskavce! 
Primam, a vi? 

— Lako za me, gospođice. Pjesnik je moj prijatelj, on ima 
još mnogo takvih knjižica, pa će mu laskati, kad mu kažem, da sam 
tom knjižicom počastio vas - — — 

Djevojka me pogleda i spustiv glavicu cupkaše cvijetak, što 
joj je pao iz kose. Nešto sjene, što se uvukla od zastora, skrivalo 
ju u neku zamamnu polutamu, samo bijeli lakat odrazivao joj se 
sniježnim sjajem. Vraška mala, koli je bila dražesna! Izgledala je 
u tom trenu kao kip nikao negdje u ovom toplom, mirisnom zraku. 

Ali na jednoć taj kip ožive. 

— 1 Molim vas, čitajte! 

Pročitah joj dvije tri pjesmice, koje su mi se činile najboljim. 
Dalje nijesam mogao, ne od ganuća, nego jer se je u sobi već slabo 
vidjelo. U nekoj pjesmici grozio se je pjesnik, da će se ubiti, ali da 
ipak ima trenutaka, kad misli, da ne bi bilo pravo ni junački po- 
svema klonuti. Ta se je pjesmica osobito svidila mojoj lijepoj su- 
sjedi. Tako se razvi ovaj razgovor: 

Ona: Sirota pjesnik! 

Ja: E, šta ćemo! 

Ona: Vi ga poznate? 

Ja: Već od školskih klupa. 

Ona: A njegovu dragu? 

Ja: Koju? — i zagrizoh se u usne. 

Ona: Ta pokojnu. 

Ja: Ne, gospođice. 

— Ah, uzdahne na to moj lijepi vis-a-vis. Bijaše ganuta. 

— Što vam je, gospođice. 

— Ništa. Zavidim joj. Počiva u sjeni lovora i slave. Tisuće 
njih doći će joj na grob, tisuće njih pustit će suzu na njezin spo- 
menik. Da, zavidim joj! 

— Ali, gospođice? 

— Dozvolite, mi obične žene imamo također ukusa. Ja bih 
bila najsretnija, kad bih mogla pjesniku kazati: Moj si, ljubim te. 
Znala bih, da će moj život biti kao lijepa sanja, moja smrt, izdisaj 
u ruci ljubećega muža, puna slave i glasa. Pomislite, njemu je otvo- 
ren svijet, tolika ga srca ljube, s njim plaču, s njim se smiju. A sve 
to darivao bi on meni, jedinoj meni. Moj grob bio bi milim oltarom 
za tisuće zaljubljenih, jedino za to, jer me je ljubio pjesnik, ah, 
pjesnik! 

Pustih ju, da se izdeklamuje, a k tome mi se i sviđala ta 
sanjarka mala u svome patosu. Gle ti te dražesne vragoljanke, 
kuda li se zanese! Ćutio sam onaj izrazit njezin pogled na svojem 
licu. Pa možda je napokon cijela ta igra bila tek teatralni atentat 
na mene također stihotvorca. Takve misli mozgah u pameti držeći 
joj toplu ručicu. Opazih, da joj je koža vrlo fina i da joj se je niže 
malog prstića izmetnuo prištić. Zar ne, da dosta opazih? A bilo je 
i kada, gospodo moja! 


Sutradan bijah nekud slabiji. Ostadoh tako kod kuće. Tek u 
predvečerje izidoh. Šetajući ulicom zapazih veselo društvance. 
Oho, pomislih, poznam vas ptičice moje. U četici se isticao suh 
čovjek, prilično ugodna lica, koje je interesantno zasjenjivao širok 
crni šešir. A uza nj okupilo se jato pravih pravcatih nepernatih 
vrabaca, žagoreći ulicom te igrajući se finim batinama. Obilni dim 
cigara i cigareta stvarao je za četicom mala oblačna nebesa. 

— Poznam vas, šapnuh i htjedoh da uskočim na drugi tro- 
toir. Ali vraški ljudi, očito šire voljice, zakrčiše mi put. Moj si! — 
doviknu mi onaj suhi, blijedi čovjek, — ja gospodarim. U red, pa 
naprijed! 

Bravo, pjesniče, poviče društvo, ajd! Naš prijatelj slavi ve- 
čer. Danas je dobio dvije sto forinti, razumiješ, dvije sto forinti 
za svoje tužne pjesme. Treba da ga rezbere honorar. Ti ćeš s 
nama. Naprijed! 

Sila kola lomi, a kamo 1’ ne bi mene, koji sam već od naravi 
voljan koječemu, za što se u pakao ide. I tako se nađoh u velikoj 
zadimljenoj sobi, u bučnom društvu, sred tuče govora i bj esama - 
do u kasnu noć. ■ — — Prešutit ću mnogu i mnogu. Glavno mi je, 

da napomenem neke momente, koje mi moj sinoćnji doživljaj u one 
gospođice živo dozvao u pamet. Eto, tuj je sjedio pjesnik, koji je 
tolike zanio. Promatrah ga. Bio je od naravi nekud sjetna lica, a 
u onom času, kad mu se je već i jezik počeo plesti, bilo je u tim 
crtama nešto živinjsko. Tup, zamagljen pogled sinuo bi katkad 
ispod zaklapajućih se vjeđa, skoro blatan znoj plazio mu niz čelo. 
Gledah ga — bilo mi ga je žao. 

Pij, pij, izmuca mi preko stola i sustane kao da razmišlja. Ti 
si — ti si — si — si — - — i klonu glavom, te tako ja ne začuh, što 
sam one večeri bio. 

A društvo je rogoborilo i bučilo. Ondje u drugom kutu sobe 
desili se nekoji ljudi također veseliji. Privukav uz burni pozdrav 
svoj stol do našega, podigoše viku sudnjega dana. S njima se pri- 
klopio i nekakav golušavac, očito nevježa u ovako burnim scenama. 
Pio je silomice, s nevolje otezala mu se vinska kap grlom. Na 
glatkom, skoro ženskom licu opažao si neko naprezanje, da se u 
društvu ne osramoti. Do njega je sjedio neki postariji mladić — 
pjesnikov prijatelj. Neko se ponosi ovim, neko onim, a ovaj naš 
znanac pjesnikovim prijateljstvom. O, on toga nije ni onda zabo- 
ravio, kad je bio ,, drven". 

Naš se je dobri prijatelj, pjesnikov mentor, nalazio u poslu 
da zaklopi trepavice, kad ga onaj golušavac upita: 

— Gospodine? 

— A -—a? 

— Jeli ono — — ? 

- — Jest, moj prijatelj pjesnik! Talent, genij, nu velim vam 
pametna je to glavica. Poznam ga od djetinjstva. Oduvijek je bio 
čudan, neobičan. Junačka duša najvolio se tući, izaći u kvar — — 

— Kva — a — r? 

— Da, kvar. Nabacivat se za purani i drugim pernatim bla- 
gom. O, od rana se mi znamo. On je znate moj gordi prijatelj. 

Sad umuknu pripovijedalac i objesi tužno glavu. Možda bi 
bio i zaspao, da se ne začu svirka uz zvončiće bubnja. 

U sobu navali malo društvance i počne se okretati. Gledam 
dražesno ciganče, gdje pokazuje bijele svoje zubiće i zaboravih na 
pjesnika. 

Aj, aj, ugodno li ga se opet sjetih. Kao da ga je đavo raztri- 
jeznio. Bijaše sav zažaren, a krasno ciganče u njegovu naručaju 
povikivalo: Poljubi— ček, al sad platiš banovicu! 

Sjetih se svoje sinoćnje gospođice i požalih, što je nema 
tuj 

Pred malo vremena vratih se sa sela. Odmarah se ondje u 
roda od male boljetice. Svježi onaj gorski zrak oživio mi krv, po- 
vratio zdravlje. Veselo sam hrlio u te mile planine, kao da sam 
slutio, da ću nešto doživjeti, kao da ću, rekbi, zaključiti nešto pre- 
kinuto. 

Nađoh ondje svoju znanku. Udala se za tamošnjeg učitelja, 
koji ju još za svojih nauka zavolio. U njezinu oku iskrio se još uvi- 
jek onaj stari, neugasivi žar, žeđa za životom, za užitkom . . . 

Neke lijepe jesenske večeri vraćasmo se sa šetnje. Mlada 
gospođa i ja iđasmo naprijed i zabavljasmo se uspomenama. I tako 
dođe red i na ono predvečerje i na one pjesme. 

— Marijo, imate li ih jošte? 

■ — ■ Imam. 

— A vaša želja, da se udate za pjesnika? 

— Osta ne ispunjena. 

— Žalite li? 


Mlada gospođa stisnu plećima. Poznao sam ja tu svoju 
lavicu, ona ostade ista. Bje to stvor željan promjene, željan gledati 
mnoge pred sobom u prahu. Vraga bi tebi pjesnik, pomislih gri- 
skajući šiljak cigare, ti si uvijek ona ista vjetrogonjka kao i prije. 
Ti trebaš romantičnih scena, gdje bi ti bila obožavana kraljica, 
podatna napokon svakom crvu. Eto, to ti trebaš, ptičice. — — 
Dođosmo do groblja. Tuj se zagledasmo u sivu prikazu, gdje tetura 
uz križeve. Pognuta šija i sijeda glava udarahu starca. 

Tko je to? — upitamo malne u isti mah učitelja, koji se je 
požurio, da nas stigne. Sirota, gospodine! Bog mu pozva ženu 
k sebi, a on osta sam bez štapa starosti svoje. Tako vam pohađa 
eto već dvije godine groblje. Plače i moli. 

Gledah s počitanjem tu sijedu glavu, a negdje u daljini po- 
javiše mi se snene, zamagljene oči. Ej, to bje pjesnik! 


3 Kranjčcvić, Kroz život i djelo 

Njegove pjesme čitaju se u mnogoj kući, mnogi i zaplaču nad 
glatkim versom. To je ljubav, to je vjera! — » šapnut će mnoga kra- 
sotica. 

A ja pričah Mariji doživljaje u onoj gostioni, pričah joj o 
cigančetu i cjelovu za novac pri proslavi pjesama u slavu mrtvog 
ideala. 

Za onoga pjesnika čuje se i pita, a za onoga starca? Pa ipak, 
u čijoj je suzi više poezije? 

Ne marim kako me je ona shvatila. Ja pročitah stihove tuge 
i jada sa nabora staračkog čela, a ne iz knjižice, koja se je rodila 
u elegantnom vezu i na koju te mami njezin fini tisak! 


VANITAS VANITATUM 
FANTAZIJA 

U kutu sobe stoji krasna knjižnica. Po elegantnoj polici 
redaju se u blještavom divot-povezu prva djela starih i modernih 
pisaca od Homera i Sofokla do Tennysona i Ibsena, od Aristo- 
tela i Platona do Darwina i Spencera. Rusi, Nijemci, Francuzi, 
Englezi, sva plemena svijeta pisala su na te stranice. Potpuna 
izdanja, divan izbor; sav mozak i cijelo srce čovječanstva diše kroz 
one pregratke. Krasne li knjižnice, slatka li razgovora! 

Pod palačom bogatoga gavana stoji duboko pod kamenom 
temeljnikom jedan stari neznani grob. Onda (a to je bilo davno, 
davno prije današnjega koljena ljudi) širilo se onuda groblje, kud 
se danas veličajne zgrade ponosno u vazduh penju. Siromah umnik 
razbijao si onda glavu o svrsi svega, što postoji. Htjede prodrijeti 
u srčiku čovjeka, svemira, bića, htjede da smjelom rukom podere 
zastor ispred tajne vaselenske. Ali priroda stajala kao ledena 
sfinga od kamena, na njezinim je usnama počivala šutnja stroga 
ko smrt; njezino je oko piljilo u nj nijemo, ravnodušno. A što je 
meni do tvoje želje, tvoje strasti! Što ćeš da iscijediš iz moga bića? 
Što me promatraš, što razdireš prstom kožu, ti ludo samrtna? 

A umnik je promatrao, proučavao i — umro. Pokopaše ga u 
ono groblje, gdje se danas palače dižu. Pokopaše ga tiho, bez 

gospodskoga sjaja, jer on nije iza sebe ostavio ama nikakova glasa. 
Nije napisao ni jedne pjesme, ni jedne pripovijetke, ni jedne učene 
rasprave. Baš ništa, baš ništa, kao da je to tako teško! 

Prođoše vijekovi. Njegov duh tamo na obalama rijeke za- 
boravi zaželio se opet sunca i ljudi. ,,Oh, vapijaše njegova sjena 
— da mi je sada vidjeti napredak čovječanstva! U što li vjeruju, 
čega li se dovinuše! Nađoše li istinu, koju sam toliko tražio, po- 
godiše li svrhu čovjeka i svemira?'* — — Prođoše vijekovi i vije- 
kovi. Naš naraštaj ležao je već davno u truležu po grobljima. Novo 
vrijeme, daleka budućnost, o kojoj se nama ni u tlapnji slika ne 
privida, prolazilo je mijenom vremena. Drugo, daleko doba . . . 

Po milosti , .Velikoga bića" krenu se željni duh onoga umnika 
s obala rijeke zaboravi među nove ljude. 

On doleprša do svojega groba i začudi se, kad opazi du- 
gačku ulicu, goleme palače, kad vidje ljude, gdje se voze na kolima 
bez konja i volova kao u njegovo davno doba. Pričini mu se: sve 
je oživjelo; kamen i drvo miču se po čovječjoj zapovijesti. 

Pijan od tijeh dojmova zađe u svoj grob. Ništa, ni jedne ko- 
štice nije našao. On gledaše samoga sebe kao nešto, što samoga 
sebe ne može naći. Diže se i ode u sobicu nekoga siromaha umnika. 

■ — Zdravo, prijatelju! — pozdravi ga jadnik. Duh osjeti, 
da mu je Veliko biće dalo podobu umnikova prijatelja, da lakše 
prođe. 

— Jadna li i siromašna stana! — mišljaše „duh" sjedajući u 
rasklimanu stolicu. I ja sam ovako kuburio i ja sam si ovako raz- 
bijao glavu. A čemu? Nego, ako ovaj mladić istinu traži, ako mu 
misli lutaju beskrajnim poljem ljudskoga umovanja, onda nema 
kada, da opaža pukotine na svom krovu. — — 

— Ja sam cijele noći mislio o našem razgovoru, ■ — • započe 
siromašni mladić — pa opet ne umijem šta da ti kažem. Sve se 
svađa samo u jedan uzdah: „Ah, kad bi samo više kruha bilo!" 

— Ta ima kruha • — dočeka duh, baš kao da nastavlja juče- 
rašnji razgovor. 

— ’ Ima da; zar baš uvijek ondje, gdje ga treba?! 

— A da to bude? 

— Treba manje sebičja, a više čovječnosti. Rješenje ovoga 
računa zove se ljubav. Ja vjerujem, da je čitava svrha napretka 
samo u to legla, da ukine glupu razliku, osnovanu na primitivnim 

tradicijama ljudske prošlosti i da zbliži čovjeka čovjeku. Sreća ljudi 
cilj je kulture, bratstvo ljudi <— osnov je toj sreći! 

Lijep si prorok svakako. I ti vjeruješ u to savršenstvo, 
u te ljude, koji će otkidati sebi od zubi, da dadu drugima? 

— Vjerujem. A umrem li, kao što je red, valjda će mi kosti 
u grobu osjećati sreću živijeh. 

Putnik s rijeke zaboravi tužno ga pogleda. — 

Svetog li ludila! — mišljaše on. — O tom ćeš znati u grobu, 
kao i prije groba. Ništa, praznina, ista zagonetka kao i prije vije- 
kova muči tebe, prijatelju, kao što je mučila onda i mene. 

— I ode. — — 

Rpa radnika bunila se ulicama. 

— Kako Vam je? — upita duh. 

' Zlo, gospodaru! Otimlju kruh s usana. Krvnici, u njih 
srca nema. Dolje s njima! 

Rulja se odvalja dalje, a putnik s rijeke zaboravi vinu se 
poput mjehurića od sapunjače u svoje pokojište. 

— Vijekovi prohujaše, — mišljaše on, — a još uvijek ista 
borba, ista težnja. Još se nijesu dovinuli istine, jer da su je našli, 
bilo bi u svijetu raja. Ali da počekamo. 

— — - — Minuše stotine i hiljade godina. Svemir se je kretao 
po svojim zakonima kao stroj bez svijesti. Ljudi čepali zemlju; 
kolijevka se ljuljala, a motika zvečala — kao i prije. 

— Ah — uzdisaše ona sjena na obalama rijeke zaboravi, 

— ah, da mi je sada pogledati svijet! Čega li se dovinu napredak 
čovječanstva? Nađoše li istinu, zaboravi, — ah, da mi je sada 
pogledati svijet! Čega li se dovinu napredak čovječanstva? Nađoše 
li istinu, ima li u svijetu raja? 

Smilova se „Veliko biće“ i duh se krenu na zemlju kao pred 
hiljadama godina. 

Kakav li nađe svijet! Luduješ! — ■ rekli bi nam, kad bismo ga 
opisivali. Čovjek nije znao zapreke ni pod sobom, ni nad sobom; 
on je bio gospodar, koji je sve mogao. 

Duh prođe ulicom. Vreva, buka, da ti uši zagluši. Na jednom 
mjestu opazi veliku gomilu ljudi. On se približi i slušaše: 

— Svi su vijekovi sabrali građu, mi smo umijesili buduć- 
nost! — razglabaše neki javni profesor. 

— A ja vas pitam, što ste umijesili? — upita netko. 

Budućnost. — — — 

— A u čemu je ta budućnost? Istina: naš je vazduh, zemlja i 
podzemlje, talas nam je šala, brda za nas nema. Svijetlo i toplinu 
stvaraju nam strojevi. Ali što je to? Dosadno je u svijetu! Čemu 
živimo? 

— Jer se rodiste — odvrati prvi govornik. Tu ste i dok vas 
traje, hodajte, kud vam se hoće ili kuda vas treba. 

— Ali svrha naša? — vikahu mnoga grla. 

— Prazna riječ, fraza davne prošlosti, što su oni filozofijom 
zvali. I našto vam to znati, našto da se gubite u labirinat umišlje- 
nih pojmova? Živite, dok ste živi! 

— Mudraca li! — ču se vika. Nama je dosadno, mi hoćemo 
da znamo, čemu život. — — 

— — — A što laže! vikaše druga rpa. Kakva budućnost, 
što smo je mi umijesili! Što imamo? Ništa. Do čega doprijesmo? 
Ni do čega! Porastao je napredak, ali i potrebe. Kakva je dakle 
pregolema razlika između danas i nekoć! 

— Nikakva! — diže se vika. Isto samo u drugom liku! — - 

— — — Putnik s obale rijeke zaboravi naglo se izgubi. — 
Ništa, šaptaše, i opet ništa. Oni jošte žele, oni jošte uzdišu. Ah, 
gdje si, istino! gdje si, svrho toga koljena! 

— - — - — Prasak, strašan, sverazoran, prasak. Cijeli svemir 
plamtio je plamenom, svaka zvijezda pretvorila se u stotinu vul- 
skanskijeh ždrijela. I onda se sve to zgrnu u jednu žarku, plame- 
nitu rpu bez mjere i granice. 

Putnik s obala rijeke zaboravi gledaše u taj vatreni kaos. 
Nije se moglo raspoznati ni zemlje ni trunka od čovjeka. Silne 
građevine, gorda brda i duboki oceani, sve bijaše — ništa. Od 
umnih knjiga, napisanih kroz hiljade i hiljade vijekova u znoju i 
suzama genija, ne bijaše vidjeti ni izgorjela papira, od vještačkih 
spomenika ni trunka. — - — — 

Duh gledaše i ne upita se: čemu? On osjeti samo, kako ga 
pred vatrenim sverazornim časom prošiknu misao: Oj, ti velika, ti 
nijema prirodo, što smo mi o tebi mislili, a kako se tebe ne dirnuše 

naše misli, naša volja! I kako je grozna tvoja golotinja, tvoja istina, 
nama sanjarima, koje opaja tvoja majska noć. A gle, ti i u ovom 
času razora jednako ne misliš na nas, kao ni za proljetnog ti cara, 
tebi je to svejedno. Ta to je tvoja igra od vijekova, ti vječna 
promjeno! 


PRIČA IZ PRADAVNIH DANA 

Na sjever, na jug, na istok, na zapad, bez međe i granice, 
dalje negoli ijedna misao, dublje negoli ikoja rana u srcu, pružio 
se vječni prostor vaselenski, kuća neumrlijeh bogova. Zidovi su 
mu ne od mramora, nego od tanke prozirne magle, plave i sive 
kao pare mliječne, izatkane hiljadama i milijunima zvjezdica bi- 
sernih, srebrenih i crvenkastih. Visoki beskrajni svod bijaše čista 
plavet tajanstvena i sanjarska kao mirni pogled djevojački. Pod 
nogama neumrlijeh plovili su oblaci od onoga najtežega kao že- 
ljezo do najtanjega kao perce iz krila golubice. Golema žarka 
kruglja lebdjela je u toj tišini sipajući milijune svijetlijeh, toplijeh 
trakova po veličajnoj krasoti. Bijaše je vidjeti kao vrelo vječnoga 
svijetla i topline, kao žarko srce svemira, iz kojega je jurila krv 
života azurom u sve, što postoji, jednako udarajući u ono, što živi, 
kao i u ono, što je mrtvo. 

I ta vječna beskrajna palača neumrlijeh bijaše prazna. Du- 
gački, sjajni trakovi izvirahu iz one žarke lopte i podrhtavahu u 
svemiru kao napeti konci, o kojima je, rekao bi, sve to visjelo. Ne 
bijaše tuda ni mitijskijeh nimfa ni kršćanskijeh anđela. Ništa nego 
nijemo neoskvrnuto svetište vaselene, ništa nego ona ognjevita 
lopta, sjajne titrave zvijezde i oblaci kao dim hekatombe — a u 
slavu — čega? 

I budne onda, pa se na beskrajnom vidiku pojavi odjednoć 
dugački biserni plašt. On se je spuštao polagano s visina, u sre- 
dini bijel, a po nejasnom porubu i žut i crven i zelen, onako kao 
sunce, kad ga kroz suze gledaš. Zlatne zrake odbijahu se od fine 
mu maglene tkanine i pričinjahu se, da su nevidovni prsti, štono 

ga nose. A on je titrao u vatrenom šarenilu boja, kao kaplja rose 
o paučini. 

Na oblaku sjedio je starac. Srebrena kosa i časna brada 
vjenčala mu je božanstvenu glavu i miješala se i tonula u sunčane 
zrake i oblačnu maglicu. 

Iz toga srebrenoga svetokruga gledala su dva blaga stvara- 
lačka oka u nijemi prostor, dva pogleda jasniji od zvijezda, topliji 
od one žarke lopte, dublji od bezdane plaveti nebesne. Činilo se, 
da je u mrtvu svemirsku pustoš ušao novi život, da se je u velikog 
mrtvaca doselila duša. To su osjetile zvijezde i oblaci; zvijezde 
zadrhtaše od radosti, oblaci se zanjihaše od milja. Ah, tako dršće 
šuma, kad je poljubi proljeće, i dijete, kad opazi iz daleka majku, 
koje davno ne vidje! 

Ali ono „Veliko biće" gledaše pogledom, koji je dirao kroz 
vesele oblake u jednu tamnu mrlju u dnu vaselenskoga mora. Pri- 
činjalo se, da je mrva sitnija od prosenoga zrna pala od nekuda sa 
gospodskoga stola na duboke oblake. I „Veliko biće" spuštalo se 
kroz vazdušni ocean onoj zabačenoj točki. 

Mrva je postajala sve većom i većom i gubila čar, što ju je 
omatao, gledajući je iz daljine. S maglovitog joj lica izbiše kvrge 
kao brda, niz koja se valjahu zagušljivi slapovi. 

— O rugobe li u svemiru! — nasmije se nečije grlo hrapa- 
vim smijehom. 

Zvijezde potamnješe, oblaci se sudariše orkanskim vjetrom, 
pa se namrštiše, kao da će sasuti strijele od poraza na bogopsovca. 
Ali ih „Veliko biće" umiri jednim jedinim pogledom. 

— - Iziđi! - — zagrmi stvaraočevo grlo vaselenom. 

Strašnim potresom, u pjeni rastopljenoga kamenja, u smrad- 
nom dimu otrovnijeh para iskoči iz utrobe one crne mrve ruga- 
vetna prikaza. Iz vatrenih mu očiju izbijao smijeh, s namrštenog 
se čela čitalo, da ne poštiva ništa. Ali okolo iscerenijeh usnica 
tajalo se nezadovoljstvo kao slutnja vlastite nemoći. 

— Zvao si me — podrugivaše se prikaza — i došao sam, 
da te vidim. Napokon ja i hoću sve da znadem, sve da promatram, 
pa da se ond^ svemu smijem. Ha, ha, ha! Čujem, da si ti onaj, koji 
stvaraš! A čuj me, — iskreno ti kažem — ja doduše ne mogu stva- 
rati, ali ti mogu da izobličim tvorevine, da ih po svojoj volji pre- 
građujem. I dok je tako, dotle sam jači od tebe. Gle, zvijezde i 

oblaci tebi pokorničku pjesan poju; ali neka ti ta maglena slava, 
ja ipak jošte ne prigibam šije ispred tvoje stvaralačke brade! 
Kvarim ti posao i dok mogu izvrnuti svaku tvoju oplođenu misao 
onako, kako ja hoću, dotle je na meni carstvo! Ej, kad bi ti stvorio 
nešto najbolje, najljepše, nešto nad moju razvratnu moć — ej onda! 
— i zloradi smiješak obleti mu preko porugljivijeh usana. 

„Veliko biće“ gledaše mirna i zamišljena pogleda u obijesnu 
prikazu. 

— Gle ovu mrvu — nastavi napasnik — ti koji si postvarao 
beskrajne prostore i objesio onu veliku uljenicu o prazninu, ti ni- 
jesi mogao na ovoj mrvi zasnovati što veće od ovih kvrga, onijeh 
pukotina, iz kojih se puši smrad tebi pod prozore. Gdje li samo nađe 
ovu gnjilu jabuku! Dakako, al ti mene ne trebaš, ja ne umijem 
stvarati. Nego ipak, kad bi ovo moje djelo bilo, ja bih - — — 

— ' - — I pogleda onda demon u mirno lice Stvorčevo. On 
spozna, da ga „Veliko biće“ blago, bez gnjeva sluša, pa nastavi: 

— ' - — — ja bih ovo i okrunio, okrunio životom. Ili si ti možda 
sebičan, pa ne podnosiš, da i drugi s ove mrve s tobom sreću dijele 
gledajući u tvoje zvijezde! „Ej stvorče, čemu ne stvori ljudi?! “ 

„Veliko biće“ htjede da otvori blagoslovna usta. U taj mah 
doprši preda nj blagi anđelak, a zvali su ga na zvjezdama: Mi- 
losrđem. 

■ — Oče! — šanu anđelak — ne slušaj ga, ne stvaraj ljudi. 
U čas, kad ih pozoveš u život, poteći će s mojega oka suza, koja 
se nikad posušiti ne će. 

— ' Ludorija! — nadre se demon. - — Ili zar ste vi stvaratelji 
toliko slabi, da se bojite stvoriti nepotpune ljude! Ha, ha, ha! Onda 
ajte, valjajte se po šarenim vašim oblacima, ali ja ostajem ovdje. 
Ja ću mijesiti, pokušat ću, razbijat ću si glavu i valjda ću napokon 
i ja nešto stvoriti! — — 

Gromovitim praskom uđe demon u svoje pećine. 



A gore na oblaku snivalo „Veliko biće“ u svojoj božanstve- 
noj ljubavi zemlju, okićenu šumama i cvijećem, pticama i žuborima 
bistrijeh potočića. Miris i pjesma dizala se s lica joj visoko pod 
nebesa. Slava ti ■ — ■ Stvorče! orilo se iz sretnijeh dolina. Sunce 
je cjelivalo lijepa, sretna, zdrava lica, a ta lica bijahu — ljudi — ■ 


I kako se prenu „Veliko biće“, osjeti cijelu opojnu slast 
onoga sna u srcu i progovori silnu riječ: Porodi, zemljo, sinove i 
kćeri! Nek budu vječni u životu! 

Kao mravinjak oživi tvrda kora. Pjesma radosti zamirisa 
vazduhom. Ljudi nikoše u život, da budu vječni. 

A duboko u utrobi zemlje zaori istim mahom podmukli, ru- 
gavetni smijeh: Ha, ha, ha! • — ■ — — — — — — 


Od toga časa prohujaše vijekovi, a ljudi postadoše — žlice. 
Demon se je nevidovno šuljao u njihove domove i trovao srca. 
Zloradim smiješkom pratio je svaki korak vječne djece božje. 

— Ne umijem stvarati, — brukaše se rugalac — ali moj 
pogled, moj šapat, moja riječ izvrnula je, izobličila je ove vječne 
žive likove! — — — 

— — — Čedo moje! — progovori onda „Veliko biće“ Milo- 
srđu — eto, kako nam se izopačiše neumrla djeca zemaljska. Zloduh 
je otrovao namjeru moju, unio kukolja u pšenicu! 

— Ljudi su bez zaštite, — povrnu Milosrđe — slabi su, ako 
i vječni, protiv njega razvratnika. Dajmo im nove snage, blagoslo- 
vimo ih novim darom. Dajmo Ljubav među sjeme tvoje! 

Tada pristupi pred prijestolje „Velikoga bića“ krasno dje- 
vojče. Njezin trag mirisao je tamjanom i mirhom čistijeh polju- 
baca, iz njezina srca grijala je krv, gotova, da se prolije za sreću 
drugijeh. 

— Pođi u svijet, kćerko, — reče „Veliko biće“ — i blago- 
slovi ljude! 

— — — Od kuće do kuće, od srca do srca polazila je ljubav. 
Za njezinim tragom, za njezinim dahom pružalo je cvijeće svoje 
glavice. Leptiri oblijetahu oko miljenice, polijetahu na krune sta- 
bala i sipahu od radosti zlatnu prašinu sa šarenih krila po šumi i 
grmovlju. 

I tako je u slavi obilazila ljubav svijet, ali kuda L»i ona izišla, 
tuda bi namah ušla druga neka ljepojka — čedo demonovo. On je 
obdari milijunima varljive dražesti, a ljudi, ugrijana od Ljubavi 
srca, primali su je objeručke. Ta zlosretna krasotica imala je dva 
imena: Sebičje i Strast. 

Svijet uprije iz petnijeh žila, da sebi ugađa, sebi udovolji. 
Mjesto bratstva, jednakosti i slobode, mjesto toga zakonika ljubavi, 
u kome se piše jednaka sreća svima i jednaki raj na zemlji, pojavi 
se utjecajem demonove kćeri naopaka slika, naopaki, lažni duh lju- 
bavi, pojavi se sebičje, idolatrija ličnijeh koristi. Aj, pa uz ovo jošte 
pripe i strast neslomiva krila sebičju o ramenu. Ljudi — vječni la- 
komci, hrlili su preko potištene braće svoje turajući ih vječne pod 
svoje kaljave tabane. Rod čovječanski rascijepi se onda u dvije 
nejednake česti: jednu manju, koja je imala mnogo i baš zato trgala 
iz usta onima, koji su imali malo, i u drugu golemu, pregolemu, koja 
nije imala ništa do vječni glad u želucu, vječnu žeđ na usnama, 
ali i vječnu sebičnu žudnju i lakomost u srcu. 

A onda razabraše jedni i drugi, da im se lakomost nikada 
ugasiti ne će, počeše osjećati težinu vječnosti i dosadnost tolikoga 
života, pa padoše siti u otmvanost, a gladni u očaj. 

Demon je pobijedio; on je pokvario čovjeka obdarena vječ- 
nošću; život izgubio čar! 

— Tko je jači? — tutnjilo je iz utrobe zemaljske. 

— Tko je jači ■ — ha, ha, ha?! — — — — 

— Čedo moje! — protužiše svete usne „Velikoga bića" — 
eto nam demon Ljubav otrova. Pod čistu djevicu moju podvalio je 
Sebičje i Strast, oskvrnuo srca na zemlji. I mjesto da je Ljubav 
učinila ljude nebesnicima, turila je Strast i Sebičje nju u blato! I 
tako će biti cijele vječnosti njihove! Oni zasićeni pitat će: Čemu 
smo ovdje, kad ne znamo više novijeh želja! Oni gladni vapit će: A 
čemu nam ove vjekovite — patnje! 

— Dajmo im Nadu! — progovori Milosrđe. 

I dođe onda među ljude Nada. Njezine su oči gledale bistro 
preda se, kao da su čvrsto uprte u jednu stalnu svijetlu zvijezdu. 
Prestadoše mnoga i mnoga zla, ali gdje bijaše demon? On je bjesnio 
u svojoj podzemnoj provaliji. Od ljutosti iscijedi iz svoje žuči jednu 
žutu, prozirnu kaplju. Onda dahnu u nju iz svoje crne duše i poče 
je uštrcavati u srca ljudska. 

To bijaše samo jedna kaplja iz mora nemogućih nedostiživih 

želja. 

Siromaška Nada useli se u ljudske grudi, ali te grudi bijahu 
već davno onom kapljom otrovane. Ona padne u srca kao vjetrić 
na ognjište i uzbuni još gore onu poharu. Tako i prva topla sunčana 

zraka probuđuje u život sjeme otrovnoga cvijeta i zarod ljutice 
guje. 

Ljudi se pognaše za utvarama, stadoše se previjati kao crvi 
u kliještima vječne, nedostižive želje. Nikada dosta, nikada previše, 
ah i taj pakao da bude vječan! 

Pa dođe čas, kad opet mnogi i mnogi okrstiše Nadu — čedo 
božje — varalicom, istjeraše je iz svojih srdaca, prokleše svoje vje- 
kovanje i stadoše lutati kao divlji oganj nad barama. A toj se je 
kletvi odzivao iz dubina grozni, pobjednički smijeh: „Ha, ha, ha!“ 
— ' — ' — Čedo moje! Čuješ li rugalicu zloradnika. Izopačio nam je 
Ljubav, opoganio Nadu, učinio je vječnost prokletstvom! Ah, gdje 
da nađemo silu jaču od njegove! 

< — Oče, ja znadem jednu, ali ta je zadnja! 

I onda iziđe pred „Veliko biće“ laganim koracima nijema 
stroga žena. Ona se je zavila u gusti, crni plašt, samo su joj oči 
kroz velo ozbiljno, ali spokojno gledale. 

Lagano . . . lagano spusti se ona na zemlju i koracaše kroz 
rpe stradalnika gledajući ih mirnim pogledima. Od tijeh pogleda 
sklapale su se njihove vjeđe, otekle od plača i muke. Demon se nije 
više smijao. On je napokon razabrao, da je Stvorac jači od njega, 
pa se je zavukao u svoje dubine, gdje kipi od bijesa, odakle udara 
za nas od zloradosti. Ali on nam ne može više ništa da učini, jer 
kad ti stane najljuće čupati srce, onda dođe ona tiha nijema žena, 
poklopi ti rukom oči i demona nestane. 

A ta žena zove se ■ — Smrt. 


DEMONOVO OGLEDALO 

Vi svijetle, daleke iskre, gusto li se prosuste vrh moje glave! 
— „Ni vjetrić vas ne vija, ni voda ne trne, i otkada vas gledam, 
uvijek jednako svijetlite nad vrtom božjim! 

„Dižem prema vama ruke, ali vi ste daleko, a meni je nekako, 
čega nijesam jošte osjetila. Ne mogu vas uvijek naći u vrtu božjem. 
Samo kad se sakrije veliko svijetlo, onda vas opet vidim. Ah da mi 
je samo mrva prašine vaše na prsima, vi svijetle daleke iskre!" < — - 

Tako je u uzdisala pramajka čovječanstva na obali rijeke 
Eufrata. To je voda, koja je jošte uz tri druge natapala Eden. A 
pramajka ljudska bijaše lijepa, kao da ju je smislila vila priče, koja 
se njiše na velikom cvijetu u zlatu istočnoga sunca. U nje bijahu 
oči mirne i duboke kao jezerca u raju, a lice zdravo i svježe kao 
prva ruža, koja niknu iz daha božjega. U vječnom proljeću sagi- 
baju se cvjetne grane nad njezinu glavu sipajući joj po dugačkoj 
gustoj kosi bijele i crvenkaste ptičice, kružile su se vijekom oko nje- 
zina čela kao kruna, koju je polagala priroda na pramove svoje 
kćeri. Tigrovi i lavovi, srne i ovčice lizale su joj ruke, a ribice dizahu 
iz vode glavu, e da bi ih malo milovala. Krasno, rajsko jutro i ča- 
robna mirna noć, sunčane i mjesečeve zrake cjelivahu joj lice i 
govorahu: Nigdje nije ljepše negoli je ovdje, i ništa nije ljepše 
negoli si — ti! 

I onda bi ona podigla lijepe oči, pa kad bi opazila praoca ljudi, 
kako je kao začaran od ljubavi gleda, onda bi kliknula: Nigdje mi 
nije milije negoli uza te, i ništa mi nije draže od — tebe! 

I tako je prolazio život prvijeh ljudi u cjelovima i u djetinjoj 
šali. Šetali su, držeći se uvijek rukom o ruku. Igrali su se skrivača 
s lavovima, nosili mrvica i hrane sa rajskih stabala u ptičja gnijezda, 
skakali su u stadu malijeh jaganjaca po cvjetnim poljanama Edena, 
sretni bez brige, bez misli, baš kao dva goluba ili dvije vjeverice, 
koje se igraju tamo uvrh šumskoga hrasta između neba i zemlje. 

Ili bi stali na obalu rajskijeh jezera gledajući u mirnu, bistru 
vodu. Tamo su prvi put lik svoj opazili i bilo im je slatko, slatko u 
srcu, kad su vidjeli, kako to oku ugađa, kad oni jedno uz drugo 
zagrljeni stoje. To im postade najugodnijom zabavicom; oni su se 
smijali, sagibali, grlili, pružali ruke prema vodi i gle! - — kakoli je 
točno, kakoli je nježno i dražesno bistra voda njihovu šalu uzvra- 
ćala! 

Jednoga dana prošeta se Edenom božji anđeo i izbije kroz 
gusto lišće na obalu jezera. On promatraše dugo igru prvijeh ljudi, 
pa tužna odjednoć lica prijeđe tiho poput sjene preko vodenoga 
ogledala. Čini se, da je s njega nešto kao suza palo u vodu. Lagani 
kolut zadrhta površinom i slika se pomuti. 

Prvi ljudi vidješe, kako su se njihovi likovi časkom izobličili 
i osjetiše žalac u srcu. Bijaše nešto kao žalost, što ih stegnu od 
jednoga maha. 

Zar su osjetili, da se je nečim krenulo u ljepotu njihovu?! 

— Budi se zarod taštine — protuži anđeo i ode žalostan. 

A1 voda se umiri i oni bijahu opet sretni, sebe gledajući. 

I odtada je pramajka naša često promatrala svoje ruke, svoje 
nožice, svoje tijelo. Ona postade plašljiva, da se i opet zaboga ne 
bi kako izobličili udovi njezini! Odonda je stalno sjedjela uz bistricu 
vodu gledajući u kristalnom ogledalu, kako joj se gusta kosa u šašu 
i mahovini gubi. A kad bi šareni leptiri sjeli na te pramove ili 
kad bi ih posulo cvijeće vječnoga proljeća, tada bi se topila od mi- 
line one slike, nešto bi joj širilo tajnom silom ruke i njoj bi dolazilo, 
da onu podobu tamo u vodi zagrli i ne znajući zašto! 

I kad je poslije u šumi opazila vesele šaljčine majmune, gle- 
dala ih je čudnim i drugojačijim pogledom negoli dotada i panu joj 
tako prvi put na pamet, da se poradi ljepote svoje stavi u prirodi 
pred njih, Ah! a dotada su bili svi oni skupa jednaki članovi Edena! 

— Pogledaj se ovamo! — šaptaše jednoga dana Lucifer pra- 
majci ljudi, koja je bila zaspala uz obalu jezerca snivajući ljepotu 
svoju. 

Ona pogleda u staklo, koje joj podmetnu pred oči demon. 
Nestade po nju čara u proljeću i ljepote u leptirova krila. Ona vidje, 
kako se sami blještavi trakovi odsijevaju s njezine kose, pod grlom 
gorjelo je nešto kano vatra živa. Mjesto svježega smokvinog lista 
obavijaše joj plemenite bokove nekakvo gusto vezivo finije od 
oblaka, šarenije od cvjetnoga saga, što ga proljeće na zemlji 
prede. ,,Ah, alaj sam lijepa!" uzdahnu ona tu riječ, koju joj je 
demon u uho metnuo i probudi se. 

A dotle je praotac ljudi gledao u istom ogledalu, kako ga 
pokriva sjajno blještavilo i kako ga slušaju milijuni ljudi jednakih 
njemu, samo zato, jer je njegova leđa pokrivalo teško tigrovsko 
krzno, a njihova bijahu gola, gola kao i njegova nekada, 

I to sve učini ono prijevarno ogledalo u rukama demona. 

A kad se je pramajka ljudi probudila, drijemaše još dugo u 
slatkoj varci i omami lijepe slike. I onda diže oči nebesima. Mili- 
juni zvijezda treperili su nad njezinom glavom, a ti milijuni bijahu 
toliko sjajni i toliko lijepi! 

I kad se onda pogleda u vodi, opazi, kako joj oko kose kruže 
te sjajne varnice. Njoj bude teško, teško i ona prvi put postade 
nebu kivna zbog njegove krasote! Nezadovoljna sjede u sjenu i 

gledajući na nebesa poče da tuži od želje. Naokolo se širio Eden, | 

tiho je strujao talas Gihona, Hidekela i Eufrata i mirio nektar 
s rajskoga civjeća, ali njoj ne bijahu dosta svi ti čari raja, otkako 
se ugleda u ogledalu. I ona uzdahnu gledajući zvijezde: 

— Ah, da mi je samo mrva svijetle prašine vaše po kosi i 
grudima, vi daleke iskre! 

Kad ju je praotac ljudi potražio, nađe je gdje plače, što 
nema u kosi svijetle zvjezdane prašine. Trice — ■ i s tijeh trica 
morala je da poteče prva suza iz očiju ljudskih! 

Zaludu su dolazili jaganjci i vukovi, lavovi i gazele, da je zovu 
u igru na cvjetnu livadu, zaludu su sipale grane svoje cvijeće na 
njezinu glavu, zaludu su joj ptičice pjevale ljepotu: to sve ne bijaše 
ono, što se je zvalo: sjajna, zvjezdana prašina! ;j 

I praotac ljudi stade tražiti čitavim Edenom dara i nakita 
miljenici svojoj. Kad je tako jednoga dana u mislima lutao, izbije • 

iznenadno preda nj Lucifer. Znadem, što bi <— progovori demon 
— htio bi, da udovoljiš, da dostojno nakitiš ljepoticu svoju. U 
mene je takav dar; ajde da je potražimo! 

Kad su je našli, izvadi demon ono ogledalo i stavi im ga 
objema pred oči. I u čas, kad uskliknuše oboje od radosti, trže , 

demon zadovoljno staklo i zagrmi: jj 

— Ženo i čovječe, eto vam nakita ljepšega od zvijezda! Gi- 1 

nite za njim i on vam cijena i sreća budi! j 

Reče i tresnu ogledalom o kamen. Staklo puče, a sitni ko- 
madići prsnuše u hiljadu varnica naokolo. 

Praotac ljudi se sagnu i diže jedan komadić. Taj komadić 
bijaše — • dijamant! | 


SUZA 

Jedamput su na sjajnom oblaku sjedile dvije vile, vila Uma 
i vila Srca i Poezije. One posmatrahu s očitim uživanjem, kako 
velika sunčana kruglja zalazi u horizont i kako se svijetlo i sjena 
igra i miješa u eternom bezdanu. Vila Poezije sva se je sjala od 
nevine radosti, njezine oči blistale se od rajskoga zanosa kao dvije 

najljepše zvijezde na majskome nebu. Zemaljski učenjaci upriješe 
svoje strojeve na nebesa, pa mjeri i računaj taj čudni pojav kroz 
svoja nevarljiva stakla. Pjesnici veliki i mali, rođeni i stvoreni 
zavezoše se pogledima o te iskre i napuhnuvši se od čuvstva uz- 
disahu za dragom i koječim. Nastade oluja u srcima, zabuna u 
znanosti, a sve sakriviše te lijepe, te čudnovate oči. 

Vila Uma sjedila je uto šutljivo na oblaku pored Poezije. 
Prilikovala je na mramorni kip, koji ledeno stoji na perivoju usred 
ljepote i života. I ona je stajala tako; jer sve znati, sve razumije- 
vati i onaj sitni najsitniji atom, znači ne imati više nikakva inte- 
resa ni za što. Ali ona nije više ni mislila ni o čem, ta ona je sama 
sebi dolazila kao stroj i znala je u sitno sve zakone, koji taj stroj 
pokreću. 

— Zbogom, lijepi čaru! — prošapta Poezija suncu na zapad. 

I gle, onda kroz večernji polumrak doprhnu onuda na ve- 
likim krilima jedan anđeo. Laganim treptajem sleti krilato miljenče 
božje na oblak i podiže na čistom, nevinom dlanu jednu žarku 
kapljicu prema beskrajnim nebesima. 

- — Evo - — protuži biserni mu glasić eterom — evo, što nađoh 
među ljudima. Oni pate u onoj svojoj dolini, izgaraju od žeđe 
pustih želja. Iz očiju sitne dječice, niz lica odraslih i staraca pro- 
lijevaju se ove kapljice i padaju u onu njihovu prašinu. Prašina ih 
guta i čuva pod svojom koprenom, a kuda sam prolazio, svuda 
sam slušao, kako tužno cvile: Uzmi nas, ponesi nas! I evo ih tebi, 
veliki duše, evo ti dara i pozdrava s tvoje zemlje! 

U nedoglednoj visini lebdio je posvudni duh i — namignu 
božici Uma. 

Božica uze onu kapljicu i progovori: 

— Smjesa od soli, fosfata i 99 postotaka vode, koja se izli- 
jeva ispod trepavica, kad se živac efektom podraži. 

— I ništa više? 

Svemir je šutio, veliki duh je šutio i — ništa više — — — 

I ništa više?! ' 


Pravilni dugački disaji talasahu se zrakom, a mali šaroviti 
božić sanja polijetaše nestašno nad zemljom. Nijema Ponoć ne 
htjede ga slušati kako baje i gata priče, ukradene iz šarenoga 

carstva varke ili posute prašinom mjesečevom, već se je tiho zibala 
nad zemljom kao velika oblačina, koja ti slatkim umorom udove 
uspavljuje. Iz rijeke i potoka, iz prsiju i srdaca dizala se je tanka 
lagana magla visoko . . . visoko . . . 

A gore na onom oblaku, u beskrajnoj mrtvoj pustolini sve- 
mirskoj nagnula je lijepa vila Poezije krasnu snatrivu glavicu na 
bijele ruke i gledaše, kako duboko dolje u bezdanskoj crnini naša 
zemaljska gruda koluta. Oko nje je prešao neki vjetrić mirišući 
slatkim miloduhom, koji se valjda diže iz valića vode zabitnice, od 
koje zaboravljaš sve bolove prošlosti, tako da ti duša zapliva u 
neku razbludnu čistu zadovoljnost s toga, što si živ i što te krvca 
toliko toplo golica. Takav eto dašak izvirao je s njezinih prsiju, 
a zvjezdice ogrijane s njega trepetahu; ala je krasna noć! 

I dolje duboko u gajevima i šumicama biglisahu jednakim ), 

zanosom mali slavuji i sitni neugledni zrikavci i čitava jata mušica i 

i crvića i listovi i trava i sve živo, sve što osjeća, kako blaženo ! 

ugađa taj opojni talas divne, spokojne majske noći, sve je to ša- 
putalo u hiljade hiljada tajanstvenih jezika: ah, ala je krasna noć! 4 

A vila Poezije prodirala je bistrim pogledima kroz gusto 
zračno velo i zagledavaše kroz krovove u stanove ljudske. % 

Vidje, gdje šumi i buči noćni život u palačama bogataša. 

Pogleda im u lica — sva se sjaje od sreće; pogleda u srca i opazi, 
da lica lažu! h 

Vidje prnje i dronjke skapavati od glada, od sramote, od 
sile tuđe i od vlastite ruke; obeščašćene, prognane, očajne; vidje 
jadnike bez ikakvih prava i još gore one bez iskrice nade; vidje 
našu cijelu grudu, obavijenu u gustu maglu uzdisaja; vidje pralik 
prokletoga Edena. 

I klonu joj lijepa bogoduha glavica na ruke meke ko listići 
u bijelih ruža, a teški joj se uzdah razvuče svemirom. 

U taj čas osjeti vječna vila, da uz nju stoji veliki duh. Da, 
on je uvijek uz nas i u nama, kad protužimo tuđe muke, jer to 
mogu samo velika, anđeoska srca, a u takova uvijek rado dolazi 
onaj veliki duh j 

I njoj bude lakše, bude joj blaženo i sveto u vlastitim gru- 
dima, jer se suze, koje zbog drugih od očiju prolijevaš, pretvaraju 
u slatki med, koji te gali i sladi, a to ti je nagrada, koja je naj- 
slađa, jer si je najpravednije i najsvetije zaslužio. 

— Ti gledaš zemlju, kćerce Poezijo? — progovori blago ono 
Veliko biće. 

— Oče, tamo su mi uvijek oči uprte. 

— O predivno čedo, sad si mi najljepša! Reci, što želiš, da 
darujem onim pozemljarima i dat ću im. 

Poezija pogleda u blago ozbiljno lice Velikoga bića, uze jednu 
kapljicu iz magle, koja je donijela ljudske uzdisaje pred božje pri- 
jestolje i progovori: „Vidiš li, oče, ovu sitnu bisernu iskricu? Izgu- 
bila se je u prašinu zemaljsku, a tvoj anđeo pokupi je i donese amo. 
Božica Uma reče, da je ovo voda i sol — i tako je! Ona smije to 
reći, ne može da bude laž, jer laži nema ovdje među nama, laž je 
tamo među ljudima . . .“ 

Veliko biće gledaše svoju kćerku i onu kapljicu, koja se je 
na ruci Poezije sve to ljepše sjajila. 

— Da, laž je tamo među ljudima, proslijedi vila, i vidiš, oče, 
ona im prevlači srca tvrdom korom, ledom ledenim, među njima 
puca provala, koju ruje njihov hladni neumoljivi razlog i račun. 
Hiljadu njih smatraju se većima, drugačijima nego milijuni i mili- 
juni njihove braće, oni ne osjećaju ljubavi. Zaboravljaju, da je 
svemir i svijet uz to, što koluta po vječnom zakoniku, ujedno i 
lijep, i da se ljudsko srce, dok pod grlom kuca, ne da, niti će se 
ikada dati stegnuti u suha njihova pravila, Kad iskuca, onda je 
drugo, onda su sva srca jednaka i na žalost je samo u toj vrsti 
jednakosti pokoj. 

Ona kapljica plamtjela je u taj mah vatrom najživlje zvijezde; 
bezbrojna rosa padaše na nju, od toga je bivala sve veća i veća. 

— Evo vidiš, oče, kako ova kaplja raste; ona će bivati sve 
većom, sve težom. 

— Hoćeš li, da je uništim, da je osušim zauvijek u očima 
smrtnika? — progovori Veliki duh. 

Poezija ga pogleda: „Nemoj toga! Rekao si mi, da poželim 
od tebe svijetu, što hoću. Ja ljubim ljude, te plačem s njima i baš 
zato molim ti se, da ne ukineš ove kapljice. Ova sol i ova voda, što 
ovdje pred našim očima svijetli, čini, da ljudima odlane u srcima, 
kao što i nebu olakša, kada kišu prospe. Ne ukidaj je s oka ljud- 
skoga, jer je ovo — suza!" — 

4 Kranjčević, Kroa život i djelo 

To reče Poezija i spusti onu sjajnu kaplju na oblake. Kaplja 
šinu brzinom munje kroz svemir i onda počinu u praznini, pa stade 
sipati žar kao da se odbija zrak sunčani s površine velikoga jezera. 

U tom plamenu, kojim je gorio svemir, bilo je vidjeti, kako 
se približava onom oblaku dostojanstveni lik božice Uma. Ona pri- 
stupi vili Poezije i zagrli je, a toga zagrljaja ne mogu razumjeti ljudi. 
Veliki duh blagosiljaše vile i onu veliku zvijezdu. 

A na zemlji? Tamo su upirali mudraci nevarljiva skupa stakla 
u novu zvijezdu, ali je ne mogoše naći. Nju mogu vidjeti samo oni, 
koji žeđaju pravde i sreće, te čista srca pogledavaju na nebo. I 
kad im bude najteže, kad im se nokti grčevito u kosu urinu, kad 
im nehotice od jada u grudima udari voda na trepavice i suhi 
uzdah grlo zapali, onda će od jedamput osjetiti, da im je lakše, a 
to je zato, što su kroz suzu ugledali onu zvijezdu utjehe. 

A bude li jad tolik, da opaze prije zvijezde jednu u crno 
odjevenu ženu, pa im se od njena pogleda oči zauvijek sklope, 
onda im je svejedno, onda i ne trebaju više zvijezda. A što je 
bolje: zvijezda ili tama? 

Živi o tom ne rado govore, a mrtvaci šute. 

Ušutimo i mi ■ — pričo moja! 


GLAD 

FANTAZIJA 

Vama, koji u nebesa vjerujete, moram reći, da ni ondje nije 
uvijek jednako bilo. I bogovi imaju svoju povijest! 

I ondje — u pravijeku — ljuljao se eterni misterij, zagonetka 
naših zemaljskih moždana, na svojoj egidi, koju je prostro pod 
svoja besmrtna bedra. 

Svijet je bio gotov, otpočela se komedija života. Ali u njega 
ne bijaše samo kraljevska vlast, već i — srce. O vi davne, vi 
velike eterne mumije! — šapću oko mene oblaci, koji mi ovu priču 
pripovijedaju. 

Tako je sjedio „Veliki duh“ i — čudnovato — bolna sjeta 
drhtnula bi trenutačno na božanstvenom mu licu. Tako se pomrači 

kadikad sunce na istoku, kad preleti mimo njegova ploču jutarnja 
maglica ili jato kakvih ptica u vazdušnoj daljini. 

„Veliko biće“ mučile su brige. Brige su što i misli! Svijet 
bijaše stvoren, a bijaše stvoren, da bude — rajem. A nije uzalud 
niknulo cvijeće, u koga su tako mile glavice i mirisavi vjenčići! I 
ptice, što kruže nad hladovitim, krošnjatim granjem! I leptiri, što 
su tu, da kroz šarena krioca propuštaju titrave zrake sunca! 

Tako premišljaše „Veliki duh“ i plivaše u zanosu od ljepote 
svoga stvaralačkoga djela. Bijaše se čisto zanio u nesebični užitak: 
kako su to divna jutra, blage večeri i tihe sanjarske noći, kroz 
koje uzdiše slavujeva želja. I onaj šum, kojim šapće šašje za pred- 
večerja, a rijeka se prelijeva u dugi. I bijelo, plavičasto dno uz 
obale mirnoga mora, po kojem se sve u šali prevrću male ribice i 
bliješte biserni pužići . . . 

I sve to bijaše . — oskvrnuto! Ispod čistog vela tajanstvene 
svete i čarobne prirode izbijaše eto kaplja krvi i žuči iz neke rane 
ljudskoga plemena, o kojoj Svemudrost nije mogla slutiti. 

„Veliko biće" dalo se u misli, ali ne nađe uzroka. 

Samo krv, žuč i — skvrna! 

Eto — i Eden sa svojim žubor-vodama posta pustoš. Pred 
zatvorenim vratima stajaše vatreni kerub, da straži ono sirotno 
cvijeće i kletu voćku. A mjesto Edena zinu druga neka mrka pro- 
valija. Silni jezici od sumpora i ognja motaju se kroz nju. Eto to 
bijaše odmjena za Eden. „Veliko biće” nazva je Pakao. I u njemu 
stajaše Kerub, ali ne na ulazu, nego na — izlazu. — 

I kako često, tako je i sada sašlo „Veliko biće” pred ta crna, 
čađava vrata. Istina, ta sumporna utroba bijaše prazna; dobri, 
veliki duh, koji sve vidi, sve znade i razumije, nije jošte nikoga 
stjerao u tu usijanu provaliju. Tek ona stajaše tu, stvorena za kazan 
i osvetu vječne pravde. 

„Veliko biće" stvorilo ju je u času gorke boli, kad je gleda- 
jući milotu i čare prirode opazilo, kako ljudstvo u tom raju ne mari 
biti dobro i plemenito. Eto u takvom je času zinuo Pakao! Ne 
stvori ga vječna ljubav, — jer ta sve prašta, ni vječna mudrost, 
jer ta razaznaje nesavršenost krivca, ni vječna pravda, jer ni naj- 
veći zločinac nije kadar, da toliko — skrivi. Ne, ta strašna, plamna 
propast zinu u čas, kad ono čisto, sveto oko „Velikoga bića" ugleda, 
kako se kroz bjelkastu maglicu, što trepti u krasoti nad bisernijem 

vodama za majske zore, diže zadah krvi. I u tom času pomućenog 
užitka vrše se ovako strašne kazni. Tako će i golubica raniti do 
krvi, kad joj se napada na gnijezdo. A ljepota prirode bijaše gni- 
jezdo „Velikoga bića" i ono planu u času, kad vidje, da čovjek 
taj sklad i milotu ruši i skvrne. 

I tako je sjedjelo „Veliko biće" pred garavim vratima pakla. 
Unutra, u žarkoj dubini, u dimu i jetkim parama vječnoga stratišta 
tutnjio je strašan potres i gibahu se u žestokom ključanju silne 
pećine. Veliki komadi istrgnuta kamenja izlijetahu iz puknutih 
mjehura paklene židčine i padahu opet natrag u kipući vrtlog, a 
ispod njihove težine i udarca prskahu velike, vrele kruglje kao 
milijuni kapalj. I spram onoga pada bilo bi, da se skrha Himalaja 
u ocean, kao da pane nevidivi prašak u kaplju rose. 

„Veliko biće“ slušajući tu groznu tutnjavu osjeti led u srcu, 
koje je obuhvatalo svijet i protuži: „Ah, čemu je ljudsko pleme 
kleto i rđavo!“ 

I tada opazi iz daljine, gdje rulja demona vuče na vrata pa- 
klena prvu žrtvu, prvu mrvu u nezasitno mu ždrijelo. Ta četica 
klikovaše veselo i natezaše od puste želje noge i ruke prvoga pro- 
kletnika. I kad vidje, da „Veliko biće“ pred provalijom zamišljeno 
sjedi, navrnu u divljem pokliku pred njega. 

— Eto, gospodaru, — vikahu demoni — eto prvoga proklet- 
nika! Nek se puni tvoja osveta! I onda, stvori tri pakla za ljude, 
jedan je premalo! 

„Veliko biće" gledaše s bolnim obrazom u bespomoćne udove 
prokletnika. I odvrnu glavu. 

Tada osjeti, gdje ga u ruku ljube fine, prozirne usne. 

To bijaše maleni anđeo Milosrđa. 

— Pogledaj, oče, — govoraše — pogledaj ovu najprvlju 
žrtvu ljudske nevolje. 

„Veliko biće“ gledaše u čudu svoga najmilijega anđelka. 

— Eto, — šaptaše Milosrđe, a glasić mu podrhtavaše lako 
i umilno kao srebrno zvonce kroz jutarnju svježinu — eto ovdje mu 
je srce. 

— I ono je prokleto! — zaurlaše demoni. 

— I oči. 

— Na njih je ulazila pohlepa! — zaurlaše opet. 

Ali u Milosrđa zadrhtaše u taj mah trepavke kao munjevni 
1 oblak iznad brdina. Ono gotovo zagrmi gromovito: 

A ovo su usta, a na ova je ulazio glad! 

„Veliko biće“ trže se. To ime bijaše besmrtnomu divu ne- 
poznato. 

— Gdje je Glad? - — ču se svemožna zapovijed. 

Svi demoni bijahu časkom naokupu, samo Glad ne bijaše. 

Istom kad se sva priroda uzdrma, da ga nađe i pozove, do- 
leti i on iz — svijeta. 

— Nijesam mogao odmah, — isceri se najgrozniji među 
i groznima, — pomagao sam u jednom kraju zemlje ocu, da oglođe 

; lubanju svoga djeteta! 

„Veliko biće" se zgrozi. I njemu sinu u glavi, zašto ima bijede 
u svijetu. 

I onda se diže i ispuni sobom svemir, a jedna suza pade sa 
visina od svetijeh trepavica i sunu u dubine pakla poput strijele 
u ocean. 

i Strašnim cičanjem utrnu se vječna vatra i sori se paklena 

I provalija. 

| Samo demoni gledahu još trenom u razorene svoje dvore i 

izgubivši posao tamo gore, odletješe opet u — svijet. 


ČIME SE LJUDI TJEŠE 
MOMENTI IZ ŽIVOTA 

Vladala je groznica (difterija). To je ona strašna smrt, u 
koje su ruke od željeza, a oči od leda. Ona mirno gleda u kukavne 
majke, kako se guše u suzama i njoj je to svejedno. Jednom 
pandžom davi maleno grlo, a drugom izvlači najčistiju, najneviniju 
dušicu napolje. U nje je pogled bezobrazan: ruga se, pružajući 
jadnicima, koji ljube, od časa do časa mrvicu nade, pa onda — kad 
mislimo: popustilo je — spast će se ono malo čedo u jastučiću, onda 
ta gadna avet stisne bolesno grlašce još jedamput i mali, dragi stvor 
— umre. 

Gadna, najbezobzirnija smrt, ona ubija i — anđele. 

Već nekolike, teške noći, što nijesmo spavali. Uvukla se je i 4 

k nama nemila avet; ja je vidim groznu i nesmiljenu nad malenom 
kolijevkom. Malo čedo diže ispod njezinih pandža pahuljastu gla- 
vicu, prevrće očicama o, bože moj — a ja ne mogu ništa. Ni ja 
— ni mati — ni svi lijekovi. Ona je tu u našoj kući, nespomenica; 
sebe bih joj odmah podmetnuo. A1 njoj se ne mili moja tvrda koža, 
moje neispavane oči, moje krupno grlo. Ne će joj se zatisnuti nokta 
u staru navoranu koru, ona trga i gnjavi samo cvjetove po baščama. 

Ah, što smo sve izmišljali! Daj mlijeka, daj čaja od najmekanijeg 
šljeza; ugrij to sitno djetešce na grudima. 

— Zatvorte sve prozore; ah i ta vrata! Prvo što ne zatvaraju 1 

dobro, a baš naprotiv eno ti i prozora. Dakako, tu mora čovjek da ; 

strada. Bože, nemarni smo, nemarni! Tko je lud, da uzme ovaki 
stan, a dijete je u kući. Samo dok mu bude bolje; ja hoću, da se 
mijenja stan! 

Ovako je jadikovala mati, a ja sam sama sebe korio: Jest; 
kriv si — s malenim djetetom u ovaki stan! Htio si da ga što prije ( 

nađeš, pa eto ti. Prokleta lijenost. 

Gospodine doktore! 

Izidoh na hodnik; pratim ga tobože. — Molim doktore, samo 
iskreno. i 

Dobar čovjek sliježe ramenima. — A šta da vam tajim! Pun je 
grad toga. Opasno je. j 

Povratih se u sobu. Moja žena izvalila oči, prodire mi dušu. | 

r-* Što ti reče? j 

— Reče?! Treba čuvati dijete. Drugo ništa; ništa; dijete je j 

jako. 

— Čuvati?! Ah! — i nagnu se nad kolijevku. Sićano, izmu- 
čeno lice bijaše poplavilo, na malene usne izbi ko pjena. Obrisah mu | 

usta, namjestih jastučac — bijaše mu opet lakše. < 

— Bolje mu je — utješi se jadnica i oko usana zadrhta joj ' 
nešto, što se ne da opisati. — < Jako je; otet će se! { 

Dijete disaše uporno, prividno pravilno. f 

— I ti doktori — nastavi suha grla. — Sve vide samo neke I 

strašne bolesti, nikada pravo. Ovo ti je čisto jaka nazima, eto vidiš | 

na pjeni. U nosu- je nazeblo — dodaj mi zdjelicu, da mu isperem. f 

Primakoh joj i zdjelicu i okrenuh se, da ne opazi, kako mi 
se ukoči donja usna. | 

Na prozor prodiraše zadnji trak sunca. Dolje ulicom prolazio 
sprovod. Par kočija i u jednoj mali, mali lijesić, a na njemu bijeli 
vijenac. O moj Bože, opet nečije . . . 

Oko četiri sata poslije ponoći povukoh se u krajni kabinet, 
da prekinem san. Teške, duge noći. Evo ne znam, jesam li u tri 
dana spavao ni punijeh šest sati. Čudo, nijesam baš ni pospan tek 
umor neki udario mi u noge; u glavi osjećam prazninu i hlad. Po 
moždanima sve mi zuji, oči mi se lijepe. A1 to nije pospanost, go- 
tovo da zaboravih spavati. A ona sirota? Na nju ne smijem ni 
misliti. Stoji uz kolijevku ko stup, onako ukočena ko stup. Po danu 
otjeram je silomice u njezinu sobu, da se ispava. Ne prođe ni četvrt 
sata, a ono se otvoraju vrata, izilazi jadnica na prstima, da vidi, 
šta je. Kakva li je blijeda, kad se uplašeno naginje na dijete. Prošle 
noći nije ni oka stisnula, a noćas je upravo otjerah, da počine. Ne- 
kako je ležala do tri ujutro. Dakako, ma kaki je to san. Ne će da 
spava, ne može da spava kraj tolike brige. Matere su odista jače 
od gvožđa. 

Počinjem se nadati, da bi djetetu ipak moglo odlanuti. Sve 
učinismo; tu liječnici, tu lijekovi, njega ... A i dijete je jako. O moj 
Bože, kolike li promjene! Ta nema ni osam dana, što zamalo ne 
počupa materi onaj njezin najmiliji cvijet na prozoru. 

Taj je bijeli cvijet donijela sobom u moju kuću. To je njezina 
spomen djevojačka. A gle danas?! Janje moje malo, Bog će tebe 
sačuvati. Ipak . . . mislim ... da mu je nešto lakše. Primirilo se. Pjene 
doduše izlaze, ma time se i čisti. Najposlije još bi moja ženica mogla 
i pogoditi. Doktori — koješta! Svaka bolest može da je strašna, 
preboliti bolest ipak je nešto individualno. Bože, smiluj se, spasi ga! 

Ja sam ipak malo zadrijemao — - ■ — 

Bilo je pred petu ujutro. Oštri vrisak prođe mi kroz uši, kroz 
oči, kroz glavu, kroz srce. Skočih u bunilu i gotovo oborih vrata od 
kabineta. Nađoh ženu u sredini sobe; digla ruke nad glavu slomivši 
ih u laktovima. Oči joj bijahu uprte u kolijevku. 

Časom privukoh je k sebi i poletjeh djetetu. Ona — sirota — 
bijaše mala uza me, uhvativši se očajno meni za koljena. 

Ah, milo moje, jedino, slatko dijete! Nije se više gušilo kao 
sinoćke, ležalo je tiho, mirno. Na čipkama o podbratku zgrušala se 
pjena, koja se je cijedila iz ustiju i nosnica. Kroz zaplakane tre- 
pavke vidjeh, kako naša stara sluškinja svijeću pali . . . 

Vraćao sam se oko sedme ujutro kući. Ne znam, kuda izidoh. 
Prođoh nekoliko ulica i spazih, da sam pred svojom kućom. Zapeh 
usput o gradskoga pometača — teturah se. 

Glavnom ulicom prolazila povorčica djevojčica. Bijahu u 
bjelini. Ne znam, kuda su išle. 

Pratila ih neka gospođa, valjada učiteljica. Svaka je nosila 
novu svijeću u ruci, a na glavi vijenac. Mora da je bila neka sve- 
čanost, ah kako su samo srećno stupale. Ne, ne mogu da zaboravim 
onoga blaženoga mira na njihovim licima. Srećne su, vesele u njih 
oči. Osobito jedna kovrčaste kose; krasno, vedro, dijete a — 
moje — — — 

Nijesam se mogao riješiti toga pogleda. Prilijepio mi se upravo 
za oči. Skidam ga sa sebe. Badava, u meni je, na meni je! Tako 
koraknuh u sobu. Nađoh sve gotovo. U sredini namjestiše mali 
oltar i tu je u cvijeću, među svijećama počivao moj anđelak. Pri- 
stupili k njemu, digoh prevjes, poljubih ga u čelo. O ne ... to nije 
moguće ... to nije smrt, što tu vidim. Nebesni mir prelio mu lice, 
svaka crta počivaše na svom mjestu, nikaki drhtaj nije potitravao 
ma ni najsitnijom ni najneznatnijom mišicom. Mir, potpuni vječiti 
mir. Ah takova sklada, tako spokojna blaženstva ne vidjeh ni u 
tebe, bijela srećna djevojčice pod svečanim vjenčićem. Nijesam se 
više usudio plakati; preda mnom je stajao u potpunoj serafskoj ve- 
ličini: pokoj vječni! 

Jedva snimih pogled sa toga veličanstva. Tu pred odrom kle- 
čala je moja žena. Molila je. Onda ustade, prođe sobom i pristupi 
prozoru. U jedan mah otkinu onaj bijeli, veliki, južni cvijet i metnu 
ga na mrtvo dijete. Osjetih duboku i tajnu poeziju bola u tom zad- 
njem daru, u cvijetu iz djevojačkih dana. Primih je za ruku i po- 
gledah joj u oči. Pod crvenim trepavicama uzmutiše se nove suze i 
ona pade po djetetu i cvijetu zajecavši: Sad više ništa nemam. 

RUŽICE STIDA NA LICU 
FANTAZIJA 


Ja znadem, kad nije bilo stida, kad nijesu nastupale one iz- 
nenadne, nagle kongestije krvi, što šinu odjednoč kao vrući talas 
isred sredine srca kroz žile u glavu. Bilo vam je to prije, nego što 
se oborio onaj visoki toranj u Babelu. 

Toranj u Babelu! Što je to toranj u Babelu? 

Nije to samo ona vita kula u ravnicama zemlje Senara, kojoj 
se ispeo vrh do neba, da bude u njoj narod jedan i jezik jedan, 
nego je to ono bajno doba, kad je sinovima Semovijem bilo jedno 
srce i jedna duša. 

Narod jedan znači: sreću; jezik jedan znači: trajnu, zajam- 
čenu sreću; srce jedno i jedna duša znače: vjekovanje u slozi i lju- 
bavi, kaošto je silna nebesna pučina u miljardama miljardi eternih 
atoma sva jednako plava i cjelovita. Ah! i uzdahnite svi sa mnom; 
svi, svi, u kojih su oči bistre, pa vide jednu veliku, najveću, svijetlu 
i najsvjetliju zvijezdu baš u polovini neba. To je zvijezda, u kojoj 
se stječu sve niti svemirske sile, vaselenske sloge i zajednice. I 
eno su nekada sinovi čovječanski dizali kulu, da onu zvijezdu 
vrhom dokuče, da im bude zlatna, sjajna jabuka nad kruništem 
bajnoga grada. 

A oni su dolje ispod nje, u nizinama Babilona i Oreha, Arhada 
i Halada plesali uz složni jek cimbala i timpana. Pružahu si ruke 
starci i starice i momci i djevojke s velikim povjerljivim očima i 
govorahu: Braćo moja, sestre moje! 

Bajno, nikad neprežaljeno doba, komu je ime: čovječanstvo! 

U prozorima visoke kule gnijezdili gnijezda golubovi, grčale 
grlice, šalili se leptirovi. A u vazda zelenom perivoju drhtalo je 
veliko lišće vinove loze, šuškalo kao lepeza nad zaljubljenim paro- 
vima i činilo im hlada. 

Sve je padalo jedno drugomu u naručaje, sve se grlilo, sve 
ljubilo. .Svi bijahu samo udovi, atomi jednoga velikog tijela; jedan 
atom nije drugomu zavidio. 

Mladić bi vidio djevojku i šaputao joj: ,,Ti si ruža saronska, 
ljiljan u dolu. Lijepa si draga moja, lijepa si ti; oči su ti kao u 
golubice između vitica tvojih; kosa ti je kao stado koza, koje se 
vide na gori Galadu! Otela si mi srce, sestro moja nevjesto, otela 

si mi srce jednijem okom svojim i s jednim lančićem s grla svo- 
jega!" 

A ona bi mu pala o vrat i govorila: 

„Kaži mi ti, kojega ljubi duša moja, gdje paseš, gdje plan- 
duješ? Lijep si ti, dragi moj i ljubak i postelja naša zeleni se. 
Obrazi su ti kao lijehe mirisnoga bilja, kao cvijeće mirisno, usne 
su ti kao ljiljan, s njih kaplje smirna žitka. Metni me kao pečat 
na srce svoje, kao pečat na mišicu svoju — — — “. 

I oni bi šetali zagrljeni po živim veselim stazicama, a iz sva- 
kog grma, sa svakog lista disala je topla struja ljubavi, „žar je 
njezin kao žar ognjeni". A drhtave, žedne usne odasvuda šapu- 
tale: „Brže, dragi moj! i budi kao srna ili kao jelenče na gorama 



Pod Babel-kulom pukao crni, čađavi prostor. Tu je sazdalo 
Veliko biće tamnicu za crne duhove. I kako se po Babelu zajed- 
nički ljubilo, onako se pod Babelom zajednički mrzilo. A ako je 
u kome zloduhu ondje u crnoj tamnici planula vatra, koje nije za- 
palila iskra čiste ljubavi, onda bi jadnik po čitave vijekove obilazio 
nezasićen oko one, koja ga uzbuni. Pače neki stručnjaci, koji istra- 
žuju dan današnji ono tlo, uvjeravaju nas, da su tamo u strašnim 
dubinama prigodom prekopavanja često naišli na čudnovate ko- 
made, dosta nalik na naše glazbene instrumente, naročito kitare 
ili mandoline. Neki arheolog pače izvukao je vlastoruko ispod ve- 
likoga nekog kamena nešto, što izravno podsjeća na formate da- 
našnjih izdanja lirskih ljubavnih pjesama! S ovog vida možemo 
namah ustvrditi, da se je pod Babelom u onoj crnoj tamnici živjelo 
tada u nekud podjednakim prilikama, u kojima mi danas živimo, 
te da su se glazba i pjesništvo nemilice iskorišćivali za privatne 
erotične ciljeve. 

Jednoga dana izbije ispod kore zemaljske u babelski perivoj 
takav zloduh. Nije imao sreće u onim čađavim prostorijama, pa 
se uputio na gornji svijet. Pod pazuhom nosio nešto kao kitaru 
ili mandolinu. 

Istom stao pred neki grm, a ono prostrujaše iza lišća mili, 
drhtavi šaptaji: 

„Sva si lijepa, draga moja, i nema na tebi nedostatka!" 

A on, — zloduh, — sjetio se svoga jada i čemernijeh noći, 
pa osjetivši pakleni ljubomor u srcu zagrebe noktima među stra- 
stvene, demonske žice! Još se ne bijaše čula takova pjesma u Ba- 
belu. Dotada pjevahu svi ljudi zajedno i jednako, istu pjesmu u 
isto grlo: ta u njih je bilo sve zajedničko: jezik, srce i duša. A gle, 
eto se pojavio netko, koji je rastavio od drugijeh, nije kao ostali. 
I cijeli Babel stade da sluša novu pjesmu i poče klicati: Divno, 
divno, nečuveno! 

A zloduh je pjevao i pjevao; sedamdeset i sedam hiljada 
djevica namah je ostavilo svoje drage i palo pred zloduha, jer je 
umio ljepše pjevati. U taj isti mah pojavila se u srcu ljudi neka 
gorčina, što se našao drugi, koji nešto bolje umije. I namah nikoše 
kritičari, koji stadoše napokon prigovarati i istoj kuli babelskoj! 
Jedan je htio da natkrili drugoga, da poreda drukčije cigle i izvede 
ljepši šiljak na krovu. Ali kad pristupiše ispravljati kulu, koju po- 
digoše složnim trugom i suglasnom voljom, onda Veliko biće, ljuto 
namršteno, dirnu prstom u rt silnoga zdanja, zemlja se uzdrma, 
zaljulja se divno krunište na visokom gradu i sve se surva iz oblačne 
visine strašnom lomljavom u prašinu senarsku. 

Zbogom zlatno, slobodno doba čovječanstva kad svi bijasmo 
jednaka braća! Rastaviše se jezici, nastupiše razlike i — nepo- 
uzdavanje. 

A kad komu vas, braćo moja i sestre, udari krv u lice, pa 
vas obuzme stid, onda se sjetite kule babelske u dolini Senara. 

Kule babelske! Što je to kula babelska? Kad se je rušio 
veliki grad, u kojem svi ljudi bijahu ravna braća, gdje nije bilo ni 
grijeha ni sudije, zastrla je cijeli svemir silna, krvava prašina od 
pečene cigle, crvene kao krv. A Veliko biće u svojoj nedosežnoj 
mudrosti spram čovječanstva znalo je, da će se među ljudima 
odmah pojaviti nejednakost, laži . . . gorko iskustvo i onda među- 
sobno nepouzdavanje. I ono nije moglo dao stavi ljudstvo bez 
oružja. 

I gle, kad vam se približuje zloduh lijep i utegnut, govori 
med i mlijeko, da prevari dušu vašu, iscijedi srce vaše, jer laže i 
sebičje mu je samo u mislima, a varka na jeziku, onda se trgne 
srce vaše, stisne se grčevito i — crveni, vrući talas pojuri nam u 
glavu. Tu krv tjera nam kroz žile onaj licemjerni dah, koji se širi 
od zloduha, pa u nama uzbudi nepouzdavanje, jedino oružje, koje 

nas brani, da ludo ne izgubimo glave. I kako nam je Veliko biće 
sakrilo u srce jednu mrvu mrvičicu od one crvene prašine, u koju 
se obori bajna kula, da nas sjeća vjekovitog poraza, onako se 
namah ta mrvica potisne od blizine zloduha nerastumačivom slut- 
njom u krv. I krv bude od toga crvena, crvenija, a lica se zapale. 
To je stid, prvi vatreni oblik na obzorju naše duše, iz koga će 
udariti žarka, porazna munja u zloduha. 

A kad se taj ružični oblačak nikako ne pojavi za slatkog 
drhtanja srca u čistom, iskrenom i predajnom čuvstvovanju, onda 
znajte, da pred nama nema zloduha, koji je nekada prevario ljude 
i oborio bajni i viti toranj u Babelu. Ljubite se slobodno, a duša 
kao ljiljan u dolu. 


MUĆAK 

Poznavao sam dobar komad historije nekog jadnika. Ovako 
je otpočeo moj prijatelj R. — Ta historija uvijek je pobuđivala u 
meni neko jako čuvstvo, sprva pače udivljenje. kasnije neki ugodni 
nemir, kakav je u lovca, kad stoji u zasjedi pa čeka, a u mene taj 
nemir dolazio od zagonetnog promatranja nečega u što bi rado 
prodro, a nikako ga ne razumiješ. Na posljetku osjetih spram njega 
nešto odvratno, ogavno i za čudo uza svu ogavnost nešto sami- 
losna, bol neku, „zašto je to, da je on takav; jadan, brate moj, 
jadan si li! “ 

I sve te faze, koje proživjeh uz njega, pratilo je uvijek živo 
zanimanje za toga čovjeka, u kog je nekada bilo talenta, srca, go- 
tovo neke posebne inspiracije. Baš čudnovato, kako se mi upo- 
znasmo. Prošao ja dvadeset i petu, posavršavao ispite s nešto 
obligatnog zakašnjenja — ■ a i ne može biti drukčije u nas južnjaka 
, — govorilo nas nekoliko međusobno — svi ponešto odocnuli, pa 
raspredasmo tako sebi na utjehu. No neke večeri primih brzojavku! 
Kod kuće dogodilo se nešto, a ja uhvatio zgodu, da putujem k rodi- 
teljima. Gadan bude više puta čovjek. Kako sam se nekuda bez 
volje spremao pred zeleni stol, čisto mi u onom mahu sinulo, e Bog 
zna, za što je i to dobro! Promašit ću — - dosjetih se — rok, a po- 

slije — no spremit ćeš se bolje, prionuti uz knjigu zubima i noktima 
i proći ćeš, proći slavno! Taj izgovor pričini mi se za moje kod 
kuće nikad bolji, baš ko smišljeni. Valjalo mi međutim čekati nešto 
više od dva debela sata, dok se krene južni vlak, pa se svratih 
u neku jevtiniju gostionicu uz kolodvor, da štogod založim i da 
„budem bliže'*. Ovake su gostionice uvijek zadimljene, čađave, 
bučne i čuje se u njima stalno određeni rječnik. Te večeri bijaše 
neobično burno; našla se ovamo rpa primorskih radnika u živom 
raspredanju. Lupahu šakama o stol, samo što čaše zvekeću. Zaduh 
proljevena vina, nečistog rublja i neko vječno isparivanje s nabi- 
jenog tla — gdje se alkohol još nikako nije posušio, jer uvijek kaplje 
sa stola, izlijeva se iz čaša, kako ruke neprestano dršću — zadune 
me već na vratima. Ma svejedno; nije napokon ni prvog puta. I 
nehote mi pade na pamet ona Goetheova: Nur hinein ins volle 
Menschenleben! 

Osjetih da mi je napokon i ugodno u toj zaglušnoj vici i buci, 
u tim pjanim parama. 

Eto tu ga prvi put vidjeh onako izbliže. Ne znam, što ni kako, 
tek se dobar čovjek ispeo odjednoć na noge i sve nešto govorio. 
Napokon to nije u nas vanredna pojava, ni vanredan govornički 
položaj i nije me ni zanimalo. Sjedio sam tako pola sata; govorio 
on, govorili drugi svašta i koješta. Tu na koncu ustajali ljudi za- 
žarenih lica, sjedali opet tromo, mrtvo, živo; mnogi samo što ne 
pani na stolac. I u tom općem komešanju, u nekoj umornosti, koja 
se napokon počela javljati, pristupi on pravce k meni. I sjedne. 

— Vi ste ... Tu spomenu moje ime. 

— Izvolite! prihvatih i uproh znaličan oči u njega. 

— Kakav izvolite! Meni je uostalom milo, što i vas ovdje 
vidim. Naši ljudi nekako se otuđuju, prosto im . . . nisko . . . Šta 
ćete, shvatanja! — 

I on zape, spopala ga štucavica. 

Majčin sine! palo mi odjednoć na pamet — a što si se tako 

nalio! 

A on nikako da smota cigaretu. — Eto; sve se dere, u du- 
hanu čitave treske! I baci nakon uzaludne muke poderanu, nesa- 
vijenu cigaretu o pod. Ponudih mu gotovu, on je nesigurno zapali, 
pa će: 

— Pravo da vam reknem, milo mi je. Ne čitam doduše pje- 
sama; ne zamjerite. To je princip. Pjesnikovanje — kako da reknem 
— ■ to je pojava u narodima dječinskih godina. Samo dječinski na- 
rodi pjevaju. A mi, u ovako trijezno, ozbiljno doba, ne, mi ne tre- 
bamo pjesnika. 

— A pobuda, zanos? 

— Tirtejstvo! Solon i Salamina! No, ja vam se i ne čudim. 
Ne laje pas sela radi — > . — — . — 

Trista ti vragova! pomislih — Vi ćete oprostiti! To je vaše 
uvjerenje. Ipak, dobro je, da se i ta stvar jedamput temeljito ras- 
pravi. — I opet štucnu, pa istrese na dušak: Istina treba pobude, i 
kamen se jedino onda valja, ako ga gurneš. Tako i narodi, a kud 
ne ova naša jadna, vajna masa . . . 

Njegovo lice iziđe čisto „jadno i vajno". Glava mu klonu 
malko, oko očiju, nosa i usana pojavi se neki životinjski izraz, što 
budi samilost. Klonu mišići i onda vidiš svu fizičku nemoć prignje- 
čene alkoholom otrovane inteligencije. Htjedoh da ga probudim, pa 
progovorih glasnije: 

— Priznajte sami, da treba pobude. Pjesništvu odričete svako 
pravo, pa kako bi vi budili? Zar šakama valjda . . . onako ko po- 
spanca — — , zaključih s nekim trivijalnim tonom, kao da ću reći: 
Badava se pjeniš, brate, i pokazah s rukom, kako bi budio. 

On me udivljeno pogleda. Mimika je uvijek drastično sredstvo 
od sigurne koristi. I nasmija se. 

— ’ Ne samo tako (i tu on ponovi moju kretnju), nego i 
ovako. I ošinu šakom po zraku, kao da se bije. Maknuh koljenom; 
naopako, da te udari. Nego u času već se uozbiljio. — Trice — 
prošapta ■ — imade sigurnih sredstava. 

Dobar čovjek podiže u taj mah prst, lice mu poprimi neki 
augurski vid i u potpunom uvjerenju, sve onako supjan, istom što 
šanu: Nevolja! I stade oštro gledati u mene. A meni onda palo na 
pamet, kako on ne gleda u mene zato, što bi iščekivao ,,tu, u te 
stope", da ću osjetiti dojam velike riječi, dubinu onog njegovog 
uvjerenja, nego sve mi se pričini od jednoć ko prosta, pusta, is- 
prazna navika u njega. Vraga je dizao prst! Ljudi uvijek one izraze, 
kojima se služe u čestim i stalnim prilikama, prate s određenom 
gestom; sve to pređe u krv i čovjek se pretvara u mašinu. S ovijem 
mislima mirno sam dočekao njegov pogled, hvatajući svaki drhtaj 


njegove kože, a sve mi u glavi šumilo: Ti si mašina, ti si mašina! 
I koji mi to bijes ne dade mira, sve me nešto brekalo, da mu 
reknem pravo pod nos: Gospodine, vi ste mašina, vi ste mašina! 

Da, da, produžit će on <■ — nevolja, to vam je ona ča- 
robna šibica, kojom izvabi Mojsije vodu iz živca-kamena. A tvrd 
je živac-kamen! Jedino je što tješi: vodite vi, gospodo, kakvu mu 
drago evropsku, veliku politiku, ipak će izbiti ispod umjetnog pri- 
tiska, lakšeg, težeg - svejedno kakav bio - — - ono elementarno 
pravo, ono upravo određenje, predestinacija jednog naroda. Eto, 
u to ja vjerujem, jer je to tako i od prirode, a mrva politiziranja, 
to je gospodska zabavica. Vi ste čestit drug ( tu se okrenu k meni; 
do sada govorio nekuda sobom) ja bih se češće s vama razgovarao. 
Ili ako vam je po volji, da promijenimo lokal. Pravo, ja najra- 
dije zalazim u ovakove lokale. 

— Draga srca, gospodine — prihvatih uljudno — al ne 

mogu. 

— Što, zar ste pospani? 

— ■ Ne, putujem. 

— Putujete? 

— Da! — I ja mu, bijes neka znade, kako smo mi ljudi pro- 
ljeveni na jeziku * sve ispripovjedih. Odjednoć mi nešto sunulo; 
ne zatajih pače ni ispita. On posluša moje raspredanje sasvijem 
mirno, pobožno. — Posve pravo — potvrdi glavom — ni ja ne 
mogu da svršim. Ne da se to tako lako dan današnji. Nijesmo ni 
mi u svemu krivi. Napokon glavno je, da je čovjek pošten! A ono 
drugo i sve drugo doći će sobom; tako je u poretku događaja. Ja 
vas pratim na kolodvor. Možemo tamo za sretna puta ispiti jedno 
pivo. Tamo je najbolje. 

I mi odosmo. Kao da ga je prešlo vino; išao je sigurno uhva- 
tivši se meni pod ruku. Govorio neprestano. Tko bi ga slušao 
onako ne pazeći na toplinu glasa, na neki drhtaj i prizvuk, ne bi 
ni ada shvatio, da se u toga čovjeka skriva mnogo više čuvstva, 
antasterija i kojekakvih sanjarija, premda mu je uvijek bila na 
ustima riječ, da se obori protiv „idealista", da se naruga „pjesni- 
ovanju i da istavlja svagdje neko „određenje, predestinaciju, 
e ementarnu silu od prirode, koja kormani s poretkom događaja". 

^ ~ Za mene je sve besvijesna evolucija materije — doka- 
zivaše na kolodvoru, držeći čašu piva u ruci, a pjena mu se od 


62 


63 


nje uhvatila po brcima. — Tako je i s etičnom stranom čovjeka. 
Sve se razvija, jer se materija u određenoj postupici kreće. Bez 
razvoja nema joj bitka. U riječ: to je tako i nije nužno, da se u to 
slijepo vjeruje, jer je stvar jasna. A pošto je tako, šta ćete onda 
buditi? Možete li buditi? Što znači to buđenje? Jeste li vi van ma- 
terije ili ste samo njezin atom, u kome je ona potpuna i cijela? 
Kako ćete onda djelovati na nju? Vi ste i svi i svi smo mi samo 
njezina riječ, al nikada njezina volja! Eto vam pitanja, odgo- 
varajte! 

— Onda — presjekoh zažaren — svaka je akcija uzalud. 

— Mora biti akcije. 

— Ma kako to? Kako se to podudara s vašim vjerovanjem? 

— Lijepo: treba akcije, jer smo živi i jer osjećamo onda po- 
trebu akcije. 

— Dakle čista dinamika. A cilj, uspjeh? 

— Nije naša briga! Zar sunce grije, da izmami cvijet ispod 
snijega? Glavno je kad osjetiš pobudu, a ti onda upri! Ništa se ne 
gubi u prirodi i ništa nije slučajno, pa ni uzalud. Al eto prvo zvono. 
Ti ćeš dozvoliti, da se pobratimo, imadeš još kada. Pobratismo se 
i uglavismo, da ću ga potražiti, dok se povratim. 

— Pamti, govoraše na rastanku, držeći u desnoj čašu, a 
lijevu u džepu — čovjek ne može biti drukčiji, nego onakav kakav 
je! To je sve takova ,,udezba“. Nema individualne odgovornosti. 
Srećno! 

Prošle nekolike godine. Ja svršio svoje — „takova udezba 
zaljubio se, oženio, našlo se u nas djece „takova udezba . Dakako, 
da sam morao stupiti u službu; kako ćeš drukčije živjeti bez stalnog 
dohotka, a sve navaljuju na tebe što kakve „pobude". Sve je to 
drukčije prije neg što se čovjek zaljubi, al onako, da i do prstena 
dođe. Ljubav prije prstena, ona „đačka ljubav, to ti je istom 
koješta: možeš da hodaš po gostionicama, držiš govore namjerice 
zbog konflikata, u tome je istom užitak. Pa i slava čovjeku raste; 
po gradu ga znadu, po novinama razvlače i tako ulazi ime u narod. 
A taštine imade u svakoga i dobro je to; osobito je imade u za- 
ljubljenih ljudi. Svaka djeva rad je zamijeniti svoje prezime što 
slavnijim i čuvenijim, makar se siromašica „u svom zanosu često 
i vara, jer ne samo, što se po trnju i kamenju hoda do slave, nego 

se još češće baš zbog „slave" potucaš po „trnju i kamenju". U riječ, 
nikada od tebe solidne partije, ti slavni čovječe! 

Oprosti, zabrljah se. Kako ti rekoh, dao ja njemu na kolo- 
dvoru riječ, da ću ga posjetiti, dok se vratim od kuće. Al gdje da 
ga nađeš. Pođoh u onu gostionicu, te zavirih u nju; sve se, brate, 
tamo izmijenilo. Prolazio ja dugačke ulice i trgove, pitao za nj, 
a nigdje od njega ni glasa ni traga. Kazivali mi doduše, da je 
sjedio najposlije u ovoj pa u onoj redakciji, ma ,,ne znaš, brate, 
od jedamput ga nestalo i nikako ga ne možeš naći". Najzad odoh 
na policiju — - tamo i onako sve znadu, pa i ja saznao, gdje je. 
Bila to neka uličica (od onih noćnih) i u toj uličici kuća neka 
oderana; spala s nje suva i prozori toliko da jesu. U toj kući sta- 
novao moj kolodvorski prijatelj; takova mu ovaj puta bi „udezba". 

Kad sam ušao u malu, nisku sobicu, nađoh ga, gdje leži u 
krevetu. Bio je istina suh, nego ni žut ni blijed, nešto po srijedi. 

— Servus! viknu iz kreveta, baš se ti nimalo nijesi pro- 
mijenio. 

Pristupih krevetu, stisnuh mu usrdno ruku, više kao bo- 
lesniku u ovakovim jadnim prilikama, nego kao prijatelju. On pri- 
hvati moju desnicu, prodrma je i odmah opazih, da baš i nije to- 
liko slab. 

— Pa kako ti je? prihvati od navike, i u isti mah padnu mi 
na pamet, kako je to smiješno pitanje. Ni ne znam, da li je zaista 
bolestan, otkada i gdje ga boli, pa ovako smiješno pitam. 

— Ne vodi brige — otpovrnut će on — pravo i nijesam 
bolestan, t. j. bio sam, no nijesam zvao liječnika. Nego drugo je 
to zašto sam najradije u krevetu. A Bog zna, možda sam zapravo 
i bolestan. 

— Pa bolje da nijesi, još bi ti samo to trebalo! — ugrizoh 
se za jezik; al ništa — pomislih — to je intimna šala među prija- 
teljima. 

— Ništa to — osjeti se on; istina, čini mi se, da ja kuburim, 
nego nije baš tako rđavo. Bilo je i gorih dana. Koješta mi prošlo 
preko glave, otkako se rastadosmo. Multa tulit . . . 

— Tim bolje; bilo pa prošlo. Ti si zadovoljan? — Zado- 
voljan, zadovoljan! Na volju ti. Pa šta ti ja mogu da osjećam 
drukčije, nego što osjećam. Ti me valjda ne ćeš nagovarati, da 

5 Kranjčević, Kroz život i djelo 

drukčije osjećam. Tko to može, u koga je tako silan nagovor? 
Prosto, neka silna apatija ušla u mene. To ti je tako. 

— Ma šta se onda valjaš po krevetu?! Ustani, upri . . . Za 
Boga miloga, hoćeš li ti cijeli svoj život ovako proležati? 

Proležati, proležati! Što ću ja njega proležati, ili on mene? 
Tko je koga svalio u krevet? Eto pitanje! zanimljivo, brate, al eto, 
kaki sam apatičan spram svega, ne marim, da sam sebe pitam. 
Još mi nije došla volja, a valjda će doći! 

— Kako to: valjda će doći? 

— Kako? Kad dođe; ono se prije ili kasnije pojavi u čo- 
vjeku, makar da o tome ne znamo nikad računa. 

— Ma u što ti vjeruješ?! Zašto si takav? To nije nikakvo 
umovanje, to je lijenost, gadna, užasna lijenost i eto s ovako 
kaljavom vodom hoćeš da obraz opereš, da čist izlaziš . . . 

On se nasmija. — Baš sam i mario za toaletu! prihvati i 
opet se nasmija. - — A čemu bih se ja umivao u tako kaljavoj 
vodi? Meni je svejedno, što ti govoriš; ja znadem . . . 

— Bijesa ti znadeš. Da ti samo mrve misliš, bio bi drugojačiji. 

— Eto ga. A zašto? 

— Zato, jer je sve ,,udezba“. Tako je to. Živci. 

Ovo je već prevršilo mjeru. Eto ga — zdrav čovjek, valja 
se tu po krevetu, kunja u ovom zagušljivom zraku, a na polju, 
tamo po livadama, smiješi se sunce; milota pogledati mladu travu 
i svježe lišće po granama. A šta ću ja ovdje, šta ću s njim? — palo 
mi na pamet. Ne soli ti njega; ni za živu glavu ne da se taj iz 
kreveta. Kakva je to u njega prokleta ,,udezba“? Zašto je tako 
jadan, zašto da ovako misli? Napokon — briga me — ja ću 
čavrljati. 

— Brate, nadovezah blago, da te nešto pitam. 

— Znam ja, šta hoćeš. Otkle ja živim, ovaki — ljenivac? 
Je li to htjede? 

I htio sam. Bilo mi začudo, kako živi, bolje, tko ga hrani. No- 
vaca nije imao, one službice po redakcijama davno napustio, ne 
miče se nikuda, a ne govori, da je gladan. Kakva su to čudesa, 

— Pravo da ti kažem, ja istom što sam oživio. Batinaj prije 
po gradu — ovamo poglavarstvu, onamo sabor, neki koncerti, neke 
rasprave, predstave, opere — Bog te sačuvaj od opera, sve su ti 
nekud najednake! Pa onda još i napiši sav taj čemer! Ništa ti je to. 

taj novinarski život. Ali neka i njega; tek uglavnom — razumjet 
ćeš me — u mene ti nije bilo pobude za to, nijesam bio za tog posla. 
To je ono, što ja tebi uvijek govorim! Ne može se silom, nemaš tog 
određenja. (Ja pomislih na poredak događaja)! Ele <— nastavi pre- 
valivši se na leđa i gledajući u zrak — kad sam ti opazio, da ja u 
tom poslu nikako ne vrijedim i da ne ću tamo nikako koristiti, onda 
zbogom! Tako otpočeh kuburiti. Nije to ni tako teško, kada kuburiš 
s uvjerenjem. Ostadoh gol kao prst, gladan ko crkveni miš, jedino 
na večer što zađem tamo — znadeš — kraj kolodvora. Nađe se 
ondje uvijek dobrih duša, i ja onda s njima ispij po koju. To me 
zapravo i hrabrilo. Ja njima pripovijedaj i razlaži — Bog mi je 
svjedokom — ne zbog toga, da me napoje, nego jer sam ja onda 
morao tako. 

Tu moj prijatelj pređe rukom preko čela, kao da kupi u šaku 
misli ko i kosu. Bila u njega kosa bujna, kuštrava. 

■ — Ele tako ti se dogodi neko < — spoznanstvo. (Tu se malko 
nagnu k zidu). Ma gotovo je, pa šta da ti tajim. Dolazila tamo 
neka ženska; prije nije dolazila, a poslije svaku večer. Moram ti 
iskreno reći, da nije nimalo lijepa, pače govorili su vrlo protivno i 
niko baš nije od muških za nju mario. A ona valjda i zato dolazila. 
Ja sam odmah shvatio, da bi to mogla biti takova ženska, ako se i 
činilo, da dolazi gazdarici — ti je znadeš. I eto, tako ti se ja preselio 
ovamo — dokrajči on brzim preokretom. 

Ja sam šutio, a i šta da mu na to odgovorim. 

— Ti dakako ne ćeš zamjeriti — nastavi on — napokon to 
je možda i moralo tako da bude. Glavno je, što ona meni mnogo ne 
smeta. Ovo ti nešto ušlo u mene, pa sada ne izlazim od kuće, a 
rekao bih, njoj je i milije. A — ta moja (tu je on napeo svu svoju 
kuražu) i ne voli, da tko meni dolazi. Tu ti izvini; napokon nije tako 
strogo, kako se izjavih ... Ja ti eto po čitave dane kod kuće čitam, 
premišljam, al nikako da sebi ma u čem protivno dokažem. Imade 
ti u mene nešto mira, otkako sam ovaki . . . ! 

Ti ćeš ipak dopustiti! prihvatih. 

Po volji samo; ti znadeš, ti znadeš, da u mene nema taštine 
ni predrasuda. 

~ val J a E ~ odsjekoh oštrije — ne valja ti sve to, kako 
ti radiš. Eto ti rekoh iskreno. Jesi li promišljao o svojim dužnostima, 

o svojem pozivu? Kuda tebi onaj zanos, kad si pače sa stolica 
govorio? 

On se postidi, meni se dalo na žao. A1 časom probudi se u 
njem neki demon, što mu rastrovao pamet i on stade dokazivati 
„kako je to na posljetku svejedno, al on hodao, al ležao ili bazao 
po sobi“. Jer što ti misliš o svijetu? Moj brajane, razderi kožu na 
prsima, ovako ko što košulju eto sprijeda razgaljuješ, ništa je sve to, 
dok nema jošte onog časa, koji se zove „određenje". A to određenje, 
to je u pojedinca, u naroda, u čovječanstva. Istina, u nekih se pojavi 
prije, u nekojih kasnije, tek dok ne dođe, ništa. On ipak nije izgubio 
vjere u to određenje, al sada jošte ne osjeća ga. Nema — pobude. 
Tako ti je to. 

— A briga o tvoju budućnost? 

U taj mah otvore se vrata. Uđe „ona", crna, mrka ženska. 
Nađoh se u sto muka. Što sam ja ovdje? — upitah se i napokon — 
što smeta jedan naklon više ili manje — naklonih se. Moj prijatelj 
jednostavno izreče moje ime, to je značilo: Eto ti ga predstavljam. 

— Molim vas — prihvati ona ravno, bez ceremonija — vi 
ste mu prijatelj, recite mu, nek ustane. Uzeh ga u kuću, da mi vodi 
račune — a on uvijek u krevetu i po zakucima — besposlen. 

Progovorih dvije tri riječi, a on šutio. Stisnuh mu onda s puno 
samilosti ruku, obećah, da ću jošte doći (tu sam užasno lagao), 
naklonih se „toj njegovoj" i — odoh . . . 

Prošlo debelijeh deset godina. Svašta bude kroz deset go- 
dina. Ja međutim pošao u napredak u činu i u porodici. S godinama 
rastu brige, naročito brate, ospu djeca, pa rastu pilad, osobito 
ženska, ko iza kiše. Pojedoše troškovi. Ma ništa sve to, čovjek 
uživa gledajući ih kako raspredaju i uvijek ti nešto slatka pripo- 
vijedaju. Dakako, ti toga ne shvataš, jer ostade stari neženja: u 
što tvoj život, brate! Nego da produžim. Baš pod konac te godine 
unaprijediše me, pa sa mnom na više mjesto uz premještaj. Pravo i 
molio sam tamo. Dospjela mi ženskadija za više naobrazbe. Istom 
ja stigao, lijepo se smjestio i ponačinio spram svoga položaja, po- 
zovem ti nekog dana prijatelje i drugove k sebi na večericu. Mi 
upravo pred večeru, a neko kuca na vrata. Ozovem se i u sobu 
stupi — onaj moj kolodvorski prijatelj. Ma otkuda njega ovamo?! 
uščudim se i prepanem se, kakav je jadan i iznuren. Moje se društvo 
trznulo; neki hodali po sobi i onako stadoše, nekoji gledaju za čudo 


udivljeni. A taj aljkavi jadnik zamoli me u pristojnom tonu, gotovo 
moleći, da ga primim čas, dva nasamo. Odoh odmah, da se spasem 
nemila položaja. Nađosmo se sami. 

— Za pravo i ne znam — otpoče, a glas mu se trzavo pre- 
kidao — okle da stupim pred vaše lice, milosti; ne gledajte vi na 
mene! Mi smo - — ■ molim vas po hiljadu puta i ljubim vam ruke <— 
bili nekada onako, — ne, ja se ne usuđujem izgovoriti onu riječ. 
Al vas je eto visoka vlast pozvala ovamo i mi bismo se jošte mogli 
sastati na ulici. Sve . . . sve . . . samo to ne smije da bude. Ja sam 
čovjek nesretnik, marva sam ja i zadnja ništarija, a vaše je lice od- 
lično. Al nije samo to; ne . — ■ ja se ne usuđujem izgovoriti, kakav 
sam ovo čovjek postao. 

Zagledah se u njega upropašćeno. Što je to — manija — kad 
se ljudi sami poništavaju? I moj Bože, ovo li je onaj nekadašnji 
govornik, zar?! I što on sebi neprestano govori: marva i zadnja 
ništarija?! Kako da mu odgovorim, kako da počmem? 

— Meni je ugodno — stadoh nekako nabadati „bezlično" ■ — ■ 
kadgod . . . 

■ — Ne, ne, vaša milosti, nikako vam ne može biti ugodno. 
Tu je jaz, provalija u naobrazbi i vršenju dužnosti, u položaju. Ne, 
vi ćete se upravo ukočiti; ja nijesam pošten čovjek! 

Odstupih par koračaja natrag. On obori glavu. 

— Eto, vi se zgražate, a nijeste ni čuli, a ja opet ponavljam. 
Dođoh samo, da vas vidim — o, kako sam sve to više bezobrazno 
pseto, ono gubavo pseto, što se povlači zakucima. Oprostite, ako 
sam vam osramotio prag. Ja ću izići, da me nitko ne vidi! 

I htjede da ode. Meni zašumilo u glavi. Što je to njemu, što 
je on? Skočih. 

— Govori, što si? — viknuh i ne znam, zašto sam tako po- 
viknuo. On je drhtao. Ja uproh oštar, strog pogled u njega — 

A on podiže glavu, zagleda se u mene jadno, poništeno. I onda 
uzdahnu duboko, lice mu se gotovo izobliči, sad će ga eto suze da 
poliju, al brzo se svlada i suha trpka grla jedva istisnu: Vi ćete i 
sami čuti, što sam ja, od čega to živim. Upozorit će vas prijatelji, 
da me se čuvate! I pođe teško . . . teško vratima. Tu stade, okrenu 
se još jedamput i prousti, a usne mu se kočile: 

Al vama htjedoh da reknem sam i prvi. Neka od mene čujete 
i namah mi je lakše ■ — < • — - 

Tu ga nestade. 

Povratih se među prijatelje. Oni me dočekali radoznali i ja 
pod prvim dojmom ove intimne provale iz srca moralne propalice 
(Bog znao, al je više jadan, al propao), ispričah društvu ovu histo- 
riju. Prvi, koji je duboko ganut požalio cijeli jad u duši ovog ne- 
sretnjaka, bijaše čovjek u zvaničnom položaju, koji je natanko po- 
znavao policajne uredbe i znao svaki, pa i najsitniji kotačić u ovom 
tajnom aparatu. 


PAMET S URVINE PLANINE 

Stid me je do zla Boga, ali ja bih pukao, da vam ovo ne 
ispripovjedim. O, kako me najzad izružiše ti epski divovi naše 
Ilijade; niko drugi već Kraljević Marko i svita mu, pa još mene 
najskromnijega poklonika njihovijeh opanaka. O vrijeme, o sve- 
razorni duše vremena, o vi konzervativni zastupnici nekadašnjih 
ideala, gdje zaostadoste, a kuda pokročismo — mi! I vi bi danas 
mene sigurno osudili na lomaču, valjali bi na vatru debele suhe 
glavnje „sa tavana od devet godina". Sve badava što bih vikao; 
O sancta simplicitas! kad bi se moja koža cmarila na ognju. Ne, 
onaki uzdah ne bi mene utješio, glasno očitujem, da etična strana 
moje duše nije onoliko kr’jepka, herojska ni ,,slatko-pregorna“ ko 
u Jana Husa; ja ne uživam na vatri, nego sam vatren u — uži- 
vanju! 

Najzad i pravo mi je. Zašto sam ■ — „goveda r“?! Da ni- 
jesam govedar, ne bih ni išao na Urvinu planinu. Pa i koga ćeš bi- 
jesa danas na Urvini planini. Bit će da su tamo same gole glavice, 
kojekakva krš, pustoš, brate i pohara, ko kad nema tamo šumske 
zabrane! Paviljoni, piramide, lovačke kućice, putići — posuti 
šljunkom — bijeli ko šećer, kaki zupčani voz, da te časom odvuče 
ko na vrh Ivana, da — a, gdje ti toga na Urvini imade. O moj 
Bože, pa ipak pođoh na Urvinu. I još pješice . . . sam ... u ovo je- 
senje doba . . . posred tisijeh, glusijeh tmina . . . Tako ti je — mislim 
— kad čovjek nije šeprtlja; svakuda prispije. 

Nego treba jeđamput i razvezati, sve da me je i stid. Žao mi 
je, što ne vidite, kako sam se zaplanuo, jer stid je ipak ciglo ljudsko 
svojstvo. Promatrao sam oduvijek rado bogatu faunu našega pri- 
rodopisnog okruga, pravo da vam reknem i prijatelj sam različitog 
blaga — mimo reptile — ali — bez zamjere — ko da ne poznaju 
stida. Častan je izuzetak samo moj lovački pas. U njega na primjer 
rastegne se gubica posebnim načinom, redovno klone mu lijeva 
laloka strmu, kada jadnik vješto iza leđa ne ukrade. Ni do danas 
ne znam, kojoj vrsti notornih faktora pripada taj moj prijatelj. Kraj 
obilja gradiva nikako nijesam na čistu! 

I eto, jer nijesam s koječim na čistu, izidoh potpuno konfuzan. 
Moja književnička karijera, moj javni Confiteor, sve me u potpunoj 
zabuni pojmova otjera na — Urvinu. Jest, na Urvinu — viknuh u 
tom Babilonu štokakvijeh pravaca socijalnih, literarnih, političkih. 
Na Urvinu — druže, tamo je bistro vrelo, od kojega poodmakosmo, 
pa ne znamo, gdje smo. 

Bijah blijed, suh, zamršene kose od samoga čupanja. „Tko da 
piše, što da pišeš, kako da pišeš, gdje da pišeš, ah pače i kakvom 
tintom da pišeš", sve, sve su to dandanašnji neka vitalna pitanja, a 
opet ni okle svjetlosti ni vidjela. Sve se čuje samo vika: 

— Gospodine, pero neka bude mač, oštri trobridi prosijek. 
Vi me razumijete, što hoću da kažem. Samo muški; red je pisati, 
kao da siječeš . . . poriš . . . 

— - Razumijem, gospodine, ■ — prošapnuh očajno. — - Kao da 
siječeš . . . poriš ... I naznačih upravo mesarski rukom, baš kao 
kad se pori. 

Mentor bijaše blažen, kako sam vješto izveo metaforu. ■ — ■ 

— Prijatelju, dobri prijatelju — čuje se drugi glasić drhtav 
od čiste blagosti. - — Pero vam je od mekanijeh pahuljica, da sipate 
njime blagi melem u rane, da ih gladite kano svilom tankom tana- 
nom, sve u sreću, sve u slavu naroda, čovječanstva i onijeh vječ- 
nijeh, onih jedinijeh ideja. — - < — — - 

Svanu mi, da je za ovaku proceduru najzgodnije pero od — 
guske, i očekivah, e će doći treći, kruti materijalist, da iznese, kako 
je pero građa, od koje se prave ključići za uredničke verthajme- 
rice! — 

Ah, svijetla, zraka; pravac, koja li je prava Madona?! — 
kliknuh i odoh na — Urvinu. Strašna li je Urvina planina! U njoj 

nema vuka i hajduka, al imade strašnijeh grozota. O svakoj litici, 
o svakome trnu vise poderani listići različitih poziva na narod, 
pretplatni tabačići, izborni proglasi, sveščić lirskih pjesama, pa još 
ne razrezani (ovoga imade najviše) romani i novine svake ruke. 
Politički programi još su najgore prošli; s reda su zamazani najne- 
dostojnijim postupkom i dugo sam mislio: na koji li način artija 
poprima ovaku formu! Kažu vještaci, da ovu užasnu justifikaciju 
vrši glavom sam Kraljeviću Marko; Bogo moj, ljut li je taj pred- 
stavnik našega bitisanja! I ta grozna nijema, jedra Urvina pritisnu 
neki meridijan i paralelu, da cijela geometrija stenje i niko ne zna, 
kako će se odjednoć ovi kolobari iskriviti. 

Eto na tu goru pođoh i pravo Kraljeviću Marku, mirno i ve- 
selo, ko kad ide unuk djedu svome. 

Ja pred Urvinu, a ono ti pred njome stoji blijed, raščupan moj 
dobri prijatelj — pjesnik. Vidjeh odmah, da je i njemu nešto teško 
pri duši, da je i on pošao na Urvinu. Bijedni, nepraktični idealist! 

Ah - — uzdahnu — - ja ovoga preboljeti ne ću! 

— Što je, brate? — prošaputah. Ja sam upravo presrećan, 
kad mogu komu biti od pomoći. Takova je u mene krv. 

— Oprosti, ako sam te uvrijedio. Svemu je kraj! — ■ zajada 
urvinski putnik. 

. — Do vr . . . ! presjekoh nervozno i strogo. Očito me na ovu 
frazu ojunači vjetrić, što je šuštao s Urvine. — Govori, nije meni 
da gubim dane! 

— Za — zaljubih se opet; bez nade, bez sreće. O, ja sam 
najnesretniji stvor. Ni pjesme je ne ganuše . . . 

— A ti traži službu, a ne Urvinu! viknuh — pa ćeš vidjeti, 
koja bolje pali; pjesme al dekreti. 

O kako se preobrazi moj prijatelj. — ■ Hvala ti, hvala ti — 
vikaše pod Urvinom — nikada ti toga ne zaboravih. Ti ćeš dolaziti 
k nama na čaj, bit ćeš svjedokom naše sreće. Ajde da te poljubim! 

Izljubismo se. Ja uz litice, a on niz polje i kad se okrenuh 
s visine, vidjeh ga daleko u ravnici, gdje pucketa prstima. Smišljao 
je valjda koju odu. 

Pod povorjem Urvine planine ima ko neka kućica — stra- 
žarnica. Uđoh pun svetoga osjećaja, kad onamo uz vatru sjedi 
golema ljudeskara. 


Pozdravih. 

Div me omjeri: 

— A šta ćeš ti ovdje? reče, a kuća se iz temelja uzdrma. 
Jedva ostadoh na nogama. 

— . . . Oprostite! Čast mi je, da Vam se prikažem . . . čisto 
sam mucao. 

— A šta si se pogurio! — otpočne onaj, a ja ništa već cvokoći 
zubima. Nego opazih na divu, da sam u njega pobudio samilost. 

De — de — sjedi ovamo uz vatru — produlji mekanije — <— 
Ogrij se; Bože moj, kakve ti sve pljeve imade danas u svijetu! 

Ko bi vraga pametan s divovima jošte zametao kavgu. Sjedoh, 
da se za nevolju i grijem. I onako je hladno gore na Urvini, a još 
hladnije, kad te ovako dočekaju. No — no — mislim — nije baš 
strahovit ovaj div; čisto je u njega dobroćudno lice. A ni krv nije 
voda; div je također ,,jugoslaven“ mislim, nije ti to nikaki Polifem 
— tuđinac. — Pače možda će ga i veseliti, kad čuje . . . 

— Dopustite . — otpočeh — koliko imade odavle do slavne 
pećine Kraljevića Marka, dike naše i uzdanice? 

Div iskrivi lice na porugu i namignu, lopovski lijevom tre- 
pavkom. 

— Ho, ho, ho! nadre se smijati iz svega glasa, pa pljesnu 
rukom po debelom koljenu. 

Ovo čisto modernizirano vladanje u diva rekao bih, epske, 
davnine, ne sviđa mi se nikako: Osjetih, da gubim svako poštovanje 
spram njega. 

Kud puklo da puklo — pomislim — na ovu mu ne ostani 
dužan. Najzad tu je i čast po srijedi! Čekaj malo, ti neuljudni dive! 
promrsih i odbrusih pravo u brk: 

— Ne mogu da shvatim, koliko vam se moja želja pričinja tri- 
čavom, da smiješnom. Pače pijetet, koji me dovede na Urvinu . . . 

— Ne zauzlavaj! — prekinu div. Vidim, da si došao i da su 
te noge donijele. A Bogo moj, kakve su to u tebe noge, kako li se 
na to papka izdrža! E1 ti momče, vidje stopu u kamenu više Sa- 
rajeva? 

— Vidjeh. 

— E pa šta kažeš? 

— Slavna stopa. 

— Slavna! Pravo reče, slavna. Ono ti je stopa Djerzeles 
Alije. Ma gdje su danas ona vremena! — uzdahnu div gotovo senti- 
mentalno ko kakvi moderni liričar. 

„Kuj, dok je vruće“ — pomislih, te ću: 

— Uzvišeni dive! Upravo ta želja, da vidim slavne pobornike 
krvave prošlosti naše, dovede me eto na Urvinu. Rad sam, da ovdje 
savjeta nađem u silnoga Kraljevića Marka i u drugijeh perjanica. 
Vrelo je ovdje — rekoh — nepomućena izvor-voda, jedini uzor 
našega rada u zdravom, pravo tradicijonalnom duhu, pa dopustite, 
da u to ime i vas poljubim u ruku s potpunim poštovanjem! 

I čuda; jest dogodi se čudo! Taj tvrdi, zasukani div gotovo 
proplaka, a kada mu pristupih k ruci, prozbori čisto raznježeno: 

— Pravo, pravo; treba poštivati starije! 

Uklonih se, da se prerušim. - — E taki su ti ovi divovi — ■ 
mišljah navlačeći frak i natežući rukavice — malo im pokadi, pa 
su kao vosak mekani. 

Div mi onda pokaza put. Gledao je u mene gotovo zabrinuto. 
„Pazi" — doviknu mi čisto očinski - — ■ „da se ne skotrljaš u kakvu 
jametinu; vidim, da ne umiješ hodati Urvinom. Nijesu ovi putovi 
za tebe!" 

Prozebao padoh pred pećinu i uđoh. 

O divna sliko davnine, izbajane prošlosti, o vazduše, koji 
mirišiš kao pergamena od pet stotin’ godina! O sladosti mesa ovnuj- 
skoga i beškota hljeba bijeloga! O Kraljeviću, o Kesedžijo, o Se- 
njanin Ilijo, o Relja Krilatiću, o bezbrojne sjene, koje i mrtve eto 
ne poginuste! A oni? 

Ni da bi okom maknuli. Deli-Marko baš se nešto šalio s 
Musom Kesedžijom. Evo — vikaše Kraljević — da te ne ubih, 
ne bi ni pjesme o tebi! 

— Nikada ti mene ne svlada, već me zakla, Marko! — do- 
čeka Kraljevića Musa. Mudar bijaše; uvijek si se žena držo i onda 
ti pomože cura iz oblaka! 

— Mante se cura! — ■ navrnu od nekale Relja. Pio bih, a 
rakije nema. Janjo, Janjo-o-o-o! Zavukoh se u kut, da vidim, što 
će biti. Istom odjeknu Reljin glas, a u pećinu uđe divna ženska, 
krčmarica Janja. Jedva je ušla, taki su u nje bokovi. A lukava ti je 
i danas jošte; dok me vidje, namignu mi, a opet nikomu ništa ne 
kaza. 

— De, jabuko moja! nasmiješi se Marko — primakni Relji 
rakije. 

Janja posluži ko divna Heba i opet mi slatko namignu. 

Heroji otpočeše piti. Diže se upravo homerska galama. Divna 
Janja ulažaše i izlažaše, noseći pune kondijere bijesa žeženoga. 
Usput prišapnu mi: Znadem vas, vi ste sa zemlje od onijeh, koji sve 
u pjesme meću. Nemojte mi šta zamjeriti. I ovdje gore imademo 
svi svojijeh pogrješaka, pa kaki bi i bio život bez kojekakvih sla- 
boština! — Tako završi divna ženska, krčmarica Janja, nekim puti- 
farskim naglaskom, a ja prihvatih velegradskom lakoćom: Madame, 
vi ste zvijezda vrh Urvine. I da su tri Urvine jedna na drugoj, još 
bi bile prenisko prijestolje vama, bajna čarobnice. Ja bih se i na 
njih popeo! 

— Pjesniče, pjesniče! previjaše Janja i otpiri, jer je Relja 
počeo ljuto psovati zbog loše posluge. 

Dugo su junaci pili, dugo se gledasmo ja i Janja. Ispripovjedih 
joj u slatkom i tajnom skrovištu sve, rad čega dođoh na Urvinu. 
Divna ženska nagradi me uz druge delikatese još i velikim koma- 
dom debeloga mesa ovnujskoga. 

— To je spram moga ukusa — doda vješta Heba na Urvini 
— ja odlučno biram što deblje komade! A da — kad budu ovi vaši 
za razgovora, ja ću vam namignuti i molim vas, da taj mig samo u 
ovom smislu shvatite. 

Dugo su galamili besmrtnici, a božanski guslač pjevao im je 
u podnožju krv i junake. Dugo sam čekao, dok mi namignu divna 
Janja i istom pomače crnom trepavicom, a Senjanin će Ilija ko 
s neba pa u rebra. 

— A moj slijepče! Potrgaj de ti to svoje konjsko gudalo. 

— A sto to, veliki junače? 

— Jer sve to nije tako. Gdje su moje kule u Senju kame- 
nome? 

Ovo bijaše čas obrane u ime moje domovine, u ime moga 
grada rođenoga. Čisto osjetih neku silu u žilama i izidoh s veli- 
kijem koracima pred junake na Urvini. Oni razrogače od čuda oči. 
Relja pače stade savijem preda me i kako se sagnu, da me bolje 
vidi, izgledaše kao onaj krivi toranj u Pizi. Tako smo spram njih 
sitni, mi zemaljski smrtnici. 

— Silni, besmrtni, preslavni dusi i kategorije našega narod- 
noga bića, uzori prošlosti naše, zdravo da ste na timorju urvin- 
skome! Žarka ljubav, da izljubim junačke vaše desnice, dovede me 
iz praha zemaljskoga na vrh našega narodnoga Parnasa, u slavnu 
pećinu junaka nad junacima. Divim se vama ja najpokorniji vaš 
sluga! 

Mrtvi mir pritisnu Urvinu. Svi me gledahu ko čudo neko, 
jedino što me je Janjino oko milo grijalo. I gledajući divnu Janju, 
osjetih, da su ženske uopće sklonije kulturi; ta gospođa od pet stotin' 
godina, kako je sve uvijek na Urvini, stajaše lagano i milo ko prava 
pravcata Pariskinja. O što je ženski instinkt! 

Isprva grobna tišina, pa žamor, a napokon poviknuše heroji: 
,, Govori ti s njime, Kraljeviću! “ 

Strašna se utiša vika, a onda Kraljević Marko grmnu, a silna 
mu kosa pade po debelom vratu. 

I on prozbori krilatu riječ takvim glasom, e sam mislio, da 
mi sve samo kamenje baca o glavu. 

— Što ćeš ovdje, neznana delijo? 

— Ja — ja sam govedar — otpočeh na svu silu hrabreno — 
Slaven, Jugo — nu Jugoslaven. Došao unuk djedu svomu. 

A divni rugač Musa Kesedžija malo da u to ne puče od 
smijeha. On skoči i stade skakati Urvinom, pritiščući trbuh: <— Evo 
ti, Marko, evo ti unuka; ostade ti na pijevcu koljeno! — I tako sam 
vam jadan ja morao poslužiti kao u osvetu za onu zgodu između 
Marka i Muse ,,u vrh Kačanika". 

I kako reče, onako stadoše svi divovi kukurijekati Marku pod 
nos. Kukuriku, kukuriku! zaječa Urvinom. Relja razvi krila i ošinu 
obijesno od milja krčmaricu Janju desnom kreljuti tako silno, da 
mu doviknu: Derište! 

— Mir! zagrmi Kraljević. Zbog ovoga šipodera da se sva- 
đamo zar? A ti (tu upre strahovitim noktom u mene), govori, inako 
ću te počešati ovom topuzinom, da će te proći volja govoriti la- 
tinski! 

- — Dozvolite — prihvatih uvrijeđeno — (napokom i ne bješe 
me više strah, ta meni drži stranu krčmarica Janja) — dozvolite, 
što rekoh, ne rekoh latinski. Dijete sam iz naroda, Slaven, Jugo- 
slaven, pa mislim. 

— Što misliš; otkle da ti što misliš! Što si ti, mrvo nijedna! 

Ovo bješe previše. — Šta sam ja?! — viknuh. Ilir, Slaven, 
Jugoslaven, jugoslavenski Hrvat, eto to sam ja! Cijela Urvina 
uzdrma se u temelju; toliko snage podaje čovjeku zdrava svijest. 

- — ■ Ha, ha, ha; prasnuše svi na te riječi. Ha, ha, ha! Ovo da 
je Hrvat! 

— Nijesi ti, jadniče, ni Hrvat ni Srbin. Kukavelj si ti neka 
— - stade bješnjeti Kraljević. Drugi su oni bili junaci, što sam ih 
tukao u boju na Rovinama, ti grebeđede jedan, raspiljenih hlača! 
— Reče i otkri strašnu povijesnu tajnu, ko — ni brige ga nije. 

Koliko su mi uneku ruku imponirale krjepke fraze, toliko se 
probudi moj evropski ponos, ponos čovjeka na koncu XIX. vijeka 
i ona bol zbog prevarenih nada. 

Maših se rukom u džepove i pristupih Senjanin Iliji. — Evo, 
rekoh — tu je crno na bijelome, da sam otkle i vi, gospodine! Izvo- 
lite pogledati; tu je pečat slobodnoga kraljevskoga grada, tu potpis 
načelnikov; ne može faliti. Čast moga grada ne dozvoljava, da mene 
ovdje (ovu riječ naglasih osobito) vrijeđaju. Ako nijesu u mene 
silne ruke i debeli vrat, to je uopće što ne podnosim debelog mesa 
ovnujskoga. Molim, da ovaj razlog uvažite. Druge želje zanose 
dušu moju! 

Rekoh i pogledah milo Janju. Ona me je razumjela. Ilija u to 
pregledaše putnicu. — More biti — ■ promrmlja — ma ja tijeh stvari 
ne razumijem. Za našeg doba nijesu mrčili hartije. 

Ode knjiga od ruke do ruke. Najzad je prihvati Relja i u 
malo, što ne zdrobi pečata — sv. Đorđa, kako zmaja ubija. Pljucnuv 
preko čibuka smrsi: 

— Švapče neko! 

Krv mi udari u glavu. 

Tihe suzice pocuriše ispod vjeđa. Za to dođoh na Urvinu — 
stadoh cvijeliti, da čujem zar na rođene uši, kako me moji rođeni 
ne priznavaju. Ah! — nemo propheta in patria! 

U to strujnu mila pjesma; slatki zvuci ublažiše mi dušu. To 
bijaše glasić divne krčmarice Janje. Ona me pogleda milo i pro- 
zbori očitom ironijom: 

E nije pročitati knjige — ko odsijecati glave! Da zov- 
nemo protopop Nedjeljka. 

Pravo — lupnu Kraljević. A ti čekaj ovdje, da vidimo tko 
si! — doda okrenuvši se k meni. 

Malo vrijeme postojalo, a eto protopop Nedjeljka. Ne resi 
ga ni srebro ni zlato, već crna mantija i časna bijela brada. Svi ga 
junaci poljubiše u ruku a ja jošte šapnuh: Oče, čuvaj me od ove 
napasti! 

Vješto je starac knjigu proučio. Pročitavši jedva nečitljivi 
potpis načelnikov progovori: Naš je! 

. — Taj, pa da je naš? odbrusi Relja. 

— Zlo, braćo, otkako ovaki počeše uzlaziti Urvinom! završi 
Kraljević Marko. 

, — Zbogom divni snovi! zaplakah tiho. Eto ovi — tvoja 
krv, tvoja slava, tvoje nade, pa ne razumiju srca tvoga! Pet stotina 
ljeta puče između njih i tebe, a zašto? Jer ne jedeš na dan pet 
čejreka debeloga mesa ovnujskoga! Zbogom ideali, zbogom! 

Časni starac povede me za ruku pred urvinsku pećinu. Tu 
mi pruži neku hartiju, ispisanu čudnijem pismenima; tako se danas 
u svijetu nigdje ne piše. ,,Evo ti* - — reče - — ■ ,,a sad hajde kući, 
prouči ovo i vidjet ćeš posla. A od ovijeh ovdje na Urvini nauči, 
da su ukočeni i da ovaj veliki Adam ne će rasti i zakržljat će, ako 
se ne bude gibao. Kaki su bili prije pet stotina godina, evo su i 
danas onaki. Slaba je vjera u njih spram drugijeh, pa za Boga, da 
im pamet osoliš. Evo drač i korov izrastao je pred samu pećinu, 
gdje sjedi glavom sam Kraljević Marko, a od njih niko da bi po- 
grabio trnokop, premda su ti u njih žilave ruke. Zbogom, dijete 
moje!** 

Poljubih starcu ruku. On ode u pećinu brišući kradom jednu 
tešku suzicu. Divna krčmarica Janja iziđe na vrh Urvine i dugo 
mi mahaše bijelom maramom u pozdrav. Plakah kao malo dijete 
posrćući niz Urvinu o trnje i kamenje, o debele knjižurine, o bro- 
šure i brošurice, o novine i proglase i napokon zapeh nogom o ne- 
kaki politički program, padoh preko debelijeh slova i proderah ga 
na dvoje, na troje. 

Sjutradan nastadoše prave muke; za Boga da pročitam pismo. 
Latinica nije, ćirilica nije, bosančica nije, glagolica nije, ni ona 
uglasta, ni ona druga nekakva raščupana. Nije ni grčki ni arapski, 
ni sanskrt, ah, pa ni < — ■ kineski nije. Poslah pismo u obje naše aka- 
demije, niko, braćo, ni mukajet. Eto ti rezultata našeg znanstvenog 
prokučivanja. 

Pođoh Evropom. Tu — rekoh - — tajna je možda i istočnog 
pitanja. Čitajte, gospodo! 

Sramote, — najprvlji kolovođe znanja, politike, svega . . . 
svega ... ne obijeliše ni zuba! 

Zađoh u književne družine, ponajpače u redakcije, tamo i 
onako svakoga vraga znadu. Evo — rekoh — tu su pravila, kako 
da pišemo pravo i zdravo u tradicionalnom duhu. Pročitajte; napisa 
ih protopop — Nedjeljko! Ah, ni ovdje niko ih ne pročita! Pače 
odbrusi mi neki urednik: A kuda bih ja zabrazdio, moj gospodine, 
dangubeći uz te krake raka i pauka. Mislite li, da je u tom mrva 
senzacije?! Propao sam, propao! Moje namjere, moje osnove, moj 
put na Urvinu (ah, slatka Janjo), sve izjede magla. 

Jedne večeri sjedio sam upravo očajan u svojoj sobi. Oko 
mene žagorila djeca; ni najstariji nije se jošte razumio u pismo. 
Vrzao se meni uz koljena. Odjednoć ispade mi iz ruku ta žuta, 
zlosretna hartija. 

Maleno dijete sinu tajanstvenim svijetlom; diže hartiju i go- 
tovo lebdeći nad daskama razastre je u zraku. 

' — De ... de . . . de . . . se . . . et. Deset! — — 

Skočih, čudo; pred mojim očima događa se čudo! Dijete, 
čitaš li?! 

Iz ove hartije nešto govori; Za— za — po— vi — je — d — d— di. 
Zapovijedi! — izvi mali gotovo u zraku. Stara hartija sijevaše u 
mraku. 

Dijete čitaše i evo, što pročita: 

Deset zapovijedi urvinskome putniku od protopop-Nedjeljka: 

1. Ne budi tvrdoglav kao Kraljević Marko! 

2. Ne misli, da je sve dobro, što je sa Urvine! 

3. Ne vjeruj u idole, ne pjevaj im pjesama! 

4. Ako umiješ čitati i pisati, još nijesi — političar! 

5. Ljudi slavnog imena ne moraju biti uistinu slavni zato. 

6. Uzdaj se u se i radi u dobru namjeru! 

7. Pij međutim sa svjema urednicima i drži uz to mikroskop u 
ruci! 

8. Ne ukradi tuđe misli! 

9. Ne griješi s vilom iz oblaka! 

10. Ne pjevaj odviše ljubavnih pjesama, pa makar ti draga 
bila ko krčmarica Janja! 

Eto, što ne otkriše pouzdani umnici, odgonetnu čisto nepo- 
kvareno, nevino dijete. Možda baš za to, jer jošte ne nauči — čitati. 

I prisegoh tvrdo živjeti spram zakonika protopop-Nedjeljka; 
samo jedno, jedno ne mogu, a to, da ne pjevam krčmarici Janji. Ne, 
toga ne mogu. Ja je i danas vidim, kako ljubomorno na mene gleda 
s Urvine planine, nikako da je zaboravim. I — dobri moji čitatelji, 
bilo vam pravo al krivo, ja odoh među ljubavne pjesnike, pjevat ću 
debele sveske Janji. Žalim vas od srca, al ,,svak imade štoka- 
kvijeh slaboština", šanu mi ona uvrh Urvine. Jest, idem, da odmah 
otpočnem odu, da poručim rječnik najslađih rima. 


ČIME SE LJUDI TJEŠE 
MOMENTI IZ ŽIVOTA 

Gospodinu Spiridonu Petroviću najzad je pošlo za rukom, te 
ga premjestiše u Sarajevo. Zaista njemu je kao svanulo tim pre- 
mještenjem, njegovoj pak ženici oteo se je samo dubok uzdah s onim 
stereotipnim dodatkom brižnijeh supruga i supatnica. A-a, hvala 
Bogu, da su i na tebe već jedamput pogledali! Takov pak uzdah 
brižne ženice posve je razumljiv, ako se samo i malo uvaži, da 
je gospodin Spiridon Petrović kroz pet godina dana ravno sedam- 
put dolazio u Sarajevo, da „osobno" zagovara svoju molbenicu. 
Posve je nadalje kao na dlanu i to, što je drukčije tihi suprug upravo 
usrnuo u svoj mali stan, sagrađen nakon okupacije sa mnogo pred- 
okupacijona plana, o čem je gospođa Petrovićka govorila, da je 
građen ,,ni ovako, ni onako * , i poviknuo: Bacaj sve iz ormara, već 
je i otkazano! No nagle muževlje kretnje i ovako iznenadna, ne- 
razumljiva zapovijed čisto zabuniše mladu ženicu, i ona ga gle- 
daše kao drvena, dok ne istisnu ono blaženo, ono dugo očekivano: 
Premješteni smo! 

A ko će da priča, kako su se sve te stvari slagale i tovarile, 
i kako je gospodin Spiridon Petrović vlastoruko popravljao vo- 
zarske uzlove na kolima, koja su vukla sav taj bračni prtljag do 
željezničke stanice. Glavno je tek da je inako tihi gospodin u Sara- 
jevu srećno prebrodio i ono trčkaranje, dok je našao stan. U tome 

pak držao se je strogo zdravstvenih propisa: neka je suh i svijetao. 
Sunce — veli — izvor je života. I našao ga je u lijepoj koševskoj 
prodolici, udovoljivši tako i trećemu, više komodnomu zahtjevu: 
neka je i blizu ureda. A onda se smjestiše kao dva golubića što 
savijaju gnijezdo, misleći i na svoje golupče. Golupče pak gukalo 
je već treću godinu u njihovu malenu stanu u provinciji, dok mu 
eto ne postaviše kolijevku u najsvjetlijoj sobici svoga novoga bo- 
ravišta. Tu su sobicu odredili zajedničkim dogovaranjem misleći 
na stotine trica odlučnih po zdravlje ovako malena stvora. Sunce 
pak ne bijaše više jedino „izvor života", nego i najpouzdanije sred- 
stvo za desinfekciju, otkako je gospodin Spiridon Petrović pročitao 
u nekoj kavani u podlisku članak o djelovanju svijetla na mikrobe. 
Ele sve se je podudarilo, da ova mlada porodica srećno proživi. 

I otpočeo je taj mirni, odmjereni život pod tihim krovićem u 
koševskoj prodolici, život male činovničke porodice: od prvoga do 
prvoga. 

Jutrom u sedam redovno je ustajao gospodin Spiridon Pe- 
trović, dok bi mu žena u to doba već posvršavala svoju toaletu raz- 
mišljajući uz to o programu: što bi za ručak, a što za večeru i pazeći 
brižno, da ne bi dvared zajedno iznijela na stol krumpir ili rižu 
u kojoj mu drago formi. Koliko su dopuštala točno odmjerena sred- 
stva, bila je u tome upravo vanredne kombinacije, te njihov ručak, 
naročito pak večera, kad je gospodin Petrović, odbacivši dnevne 
brige, bio uopće i više voljan jelu, bijahu raznoliki priredbom u mrsu 
i prismoku. Dok bi mlada punana ženica tako štošta smišljala, na- 
vratila bi se počesto u sobicu za spavanje i nadvirivala nad koli- 
jevku kuda je izravno iz kreveta prilazio i suprug joj, pa bi se nad 
crvenkastim tjelešcem debeljuškasta djeteta razgovarali o koječem 
opažajući na djetetu uvijek nešto, čega sinoć ne vidješe. 

— A gle . . . okle mu odjednoć ovaj prištić? 

■ — Prištić? 

— Pa da, prištić. Evo baš kraj lijeve nosnice. Toga nije 
sinoć bilo. 

— Bit će da je imao u snu malo vatrice. 

Ili: 


— To je opet od toga blaženog nosanja. Uvijek ti je na ru- 
kama i ne znaš već da ga pritišteš na prsa, pa eto mu kraj desne 
ruke crvena ogrebotina. Najzad će mi i propasti ovo dijete! 


6 Kranjčević, Kroz život i djelo 

A gospođa Petrovićka odgovorila bi ukratko kao povrijeđena 
u materinskim pravima i oprezu, pak bi otišla u kuhinju, da pri- 
gledne oko kave, da se malo zatim vrati i pomnjivo razgleda onu 
crvenu ogrebotinu kraj djetinje desne ručice. I tako bi najzad me- 
đusobno utakmicom i briganjem oko kolijevke probudili malo čedo, 
koje bi odjednoć pružilo debeljkave nožice, podiglo ručice i stalo da 
tare oči okrenuvši otvorene pregršti i savijene prstiće nad glavu. 
Gospođa Petrovićka ne bi mogla da to dugo na miru gleda: Sad 
ću te pojesti, pojest ću te! viknula bi stisnuvši od dragosti zube, a 
gospodin Petrović sricao bi u to: A jesmo li se probudili?! I dirkao 
bi dijete mekanom jabučicom svoga kažiprsta po crvenkastoj koži 
na prsima i oko pazušaca. 

Taj porodični prizor promatranja i oblačenja djeteta potrajao 
bi redovno, dok bi se i gospodin Spiridon Petrović sasvijem obukao 
i spremio, a služavka zaštropotala posuđem za kavu za znak, da 
otpočinje prvi danji obrok. Onda bi cijela porodica prešla u go- 
stinju sobu: gospodin Petrović ispio bi svoju kavu jutrenjaču dro- 
beći u nju krupne komade žemlje, gospođa pak onako „rijetku", 
bez hljeba, što ga uopće nije voljela, jer da se od njega suviše 
deblja, i hraneći uz to veselo, čavrljavo dijete mlijekom. I tako 
zabavljajući se s djetetom i čavrljajući međusobno o hiljadama 
sitnica, koje ispunjaju dvije trećine bračnog života, prolazio im čas 
za časom, lagano i voljko kao i svrdlići dima, što ih je gospodin 
Petrović na veliko veselje maloga Vojka umio da odbija iz svoje 
prve jutrenje cigarete, pušući naglo preda se, čas skupljajući usne 
i izvijajući tako plave kolutove, koji bi se otkidali s njegovijeh usta 
najprije kao malen prsten, a onda se previjali na svijetlu mladoga 
dana sve viši i veći i razvlačili se tako jedan za drugim uz zidove 
spram prozora. Dijete pratilo ih velikim plavim očima (slatke su to 
mamine oči! — podviknula bi naglo gospođa Petrovića) i veselim 
cijukanjem pružalo bi za njima ručice grabeći prstima po zraku. 
I tako je bivalo jutro za jutrom: moć navike najlakše zaokupi ljude 
prikovane prilikama uz određen način živovanja, i mlada porodica 
odista nije mogla ni pomisliti, da bi se dalo i kako drukčije ispuniti 
vrijeme uz kavu li nakon ručka ili nakon večere, negoli tim stalnim 
navikama, koje je izumio njihov zajednički život, toliko jednoličan 
i toliko sladak. A taj mili život pratio bi gospodina Petrovića, kad 
bi najzad točno u propisani sat krenuo u ured, pratio bi ga još i na 

ulicu, otkle bi oproštajnim pogledom viđao svoju mladu ženicu uz 
prozor, gdje drži dijete i pokreće malom mu ručicom uz pozdrav, 
dovikujući: Zbogom, tata, zbogom! — — — 

Taj blaženi prizor treptio je srećnomu mužu pred očima i pred 
njegovim uredskim stolom, gdje je opravljao svoje poslove vješto i 
savjesno kao sasvim korektan zvaničnik. Gospodinu Spiridonu Pe- 
troviću možda i nije dostajala ona neka salonska primjesa, on već 
po svojoj prirodi nije ni volio da mnogo zalazi u društva, a ni u 
prostore, gdje se gomilaju čavrljavi ljudi, hitri, lagani i nikada 
šutljivi. Možda se je on tako razvio s onog dugogodišnjeg života u 
zaturenim mjestancima, možda i oženivši se rano, a da se nije prije 
toga navrludao dozvoljenim i nedozvoljenim stramputicama mla- 
dijeh godina, tek sva njegova ćud bila je strogo kućevna i na domu 
i u uredu, od prilike. Evo ti moj dragoviću, ovaj spis pred tobom, 
pak uživaj, da ga što spretnije riješiš. I on je doista osjećao iskreno 
zadovoljstvo u srcu, kada bi posvršio posao po najboljem uvjerenju 
i baš ni za čiju volju i bez sebičnih nuzmisli i nastojanja o pohvalu 
ili nagrade, već samo zato, jer je takova stvarca došla njemu na 
ruke. To svoje zvanično veselje prenosio bi i u kuću, gdje bi mu se 
lice sjajilo i smješkalo i uzbuđivalo tako onim mirom službene sa- 
vjesti dobru volju domaće sreće, neuzmućene ni jednom neskladnom 
primjesom spolja. I kako bi se svaki dan točno par časaka poslije 
dvanaest pomaljalo njegovo okruglo, sjajno lice na ulazu u tu sre- 
đenu okolinu, gdje su se dražesno uobičajili stalan pozdrav, upiti i 
kietnje vječnih medenih nedjelja, zaslađenih sve većim upoznava- 
njem međusobna saobraćaja, te bi gospodin Petrović ušavši u svoju 
malu gostinjsku sobu upravo osjetio potrebu, da malo protare ruke 
i obliže usne uživajući naprosto preživački onaj topli iskreni cjelov 
svoje male žustre ženice i sinčića, kojim bi ga dočekali na povratku. 
Slatki porodični mir disao je iz svakog kutića uspavkujući dušu i 
blažeći živce isto onako, kao kad se nakon zamorna dana pružiš 
u krevetu, pa sve više drijemajući slušaš, kako nešto lagano i pra- 
vilno šuška i pjevulji nekim stalnim treptajima . . . odasvud . . . 
odasvud iz sobice, a nemaš više nikakve brige i ništa, što bi smetalo 
skladnu prolaženju sve više upokojna časa. 

Naročito pak one tihe, povjerljive večeri, kad se je moglo 
sjediti u starome kaputu i papučama — onako voljko i slobodno, 
o ogod hoćeš, u stocu, koji kanda se je i sam naučio na tijelo 

svoga gospodara, pak se uslužno udubao i ugnuo, samo da se u 
njem što lagodnije smjesti, Gostinjom sobicom širilo se crvenkasto 
svijetlo. Sjenilo napravila je sama gospođa Petrovićka, i to istom 
nakon kratke debate, jer je gospodin Petrović uporno tvrdio, da 
takova boja nije zdrava očima, a gospođa opet nije htjela da po- 
pusti, e takova boja upravo umiruje živce. Napokon uz rezervu. 
Pa dobro — vidjet ćeš — ušutkao se domaćin, a gospođa je zasje- 
nila lampu crvenim, još jedino uz uvjet, koji joj se i samoj pričinio 
praktičnim, da se lampa uvijek poviše diže, te bi se bar novine 
mogle čitati ispod takova ,,sjenila“. Malomu pak Vojku bilo je sve- 
jedno, što je on — kao redovno u svakom njihovom tričavom rječ- 
kanju — bio glavno lice po srijedi, njega je više zanimalo, što bi 
mogao utrnuti šibicu kad bi se palila u kući lampa ili svijeća, utrnuti 
je onako s malo straha i zatvaranja velikih plavih očiju, pri čem bi 
gospodin Petrović obično podviknuo: Baš ćaćina pluća! Tako bi 
im u neznatnim riječima, razgovorima i primjedbama prolazilo veće, 
a kad bi se ispio čaj (mali Vojko već bi davno spavao u svojoj 
kolijevci), stajali bi muž i žena još dugo kraj djeteta i gledali u nj 
slatko i zaljubljeno i šaptali međusobno o njem, i ne osjećajući, da 
se oni baš u ovom malomu plodu svoga braka vezuju i ljube. I zbog 
toga bijahu jedno spram drugoga čisti kao kapljica rose, odano pre- 
dani jedno drugomu i bez ličnijeh želja: ona je bila više mati no 
žena, on više otac negoli muškarac, pak je neke večeri pročitavši 
Guy de Maupassantovu crticu ,,Baština“, što mu je preporučio ne- 
kom zgodom u uredu neki svjetski kolega, bacio naprosto knjigu 
na sto i nasmijavši se nekako gorkim izražajem lica, poviknuo: Zar 
se postanje djeteta u braku i ovako može da shvata? 

— Pa što te opet ljuti? — pitaše gospođa bezazleno. 

— A kako da me ne bi ljutilo! Eto, ti znaš, što je nama naš 
Vojko (i on se stiša malko, pošto se je sjetio, da dijete već spava) 
— pa je li moguće, da bi se takovo anđelče, kao što je dijete, — 
di-je-te ■ — - moglo prokriomčariti u brak s dogovorom vlastita muža, 
žene i tasta, a tek da bezdjetna porodica dobije u njem ne dijete, 
nego baštinika imutka, jer dijete mora da je tu, a nema ga nikako! 
Kakav li je to muž, kakova žena? Kako da pogledaju u oči jedno dru- 
gome gledajući u takovo dijete, o kom znadu, kako je i zašto došlo 
među njih. Nije li to povreda ovakova pojma? Mogu li bračni ljudi 
da ovako misle? I misleći na svoga Vojka onako razdražen ne 

shvataše uopće, da li je „takovo" dijete uopće nekakvo dijete, a 
ženu mu malo i zanimaše takovo pitanje i bilo joj glavno za tim 
stalo, da se od glasnijega muževa govora ne probudi Vojko u ko- 
lijevci. 

. . . Prošla je od prilike godina dana, otkako je gospodin Špi- 
ridon pročitao onu crticu o baštini, koja ga je tako nemilo uzrujala 
i pozlijedila u dušu njegovo shvatanje o braku i djetetu. U sobi 
gorjela je lampa, ne više ona obična, crveno zasjenjena, nego neka 
velika na sjajnu mjedenu stalku, a ne više ni u istom stanu, nego 
baš u sredini grada, na prvom katu moderne palače odbijajući neko 
zamorno polusneno svijetlo od tamno-crvenijeh tapeta. Gospodin 
Špiridon Petrović sjedio je sam i očito neskladan u sebi prebacivši 
mrtvo nogu preko noge i obuhvativši desno koljeno rukom, sa koje 
je bliještalo skupo prstenje. U stanu bilo je sve mirno, jedino što 
su šuštali neki šaptaji kao iz podaleke sobe i čulo se malo nekim 
oštrim apotekarskim mirisom. Kadikad bi negdje lupnula vrata 
odjekujući tupo kroz hodnike. Dolje ulicom jurili su fijakeri, i kadgod 
bi protjerali ispod njegovijeh prozora, gospodin Petrović podigao 
bi naglo glavu slušajući, hoće li stati. No kola su drndala dalje 
pravilnim topotom, dok se odjednoć ne začuše kroz njihov šum 
nagli udarci kopita i jedna kola stadoše zaista pred kućom. Go- 
spodin Petrović naglo je skočio sa stolice i nervozno otvorivši ta- 
petna vrata izišao iz sobe. A kako ih je naglo otvorio, navre u sobu 
nešto hladniji i oštrijim mirisom zadahnuti zrak, zatitra mrve svi- 
jetlom svjetiljke i unese sobom nerazumljivu smjesu riječi iz zaraz- 
nijeh grla. Onda se je čulo, kako se tiho i oprezno zatvoriše još 
jedna druga vrata, a sobicom prostro se mir, kroz koji podrhtavaše 
jedino neko tanko talasanje sa svjetiljke cvileći sitno i netrzavo 
kroz šum kola i zbrkane tiše i krepče glasove s ulice. A tako je malo 
postajalo, a onda bi se opet čulo, kako neko žurno slijeće niz ste- 
penice šušteći kao da su ženske haljine i udarajući u hitnji petama 
o kamene stube. Nakon pola sata opet se otvoriše vrata, opet iste 
glasnije riječi, a gospodin Petrović povrati se lagano hodnikom u 
svoju sobicu. Bezvoljnim korakom pošao je po debelom sagu do 
ormara i ko sjetivši se, da ga tamo ne treba, vratio se i stao u sre- 
dinu sobice. Tu se ukočio kao neki kip i naglo se prihvatio rukom 
za glavu kao glumac kad uči lekciju. Pa prenuvši se valjda od 
dodira svoje rođene ruke, pođe onda k velikom pisaćem stolu i 

otvorivši širok pretinac izvuče iz njega neki žut papir i zagleda se 
u velika krakasta slova. 

Odjednoć zadrhtaše njegova široka ramena. Suh grč kao da 
ga stiskao u podgrlac <— čas se umiri, a onda naglo prodre prigušen 
jecaj iz grudiju toga čovjeka i on proplaka klimajući glavom i hva- 
tajući se za čelo. A onaj žuti papir skliznu se niz koljena i pade na 
debeli perzijski čilim. 

Evo što je pisalo na toj artiji: 

Dragi moj nećače! 

Prije svega želim tebi i dragoj našoj Mariji i malom momu 
Vojčiću svako dobro od Boga, a najprije zdravlje. Ne mogu ti iska- 
zati, kako mi je bilo žao čuti, da je obolio, i možeš pomisliti, kako mi 
se je srce obveselilo, kad sam čula, da je opet ozdravio. Hvala za 
to gospodinu Bogu i presvetom srcu Isukrstovu i momu zaštitniku 
svetomu Josipu, komu sam zapalila svijeću, da ga zagovori u nje- 
govoj bolesti i uzdrži ga zdrava Vama, moja ljubljena dječice, i 
Vašoj staroj teti. Po njegovoj velikoj milosti, u kojoj se nijesam 
nikada prevarila — a puno sam ja, djeco moja, obilazila njegov kip, 
ti ga znaš dragi Špiridione, u našoj fratarskoj crkvi — makar da i 
ne dolaziš više u ove naše strane, kako rekoh — doživjela sam 
hvala Bogu i tu veselu radost pod svoje stare dane, kad i onako 
druge radosti više nemam u životu. Mogu Vam samo to reći, da ga 
čuvate: od naše familije nema više nikoga, u Vas je kako mi pripo- 
vijedaju naši ljudi, koji su tamo preko ljeta zidari i dolaze kad zimi 
nema posla kući — velika studen, da se — Bože prosti, . — • sve brava 
lijepi za ruku i ne da se otkinuti od velike mrzavice. 

Osobito Vam pišem ovo pismo zato, da Vam zaželim srećne 
božične blagdane i da ih srećno proživite u tim stranama, kad već 
ne možemo skupa. A Vi ne ćete zamjeriti meni kao Vašoj staroj 
tetki, što ću Vam javiti, da se ne mogu preseliti k Vama. Kud bih 
ja, djeco moja, pod svoje stare dane u te daljine! A nijesam ti ja, 
moj dragi Špiridione, više onakva, kakova sam bila, kad si bio 
ovdje s Marijom i s našim malim Vojkom. Već su me posve izdale 
oči i mučim se, da Vam ovo napišem, no moram da sve prije uredim. 
Ti znaš, da ja nemam više nikoga do Vas, koji ste mi uvijek dobri 
bili, a ne biste me ni pustili ovaku samu, da nije te službe. Neka 

Vam Bog sve naplati! Ovih dana sve sam uredila i javljam Vam, 
da sam sve svoje siromaštvo, što sam s mojim pokojnim — Bog mu 
daj duši lako — pošteno stekla, zapisala našemu Vojki. Kad bude 
božja volja, čut ćete sve drugo od suda, jer te stvari uzimlje u ruke 
sam sud, kako mi je rekao ovih dana bilježnik, a ti ćeš to još bolje 
znati. Neka bude srećan, da se o našoj familiji ne bude govorilo 
nego lijepo i s poštovanjem, kako i uvijek. Ne trebate mi ništa hva- 
liti, već me samo ne zaboravite u molitvi i u svetoj misi i u dru- 
gome, šta sam sve odredila, da činite onda za umirenje moje grješne 
duše. Poljubite mi maloga Vojkića, a ti, dragi Špiridione, s Marijom 
budi pozdravljen i zagrljen od tvoje 

Ijubeće te tetke 

Amalije 

udove brodovlasnika. 

I eto to je bilo sve i upravo riječ po riječ, što je pisala na 
starom požutjelom papiru stara ,,ljubeća te teta Amalija, udova 
brodovlasnika", koja je malo za tim, pošto je odlučila svojom po- 
sljednjom voljom, legla u tihi grobak kraj svog muža u malograd- 
skom groblju svoga zavičajnoga gradića. Staračka joj nevina du- 
šica prosinula je s tog papira onako jednostavno, kao što je samo 
jednostavna primorska babica, koja miriši čestim posnim uljem i 
tamjanom, a sav joj je zemaljski put od starinskog otvorena ognji- 
šta do nedaleke crkve i natrag, najviše možda još usput na su- 
sjedski posjedak, gdje je i opet glavnom temom propovijed kakova 
rječita govornika, što ga kaptol u veće zgode poziva iz dalmatin- 
skih samostana, a on — prosti Bože — nek ne bude grješno 
(reći će takvom zgodom pobožne slušateljice) govori istina lijepo, 
no pozna mu se na jeziku, da je pravi Talijan. Pa ipak ovo neko- 
liko krakastih redaka teško se prikvačilo i gotovo zagrizlo u srce 
gospodina Petrovića: šta više kao oštra munja prožegla je nje- 
govim mozgom čudna nespojiva grupa njega i njegove porodice, 
stare krezube dobre babice tamo na Primorju, gospodina Guy de 
Maupassanta, one njegove priče, pročitane u maloj koševskoj so- 
bici, pak sada eto i ovog novog udobnog mu stana u sredini 
grada . . . Sve se to naglo smiješalo, zamutilo i smotalo u njegovoj 
glavi, ostalo čas kao ukočeno i osvijetljeno nekim blijedo-žutim 

svijetlom unutar oka mu i najzad se ugasilo . . . ugasilo se odjed- 
nom i iščezlo u sasvim crnom dnu, ostavivši samo na mrežici neke 
strašne poteze: krevetić i u krevetiću maloga Vojka . . . Teško 
diše . . . sve otvara usta ko ptica kljunić, kad grabi posljednjom 
snagom ono nešto zraka . . . Umire! . . . Umire! . . . zašumilo mu 
nešto u uhu, a suza sve stiže suzu i valja se jedna za drugom niz 
lica, koja se grčila od bola. I kao što — vele — da onomu, koji 
fizički izdiše, s posljednjim dahom svoga života — pred oči izilazi 
sva prošlost, tako je i njemu iskrsnula u pameti cijela jedna godina 
njegova živovanja — amo od premještenja — čak i ,, prokleta" ona 
želja, da ostavi svoje prijašnje boravište. U njegovoj duši eto je 
umirala dosadašnja srećna porodična slika, sve, što mu je grijalo 
život - — gasilo se, harala je tamo upravo moralna smrt, otkako se 
zakopala u tu i uzgojem i navikama života stiliziranu savjest strašna 
misao, da je samo on svemu tomu krivac . . . Umire . . . ! Umire! . . . 
šumilo mu u uhu, a kroz to provijale se slatke riječi, protepane za 
toplih zimskih večeri pod velikom lampom, ii kakva dražesna lu- 
dorija negdje vani na ,,teferiću“, gdje su svi gledali u toga Vojka 
kao u neko čudo zdravlja, ljepote i pameti. A on bi, sjedeći onako 
debeljkav na jastučku učio pjevati od služavke i sve pri tom 
udarajući nešto kao takt. To se događalo, dok su još bili u košev- 
skoj prodolici, u onom malom stanu. No ... da . . . htjelo ti se 
gospodstva, gospodstva ti se htjelo! <— zašumilo opet kroz moždane 
gospodina Petrovića ... I on nervozno maknu nogom, a na podu 
šušnu nešto . . . stari tetkin list, na koji je slučajno nagazio. I ko 
kad netko traži cvijeća, pa se slučajno nabode na kakav trn u 
travi, tako i on trgnu glavom. Živo mu iskoči u pamet ono po- 
podne . . . predvečerje, kad ga je primio poštom. I kako ga je čitao 
i pograbio šešir . . . ostavio prvi put, otkako se grbi za tim kance- 
larijskim stolovima nad snopljem spisa, stol u neredu . . . pojurio 
kući, ko bez glave (,,ko bura!“ smijala se poslije žena, kad bi go- 
vorili o tome) — i sve tako poskakivale mu u glavi prelazne točke 
u njihovu životu toliko šarene i iznenadne, a u tako kratku raz- 
doblju. I onda tetkina smrt, putovanje kući na pogreb, baština, če- 
stitanja . . . zavidni pogledi i stiskanja ruku, čak i ponude raznih 
vlasnika gradilišta na glavnim mjestima: naprosto — ne dadu čo- 
vjeku mira, očito sve se preokrenulo. 

— Majčice-e! kao da odjednom začu svoj rođeni, malo 

obijestan povik i kao da vidje sebe, kako se protegnu neke večeri 
u svom još uvijek starom fotelju, što mu ga donijela žena u kuću, 
kad se ono uzeše. Majčice-e! 

A ,, majčica je podigla glavu i gospodinu Petroviću priči- 
nilo se, da ona od neko doba podiže tu svoju glavu nešto teže, 
važnije, ponosnije. Pristaje joj, pomisli gospodin Petrović, pristaje 
ko rođeno! — pa otegnu i sam nekud ljenivo: Majčice, rad sam 
da selimo! 

Gospođa Petrovićka razvali oči — to jest on čisto vidi kako 
ih je onda razvalila, i pade mu u isti čas na pamet: razvalila ih, 
kao kad se netko nađe iznenada pred provalijom, pa zine, pa ustavi 
korak. No njemu navre riječ: Bog bi ga znao okle je nasmagao 
tolike dokaze, zašto baš treba da se mijenja stan. Zdravlje, zdravlje 
to je prvo, a ovamo sve kiša kiša: tamo pak brdo, pod brdom kuća, 
ako se pravo uvaže i samo najkrupnije mogućnosti, ono ne može 
biti, a da vlaga ne zarazi zidove. A - — opažam » — i meni u najnovije 
doba nije najbistrija glava: tvoje lice osulo se bljedilom. Dozvoli, 
zašto? Ne može tek da je to prolazan slučaj ... A naš mali gazda?! 
Naš sveukupni baštinik! Valaj ne da njega ćaka ni za sve koševske 
palače! — završio bijesno: nije mu ni od nužde, da udiše — miazme. 

I s uvjerenjem, da jošte nije prekasno, pošao je umah sutradan, 
da potraži ,, pristojan stan i uredio ga kako treba ,, čovjeku, da 
se što udobnije smjesti". Nema tu šta da se žali i tvrduje: ovako 
škrtarenje krupno se osvećuje, kad — tad — ne možeš znati — 
no valja da se ogradiš — govoraše gospodin Petrović svojoj ženici 
u novom stanu, dok mu je Vojko jahao na koljenu, a on ga uz to 
štipkao za bradicu podvikujući zadovoljno: Sjedi, gazda, može ti 
i biti! 

I tada — odjedamput — kano da mu je zatreptao kraj uha 
ženin glas one večeri: Moj se je Špirko promijenio! Teška gorčina 
preli mu se grlom i on se stade gušiti u suzama . . . Umire! . . . 
Umire! . . . Gazda! Gazda moj, moj gazda Vojkić moj! — kidalo 
mu se sa ukočeno drhtavih usana. Grozna, strašna težina neke 
neskrivljene nepažnje, neke umišljene krivice, oborila se svom 
silom na to jadno očinsko srce, nevino i čisto od takova grijeha 
baš ko i kapljica rose: nu eto kad mu sve nešto šapće u uhu, u 
mozgu, iz svakoga kuta sobe: Kriv si! Kriv si! Odanle opet kao 

da neko izdiše polaganim mučilačkim tempom strašnu osudnu riječ: 
Umire! On upravo umire, a sve mile slike iskrsavaju u duši u svoj 
svojoj nekadašnjoj tričavoj, intimnoj, stovrsnoj sceneriji, pa mu 
istiskuju uspomene i on jeca: Vojko, gazda moj, Vojkiću moj! a 
ženin glas sve trepti: Promijenio si se! 

Promijenio? upita se podigavši suzama nacaklene oči, kao 
u nesvijesti, čisto mehaničkim pokretom glave. Nešto mu zastale 
suze. Jecajući osjeti u nosu kao neki svježiji dah, u glavi, pod 
čelom neku mutnu tešku maglu. I makinalno ispruži prste, kao da 
će nešto da broji. Svrnu naglo u prošlost i pričini mu se, kao da je 
u taj mah prevalio težak kup nečega što je mekano pod rukom, a 
opet ne da da se premetne — kao da bi kup prnja, krpa, tešku 
perinu. A tamo . .. ispod cijele te gomile .. , u dnu negdje nešto 
kao da je zinulo u nj — nešto sitno, nu od čega ne možeš da od- 
vratiš pogleda, nešto, što je gorko, neutuživo gorko u uspomenama, 
što se ne zaboravlja, već peče, peče uvijek i u najsrećnijem času 
istavlja se nad svijest, pa te kori . . . truje te. I ta sitna crna pjega, 
koju je očajno roditeljsko srce u strašnom času bola sugeriralo u 
dno osjetljive očinske savjesti, kao da se također pomakla, oživjela, 
pak potvrđuje onu ženinu riječ: Promijenio si se, Špirko! ^ uz- 
buđuje joj onaj intimno šaljivi zvuk sa malo obijesno iskrivljenih 
usnica, a u ovako užasnom času — kroz klupko misli, koje su 
vrvile u njegovoj glavi i sve se spoticale i prepletale o tu krivičnu 
točku. I on stade da sluša sam u sebi prigovor za prigovorom, i 
sve je to dojednom zašumilo nalik na grlo u njegove pokojne tetke, 
dok je još bila živa negdje tamo na Primorju na onako isto brz 
dijalektički jezik: A — a, trebalo ti je to! Trebalo ti ovo . . . ono! 
— prokleto gospodstvo! uvali se opet od nekuda nagao talas, a 
plesna dvorana, kuda je gotovo silom odvukao svoju kucevnu 
ženicu, kupivši joj od baštine novu opravu (od pete do glave sve 
joj je nanovo srezao za nekakav elitni ples), i one svijeće i miris 
cvijeća i parfuma, njegovo važno držanje — sve mu to iskoči pred 
oči. Te večeri ostaviše Vojka kod kuće — ah . . . nije to bilo 
onako tek od obijesti, — što mu se ne htjelo ostati ni zaspati vec 
je plakao . . . plakao je, a sada - umire! I on zaviknu grčevito, a 
u uhu sve mu se vrzu riječi one večeri: I opominjala ga žena, da 
idu kući: njoj očito nenavikloj na takovu sredinu nije ugađala ta 
šarena vreva, nu on, on — pobjesnio, podivljao — pseto pusteno 

s lanca! A baš sjutra moglo se je što opaziti, da je bilo pažnje, — 
nu ni to! A zapravo <— je li ga i pazio od te proklete baštine: o 
Bože, koji strašno kažnjavaš! Kako li je on od časa bogatstva 
i gledao u to dijete?! I teško, okrutno prosiječe mu mozgom misao, 
da u njegovim pogledima i nije bilo više ništa očinsko, otkad se 
pooholio, uzgospodio: možda mu je pače i smetao kadikad taj mali 
univerzalni baštinik, komu je on u pitanju nasljeđa bio ne otac, 
već skrbnik! Nije li — kad bi se dijete rasplakalo <— trgla njime 
ona zvjerska misao, da se izdere: A šta dreljiš? — pa da umah 
doda: Baštiniče! Nije li — kad bi se za besane noći s djetinjeg 
nemira sastale njegove oči s očima žene mu < — — . — 

Strašna, bezbožna misao, koju mu je u ovom času sam demon 
podvalio! Ne . . ♦ nijesam . . . nijesam, nikada nijesam! prodre mu 
mučenički vapaj iz grla, a kroz taj vapaj propaluca kao oštra munja 
očajnički, bespomoćni vrisak iz hodnika. On skoči, posrnu i odleti 
na vrata. Vani pred djetinjom sobom opazi neku blijedu posrtljivu 
sjenu. To je bila žena mu. Ona stade dizati ruke spram njega, 
teško jecajući i ko jedva grabeći zrak, no on nije ni opazio užasno 
blijedo i žuto lice, nagrđeno grčevitim trzajima. Ravno usrnu u 
sobu za spavanje. U kutiću stajao krevetić — pozlaćen i nježan: 
na krasnom jastučku ležala je glavica maloga Vojka. Jedno oko 
poluotvoreno zurilo je u nj, kao da se budi: ručice ukočio dražesno, 
nepomični mir smrti nije ni najmanjim drhtajem kvario ljepote u 
mramorna anđela. On ustuknu časom, kao da se boji, ne usuđuje 

— osjeti samo, kako mu je nešto jako vruće sunulo u glavu i za- 
greblo ga po kostima čisto pod tjemenjačom, a onda mu zadrhta 
utroba, stisnu ga u plućima i kao da mu se nešto otkinu od srca 

— prodre mu na grlo jecaj i brižnu plakati. Tako pade po djetetu: 
u čas okvasi mu ukočene obraščiće suzama, a onda ga diže ispod 
pokrivača i pritisnu na prsi. Nije ni čuo, kako je nešto u taj čas 
palo, no opazi, kako je sluškinja umah digla s poda nekakva konja 
i neku žutu sjajnu žličicu, i oštro nemilo ko nož propara mu srce, 
kako je taj mali, ledeni mrtvi Vojko još pred četiri dana onako 
bolestan vikao, da mu donesu žličicu, ,,da napoji konja". A on 
mu donio — zlatnu, da se ne otruje od druge kovine, šaleći se: 
Gazda je — more mu i biti! 

I ko luda stade nosati dijete po sobi i vikati: Zlatnu, zlatnu 
sam ti donio, Vojkiću moj! 

POGLED 


Hoću da vam ispričam jednu pripoviječicu. To je zgoda iz 
života neke krave. Ona je teško gazila jesenskim blatom o po- 
vodcu. Kraj nje gazio je seljak. Pazarni je dan i on ju je vodio na 
prodaju. Pred njima stupalo momče — sve troje išlo je zbijeno i 
složno, kao navikli na zajednički korak. I bio bih prošao kraj 
preobične slike, tek nešto svijetlo i mutno, kaošto je boja u jesen- 
skog popodneva, zapliva pred mojim očima. Bijaše najprije veliko 
kao neka aureola, pak sve manje i manje. Onda razabrah, da se 
je to polusvijetlo suzilo u nešto određeno. Bijaše to oko u one 
krave. I ja ga ne mogu zaboraviti. 

Ona je podigla crnu gubicu u vis, koliko je samo mogla od 
konopa i debela dlakava lakta seljakova. Pogledom punim želje 
i bola gledala je teško gazeći ulicom u lijepo žućkasto tele, što ga 
je nosilo ono momče pred njom na krkači. Upravo nije ništa drugo 
ni gledala. A bijaše taj pogled nalik na pogled u djeteta, kad upire 
oči u svijećama obasjani kip i na onu ukočenu staklenu bjeločicu 
u očajnika, kad, bespomoćan, i ne umije drugo, već da bulji u 
prazno. 

Ja sam udivljen gledao u tu pazarnu povorku, koja je baš 
zaokretala na trg, gdje se pregleda blago po zvaničnim organima. 

Tu nad uglom bušio je radnik rupu za izolatore. U taj čas 
omaknu se čekić, odbi se od zida i oštrom vertikalom lupi o gu- 
bicu one krave. 

Ona tek što je stresla glavom. Mlaz krvi poteče joj niz nos- 
nice, no ona ni da bi trenula okom. Seljak stao da krupno ruži, da 
zove redara ... A krvava životinja gledaše sveđ nepomično, toplo 
i željno u svoje lijepo žućkasto tele . . . 

Mene stegnu nešto suho u grlu. I ja, koji sam znam, da bih 
često oskvrnuo značenje pozdrava, kad bih skinuo šešir pred 
mnogim sjajnim licem, ja ostadoh manji od makova zrna, a ruka 
mi instinktivno segnu za šeširom pred pogledom one ranjene 
krave. 

Sigurno sam u taj čas odao poštovanje jednoj iskri, što se 
otkinu od velikog ognjišta ljubavi, nečemu, što izlazi iz beskrajne 
svemirske duše i što se bez skvrni razlijeva češće iz životinjskog 
negoli iz ljudskoga oka! 

DRAMSKI POKUŠAJI 

U formatu 19.5X14.5 cm, na dva lista ima spisak lica i šest stihova iz 
prvog prizora tragedije „iz senjske borbe za slobodu“ s natpisom Fra 
A n t o n i o. 


FRA ANTONIO 
Tragedija iz senjske borbe za slobodu. 

I. čin. 

Noć. Dogovor prognanih uskočkih vojvoda na Orlovom gnijezdu. 

Pavle Milovčić: 

Ja sročih Vas u ovu tihu noć 
Prvake grada, koje ob’jest izgna 
Iz milih krila, zagrljaja dragih 
U pustoš ovu, kud se vuci jate, 

Kud crne vrane svoja gn’jezda viju 
Al i sloboda. Čujte, braćo moja . . . 

Za ovu dramu ima i popis lica: 


KNEZ MARTIN DANIČIĆ, vojevoda senjski 
GJURE, njegov sin 


FRANJKA, njegova kći 
NIKO HRELJANOVIĆ, 
PAVLE MILOVČIĆ, 
RABATA BARUN JOSIP 


uskočki vođe 


FRA ANTONIO, uhoda mletački 


BABA ANA, sirota u kući Daničićevoj 


Više vojevoda senjskih. Puk. Njemački mušketiri. 
Čin se zgađa pod konac godine 1601.. 


U formatu 29 X 22.5 cm početak je „alegorne pjesme u 3 razdjela“ P ro- 
su e t e j a. Od toga imaju samo dva lista, pisana s obje strane, u stihu. Datum 
je 4. II. 1894. 

U formatu 34X21 cm nacrt je radnje za tragediju Zadnji vitez sa 
H u t o v a. Nacrt ima samo četiri broja i zasebno je. Na drugom tabaku, s dva 
lista, historijska je osnova te tragedije prema članku K. Hormana: „Kula Hadži- 
bega u Hutovu“. Na četvrtom listu je historijska skica „Hadži beg“ s genealogijom. 

U formatu 19.5X14.5 cm ima imenik lica i prevedena prva tri stiha 
Gotheove tragedije Torkvato Tasso. 

U formatu 34 X 21 cm šest je strana jedne društvene drame. Na 
prva je dva lista olovkom ispisan sadržaj drame od četiri čina; dalje je 

mastilom izrađeno sedam prizora prvoga čina. Drama je pisana prozom. 
Natpisa joj nema nigdje. 

NACRT NEDOVRŠENE DRAME 

Ovaj je nacrt izišao u ,,Viencu“, nove serije, god. 1910. na str. 74, ss. 
uz ovu bilješku: Pokojni naš Silvije Strahimir Kranjčević ostavio je dramu pod 
gornjim naslovom. Drama imade da prikaže socijalne prilike u Bosni i Herce- 
govini prije aneksije. Nacrt je drami posve gotov, pa ga priopćujemo zajedno 
sa nekim još izrađenim prizorima, što je uredništvu stavila na raspolaganje 
udova za pjesnikom gdja Ela Kranjčević. Dramu će izraditi prema osnovi po- 
kojnikovoj jedan hrvatski književnik. 

Ivan Marković živio je već par godina u gradu N. Čovjek je silno 
obdaren arhitekta, nu posve nesrećan. Prije je bio u državnoj službi, nu stradao 
je zbog nekog članka kojim je pobio osnovu svoga šefa u pogledu kanalizacije. 
Istina, kanalizacija se nije provela, nu Marković je otpušten zbog politiziranja. 
Ima troje djece, ženu, dobru majku i suprugu, nu posve pasivne ćudi. Tada 
mu se najednom okrene sreća. Prigodom nekog natječaja za popravak akustike 
u jednoj velikoj operi, .osnova Ivana Markovića naiđe na stručnjačko odo- 
brenje. Nu u istom mjestu, gdje i on, živi bogati graditelj pl. Štreber, koji je 
prirođenom pronicavošću već davno uvrebao talenat Markovićev, a po svojim 
vezama lako sazna za njegov prijedlog. Kako je Marković u skrajnoj bijedi, 
posjećuje ga Štreber u paradnom odijelu pod ordenima, kazuje mu da je čuo 
za njegovu veleumnu osnovu i da je gotov poduprijeti ga, da se ova osnova 
publicira. Ujedno ga prima u svoj ured s plaćom od osamdeset forinti mje- 
sečno. Pl. Štreber je sin onoga šefa, pod kojim je stradao inako povjerljivi 
Marković. 

Marković radi u pl. Štreberovoj kancelariji. Upravo je navalio posao. 
Zida se naime nova gradska kuća. Štreber je Markoviću tobož dao podatke i 
naputke, kako će izraditi osnovu. Marković je pri studiju opazio sve nedostatke 
tog nacrta, a naročito, da se fantastički smišljena zgrada ne bi dugo držala, 
već bi se morala pod vlastitom težinom survati. On u bijedi i nevolji — neće 
da izravno iznese pred svoga šefa pogrješke djela, naučio je naime nešto iz 
svoga iskustva, nego pri izgrađivanju ispravlja ko neopaženo. Nu na divno 
čudo — pl. Štreber propušta također ko neopaženo sve te korekture i ponaša 
se ko da ne zna, e su tu kojekakvi ispravci, već da je sve to prosto njegovo. 
Kako Marković pokorno popušta, da bi ma i jednim migom odao, kako je to 
njegova muka, pl. Štreber smatra ga potpuno ubijenom energijom i nastavlja 
dalje uživajući u plagijatu. Ali baš s ovaka postupka hoće da sazori u Mar- 
koviću spoznaja, da taj stvor nije ništa bolji od svoga oca. Jedne večeri sjedi 
on u obitelji, sin mu polazi višu gimnaziju i izrađuje zadatak iz hrvatskoga 
jezika. Tema je iz evanđelja o talentima, koju dječak repetira u obliku hrije. 
Otac se zanima za školski rad svoga djeteta i zahtjeva da mu čita sastavak. 
Dječak sluša i u mladenačkom zanosu i vatrom nazivlje u svojoj izradi lopovom 
svakoga, koji svoj talenat meće u službu drugoga, tek za prosti nasušnji hljebac. 
Ova vatra ko da sažge oca, on se bori sobom i najzad skoči na sina. Sve 
se zgrozi s tog iznenadnog događaja, nu otac se brzo sabere i umiri ih cjelo- 
vima i zagrljajima. Pošalje ih napolje iz sobe. Misao je u njem sazrela, nje- 
govo dijete dalo mu je u ime cijele obitelji pravac kako da radi. Ujedno je 
osudilo njihovo današnje bezbojno življenje. Njima je i opet stradati. Marković 
je dakle odlučio skinuti krinku s lica lažnog genija — pl. Štrebera. On će izra- 
diti osnovu tako, da može lako proračunati, kad će se cijela zgrada, koju 
pl. Štreber gradi — naprosto survati. 

Zgrada je gotova. U Štreberovih je sjajna večera u slavu monumentalnog 
djela, što ga je izveo kućedomaćina. I Marković je pozvan. U nizu zdravica 
nazdravlja neko graditeljskom geniju, koji se je od vajkada očitovao u Štrebe- 

rovoj obitelji, naročito nuz današnjeg slavljenika u njegovu pokojnome ocu. 
Gosti su već razigrani šampanjcem, a u društvu je neki tobož šaljivdžija, neki 
odbijeni prosac Markovićeve nećakinje, koji iznese u zavijenoj formi, da je 
pl. Štreber ipak bolji graditelj od oca si, u koliko je podigao mnoge egzistencije. 
U ostalom krepost je u praštanju. Nekoji gosti pogledaju Markovića. Čuje se 
prigušen smijeh. Bijedom ubijeni čovjek ustaje tiho i posrćući ide do kuće- 
domaćine. Blijed ko krpa zahtijeva rehabilitaciju svoje časti ne samo od sina, 
nego i od onoga koji zna što mu je vrijedio baš pri građenju ove zgrade, koja 
se danas instalira. Pl. Štreber je na sto muka. Šara i izmiče. Nekoji gosti gledaju 
zapanjeni, nekoji se smiju. Marković u to otkriva svu kukavštinu kućedomaćine. 
Čuje se povik sa ulice. Tutanj — ■ zgrada se u istinu obara. Tableau. Marković 
ko lud pada na koljena i pjeva ko u ekstazi: „Slava Tebi, Gospode! 44 

Soba u Markovićevih. Otac leži bolestan. Izgubio je naravno krušac, a 
pl. Štreber hoće da ga još tuži zbog uvrede. Nu u to je štampano djelo o 
popravku akustike u velikoj operi, na koje je Štreber stavio svoje ime. Ako 
Marković bude šutio, proći će sve još u redu. Zato dolazi u Markovićev stan, 
da ga umiri. On će mu oprostiti, uzet će ga opet k sebi. Nu prevara se u 
autorstvu djela otkriva. Marković pograbi sa stola mjernički šestar i turi ga 
štreberu u prsi. Zastor pada uz njegov podvik: „Ovdje će suditi bog, a ne 
ljudi! 44 

PRIZOR IZ DRAME „ZA DRUGOGA 44 
Povelika na skromnu namještena soba. 

1 . Pr i z o r 

Markovićka (upravo je došla s ulice i donijela sobom oveću kutiju 
i zamot. Ni ne skidajući sa sebe marame, otvara srednja vrata. Viče nervozno 
uzbuđena): Zlata* Zlata-a-na! 

Marijin glas iz kuhinje: Već se vratili, teto? Evo je ovdje kraj mene. 

Markovićka: Nek dođe ovamo. Donesi je, Maro! Brzo, brzo! (Smješta 
kutiju i zamot na stol i čeka. Na desna vrata ulazi Mara vodeći o ruci šest- 
godišnju Zlatanu.) 

2. Prizor 

Markovićka (tepajući): A tu je! (Poljubi je. Tobož šaleći se.) A ci- 
pelica novih ■ — nema, a nove haljinice također - — nema. Nema, je li? A1 kad 
mama hoće, onda ima, sve ima. Gleđ, Maro, sve je to naše i plaćeno je. 

Mara: Kakva li su to čudesa, teto? (Pristupi kutiji i hoće da je otvori.) 

Markovićka (ko ljubomorno): Pusti. Ja ću da otvorim. Ja! Bog se 
smilovao, Maro. I tebi će biti bolje, kukavice. (Otvara kutiju i vadi dječije 
cipelice. Malko obijesno.) Nema tu druge, već najnovije. Kad se kupuje, nek 
se kupuje, kako valja. (Spram Zlatice): Ovamo, mami svojoj. (Sjeda na sto- 
licu. Mara joj stavi dijete u krilo i izuva mu stare cipelice. Markovićka digne 
staru cipelu jednom rukom u vis. Drugom drži novu. Mari, dječinskim veseljem, 
ko otresavši se davna siromaštva.) A pogled, sad jednu i drugu. Gledaj ih, 
Maro! Sad dok je ova posve nova, a ova stara posve razguljena i poderana. 
(Poljubi je.) Ne ćemo je nikako ni slati na popravak. Sačuvat će je mama i 
pokazat će je svojoj Zlati, kad bude velika, srećna . . . (Stavi staru cipelicu na 
stol i sprema se da navuče djetetu novu. Čuje se kucanje na srednjim vratima. 
Ulazi Ruža.) 

3. Prizor 

Ruža: A kumo Kato, šta ja vidim? Ko da je istina . . . 

Markovićka (ne mičući se smjesta i ne prekidajući posla): Bog 
je tako htio, kumo! Kasno ma časno. Evo vidite: dvije forinte cipelice (obula 

je dijete i stavlja ga do Mare na stol.) A glete haljinicu. Vuna, evo, pipajte 
samo pod prstima. Četiri forinte. Tražio je četiri i po, nu ja znam moje trgovce. 

Ruža (promeće haljinicu): Ko darovano, kumo. 

Markovićka: Ko darovano (opet djetetu) : Nu da vidimo, kako stoji. 
Oprostite, kumo, al ako ne pristaje, da je vratim. 

Ruža: Ali molim Vas, ne smetajte se. Ne znate, kako me veseli. 

Markovićka (oblači djetetu haljinicu): Pripovijeda! ću Vam, pri- 
povijedat ću! (Mariji): De spremi kavu, sinko, dobru radosnu. Kuma će s nama. 
Ta koga još imamo? (Ispravi dijete na stolu.) Nu gleđte, ko u izlogu! (Obje 
žene gledaju udivljeno u dijete. Na to se otvore vrata i uniđe Štreberov 
podvornik.) 

4. Prizor 

Podvornik: Molim, je li ovdje stanuje gospodin Ivan Marković? 

Markovićka: Jest, nu sad ga nema. 

Podvornik: Šalje naročito pozdrav gospođi. Izvolite. 

5. Prizor 

Markovićka i Ruža same s djetetom. 

Markovićka (gleda u naslov kancelarije): To su neke njihove stvari. 
Pripovijedat ću Vam. kumo. 

Ruža: A kud Vam to ode Ivan? Valja mi ga za uho. Već vidim, sve 
je istina što sam malo prije čula, pak da ne bude uroka. 

Markovićka: I nije to sve, kumo. Ma čut ćete. (Viče okrenuvši se 
kuhinji): Maro! 

Mara (iz kuhinje) : Sad ću, teto. 

Markovićka (je uz to raskrčila stol u sredini. Dijete je za to doba 
sjelo na pod i ono se igra poklopcem od kutije. Ulazi Mara donoseći na po- 
služavniku kavu.) 

Markovićka (otišavši k ormaru, Mari): Podrži malko. Uzet ću drugu 
prostirku. Može još ko da dođe. (Pokriva stol.) Tako. Sad postavi ovamo. 
(Primiče k stolu djeteću stolicu i sjeda u nju dijete. Ruži): Sjedite, kumo, služite 
se šećerom. Samo po domaću. (Dok još sjedaju ulazi lagano u sobu Ivan Mar- 
ković. Čovjek je srednjih godina, nu prosijed, ispaćen. Drži se malko pognuto.) 

6. Prizor 

Ivan Marković (odlažući pozdravlja): Dobar dan. I Vi ovdje, 
kuma Ružo? 

Ruža: Nisam mogla, kume. Morala sam da na svoje uši čujem • — — 

Ivan Marković (dobroćudnim glasom, ni ne pazeći, gleda u dijete): 
A kakova je to princeza? 

Markovićka: Mamina, mamina! Sve je to ništa, Ivane, a kako pri- 
staje? Dva forinta cipelice . . . haljinica, čista vuna . . . četiri, tražio je četiri 
i po . . . 

Ivan Marković (dobroćudno): Znam već, a ti povuci amo, povuci 
tamo i ostalo na tvoju. (Pristupi k njojzi i stavi joj ruku oko vrata. Gleda joj 
povjerljivo u oči): Ta vi već znate, kuma Ružo, moju gospodaricu! (s posmje- 
hom): Bila bi ona i uštedila, da je bilo okle. A bilo je nekada, nu svejedno, 
onda nije bilo ovake princeze u velikoj stolici. (Ugleda pismo na stolu): A 
šta je to? Od Štrebera? . . . 

Markovićka (žurno): E gle, zaboravila sam. Malo prije dolazio je 
ovamo podvornik savjetnikov i ostavio za te. 

Marković (slomi pečat i čita pozorno. Nakon male stanke): E, kad 
će nekomu Bog, onda će mu i svi sveci! Sveci?! (Stavlja pismo u džep. Hoda 
po sobi par puta gore dolje. Žene ga gledaju, nu on ne pazi na to.) Kuma Ružo, 
je li vaš Mato kod kuće? 

Ruža (iznenađeno): Osto je iza mene. A došao bi bio večeras do Vas . . . 

Ivan Marković: Idem ja sam do njega. A vi lijepo pijte kavu i 
zabavljajte se. (Pozdravlja zamišljeno redom, onda iziđe isto tako.) 

7. Prizor 

Prijašnji bez Markovića. 

(Isprva ljubopitljivi, poslije opet pređu u običan ton.) 

Ruža: Što je to odjedanput kumu? 

Markovićka: Eto vidite. Uvijek mi je bio dobar ko krušac nu uvijek 
ovakav nagao. Dođe, istom sjedne, već ustane. A ne ću reći događalo se uvijek 
nešto. Ah, kuma Ružo ... al vi i onako znate, što smo sve prepatili. 

Ruža: Ma baš to je ono, što ga upravo Štreber zove. 

Markovićka: Zove? A rekao je da ga baš zove? Jesi li ti čula, Maro? 

Ruža: To nije rekao, ali pismo je od njega. 

Mara: Nisam ni ja čula. Tetak je samo rekao, da komu bog, tomu će 
i svi sveci. Nu to se često čuje. 

Ruža: Ma, ženske glave, pak to nije teško pogoditi. Nu neću da išta 
reknem. (Okrenuvši se Markovićki): Rekoste pripovijedati. 

Markovićka: E, da a znate i otprije. Nu nek znate i ovo. A sve 
mi je srce prepuno. Kako li je to — sirotinja ne može neg slakati. Nu kad se 
sjetim... vidjeste ga kaki je, a kaki je bio. (Ispretrgano) : Pa kad se sjetim, ja 
eno tu u krevetu, već se borme i ispavala, pa probudim se a on još uvijek 
sjedi evo uz ovaj stol i samo što digne glavu. Spavaj, Perko, veli — — 

(Ovđe prestaje prizor u rukopisu.) 

JEDAN PRIZOR IZ ISTE DRAME 

(Pozornica: kancelarija tehničkog osoblja: Uz desnu kulisu podugačak stol nat- 
kriven zelenijem suknom. Po stolu planovi. U dnu pozornice velik prozor pod 
bijelim zastorima, sprijed oveći stol malko upoprijek. Uokolo nekoliko stolica i 
praonik u kutu lijevo. Sred lijeve kulise vrata. U pozadini u kutu desno izlaz u 
hodnik. Još jedan pisaći stol. Veče je; lampe gore.) 

Stariji i mlađi dnevničar. 

Mlađi (naslonivši se uz stol za planove, trljajući ruke): Vaše me pri- 
povijedanje odista zanima. Dakle — tako je to?! 

Stadiji: Baš tako! Nijesam u ćoravo gotovo osijedio ovdje, a uvijek ta 
pusta obećavanja, ludu radovanje! Nu, neka znate! A bilo bi i grješno da Vam 
ne rekoh, gdje eto vidim, da i vama počeše prodavati maglu, naročito gdje ste 

mi iskreni. U to dakle nemojte da vjerujete. Nu — ■ prekinimo. Ovdje — što no 

riječ — čuje se i kroz zidove, sve se saznade . . . bijes znade kako to biva, tek 
velju Vam, sve se pročuje. (Ustaje sa stolca, pak tiho otvori vrata, zaviri u 
hodnik i brzo ih zatvori.) Nema nikoga, pak čujte: Ako hoćete da uznapre- 
dujete ko slobodan neimar, mislim da zajamčite tako svoju budućnost, to, vje- 
rujte mi, ovdje ne ćete. I baš kad se opazi da imade u vas dara, onda će vas 
musti i zavarkivati, zavarkivati i musti i na koncu, moj sinko, prorijedit će 
Vam se kosa, a što ostane na glavi pobijelit će sve u ludo čekajući. To je pro- 
računan metod u ovih ukočenih stilista, a vi ćete izgubiti u to volju i spuznut 
će Vam perje s krila. Slavno — vi ne ćete više da se natječete ni u čem i 
ni s kim a to se je možda htjelo. Nu da prekinemo — vraga sam i ja tako pro- 
ljevena jezika. Al prelije se žuč, prijatelju naročito kad se sjetim: eto i opet 
izmiče jedna godina, a da se danas izvrnem . . . O moj bože, moj bože! 

Mlađi: Ma gotovo da Vam - — oprostite mi — ne bih povjerovo. Ta to 

su ko neka nečuvena otkrića! A eno ja, a eno nas još mnogo, koji smo o tome 
sasvijem drugačije slušali. 

Stariji: Da, da i shvaćam, što toliki pohrliste ovamo. Pa i mami mlade 
pothvatne godine ovaka rabota. A i šta je ljepše po nas od struke nego baš 

ovaki posao? Ta tu su čitave prašume — divlje i zapuštene, ko one u Brazilu, 
pak sad de da iskrčimo sve to, da poravnimo ko dlan, da pospemo tu palačama 

i divskim građevinama, pa ulice, pa trgovi i perivoji, rodna polja i miomirisne 

bašče . . ah . . . 

Mlađi: Pa i vi mislite tako. 

Stariji: Izvinite, gdje ono stadoh? Da! ah i svečan mnogožudan narod 
pjeva tuda — vijori se zastava, a ti stari rabotniče, klonuo si najzad, nu uživaš 
u uspjehu — jer si i ti radio, prinesao kamenčić ... je li? 

Mlađi: Nu dozvolite mi, tako i vi dođoste! 

Stariji: Jest, prijatelju, dođoh tako i ja, i ja! 

Mlađi: Pa? 

Stariji: Hm! 

Mlađi (žešće): Gospodine, vi se uvjeriste da sam iskren. 

Stariji: ... Ta nemojte odmah tako! Čudo vam, što eto drugačije go- 

vorim neg što vi mislite! Ele, još se ne dosjetiste? (jače): Prijatelju, prvo: ne 
krči se prašuma po vašem najsvetijem stručnom uvjerenju, ili da me razumijete, 
po pravilima one znanosti, za koju se žrtvujete. Ja neznam, da li je to uopće 
kakvo racijonalno krčenje. Ono pak što vi vidite pred svojim očima, to nije 
gotovo predmet, već reklamni izlog! 

Mlađi: Nu ja ipak u ovo malo vremena vidjeh dosta. 

Stariji: Dosta pobijeljenih grobova! Ako mi ne vjerujete, vi ćete za 
malo zamirisati i plijesan u njima, ili ćete — a to bog da čuva mladost vašu 
— nu . . . priviknut ćete se na to, i onda nos ne osjeća više gada! Možda ćete 
kadikad da progunđate koju i da se pri tom stoput obazrete lijevo i desno, e 
vas ko ne ču!? Nu u toliko laknut će Vam. I u tome je neka vrst božije milosti, 
što otupi ona tanka ćut savjesti, kad valja podnositi ono čemu nema promjene. 
Takovi smo najzad svi eto u većini ovdje. Nu oprostite nam, mi pođosmo ono 
pregalačko doba, i ja i Ivan Marković. 

Mlađi (iskreno): Čestiti Ivan Marković. 

Stariji: Bijedni Ivan Marković! Njegova leđa bijahu od poroda ukleta 
da samo prte i prte, a čovjek htio da leti. Vi još ne poznajete Ivana Markovića, 
moj prijatelju. On je danas izažet četrun, nu ja ga poznavah u mlađe i bolje 
mu godine. Nu manimo! 

Mlađi: Pa kako to? Ele vazdan slušam o Ivanu Markoviću i nema baš 
niko da mu što zamjeri, a on se tu sav pogrbio među nama i šuti, računa, crta; 
u riječ: on je ko stroj neki, sasvijem pokoran čovjek, bez svoje volje. Kako je 
taj čovjek zapeo? 

Stariji: E — ■ ovaj put zapeo je baš taj čovjek, jer je, košto rekoste: 
bez volje. A nije dosta srećna volja u očima ljudi uvijek ono silno, ono veliko 
kad hoćeš da izneseš dušu svijetu na pogled. Kadikad je bolja ona bezobrazna 
vrst! Vidjet ćete takijeh upravo uzornih primjera! U ostalom Ivan Marković 
bio je sretan o mrvicama, gdje mu je pripadao kolač. 

Mlađi: Kako to? 

Stariji: Tako — nikako. I sve je to nikako. Štošta je u naravi. Meni 
je pripovijedao glavom Ivan Marković, da je u njega i to prokletstvo, pak da 
se navikne na vrata i kutri. 

Mlađi: Navikne na vrata?! 

Stariji: Pa da; on se upravo navikne na nje, na ta vrata, i onda 
omili mu kut. A drugi bi, kakav Nijemac na primjer — pošao dalje i borio se i 
tražio sve dok ne bi našao svoj pravi put, kuda bi hrlio snagom — — — e 
one svoje volje. Nu on veli, da ne može. To jest, sad više ni ne može, ali u njega 
je od uvijek «— — — veli — bilo nešto takova. Pa eto i tako je baš taj čovjek, 
kako vi rekoste — zapeo! 

Mlađi: To bi on bio u neku ruku sam sebi krivac? 

Stariji: Ne sudite sve po ukočenim pravilima. II je neko kriv, što se 
radi, ili što radi u toj i toj okolini. Dignite vi ovo brdo spram nas o malom prstu, 

pak da i stoput hoćete! A nu — neka ste u društvu onijeh koji to isto hoće, 
u brzo će to brdo u zrak. A Ivan Marković nije imao takova društva, i zato mu 
rekoh da je bijedan. A vi znajte: Bio bi ga on digo, vjere mi, ja ga dobro 
poznam. I to je baš ono, zbog čega je i zapeo, to jest njemu je malo stalo za tim, 
nu on imade dužnosti... dijete je tu — (pogleda ga) to i sami znate. 

Mlađi: I to je upravo ono nešto što ne razumijem. Vi znate . . . 

Stariji: Ta znadem i zašto sam kum i prijatelj? Opazili smo mi sve to, 
moj prijatelju . . . ma . . . 

Mlađi (živahno slušajući.) 

Stariji: ... ma eto, pravo da Vam kažem, ni ja ga ne shvaćam u tome. 
Jer ]a Vas volim. 

Mlađi: Hvala Vam. Ne bih povrijedio svoje štovanje spram Vas, nu 
gospodin Marković nije ni nikako naveo razloga, a u takovim pitanjima — — 

Stariji: — treba da smo uvijek na čisto. Vjerujte mi, ni meni ga nije 
naveo, a govorio sam mu dosta. I on vas voli i štuje, nu - — 

Mlađi: Nu — ne pouzdaje se ili što takova . . . 

Stariji: Ne, prijatelju, neće biti tako. Ne znam šta je, nu to nije. Jer 
ja vidjeh uvijek, da se je ko streso, i lice bi mu se gorko nekud izobličilo, u 
kratko, koliko je to čovjek uopće čudak — a to on i jeste — - — nu to i pitanje 
upravo da ga ne razumijete. Kažem Vam, dugo ga poznajem i nema da koga 
više štujem — ne razumijem ga. A što je još gore, otkad dođoste, zapazismo 
pa vašu namjeru, od onda ko da se nečega plaši i sad je još zaliveniji. Nu — ■ 
čekajmo, pomažimo si bar međusobno. 

Mlađi: Kako Vam često rekoh, upravo me boli ta nepažnja, to . . . 

Stariji: Nije to nepažnja, toliko je jasno. Nu pustimo za sad. Vi ga 

volite? 

Mlađi: Od srca ga volim. 

Stariji: Čujte. Ja se bojim za njega. Jer čemu da se on strese, čemu 
da mu se lice grči. To nije prije bivalo. A mi smo mnogu gorku zajedno pro- 
gutali. 

Mlađi: A zašto baš sada! Ta to je zar sasvim prirodno što mu rekoh. 

Stariji: Ma da, da; sve je to tako i to je ono s čega se bojim. Jer 
doista nema u njega zamjerke, a on je i postarao, pa kako je čovjek zdrava 
uma, a da odbija sreću! Nu Mrković nije nikada počinjao ništa bez razloga, a 
sad eto ja moram da zaključujem: vi nijeste krivi, on nije kriv — ta eto to je 
ono čega se ja bojim. (Sućutno): Prijatelju, nagomila se najzad u svačijem srcu 
mnogo toga, kad moraš da gutaš, a on je teško prokušan čovjek. Bijedno srce. 

2. Prizor 

(Vrata se tiho otvore. Marković ulazi malko pognut. U ruci mu mapa.) 

Marković: Dobru večer, gospodo! 

(Ovdje prestaje prizor u rukopisu.) 

U istom su formatu na jedanaest strana izrađena tri prizora prvoga čina 
treće bezimene društvene drame, koja je početa 28. IV. 1899. 
godine. 

U istom je formatu na četiri strane izrađen prvi prizor prvog 
čina jedne druge drame bez natpisa, isto društvene i isto pisane 
prozom. 


ULOMAK IZ DRAME O HANIBALU 

Ovaj je ulomak priopćio u „Zrnu“, književnom kalendaru za g. 1919. 
(Sarajevo) Ljubo Maraković uz opasku, da je ulomak nastao u Livnu 1892. ili 
1893.. kad je Kr. zaokupljao lik Hanibalov, pak je nastala i pjesma „Zadnja 
zdravica Hanibalu 1 * (II. 132). Tom se prigodom spominje i rad oko drame o 

Neronu, koju je Kr. kanio „po usmenom saopćenju" napisati u Sarajevu. Ma- 
raković upozorava, da su junaci Hanibal i Nero značajni za Kr. dispozicije u 
Livnu i Sarajevu. Fragmenat se je slučajno sačuvao. 

I. Čin. 

Tabor. Večer. Hanibal sjedi pod čadorom u mislima. S polja čuje se žagor 
dolazeći od vojske. Sosilo uđe naglo. 

Hanibal (radosno) : 

Sosilo — vjerni druže okle žurno? 

Sosilo: 


0 znam ja dobro moje Kartažane 
[I što im vrijedi trgovačka kesa] 

1 hramove im u kojima vise 
Sve same teške trgovačke kese. 

A1 ■ — [to je ono] u tom mi je sva snaga Sosilo 
Kartago što je domovina moja. 

Čuj to će proći, ta šačica ljudi 
Što opire se ratu s Rimljanima 
Jer da im ovo ratovanje škodi 
Oj to će proći i doći će vrijeme 
Kad niknuti će pleme Hamilkara 
U novoj snazi i za tu Kartagu 
Gle slomih svoje kosti preko Alpa 
I padoh amo pred pragove Rima. 


Dugačke to su priče gospodaru 
Bogova mi! Da moro bi da nosim 
Na ovom vratu još stotinu glava 
I očiju još jedamput toliko 
Da upamtim što vidjeh u Kartazi. 


Sosilo ( predajno) : 
Nek bogovi ti budu u pomoći. 

Hanibal: 


Hanibal: 

Ti čudne kanda vidio si stvari? 

Sosilo: 


I bogovi i uspomena dična 
Na besmrtnog mi junačkoga oca. 

0 to je ime zanijelo mene 

1 vojsku moju Libiju, Hispance. 


A čudne da li kako hoćeš. Vođo. 

Špartanac ja sam, u tvrdo je majka 
Povijala mi ove čvrste kosti 
Ne naužih se mekano sagibat 
A u Kartazi čini mi se redom 
Od tankog vlata sve su šije mekše. 

Hanibal: 

(ustane. Hodajući po šatoru malovažno): 

E moj Sosilo — takvi su ti ljudi! 

Sosilo (naglo dočeka) : 

Pogotovo su takvi u Kartazi 
I ja te žalim. (Zamisli se.) 

Hanibal: 

Razumijem te. U tebe je srce 
I ti se bojiš za sudbinu moju: 

A1 ja tu vidim prste nebesnika. 

Ta — (zamisli se) Hanibal a zar bi ime ovo 
Toliko straha zadavalo Rimu 
Da gordi senat ne uviđa i sam 
što Hanibal je. Nek pane Kartaga. 

Nek pustoš prahom hramove joj pospe 
Tek Hanibal nek živ joj ostane 
I eto opet na novo Kartage. 


2. I. Č i n. I. P r i z o r. 

Te misli su mi [zalog za K] jamstvo za Kartagu 
I s njima ja ću [spasti] pročistit Sosilo 
Sve hramove i ulice Kartage 
I gordom Rimu salomiti vrata. 

A1 reci mi što radi Hano? 

Sosilo: 

Hano? 

U Rimu znadu bolje što on radi 
Neg u Kartazi gdje taj Hano živi. 

Neg s prve kad si u Kartagu pošlo 
Plijen bogati iz propalog Lagunta 

0 — vođo moj — a tad je u Kartazi 

1 zadnji prosjak na Rimljane viko 
I Hanibal je bio štit Kartage 

A Hano, onda šutio je Hano 
[A Hano, Hano okovo se šutnjom] 

Al danas kad je potrošeno blago 
Sad Hano radi, iz potaje sipa 
Iz rimskih kesa izdajničku platu 
Međ Kartažane. 

Hanibal: 

— Kune Hanibala 
I grob mu kopa. Man’mo se Sosilo! 

Je 1’ rekoh ti već takovi su ljudi, 

Al vidjet ćeš ih kad Hanibal jednoć 


102 


103 



Baš pravo zdravo iz senata rimskog 
Nad hiljadama zapovjedo bude 
I zazor Rima ravno s Kapitola! 

(Čuju se s polja koraci.) 

[2. Prizor.] 

Vika: ,,K vođi me pustite. K vođi!“ Hanibal diže zastor od šatora. 

2. P r i z o r. 

Pred šatorom hrpa plaćeničkih vojnika i među njima prosjak, komu brane ulaz 
u šator. Prosjak uočivši Hanibala i Sosila žurno predaje Hanibalu pisamce. 
Hanibal preletivši listić okom. straži: 

Udaljite se, ali da ste budni 
Pod oružjem. (Prosjaku): Uniđi! 

Mago unišavši ogleda se i pošto se uvjeri da je sam, skida prosjačke haljine. 

M a g o: 

Dojurih žurno iz čadorja rimskog- 
I nepoznat sam našu vojsku proso 
Ah nije brate ni njima vjerovat, 

A ove tajne djelovat će jače 
Na sujevjernu narav . . . 

PISMA 


PISMO IZ G. 1885. 

Ovo je pismo našao u jednom ,,albumu“ uz pjesmu „Bog i Hrvati“ g. dr. 
Ante Kraljić u Sušaku. 

U Senju, 16. I. 1885. 

Velecijenjena gospođice! 

Želim, da hrvatski krasni spol prigrli onim žarom ove stihove, kojim sam ih 
ja iz srca svoga izvio. Ja Vam ne mogu ostaviti ljepše uspomene, Vi kao Hrvatica 
ni ne želite ljepše. 

U ženu polaže narod svu nadu svoju — to je vjerovanje moje. Ta ona ima 
u ruci budućnost, jer žena odgaja. Iz tihe sobice, gdje ona kraljuje, iz milog 
krila, gdje je njezino gojilište — niču u svijet — ljudi. A što da budu kod nas 
ljudi — borci! 

I Vi ćete, velecijenjena gospođice, raditi jedanput na ovoj zadaći. A tad? 
Tad si upišite u milokrvno ono srce samo jedno geslo. To će biti poklik: „Bog i 
Hrvati!" Držeć se toga, bit ćete nepogrješivi, biti ćete — majka. 

A ja ću se ponosit, ako se takva Hrvatica spomene katkad i mene. 

Silvije Strahimir Kranjčević 

PISMA JOSIPU MILAKOVIĆU 

J. Milaković priopćio je ova pisma u „Savremeniku" 1908. na str. 718. ss. 
u članku „Prvo poznanstvo". 

U Senju , 29. VI. 85. 

Dragi amice! 

Hvala ti na iskrenoj utjehi, koju si mi izrazio tvojim pisamcem. 

Prilažem ti ovu pjesmu „Nevinčadi" — te mislim o njoj, da je baš spretna 
za list, koji ima onakvu svrhu, kako se to u pozivu kaže. 

Pjesmu o Katarini, zadnjoj kraljici bosanskoj, nisam jošte dopjevao. Manj- 
kaju mi njekoja historijska data — pa skrbim za nje. 

Za sada bivam u Senju, a oko 15. augusta ići ću u Zagreb, da — plandujem. 
Gledaj, da prvi broj iziđe prije 1. kolovoza — to je onako, da se bolje pret- 
platnika prikupi. 

Zeleć ti sreću u tom lijepom pothvatu jesam 

tvoj Silvij. 

Draženović je u Zagrebu i biti će do 13. srpnja. Međutim uporabi za 1. 
k r °j v pno, što ti je poslao, jer za sada nema nikakve pripovijesti, pa baš za taku 
„dječju gardu". I sam znadeš, da je za takav smjer teško pisati — jer većinom 
ti je alfa i omega svih naših, a ne samo naših, već i tuđih pisaca i pjesnika: (oso- 
bito kad im tek brk probija) ljubav, ljubav i ljubav! 

Dakle potrpi se i osloni se na slabe sile senjskih literata. 

Zdravstvuj ! 

U Lijevnu, 25. III. 1887. 

Dragi Joško! 

Ja sam primio tvoje iznenadno pisamce, na koje si ti vrlo brzo urgirao. 

Pa evo ti odgovora: 

Za sad, dragi prijatelju, oprosti, ali ja te pomagati ne mogu — tamo do 
Petrova. Dakako da ne velim ovoga kategorijski, nego tako sudim. Evo sve ovo 
vrijeme, što sam u ovim tužnim krajevima baš ni ne zamočih pera u što duši po- 
voljna. Take su ti neprilike Bosne i Hercegovine. 

Ti si se lijepo primirio. Zaboravimo na čarobne obale lonjskoga polja i na 
onaj nužni fenomen obzirom na nosove, što dišu u blizini takovije „jezera 44 — za- 
boravimo velju sve to, te recimo, da je tebi, moj Joško, veoma lijepo. Barem si 
kod kuće — ne velim, da i ovi krajevi nije naš hljeb i so, ali . . . Boga mi, da jošte 
nemam ove stotinjarke na mjesec, ne znam bih li uzdržo. Vidiš taj grošić stvara 
me Herkulom. 

Ubija me samoća i dosada. Drugojačije li je ono „pod zidom“ u Zagrebu 
bilo! Ja se uhvam, da će se bar još jedanput ona sveta vremena povratiti i kad 
me jošte ova nada krepila ne bi — boga mi — ja bih se utopio u kakav potok. 

A sada mi se, sokole moj, ženi. Ti si sigurno prošao svu škalu do te točke. 
Ti si se zaljubio, ti si poljubio ... — de jošte onaj popovski formalitet, pa si onda 
„čovjek 44 i po shvaćanju Bošnjaka. 

Ja sam te voljan za ovo vrijeme materijalno potpomagati, naime bit ćn ti 
predbrojnikom, dok ti ne sastavim štogod. Ne zamjeri, amice, što ti odmah ne ši- 
ljem, ali da si ti ovdije, brzo bi te se prošle redaktorske pasije. 

Javi mi se kojim listićem. Kaži mi po koju „drobnu i krupnu“ iz Hrvatske. 
Izlazi li „Balkan 4 * i što je in fine finale s Gustelom? 

Pozdravi mi sve gospođe i gospođice u Kutini! Oj, koli se ja mučno u ovim 
krajevima onijeh golubica sjećam! Ali — sic fata tulere! Tvoj 

V Livnu, 2. II. 1893. 

Dragi prijatelju! 

Nemoj mi zamjeriti, što ostadoh gluh na Tvoje prijateljsko pisamce. To Ti 
je moja stara bolest i tko me pobliže pozna, taj će i oprostiti. Sad ću Ti evo da 
dodijam, pa da mi budeš parlamentarom na putu u knjižaru gosj^, Špindlern i 
Lešnera. 

Htio bih, da saberem ono pjesničkoga trunja, što se prosu po hrvatskijem 
novinama kroz ovo par godina, gdje mi ostarismo, a hrv. Parnas jošte ne pomladi. 

To bi Ti imo biti neki izbor, što bi se dao strpati na 7 — 8 araka; dosta 
stihova na koncu vijeka pare i budgeta za povišicu novijeh kumpanija! Tu te mo- 
lim, da pođeš u svoga nakladnika i da mu razložiš stvar u moje ime. 

Honorar je svakako lijepa ustanova u književnom svijetu, ma uza sve to 
meni je glavnije da knjiga iziđe, nego da bi se još o tu nesrećnu zakučicu ponuda 
razbila. Ti mu reci, da sam skroman i da bih mu rado ustupio rukopis besplatno, 
samo ako se slaže da će knjigu opremiti onako ukusno ko Tvoje, nježne i lijepe 
pjesmice, da će se požuriti štampanjem i da će finaliter meni ustupiti 50 komada. 

I onako se posvema preporučujem u Tvoje prijateljstvo i znadem, da ćeš se 
za ovu moju namisao kolegijalno zauzeti. 

Uz pozdrav milostivoj gospođi jesam Tvoj iskreni Silvije. 

U Livnu. 26. IV. 93 

Dragi Josipe! 

Ne zamjeri, što se je to oduljilo s odgovorom na ono prvo pisamce, ali da 
Ti pravo kažem, ni ne znam u što bih se bio odlučio. Rado bih bio dao u štampu 
tamo kod Vas onu šaku pjesmica, tim radije, što je teško naići u Zagrebu na na- 
kladnika, koji ne bi bio ma u kom pravcu obrezan, nego eto ta odviše nervozna 
cenzura ubija mi volju. Ti znadeš u kakve li ja zarđale žice diram, pa se bojim 


ne bi li se oni moji tu i tamo necivilizovani tonovi komu gođ oštrije — — — 
zaboli. Eto sam Ti stoga vrlo blagodaran, što si nolens volens ovu moju zabri- 
nutost u svom posljednjem pisamcu naslutio, pa me jednostavno rješavaš od daljnje 
obveze. 

Doduše ni jesam našao nakladnika nit me je volja tražiti ga — al u glavnom 
srećno mi ispiri iz glave i misao o svemu tome. 

Pjesmu za vaš „Te Deum“ spremit ću Ti drage volje. Gledat ću da obradim 
koju mrvu ispod povjesne prašine. To će biti i najbolje po takove študente. 

Ionako sam ti zdrav i zadovoljan, što možeš zaključiti po tom, jer slabo 
pjevam. Što nagađaš da mi se ne će u Sarajevo to dobro govoriš. A šta bih ja 

tamo? Zar da me pojedu — , košto me načeše jesti u velikom gradu Bije- 

Ijini?! Ta još se ni danas nijesam sasvijem izvuko, premda je i prilike i volje da 
se iskopam. 

Od moga direktora najsrdačniji pozdrav. 

Javi mi prvom zgodom kakve li osnove kuješ. 

Pišeš li što u „Prosvjetu 44 ? Ja je do danas ni vidio nijesam, hvala mojim 
vrlo patriotskim prijateljima u Zagrebu. 

Inako ništa nova. 

Izruči milostivoj gospođi moje počitanje, a Ti primi bratski pozdrav od 

Silvija. 

Svibanj ili lipanj 1893. 

Dragi Josipe! 

Oprosti, što odocnih s pjesmom, kad i sam znadeš, koliko se je lako vinut 
na gudalo pošlje ispravljanja zadaćnica. Međutim evo je, a Ti odredi spram prilika. 

Dozvoli samo da Ti spomenem što u pjesmi dolazi riječ „pukla kosa 44 . Rjeđe 
se ta riječ čuje, a znači „kosa, koja ostane nakon bolesti bez sjaja 44 . Molim Te 
da urediš sa deklamatorom inako po svojoj volji. 

Šta mi pišeš za preparandiju, to Ti ne smijem ništa reći. Podajem se sud- 
bini u ruke; to je jedino, što ljudi mali i bespomoćni ko ja mogu učiniti. 

Uz pozdrav od moga direktora i obitelji mu, primi s milostivom gđom. od 
mene srdačni selam Tvoj Silvije. 

V Livnu . 12. VII 1893. 

Dragi Josipe! 

Prije svega hvala na trudu prigodom deklamacije one „zdravice 44 . Nego va- 
žniji razlog, što Ti pišem. Odlučio sam naime u Sarajevo i sigurno sam tamo 
dne 19. o. mj. sa vlakom iz Lašve. 

Bit će mi neizrecivo milo, ako me dočekaš na kolodvoru; samo Te lijepo 
molim, ne govori nikomu uopće o ovoj mojoj namjeri. Bit će tamo dosta razgovora 
kad se sastanemo, a najvolio bih, da to bude iskreno, dakle na samo. 

Uz iskreni pozdrav mil. gospođi primi pozdrav i od mog direktora, a ja 
ostajem Tvoj stari Silvije. 

U L. 7. VIII. 93. 

Dragi Josipe! 

Ponajprije oprosti, što Ti se sad istom javljam. To je samo onako na pi- 
smeno, a inako budi uvjeren, da Te uvijek spominjem i Tebe i Tvoju čestitu kućicu 
kadgod mislim o iskrenom prijateljstvu i o onijem lijepim časovima, što ih pod 
Tvojim krovom proživjeh. Budi siguran, da Ti svoje blagodarnosti nikada ne mogu 
izraziti. 

Chdje sam opet po starome — zadovoljan i srećan — daleko od svijeta i međ 
četiri zida. 

I tu dozvoli da se malko raznježim, pa da Te molim e bi mi prvom zgodom, 
dok bude šta pozitivnoga javio, što će biti samnom! Ti znadeš iz povjerenja o 
čem to zavisi. — — 

To mi javi. Volja li Te kako mu drago, ako ćeš i u samim rebusima, ja ću ih 
vrlo zabavno riješavati. Odista stvar je već dosta dugo nejasna. 

U znak prijateljstva izvoli primiti za sebe ovu knjižicu. Oprosti što je ode- 
rana, a i vanjskom formom nekuda van publikacija ovoga vijeka. Moje je mni- 
jenje da je i spolja i s nutra nedonošče, prve pjesme i začetnički štampar.*) 

Izrazi mil. gospođi koliko moju najsrdačniju blagodarnost i pozdrav, toliko 
i ispriku što do danas ne ovrših obećanja glede albuma. Prosto vrlo sam nesabran 
(a to i sam možeš lako da ispričaš) dok opet s druge ruke želim, da upišem nešta 
dostojna, na što me moje poštovanje veže. 

Uz iskreni pozdrav, preporučujem Ti moje želje glede informacije i jesam 
Tvoj iskreni Silvije. 

Pozdrav prijatelju Turiću i svjema sa sastanka u Šeher-Sarajevu. 

PISMA VJENCESLAVU NOVAKU 

Ova su pisma priopćena po A. Milčinoviću u ,,Savremeniku“ god. 1919. 1. 
januara, na str. 49. 

Sarajevo, 23. III. 1898. 

Dragi prijatelju! Žalim veoma, što se nijesmo nikako vidjeli u Zagrebu. 
Kriv sam ja, no izvini, u onoj zbrci i naglom putovanju iz Zagreba u Zagorje, 
Banjaluku i Primorje, teško mi je bilo uvrebati čas, da se gdje zajedno nađemo. 
Tek bit će prilike još ove godine, al i to samo ako bi se desili u Zagrebu. Čovjek 
zvaničan kao vreća; on ne ide, već ga nose, ostave i opet odnesu. 

Tvoja stvarca upravo je na putu uredovanja, i biće Ti po želji, dok se pro- 
računaju retci. Uz ovo dozvoli mi jednu čisto privatnu željicu. „Gospodična Silvija" 

— ta naša tragična malograđanka, svršava tužno, jer ne htjede da popravi i uporavi 
svog života. Nu ja bih s razloga što imadem jedno premileno kumče takova imena, 
pak naročito uvažavajući osjetljivost njezinih roditelja (a i Ti si roditelj, pak 
znadeš što se sve ne pita) — evo s ovijem Tebe zamolio, da se ono ime promijeni 
u koje drugo. U tome nema nikakove izmjene u stvari, a tako bi ispunio ovu moju 

— ako hoćeš i ponešto bapsku željicu. Nu činim to zbog roditelja, pak nek ne bude 
smiješno. Moj rukoljub milostivoj gospođi i primi od moje ženice i mene mnogo 
prijateljskih pozdrava. 

Tvoj Silvije. 

Sarajevo, 23. XI. 1898. 

Dragi prijatelju! Hvala Ti na povjerenju, kojim se obraćaš na me, i vjeruj 
da mi nije nikada teško posredovati za prijatelja. 0 preostatku honorara javiću Ti 
kroz dva tri dana, dok se obračunaju predujam i retci. U 23. broju svršava naime 
Gospođica Fema. 

Što se tiče „Triju Drinića“, to bi, brate, takav sujet teško ušao u „Nadu" 
s razloga što bi se sa stanovite strane uvijek moglo naći ljudi, koji bi u beletr. 
tekstu naišli na koješta, s čega bi prigovarali listu i podmetali mu kojekakve na- 
mjere. Tako Ti je u nas i čovjek, valja da je oprezniji, neg što bi, da puši cigaretu, 
sjedeći na buretu puščanog praha. Štampaj to u Zagrebu; tamo nijeste ovako na 
mrtvoj straži. Uz srdačni pozdrav Tebi i rukoljub gospođi jesam 

Tvoj Silvije. 

9. IV. 1900. 

Dragi prijatelju! Pripovijetka „Nakon dvadeset godina" imade svega 2006 
redaka, što iznosi a 6 novč. po retku stodvadeset for. 36 novč. Spram autorske knjige 
primio si 100 for. predujma, ergo ostalo bi još dvadeset for. 36 novč. Prilažem Ti 
namiru u krunama da je potpišeš i povratiš, pak’ će ti se taj preostatak umah pripo- 
slati. Ne bi bilo loše, kad bi tamo za dva ili tri mjeseca opet spremio koju pri- 


*) Misli ,,Bugarkinje“. 


povijest za ,,Nadu“. Iskreno Ti kažem: u tome je nastala neka suša, a Ti sve ljepše 
pogađaš žicu. Bog te živio! .... . 

Ne pripovijedaj mi o materijalnim brigama, kada i o njima i sam sanjam! 
Da nemam ovo vrijedne ženice, koja se zbog naših potreba muči u školi: stanovao 
bih u daščari i morao bih se s dvije trećine želuca vježbati u nekoj vrsti posne 
vegetarijanske hrane, ako i u njih imade kakva takova ,,špajzkarta“. Da bi mi Bog 
dao izdeverati bar još tri godine, bilo bi sve dobro. 

Isporuči moj rukoljub mil. gospođi supruzi s pozdravom od moje Ele, a Tebe 
s cijelom kućom pozdravlja 

Tvoj Silvije. 

DVA PISMA U STIHOVIMA 

U članku „Na rub Kranjčevićevih pjesama" u Hrv. Prosvjeti, g. 1927. na 
str. 26. i 64. priopćio je Ljub. Maraković ove dvije — kako on kaže — „intimne 
poslanice" u stihovima. Prva je upravljena gđi Maraković, a odnosi se na epizodu 
s putovanja u Livno, a druga je pismo iz Sarajeva. 

I 

Tri Talijanke uz more nikle 
Putuju morem — moru su vikle; 

Med’ njima, brajko, vesela lica 
Putuje jedna direktorica. 

Kad bi je nako pozorno gledo 
Vido b’ da nije primorsko čedo — 

E1 slano more prstom ga kuša, 

Ah srpska je prava kopnena duša ! 

Al vidi čuda, vidi belaja: 

Sdrma se lađa ko ljuska od jaja 
Udari talas — da vidiš besa 
Kod Makarske tamo, gdje Rendić sklesa 
Celomu srpstvu ko uvek na diku 
Kačiću spomen srpskom pesniku! 

Tri Talijanke uz more nikle, 

Kada su nikle, bit će mu vikle . . . 

Al jest! de počuj, kako je pravo: 

Tri Talijanke bljuju — al zdravo! 

A ova seja gleda oluju, 

Smeha se što to Latinke bljuju 
I hoda, brate, lađi po krovu, 

Po srpskoj lađi sred mora sinja 
I peva: „Ja sam mlada Srpkinja, 

Milkom me zovu!" 

Pa što Horvati artiju mrče: 

Reci tko valja: Latin, al Srpče?! 


II 

Poleti samo amo koncem maja 
Med elegantni sarajevski sv’jet, 
Da vidiš kako preko c’jelog kraja 
Vagone tura elektricitet 

I ja sam neku vozio se veče — / 

— Baš o pjesništvu pošo razgovor — 

A mali slavuj biljiso s daleče s 

I mirisao silni jodofor. i 

' \ 

Ta večer baš je idealna bila* 

Da požalih da nisam lirski ptić, § ! 

Da slažem pjesme na ,,ila“ i ,,mila“ . j 

Ko čuvstven pjesnik, ko — Milaković! j 

A nu ; tek svakom nisu sklone Muze | 

I nije lako naći ideal — f 

0 — tako rekoh i — obrisah suze 

1 pljucnuh gorko u Miljackin val . . . 

Po ovom ćeš se osvjedočit lako 

Kol’ divan li je ovdje firmament; j 

A ne bi baš ni smrdjelo otako. 

Tek kad bi bolji uzeli cement! 

Miriši Turstvo, Rim i Bizantizam, 

Španjolac, Maur i još koja stvar — 

A ja. o Mašo, uza sav cinizam 
Za miris imam idealan dar! 


PISMA ŽENI IZ BEČKE BOLNICE 
(23. X. 1906.— 18. VI. 1907.) 

Ova su pisma priopćena ovdje u izvacima, a sačuvana su u Kranjčevi- 
eevoj sobi u Zem. Muzeju u Sarajevu. Izostavljena su iz pisma obavještavanja o 
sitnim, većinom kućnim poslovima, dok je ostavljeno sve, što se tiče bolesti i 
duševnog raspoloženja bolesnikova. 

Svoju ženu zove pjesnik od milja Zlaty ili Dudo ili Dudić. Zlaty zvala je 
i ona njega. Svoju kćerku Višnju zove od milja Turić. 

Mnogo spominjani Vejsil Kranjčevićev je rođak Vejsil Ćurčić, koji se je ne- 
izmjernom požrtvovnošću brinuo oko bolesnika. U ono je vrijeme bio na studijama 
u Beču kao činovnik sarajevskog muzeja. Kao arheološki stručnjak radi još i 
danas u Sarajevu. 

Na svakidanje pismo iz bolnice odgovarala je svaki dan i žena. Sva su ova 
pisma sačuvana kao privatno vlasništvo kćeri Višnje, njezinom dobrotom stavljena 
su nam na raspoloženje i ova pisma. U njima još više, nego u pjesnikovim pre- 
vladavaju brige o kućnim poslovima. U svim drugim stvarima pisana su opreznošću, 
koju dugujemo teškom bolesniku. Nekim značajnim izvacima kušali smo obilježiti 
taj kontakt. 

Kranjčevićev martirij uz nekoliko izvadaka iz ovih pisama prikazao je Bra- 
nimir Livadić u knjizi Hrvatski književni almanak (Zagreb 1934.) u eseju „Na 
vratima velike noći" str. 5 — 22. 

Beč , post. žig: 5. XI. 06. 

I. — Sinoć stigoh dosta umoran, pak pođoh odmah spavati nakon večere. 
Sio sam b jedne strane Tebe, a s druge moju slatku Višu, pak smo brbljali. 

Jutros sam već bio u Stjep. crkvi i prošo dobar dio puta, što sam ga s Tobom, 
Dudo, nekada gazio! Zašto nisi ovdje s Turićem mojim da gleda, što će joj tata 
„tupiti" ! 

DL — Vejsil me nije dočekao, pak ću o'tići sam u muzej, da ga nađem. Dok 
se odmorim idem doktoru, a tad ću na Ring, da stepem šaraj, patinu. Svuda Vas 
vidim i vodim sa sobom. Višu mi zagrli, da sve vrišti, a Tebi bezbroj cjelova od 
Tvoga Dude. 

5. XI. 06. 

. . . Profesor Frisch uz to što je izvrstan specijalista, duša je od čo- 
vjeka, uljeva utjehu na pune štrcaljke, (pošto je odmah uvidio da ima posla 
s vrlo nervoznim pacijentom). Juče je samo sondirao — malo me je istina boljelo 
• — nu prošlo je. Danas će ići s cistoskopom unutra (ogledalo), pak će se riješiti, 
kako da liječi. Po jučerašnjem nema velikog kamena, ne će dakle biti od potrebe, 
da se reže, nego će trebati — pumpa, dakako u narkozi .... On se je živo začudio 
veličini i oštrini mojih kamenčića i ponio ih je na analizu. Sve su fosfati. 

.... Beč je mjesto za razbibrigu, nu ja. Dudo, sve sjedim kod Vas tamo i 
sve Vas gledam. 

. . . Htjedne li Bog, da se ovi kamenčići sretno povade, mogo bih Ti odmah 
javiti veseliji program. Ali kad bi to moglo biti, odmah bih krenuo na put . . . 

6. XI. 06. 

Di •agi i mili moj ! 

Upravo šume nad Bečom zvona — pokapaju carskog princa, a ja sjedim u 
svojoj sobici, nešto većoj od naše kupaonice, a sve prije nego pravilnoj i mislim, 
kako je ipak bolje, kad nijesi u prilici, da Ti kogod stane na nogu. Najzad uli- 
cama, koje vode od Burga do grobnice tolika je navala da bih se morao popeti 
na lampu, da štogod vidim, a kaki sam drljav ne mogu misliti na takovu gimna- 
stiku. Pak tako gledam u šiljak tornja sv. Stjepana — pišem Tebi i mojoj miloj 
Viši i čekam ovde, dok dojde Vejsil. 

Po Beču sam ovo dva dana išo sam samcat i to vrlo junački, jedino što 

me bole kosti. Od Sarajeva do Pešte — osim noći — gotovo sam sve stajao, jedino 
od Pešte, što sam sjedio. A onda bazaj te bazaj, ko da upotrebim priliku, pak da 
što više vidim. ^ A sve što gledam sve me odvlači do Tebe i do mojeg malog Turića 
— Bože moj, što biste Vi zastajkivale ovuda i gledale i ,,gedale“. Ma eto, dati će 
Bog jedanput i tu prigodu, pak ćemo se vući i po ovim tramvajima daleko, daleko, 
puni svakojakih igrački. 

Moj mili Zlaty, kako je to teško misliti da si u onim smradnim prilikama 
s tom Tvojom voljom i marljivošću! Koliko je ovo drugi svijet — dobar, pravi 
velegrađanin. U ovo dva dana na koga god se obratih odgovarao mi je ko brat — 
bio radnik ili cilindraš, a u restauraciji ovoga hotela juče je sjedio član ispitne 
komisije sa dva oficijala, koji dođoše pred ispit i raspravljao s njima posve na 
domaću o pismenoj temi. Ja sam se s jednim tim kandidatom upoznao prvu večer 
pri stolu, pak zato sam i gledao simpatično na taj krug činovnički, na taj neobični 
saobraćaj. To je — čini mi se — Evropa! 

No pustimo to; to su dojmovi, o kojima ćemo govoriti usmeno. Radije Te 
grlim, mnogo Te grlim i čujem kako Viša vrišti, jer joj nije pravo, što te grlim. 
Nu svejedno — sad je na njoj red — poljubi mi je u onu milu glavicu, zlatnu i 
pametnu i reci joj, da je srce tatino .... 

11. XI. 06. 

Mili moj zlaty! 

Na žalost je nešto malo gore, nego što sam Ti u poljednjem pismu javio. 
Moj profesor naime, boji se, da u mjehuru imade čirova. Konstatovati pravo ne 
može, pošto se mjehur ne da napuniti vodom, da ga pregleda cistoskopom, pak se 
zbog toga i nećka pumpati, jer — veli — nezna kakva je sluznjača, pak bi mogla 
pri pumpanju puknuti. Zbog toga mi je svjetovao, neka se dadem negdje primiti. 

. . . Ako se naime ne bi moglo cistoskopirati, onda će otvoriti mjehur, nu ta 
operacija da nije opasna. Mili moj zlaty, nemoj se ništa bojati, ja sam — vidiš — - 

miran, u najboljim sam rukama i što je glavno, nadam se, da ću se za vazda 
riješiti i kamenja i cirova, i šta Ti ja znam, što sve još imade unutra . . . 

(Preselio se u hotel Heller.) 

' ' V Dok Ti ovo svršim idem u dvorski muzej i to u umjetničko-historijski 
odio. Jučer sam bio u prirodoslovno-historijskom gotovo dva sata, no to je sve 
naprosto ko jedna sekunda ii ko da nijesam ni bio. Rude i životinje počastio sam 

8 Kranjčevič, Kroz život i djelo 

samo letimičnim pogledom (osim morskih riba!), no zato sam zapao u etnograf- 
skim salama. ^ ko velegradi pače mi se čini kad se izu- 

zmu neke javne gradnje, da je drugo sve cigla pometana jedna na drugu zbog 
spekulacije. 3 Nu doduše ja sam ovdje čovjek bez zanimanja — pravi pravca 

život, na moru n, velikom parobrodu 
u viečnoi promjeni obala i ljudi. A kad ne može to da bude, onda je dobro i u 
trgovačkoj i u muslimanskoj školi — bar prolaze dam — sve tamo do penzije. 

. 0 Viši ti ne ću ni da govorim, išle bi mi suze. Plako sam Zlaty P'ekjuce 

na keju i juče u krevetu i naprosto ne smijem na nju da mislim. Poljubi mi j 

— ne znaš kako je volim . . . 

13. XI. 06. , , . 

Sutra ću se zatvoriti u polikliniku i preksutra u četvrtak ce biti ope- 
racija . On me (profesor) uvjerava da operacija nije opasna i da cu se vratit 
zdrav u Sarajevo. Kad pomislim na tu riječ „zdrav , podvrgo bi se svemu, pa li 

znaš moj zlatv, da ovu godinu trpim, da mi je već čitav život omrzo. Dakle u božje 

ruke! Svakako, dok primiš ovo pismo, proći će već ono sto je najgore, a onda tre a 

... 0 P Božiću, ako Bog da, moći ćemo malko i u Dubrovnik. 

14. XI. 06. . ,, 

...Već imadem ulaznicu na polikliniku, pa ću se sutra u jutro (dne lb.) u 

njU 1 ^Sinoć sam se sastao s Meštrovićem. Vrlo ugodan drug i obećao mi je, 

da će me što češće posjetiti. v . .. , . . t ; t ; 

Prof. Jagić primio me je, da ne mozes bolje i nije me htio nikako pmti 

od 8eb ®**,^ DudićUj meni ma i 0 pišeš. Javi mi puno o sebi, o mojoj maloj Visi, 

0 našima, o kući: to će mi biti polovica zdravlja... 

Sad ću poći malo u Meštrovićev atelier u Prater, a onda, ako dospijem, po- 
gledat ću izložbu u ,,Kiinstlerhausu“ . . . 

15. XI. 06. . , 

Dragi, mili i jedim moj Dudicu! 

Evo Ti prvog pisma sa klinike... Prije svega ovdje je dosta, sto u Bosni 
velimo — obično, već sam se snašo i mislim da mi ne ce biti teško podnijeti 

sudbinu - zl da gi yrlo uzru j ana z bog mene i da si spremna ovamo u 

Beč. Mila moja Dudo, da Ti samo znadeš, koliko bih Te rado zagrlio s Visom 
mojom, ali ne smijem da budem toliko sebičan. Ja sam nekakvo razmaženo deriste 

1 zato bih sada, da mi je sve kao kod kuće - i Tu Visa i sobe naše i gušter i - 
vedžiia i šta Ti ja znam! Nu to u životu ne može svagdan da bude i valja junacKi 
pregorjeli. Najzad kad me obuhvata ovelika nada, da cu ipak jedanput ozdraviti 
Hp« biti s Vama veseo i bolji, a pak zašlo ne bih i to pretuno? Mo, Dud.cu 
možda ću sa smijehom na usnama jedanput čitati ove retke, koje Ti danas popodne 
pišem sa bečke klinike. A da sam bio prije pametniji, možda bih sada s 1 obom 
u Sarajevu pio jednu crnu i gledao kako Višu oblačiš na šetnju. A1 mammo liriku 
— uvijek moram da rukom razgonim ispred očiju slatke varke • • • _ v 

. . Beč mi je već bio dosadio ... Sve sam prošao osim pozonsta, jer za takve 
užitke nijesam sposoban. Možda kad se izvučem odavle, posjetim operu ih Burg- 
theater, nu teško, jer je moje glavno uživanje u Sarajevu, Nova testa 34. I. kat. 
Nu Vi ćete doći još na kolodvor i već cu Vas ja iz daleka vidjeti. .. v 

... Ti ćeš ovo pismo primiti u subotu, a onda ce vec biti zlaty riješen tih 
zlosrećnih kamenčića. Zato, Dudo, budi vesela i poljubi s tim čuvstvom moga ma- 
loga Turića ... ne boj se ! Bog će pomoći ! 

17. XI. 06. 

Mili moj zlaty, ležim u krevetu i pišem Ti na koljenu. Sve mi se suze vrte 
u očima, zlati Dudiću, jer sam upravo dočitao Tvoje pismo ... Pa to Ti, moj Du- 
diću, tamo u Sarajevu još negdje gore cvokoćeš zubima, nego ja ovdje na poli- 
klinici. Ta Bog će pomoći, moj zlaty, a profesor kaže, da je to najpreči i naj- 
bolji lijek . . . 

. . . Operacija će možda biti u ponedjeljnik, a možda i ne će . . . 

...Za to, Ti moj zlaty, cstani tamo — uvijek ću Ti pisati i ja i Vejsil, a 
najzad ja ovdje imadem svoj kut uz prozor, gdje mi pomalo prolazi vrijeme, koje 
mora proći . . . 

...Jutros su me vodili u Rontgenovu sobicu i snimili. Čut ćemo šta je. . 


21. XI. 06. 

Već mi je proglašeno, da ću biti operiran na mjehuru i bilo bi se to već 
jutros dogodilo, da se nisam prekjučer zadobavio groznice... 

Mila Dudo, Tvoj jučerašnji list učinio je, da su mi usne dugo podrhtavale. 
Kako li je Tebi teško, a kako je strašno biti ovako daleko od Tebe i moje male 
slatke curice! Hoće li ono, Dudo, već jedanput proći? Ne smijem ni misliti, da 
bih mogao jedanput ustati, izići na vrata poliklinike, a za mnom moj kofer i nov 
novcati cilindar (kupio ga u Beču!), mala torbica, u kojoj me sve sjeća na moga 
maloga Dudića i sve se to trpa u fijaker, a onda goni, goni . . . ! O moj zlaty, hoće 
li to ikada biti! 

Ako bude onda bi moglo biti jedno tri nedjelje nakon operacije. Tako bih 
ja Tebi, moj zlaty, dojurio nekuda pred Božić i donio koju kutiju iz bečkih izloga. 
A Viši nešto osobita, razumije se, i to joj već unaprijed kaži. 

Na povratku zadržao bih se u Zagrebu najmanje što se dade . . . Na Rijeku 
ne ću ni ići. 

. . . nije moguće, da ću sve potrošiti. O tomu sam siguran — ozdravio ili ne. 
Ako ostane koja para to Ti moj zlaty za to štogod kupi. Sigurno je i Tvoj zimski 
kaput najskandalozniji od sviju u Sarajevu. A tople zimske suknje, bluza, gaćice i 
tako možda ni nemaš ii Ti je sve pokrpano. Tako isto kupi sebi i Višnjici gamaše 
i daj svakidan toplo ložiti u spavaonici. U večer nemoj kvariti očiju prekomjer- 
nim čitanjem, a tu dobru, dragu, malu Višu uzimlji svaki čas k sebi i drži je u 
svom krevetu ili bar u blizini — za Tebe i za taticu, koji joj sada ne može pokazi- 
vati ,,uhu“ .... 

. . . ako spane temperatura, profesor će rezati. Inako su bubrezi zdravi, a u 
mjehuru ima kamen ko manji oguljen orah .... 


24. XI. 06. 

Olovkom piše Kranjčević, pismo iskrivljeno: 

Mili jedini! 

Jučer sam operiran — kako znadeš iz telegrama. Ležim zavezan i ne smijem 
se ni maći. Zato Ti jedino mogu poslati dugi, dugi cjelov i Viši isto taki poljupčić 
na glavicu. Sve drugo obavljat će Vejsil, jer ja ne mogu zasad ništa. Pozdravi 
sve naše, a Vama još jedan slatko — tata. 


, V ° I m , ei ! e ma ^°g krasnopisnog pokušaja. Još se nikako ne smijem 
o renuti na bok, a, već je dvanaest dana nakon operacije. Ma svejedno. Čini mi se 
ao a olovi nešto popuštaju, vraća se pomalo dobra volja, a ni ne izgledam 
as posve cmsperatno. Toliko na saznanje. Jutros primih darove i molim Te ne 
ništa, jer samo mi idu suze. Hvala Ti na svemu. Višu izljubi svuda 
na Nikolinje, druge sve pozdravi. Tebe grli Tvoj Mali. 

Jos jedan cjelov! 


8 * 

6. XII. 06. 

Ta valjda ne će Bog dopustiti, da ja ležim ovdje u Beču, a Ti tamo u 

Sarajevu, a Višnjica među nama, ne znajući komu će!? O moj Bože, kako mi je 
gorko, da samo znadeš. 

Inače se bolest u meni razvija, kako doktori vele — normalno, tek je meni 
neugodna. 

Boli me cijev u mjehuru, a ni rana ne će da zacijeli brzinom kojom bi tre- 
bala Ovako teško da ću prije 6 nedjelja iz kreveta. 

Jutros sam mislio, kako u Tvojoj i Višinoj sobi sviće. Vi još spavate, a ja se 
kradem da vam natrpam cipele. Onda sam zlaty plakao. A1 za to na godinu, dat će 
Bog drukčije. 

7. XII. 06. 

. . . O sebi mogu Ti javiti i zlo i dobro — u zlo u toliko u koliko imam bo- 
love od katetera, koji je usađen kroz vanjsku ranu u mjehur, a dobro u toliko, u 
koliko mi je sam profesor rekao (jutros), da su ti bolovi mehaničke naravi i da ću 
posve lijepo ozdraviti. Tek treba ustrpljenja. Toliko na umirenje, prein kad mi 
dođe grč, slabo mi i ta nada pomaže. Bog će, Dado moja, pomoći. 

Slabo spavam, pak sam se tako i sinoć (od četvrtka na petak) probudio oko 
2 sata, stao misliti na Te i na Višu i plakati — tako pomalo sve do zore. Ja ne 
smijem ni pomisliti, kako će to biti, ako ozdravim, pak Vas prvi put nakon toliko 
vremena zagrlim. Iako to od svega srca želim, ipak Te, mili moj jedini zlaty, od 
svega srca molim, da ne dođeš na Božić .... šta bi Ti dakle u ovom ogromnom 
Beču, koja ne možeš pravo ići ni po sarajevskim ulicama! A Viša ? Ništa je 
ostati bez tate, ali mame ne može niko zamijeniti . . . Moje liječenje bit ee, istina, 
dugotrajno, al onda će biti lijepo i ukratko — dat će Bog sunca i pred naša vrata. 

Sad par savjeta. Ne psuj po Sarajevu doktora, ne drži u učit. zboru trg. 
škole ni uz čiju stranku, već izmiči kritici i ne budi predobra u davanju 
novaca, jer ćemo ih sami trebati 

P. S. Mami ću pisati ovih dana. Ide mi još dosta teško. 

(Na posebnoj ceduljici među inim:) ...Molim Te, zlaty, ne govori sve: to 
je naime opće pravilo 

9. XII. 06. 

Mila i slatka moja Dudo! 

Prije svega evo Ti jedan topli cjelov u čelo, oči, usta, da ga ujedno predaš 
mojoj maloj, slatkoj Viši. Jutros sam u 4 sata na Vas osobito živo mislio, {bolovi 
su istina popustili sinoćke, nu svejedno sam vrlo loše spavao) — - i sve mi je suza 
suzu stizala. Pratio sam tako u duhu svaki Vaš disaj u Sarajevu, gledao Vas kako 
,,ajate“, kako ustajate oko 7 sati i kavu pijete i sve sam prigušeno jecao. Ah kad 
ovo prođe, Zlaty moj, kakav će to biti sastanak. Još valjda nikad nisam doživio 
takova šta u životu. 

U 10 sati promijenio mi je asistent cijev u mjehuru i išpricao ga. Samo 
me je malo boljelo, tako je vješt poslu. Sad je Vejsil u mene, čita ,,Obzor“, koji 
dobivam iz Zagreba, a ja Ti ovo pišem . . . 

. . . Što se tiče školskih mojih prilika, to se Ti, mili moj Dudiću, u to 
nemoj miješati.... A tako bi se mogao izroditi samo trač i neugodnosti. Najzad 
ne će biti niko sasvijem prav . . .. 

10. XII. 06. 

Ne mogu nikako da spavam, otkako god sam na poliklinici, a pogotovo na- 
kon operacije. Bolovi su doista nešto popustili, svako večer dobijem injekciju, no 
uz sve to muči me besanica i neki polusan, u kome mi se sve prikazuje, ko da pri 
tom pipam. I tom stanju imam da zahvalim, što sam se sinoć oko 10J/2 sati desio 
s Tobom i s Višom u Senju, u našoj staroj kući, gdje sam Vas moje mile i drage 
glave obranio od nekakova razbojnika. Ja sam samcat — ko lav! A onda sam 
Vas dugo i dugo gledao (Višnjicu sam našao negdje u špajzi, gdje joj ,,Ona“ daje 

višnje iz ruma!) ko sluteći da je sve to san i da ćete mi opet pobjeći ispred očiju 
brzo, brzo. Tako je i bilo. Dakako da su mi se onda vrtile suze u očima — ta tako 
sam Vas lijepo gledao! Kad će ovo prestati, moj Dudiću? 

Moja fistula ne će da se ^stisne, a to je najveća smetnja liječenju katara. 
Dok se naime, ne stisne, ne može se mjehur ispirati. Vrlo sam slabokrvan, zato 
doktori i navaljuju na me da jedem, mnogo jedem. A ja jedem i baš to biva i s 
apetitom, al eto kad ne će da se gradi meso ... 

Mili moj Zlaty, hvala Ti što tako lijepo vodiš brigu o kući i poplaćuješ, 
gdje možeš, da se kako tako iskoprcamo. Jer to je veliko pitanje u ovom našem 
labirintu, kuda nas je zatjerala ova moja nesrećna bolest. Mislim međutim da bi 
bilo dobro kad bi 1. januara dala 50 K S., jer taj dugo čeka. A sada nemoj Dudo 
zaboraviti da otkupiš zlato, ii da ga bar produžim . . . 

Ako ćeš da mi učiniš veliku ljubav, to, Dudo, kupi sebi fina vina u Fr. i 
nemoj da sustežeš sama sebi od usta. Je si li čula!.... 

U. XII. 06. 

Danas je 19 dan nakon operacije i jutros je sam profesor prisustvovao 

previjanju. Reko je, da rana (t.j. onaj dio, gdje ide u mjehur kanula) još uvijek 
zijeva, nu da se ne može više ni zahtijevati. Ukratko on nije nezadovoljan Treba 

samo vremena, mnogo vremena Prema tomu ja ne bih mogao doći kući prije 

20. februara. Al za to bih došao kao momče! Je si li čuo, Zlaty? 

A sad o financijama, kad te to veseli Novina ne trebam, nego ako bi 

mi poslala ,,Savremenik“ poslije „Gospođe Walewske“. 

13. XII. 06. 

Juče Ti nisam mogao pisati ni retka. Uhvatili su me oko 8 sati takovi bo- 
l° vl > da , sam C1 i e h dan projecao u ovom tužnom krevetu. Promijenili su naime 
cijev, koju sam u noći nehotice rukom izvuko, pak su stavili valjda dulju, šta Ii? 
Nu u toj nesreći dogodilo se, da je taj sistem počeo funkcionirati. Danas je 21. 

an nakon operacije i kroz sve to vrijeme nije htjela ova nesrećna cijev da vuče 
vođu iz mjehura, nego je urin izlazio postrani iz rane, te sam tako sve te dane ležao 
1 usprkos mijenjanja plahti naprosto u miaki od mokraće. Već mi se je bila na 
trbuhu 1 na leđima od urina raznjela koža. Sad sam, hvala Bogu, već drugi dan 
suh, posto. urin izlazi na onu cijev ko na teglicu. Profesor je zadovoljan. Ni on 
m asistenti ne mare mnogo za bolove, njima je glavno da sistem funkcionira i time 
c a se mjehur cisti. A da samo vidiš kakav smrad izlazi na cijev, — u vodi plivaju 
čitavi komadi nalik na džigeru ili pluća u mesnici. Profesor kaže da će bolovi po- 
pustiti, dok mi^ unutra stavi cijev od kaučuka jer dosad je polovina od stakla, a 
pola je od kaučuka, nu tu treba još čekati, dok se rana malo više stisne. Ja znam, 

i moj ’ , da V-. ni0 - ra . Y ža ? no ’ aI ustr Pi se — vrijeme prolazi sporo, ali ipak 

1 rotazi, pak valjda cu se 1 ja jedanput izvući. Zabavi se s našom slatkom Višom, 

pncaj joj 0 tati ci, da me ne zaboravi. 

^ ve ono u Sarajevu (govori 0 liječenju) nije baš ništa vrijedilo 

14. XII. 1906. 

Mili moj i jedini Dudiću! 

što niš^m™ 0 ^! ^1*. - aC * a P. 0 . 1 ?! 111 mra k, takova je oblačina vani, da jedva vidim 

sestre se s 1 V - Jet j 1 ° v ne mo S u računati, jer to visi u sredini sobe, a 

bilo Ti rieiLvsri c 1 se P re kmula žica, kad bih ga pritegnuo krevetu. Ma tad kako 

zagrljaja Tebi i Viši S K° J,ma Ti . šaljem pune pakete najtoplijih cjelova i 

jedina utieha TnL va dva dana svaki cas mi stižu Tvoja draga pisamca, moja 

slatku £ kakoT, ? ° iim retCima k ° d k ““ 1 Vidim Tebe ! ™ “ 
u »jsnjicu, kako mi tamo zivucate. 

zlato jeMe V ° llS t T!? 16 " 6 ™ -I’ Prvoga januara najprije otkupi 
Dudić ’koii ŽreiS 5 ramota ka d nije nužde. Ako sam ja ovdje, zato si Ti opet moj 
c, koji treba da se lijepo i dostojno nosi .... J 

• • . . Rana je normalna, doktor joj kaže „sehr schon“ . . . 

15. XII. 06. 


Ta danas je 23. dan, otkako su me razrezali. „Dan po dan, pa ce doci 

Gjurgjev-dan“ ! _ . , _ , 

Veliš da će već biti proljeće, kad se vratim. Dati ce Bog malo prije ..... . 
Glavno je strpljenje, a moram reći, da mi svi priznaju, da svoju sudbinu sabrano 
podnosim, pak sam tako, Dudiću, ja mnogo bolji nego sto si me Ti taksirao. Je Ii 
da to priznaješ, Zlaty?! 

16. XII. 06. . , 

Danas nije pošta ništa donijela. Samo ,,Obzor“ . . . Ne mogu naime nikako 
pomisliti, da Ti meni ne bi pisala na onaj dan, kad od mene ni jesi primila vijesti. 
Ta to se, Zlaty, u mene nije dogodilo od nemara ili lijenosti, nego od bola; ja 
sam onaj dan projecao od 8 sati u jutro do nekuda 4 sata popodne. „ , . 

Kad mi je asistent jutros razvio ranu, čestitao mi je, kako zdravo zarascuje 
i kako se fistula lijepo formira . . . mislim, da bih se preporodio i tjelesno i du- 
ševno (ovo posljednje nekako se u mene uz sve jade neda prignječiti.) krevet 
me je doista izmorio; danas je ravno 24. dan, što ležim nepomično na leđima, 
jedino s tom promjenom, što sad mogu pružiti noge kolikogod sam ovo nešto du- 
gačak, dok sam prije ležao pokupivši noge podaše, tako da je jadni razrezani trbuh 
stršio u zraku. Jedino na taj način mogao sam nekud izbjeći kadikad strasnim 
bolovima. Ne znam smijem li se pohvaliti, nu evo su već dva dana, sto sam nešto 
mirniji od te nevolje; istina, zgrabe me, nu i prođu brže. A valjda ce se Bog smi- 
lovati, pak će biti sve bolje. Tako Ti je to, moj Zlaty, s Tvojim Cicom u tuđim. 

Sinoć bila je prva noć nakon operacije, da sam zaspao bez injekcije i bez 
praška za spavanje. A spavao sam bez toga ko i s time, to jest slabo. Zaspem 
oko 8 ]/i i probudim se oko pola noći, onda se opet mučim tako do jedan dva sata, 
pa zaspem do tri i to mi je sve. Popodne ne mogu da spavam. Jedino sto me 
katkad uhvati drijem oko 7 sati u jutro poslije kave. . 

Sada su 2 sata. Vejsil piše za stolom pismo Marijani, a ja hoću da ovo 
završim, jer kako je nedjelja doći će Meštrović s gospođom i naš daroviti pisac 

g. Kosor, koji živi ovdje u Beču. • v v , , 

Kad je govor o piscima, molim Te, Dudo, da mi pošalješ pod krstopletom 

tri komada „Trzaja". 

Pozdrave šaljem na sve strane, a Tvoju i Visinu glavu povijam na svoja 
prsa i velim Vam: ajajte tu, čuva Vas Vaš tatica. 

17. XII. 06. 

Noć sam proveo užasno. Zaspao sam oko 8 sati, a probudio se pred 

ponoć. Nu o spavanju više ni govora, jer je najednom nastalo takovo skakanje po 

poliklinici slučaj nagle operacije . . . 

Sad o našoj kućici .... 

18. XII. 06. , . , 

Moj mili, slatki i jedim Zlaty! 

Jutros sam primio kartu od Joška, koja mi je natjerala suze na oci. Piše 
mi naime, da je bio u Tebe i Višnjice, da ste zdravi, da Ti podnosiš hoćeš ne ces 
sudbinu, no da Ti se često otme uzdah: „0 moj Zlaty!“ A i Tvoje pismo od 
nedjelje sve to među retcima potvrđuje, gdje sanjaš, kako ćeš reći Visi: Ajdmo 
na kolodvor! Moj mili Dudiću, gorka je to sudbina varati svoje čemerne časove 
slatkim uzdasima. I tako Ti nijesi ni najmanje junački Dudić, koji je meni prigo- 
vorio, da šta plačem, kad mi suze i onako pomoći ne će! Ti si isto Jako jedna mala 
kukavica, kao i ja što sam, a za to ću Te još jednim cjelovom više poljubiti, kad 
se jedanput, ako Bog da, sastanemo. Tako Ti je to, Zlaty. No sad pođimo na stvarni 

Tvoje kombiniranje, šta li će meni donijeti „Christkindl . Ovo Te^ li- 
jepo molim, a molbu bolesnoga čovjeka valja ispuniti. Meni ne treba posve ništa, 
a ma baš ništa. Ja imadem ovdje dosta jela, a Tvoj paket namamio bi mi samo 

suze na oči. Od svih tih bonbona i nuspitica ja bih sigurno najmanje užio, a i 
kakav bi to bio užitak, koji bi me samo nagonio u prigušeni plač ovdje u ovom 
kutu iza paravana (još jedina sreća!). Ti moj slatki Zlaty, učini meni za 
ljubav i za volju naše mile i te kako mile Višnjice u našoj kući ko da sam ja tamo: 
namjesti bor i okiti ga svačim, što Višini zubići vole, priredi joj koji darak i u 
moje ime (dok joj tatica pravu bečku bebu sobom ne donese), otpjevaj joj staru 
slavnu hrvatsku „Narodi nam se kralj nebeski!" sve to možda s mamom, tatom, 
s Milom i s njezinom dječicom, pa će meni biti ko da sve to ovdje čujem, ko da 
sam doma. Jer druga kakva pošiljka mene ne smije ove godine sjetiti Božića! 
Mi ćemo za to uskrsovati ! . . . . 


19. XII. 06. 

....za to doba proći će Božić i s njime pojačana tuga, a tečaj moje bolesti 
i opet će se skratiti za par dana. 

„Dan po dan. 

Pa će doći Gjurgjev-dan!“ 

A Ti, moje milo srce, ne moj se ljutiti, ako Te i opet zamolim, da mi uspo- 
menu na tolike naše Božiće ne uzburkaš još više kojekakovim milošticama. Ne 
moj, Zlaty, molim Te! Ja ću te dane gledati da sprovedem zatvorenih očiju. 

... Ja znam, moj Dudiću, da one večeri svak meće pod stablo po koju uspo- 
menu svojim milima. Nažalost od moje ruke ne bude ni Tebi ni Viši ništa pod 
drvetom. Oprosti po hiljadu puta, mili moj Zlaty, nu ja ležim evo već 27. dan na 
leđima, gotovo nepomičan i gdje bih Ti ja mogao sada što kupiti! ... 

20. XII. 06. 

Jutros je bio kod moga kreveta profesor, pak su mu oba asistenta referirala 
jednoglasno, da se rana lijepo zatvara. Na to me je pogledao, nasmiješio se i rekao: 
E sad ćemo brzo metnuti mekani kateter i Vi ćete ustati! 

Evo, ovo Ti je najutješljivija riječ po mene i Tebe .... A sad još možda 
samo nedjelju, pak ću ustati! Uz sve još se bolest objektivno povoljno raz- 
vija, subljektivno se ne osjećam najbolje! Glavno što ne mogu da spavam 

Jutros su mi rano (oko 4 sata) išle mnoge suze od očiju — badava sve idu same 
— htio sam Vas vidjeti bar na ono staklo na bolničkim vratima. Sve ide najzad 
svojim putem, ali meni nije nikad bilo teže u životu. Nu jeli, Dudo, da će i to 
proći — i ja ću Vas voliti i grliti ko još nikada. I u sobu ću ući, a ne ću želiti, 
da Vas samo kroz staklo vidim .... 

21. XII. 06. 


Danas je petak — prošle su hvala Bogu upravo četiri sedmice od operacije. 
Ja to sve brojim na prste, za mene su to ere, spram kojih ću računati svoj život 

Istina, malo me boli ona cijev u mjehuru, al, Zlaty moj, treba i opet priznati 
(ta su bolovi popustili, a najzad su samo mehanički, dakle čisto neopasni i za li- 
ječnike bez značenja. 

....da upitam asistenta, kad bih to mogao ustati, našto mi je on odgovorio: 
Još prije konca godine! 

ne boj se, Dudo, u Sarajevo doći ću sasvim zarašten. Ta ko bi me i 

poslao na put s rupom na trbuhu! 

A sada Ti, glupice jedna, kako se možeš ljutiti, što ja volim Višu, našu 
milu malu jedinu Višu! Kako se može biti ljubomoran na to?.... 

22. XII. 06. 


svega sau ne cu aa puaem tužan 


onako vesele praznike ko Božić daleko od svoje kuće, a ono je ipak tu porcija nade, 

da ce se sve ove muke već isplatiti 

....bio kod mog kreveta profesor.... i opet se je zadovoljno smiješio i 
tako, Zlaty moj, moja bilanca nije stala u glavnome loše. Onu noć sam proveo 
jos najbolje od sviju. Istina da sam se češće budio, nu ja sam najzad bolestan 

čovjek, koji se danas ravno 30. dan nije okrenuo s boka na bok u krevetu, vec leži 

nepomično, pa je glavno, ako i tako spava. _ 1 

.... Amo tamo i ja sanjam o našem gazdi, pa mu u snu prigovorio, što se je 
tako „pogospodio 41 . A što ćeš — stanovita žica u pasmine mora da bar u čem izbije. 

23. XII. 06. na badnjak. 

gorko je, vrlo gorko. I kad jedanput budne bolje dugo će trebati, dok se 

zaboravi 

nemoj nikada pomisliti, da Ti pisma neuredno stižu, što bih tomu 

bio ja kriv, — ta vidiš sama po datumu, da Ti svaki dan pišem. Samo jedan če- 
tvrtak nijesam pisao, kad me je jako boljelo j 

24. XII. 06. 

Upravo je sada unijela sestra Palatina u našu bolesničku sobu božično drvce | 

i postavila ga na časno mjesto, gdje inako stoje instrumenti. Kraj mog kreveta .v 

stoji paravent, pak sam ga dao malko odmaknuti — sve mi se oči otimlju za tim J 

tričavim blještavim stvarcama u iznosu od par novčića na mršavim grančicama sa tri 
dlake borovine. Nu ja vidim i opet, da sam specijalno uzgojena domaća životinja, 

— svaka dlaka meni je konop, što me veže sa mojim domom, pače sa mojom so- 
bom i mjestom u sobi. I tako sam prvak bar među filistrima. 

Ne ćemo zaći u pedagogiju, nu nije to ružno — do neke mjere! Mnogo raz- 
nježenosti valja u mene odbiti i na položaj, u kom sam, na tugom zasićeni zrak 
bolnice. Sve misilim, da opet nijesam tolika baba, ko što sam se ovih „bečkih 11 
dana pokazao. , i 

Pa zato ćemo dati još jače razmaknuti paravent i gledat ćemo u to božično ; 

drvo, gdje su još jutros stajali instrumenti. A preksutra će i opet stajati! 

I onda još nešto. Da nije Božić došo, ne bi ni proso . . . 

Popodne u 3 sata dolazi nadvojvoda Rainer i s njime članovi visokog dru- 
štva . . . Poliklinika se sjaji, da bi mogao jesti s poda. 

Prorez je sasvijem zarastao, dakako da se vidi svježa brazgotina, samo 

se sada kultivira ta srećna fistula u mjehuru, a i ona se tako lijepo stišće . . . 

...Sadašnja (drenaža) boli, da se na nju ni dosad nisam mogao naučiti, i 

prem su eto 32 dana od operacije . . I 

I tako sam se, Zlaty, sve do pod konac ovoga pisma junački držao — sve | 

sam odmicao od naših obiteljskih badnjačkih uspomena! i 

. . . Već čujem kako zveči zvonce i kako se vrata otvaraju — ko kroz tolike I 

godine. 

25. XII. 06. na Božić. 

Ovaj čas primio sam miloštica od Tvoje (ili od Visine!) ruke, sa ma- 
minim i tatinim retcima i sa listićem i slikom moje slatke jedine curice. Suze lete 

ćurkom i vas se tresem u krevetu sve prigušeno, da ne čuju moja dva supatnika u 
sobi. I tako sam nakon pedesetitri dana opet ugledao one moje nebeske pametne 
očice i košiću na onoj maloj prkosnoj glavici. Pedesetitri dana meni, koji toliko , 

nad njom strepim i Boga mi bih uzdahnuo s nepomičnosti, gledajući u nju. Moj 
Zlaty, da znadeš kako to boli. i 

A gdje je Tvoja slika, Dudiću, pa da ova moja varka bude potpuna? Ili si , 

sigurno bila malo škrta u fotografa? Volio bih da si radije škrta bila s veseljem, 
što ću ipak, ako Bog da, ,,bald“ ustati iz kreveta, jer prvo mi se ne smijemo ve- j 

seliti, da nam se radost ne pokvari, a drugo i pošto ustanem, Dudo, još će dugo i ■' 

dugo trebati, dok Te zagrlim. Ta ispiranje ne će proći tako brzo — ta ja sam^već j 

takove sreće, da mi se svaki radosni čas otegne, što dalje može. Moj je sav život 

ko nekakova čekaonica, iz koje idem u špitale, u krevete i šta Ti ja znam, samo 

najmanje u sobu za zabavu. -i 

Pa tako mi je eto suđeno, da Te baš na današnji dan gledam iz ovog bo- f 

lesničkog kreveta — - kako se vrtiš repićem — moj mili božični Dudić nakitio se pa 
prima „poklonstva 11 . E, pa neka, Zlaty! i 


A malo sam na Tebe ljut. A to zato, jer ja nijesam, kako mi Ti pišeš, ništa 
diktirao zbog badnjačke večeri. Nije to bila nikakva komanda, nego samo 
želja, kako da se ta zgoda zbog Više ugodnije provede (kad je i onako Mila pre- 
nijela bor). Nu Dudić mora da vrišti, kad pomisli, da bi neko mogao zapovije- 
dati. Ja Te uvjeravam, da će Te biti upravo stid, kako ću Te slušati samo da 
vidiš, e prkos nije bogzna kakva individualna crta. 

Ali za ovo se nemoj ljutiti, to je onako među retcima, što sam malo „grub 11 . 

Pozdravi mi sve naše i još jedanput zahvali mami i tati na trudu, što me se 
sietiše. Tati ide malo poteže pisarija, a mami je rukopis ko ljubavna pisma. 

Upravo je podne . . . 

26. XII. 06. 

Tuče na Božić, obasut tolikim milosticama — slatkarijama, knjigama i naro- 
čito slikom i pismom moje male Više, naprosto zaboravih, da Ti javim, kako sam 
„proveo 11 badnje veče. Prije svega, hvala Bogu, da je prošlo, a mi smo ovdje mješte 
badnje večeri, slavili badnje popodne. Oko 3 sata došao je nadvojvoda Rainer, 
pak se je na dječjem odjeljenju poliklinike pjevalo i deklamiralo. Odatle je za- 
redao po sobama, pak je tako došao i k nama. Mene je docent dra. Frischa pred- 
stavio ovako: Das ist ein Patient, der an Blasenstein operirt wurde. To iznosim, 
da vidiš formule, jer bolesnik ne govori pri takvim zgodama ništa, nego samo leži 
i gleda sve to. 

Na to je nadvojvoda pitao doktora, je li ide na bolje, a ovaj je odgovorio, 
da sam već rekonvalescent, što ja međutim sasvim ne potpisujem. Nadvojvoda je 
mahnuo glavom spram mene i rekao: „Dann ist es halb gevvonnen 11 i tako je svr- 
šila posjeta u našoj sobi. 

Nadvojvoda Rainer je visok starac, neizrecivo ljubazljiva lica i nekud mila 
pogleda. U tijelu je vrlo suh. 

Nu zato se je u njegovoj pratnji desio neki mlad biskup, tako ugojen, da bi 
u njegovu kožu mogli stati svi sarajevski kanonici i još k tomu i nadbiskup Stadler. 
i aj uopće nije ni pogledao bolesnika, već se je, Kristov namjesnik, vrtio sve uz 
nadvojvodu ko znade siromah, da se u hladu dvorskih zidina ne može prezepsti! 

Kad je nadvojvoda otišao, onda smo mi pacijenti dobili darove. Mene je 
obdario Božić papirnatim tanjurom punim čajskog peciva s narančama i jabu- 
kama, a k tomu dobih metalni pribor za duhan. Unutra je utaknuto pet cigara, 
koje sam spremio za tatu, ako mi bude suđeno, da se među Vas vratim. A austrijske 
su cigare izvrsne. 

Još sam Ti pisao, da ću imati čast vidjeti neke članove visokog austrijskog 
plemstva. Nisam vidio nikoga, jer nije niko ni dolazio, pak su sestre, čini se, više 
iščekivale, nego što je bilo. 

Mili moj Dudiću, od srca Ti hvala, što si mi sve točno pisao o ponedjelniku 
i kićenju bora. Meni je onda kao da sam kod kuće, u svakom te kutu vidim s ono 
„Turića 11 ,^ kako Vi dvije rabotate, a nuz sav trud, moraš priznati, da ni jedna svi- 
jeća ne će da stoji pravo ! 

Višnjica izvrsno izgleda, al koja mi korist od fotografije, kad je ne mogu ni 
po minute gledati. Suza za suzom curi i sve se moram sakrivati, da me ne vide. 
Tako i pisma. Reci joj, da ću joj sve kupiti. 

^ va l a Ti, moj Dudiću, na ljubavi, kojom si se sjetila svoga Cica na poli- 
klinici. Istina, sve je to gorko, ma da je i najslađe, kad je daleko od naše sobe, 
al svejedno, Zlaty, Ti si meni po mogućnosti začinio Božić. A ja se nadam, kad 
se opet sastanemo, da nas onda više ne će špitali rastavljati. Samo se nemoj puno 
hvaliti po Sarajevu,^ da ću smjeti ubrzo ustati, jer to najzad nije ni polovina 
ijecenja. I još nešto — ne psuj doktora! 

27. XII. 06. 

■ n ^ e P°* ta donijela baš ništa od Tvoje ruke. To sam i mislio, jer 

uajzaa n sigurno ni nijesi imala Božića za odmor, nego za napor... Hvala Bogu, 

da je prošlo! A mislim, da je Tebi milije, što se računa sve to u prošlost, iz koje 
da bi Bog dao, te nam iskrsnula ljepša i srećnija budućnost. 

A meni je sve to prošlo prosto dosadno. Prvi dan popodne nije mi niko do- 
lazio, jedino je oko 4 sata pristupila tiho mome krevetu gđa Tankova (Viktorova) 
i donijela mi kitu grančica sa crvenim bobama, da mi začine spitalski „Nacht- 
kasten“. Onda je zastavao posvemašnji mir, a oko 8 sati već je nastupila prava 
noćna tišina, prekidana samo elekt. zvoncima iz bolesničkih soba. 

Drugi dan t. j. juče na Stjepanje posjetio me je g. Meštrović sa svojom su- 
prugom. Baš sam imao nešto bolova od ove proklete cijevi u trbuhu, koju će mi 
ipak ubrzo izvaditi, pak mi je bilo malo poteško razgovarati. Poslije 4 sata isti 
raspored ko i prvi dan Božića. Eto tako mi je prošao taj najveseliji blagdan u 
godini, koji smo mi, moj Zlaty, već punih 8 godina srećno i zadovoljno provodili, 
dok nam ova moja bolest ove godine ne donese mješte božićne pjesme — suze. Ali 
hvala Bogu i njima će biti kraj, — ja se bar čvrsto nadam! 

Hvala Ti, Dudiću, na tolikim knjigama. Izvrstan ukus. Iz Lagerlofove moći 
će se prevoditi za hrv. novine. A Chamberlain je djelo, koje se mnogo citira, samo 
ako ne bi jednog dana citirao g. Studnička gđu Elu Kranjčević na brzi platež! 
To mi jedino kvari veselje, kad pogledam tolike knjige i kad mislim još na one 
doma upola naše. 

Vejsil dolazi vazda u petak, a Marijana tečajem januara. 

Višin bor, što ga je poslala svomu tatici, stoji na ormaru spram moga kre- 
veta. Svima se sviđa, osobito jednom rumunjskom advokatu... 

28. XII. 06. 

U mom kutu je potpun mrak makar je a istom poručao, hoću da se s 

Tobom porazgovorim. Pravi zimski dan, te ne znam hoću li moći ovo pismo do 
kraja dognati. Nu žuri mi se! 

Najprije Ti dvostruka hvala na pismu ... a samo da znadeš koliko mi je 

milo čitati svaki redak, u kom mi opisuješ život u našoj kući. Onda se uznesem 

tamo i tako malko pobjegnem iz ovog špitala ... 

Moja flistula lijepo se zatvara, pak će se valjda za desetak dana početi ispi- 
ranjem. To će biti važan datum, jer njime otpočinje drugi i zaključni dio liječenja.... 

29. XII. 06. 

Ta kako možeš misliti, da sam se ja uvrijedio, da sam ljut i šta Ti ga 

ja znam sve?! ... Odmah, Dudiću, da istjeraš misli iz glave, pa uzmi radije moju 
malu Višu na koljeno i izljubi je, gdje ona svoju mamicu toliko voli, da neda drugoj 
djeci ni blizu. Tako će ona isto voljeti i svoga taticu, i to će biti naše zajedničko 
uživanje. O Bože moj, kako ja na te časove mislim! 

Moj Zlaty, naše tihe večeri, kad ja ne ću ići u pet sati u krevet, nego ću 

hodati „dugačkim" koracima po svim sobama, pušiti moju cigaretu, piti čaj ili mli- 
jeko — j er to je najzdravije — brbljati s mojim Zlatym ko s pravom književnicom 
i igrati se s mojom malom curicom. Šta ćeš više! Ili će Duduć svirati, a tata i Viša 
igrati, osobito tata na veliko udivljenje mamino! 

Što se tiče čestitka to molim Te odgovori, jer je meni malo poteško pisati. 
Naročito ne zaboravi odgovoriti ženama. . . . Isto piši i prof. Racci . . . Zamoli ga 
da pozdravi urednika dra Foa. Uopće odgovori spram pisma, ta Ti, Dudo, sigurno 
razumiješ tu talijanštinu, samo ne zalazi u politiku i ne psuj, ko dr. Ele- 
gović u hrv. saboru! 

Čitam na Tvojoj kartici, kako si se stala bojati, da imam zar neku drugu 
bolest u mjehuru, pošto će se morati tako dugo liječiti. Prije svega, da Te^ sasvijem 
pobijem u Tvojim brigama, dosta je da pročitaš ono pismo, što ti ga je Vejsil pisao, 
u kom Ti je priopćio svoj razgovor s profesorom. To je prosto stari zanemareni 
katar i ništa drugo. Od katara se je mjehur smanjio na obimu (Schrumpfblase), nu 
to će se popraviti s vremenom. Meni doktori nijesu rekli, da će ispiranje trajati 
dva mjeseca, nu Ti znaš da je najbolje uzeti obilno, pa ako bude prije, biti će i 
veselje veće. Opasna nema ništa, a kad su bubrezi zdravi, onda zahvalimo Bogu, 


što sam pri „savjesnosti" moga liječnika u Sarajevu izmaknuo upravo čudom opas- 
nosti života. Na to ne ću nikada zaboraviti! 

Zlaty, nastoj da 1. januara što više poplatiš . . . . 

30. XII . 06. 

Kad dobiješ ovo pismo, ova će strašna godina već minuti. Nama je zadala 
dosta zla, naročito je mene već negdje od marta privezala u krevet, iz koga evo ni 
danas nijesam ustao. Istina, ne prolazi ni ona neutješno. — Bog zna, da bolest 
nije u njojzi tako izrazito puknula, mogao sam ja po mojim liječnicima patiti to ka- 
menje jos par godinica! Katar bi međutim napredovao, možda bi se bio povukao 
i na . ubrege, pak onda kukaj badava. Ovako smo se ipak podvrgli operaciji, sad 
je mjehur čist i proučena je bolest po kapacitetu, liječim se i biti će, hvala Bogu, 
jedanput ipak bolje. 0, Ti se, moj Zlaty, ništa ne boj; nema tu j nikakove prikri- 
vene bolesti u mjehuru, već treba samo mnogo ustrpljivosti, jer su ovako kronične 
stvari vrlo tvrdoglave. A najzad meni nijesu doktori rekli, da ću ostati do konca 
tebruara. Iako ja sam kombiniram. 

Nu, kako rekoh, kad primeš ove retke, pisat ćemo 1907.! Moj Dudiću ja Ti 
ne mogu drugo, nego da Te u duhu (uvijek to ,,u duhu"!) dignem u zrak, a s To- 
bom i Visu, pa da Vas iz dna duše izgrlim i izljubim. Neka Vas Bog dugo i dugo 
drži zdrave i vesele, neka mene vrati što prije među Vas i naša sreća bit će potpuna 

,, - ‘ *J u 1SI ^r°- nda “° gli P °, mal ° štediti za feri i e ’ jer, ako Bog da, ja sam 
odlučio da Tebe i Visu vučem za uho u Primorje ... 

U Beču na staru godinu 1906. 

Danas sam Ti malo žalostan. Upravo je pet dana, što mi nijesu vadili cijevi 
iz rane, pa sam u velike bio radoznao, kako će izgledati ta fistula, to jest hoće li mi 
doktor reci da mogu ustati I tako može još proći jedna, a možda i dvije nedje- 
jice, dok se toliko zatvori, da se bude mogao turiti unutra kateter i ja uzmognem 
na noge ... ° 

■ • ■ J°š Ti jedanput moram reći, Dudo, da se zbog moje bolesti ništa ne 
zabrmjujes ... 

U Beču na novu godinu 1907. 

Pnbhzuje se podne nove godine i ja ću taj prvi ručak blagovati u bolnici. 
mUnij-i ^ h ’ Dud °’ ~ C ° VJ ' ek SC naJ ' Zad P° brati 1 s nevoljom. Opet sam nešto 

... danas je ipak ravno četrdeseti dan otkako ležim u krevetu nakon ope- 
racije 1 rosie noći, dakako prekidice, ipak sam odspavao nekih pet sati 

2. /. 1907. 

S Ve ! ik r tU , g T pročitao sam Tvoje P^mo od 30. pr. mj. Vrlo me je uzne- 
isHnl badava ’ koIlk ogod se Ti tješila, da je bolje Što sam otišao u Beč, sva ta 
71atv «j r Tv.T U DudlCU posušiti suza - k °j' e teku i mene bole. A moj mili 
samo m.lo da 1 budem ,° P a T^?’ J er šta ćemo i na e e i kud bismo došli! Ako Ti mene 
jednu mi 1S ’ CeS Tl 1 , P ° slušati rao J u molbu i to odmah. Ti ćeš uzeti 

dođem OnT’ Pa / eS te u SUZ< i P° brisati I to ne za dv n tri dana, nego dogod ja ne 
ja hoću da sami! t maha sl ° b °dno koliko hoćeš, jer to će biti suze radosnice, a 
Lž da sa mo takove u Tebe vidim. Jer, moj Zlaty, ipak ide na bolie Istina 

ne s a a mo U Ziri " krevetu V ■ • Pa kad Ti sada, Zlaty, kažem da se umiriš, onda se Ti 
S njome kako S<3 1 J 1J v Cpo nasnu j> uzmi našu malu Višu u ruke, poigraj se 

ffi nŽam Ta Teb- ^ ” ajzad Se * nama ^°vati Bog..’. A najzad, 

Te dijete gledah - t t svl ^ t , u; tu J e naša mala, slatka curica, pa zašto da 
g a uvijek zaplakanu. Zbog toga treba mnogu i mnogu preboljeti. 

• - • Sutra je upravo dva mjeseca, da smo se rastali . . . 

možete doći n a ° sin svako i ake J jude, samo Ti i Viša nikako mi ne 

e utjehe nemam, po danu Vas samo lovim po zraku, a u 

noći mi kojekakvi tuđinci zapremaju Vaša mjesta. Ne znam sam, što sam sanjao 

čak o slavnom Omerbegu Sulejmanpašiću ! Ta to je da pocrniš samoubijstv« 

Uostalom, meni niie nikad dosadno samu, cesce s ljudima . 

Iz pisma gospođe Ele: 

Sarajevo, 3. I. 1907. 

...kako imamo gorkih iskustava na polju ozdravljenja .. kao onda. Zaaš 
ustao si u sredini decembra, a polovicom januara počeli novi bolovi, kojima doktori 

rekoše, da je brazgotina... , , 

... ili hoće li Te opet na putu kad idemo u grad najednom zaboliti, pa hoće 

li opet ići kamenje? To su nekakove aveti... 

3. I. 1907. 

i tri cjelova više nego obično, a to za to, jer sam danas najedanput dobio 
tri pisma od Tebe . . . Nemaš pojma, moj Dudiću, što to meni vrijedi u ovom kutu, 
gdje međutim rečeno danas vlada toliki mrak, da se jedva vidi što na papir meceni. 

... Ti ćeš vidjeti da ako sam Te dosada volio, e ću Te dok se vratim jos i 
više paziti, da Ti samo ništa ne pomanjka i da Ti život uz Tvoga Cicu bude sto 
srećniji. To bi onako bilo, jer si Ti, moj dragi izmučeni Zlaty, a ja samo prihvaćam 
ovu priliku, da Ti to kažem i da Te malo ljubnem. , 

Jutros je drugi dan, što mi meću na ranu t. zv. Saugglocke . . . Kiti ce sve 
dobro, Zlat.y, a onda ćemo mi ići u klub i svukuda, gdje Ti budeš htio . . . 

4. /. 1907. 

Sinoć mi je bilo vrlo teško, osobito oko šest i sedam sati. Palo mi je na 
pamet, kako sam ravno pred dva mjeseca boravio u taj sat među Vama, mojim 
milima i dragima ... da se malo zatim oprostim — a tko bi onda bio rekao na 
toliko dugo vrijeme. Ne smijem ni da mislim na to, tako mi u čas iskaču pred oci 
živi prizori iz- naše sobe, iz fijakera i sa kolodvora. I kako sam Ti, Dudo moja, 
dugo mahao iz vlaka i kako je onda Tebe nestalo u noći! . 

obećavaju mi asistenti, da ću druge nedjelje smjeti ustati! lo je, doista, 
strašno! Juče je ustala jedna gospođa, koja je isto tako operirana kao i ja, nakon 
17 dana poslije operacije! Tako sam Ti ja slabokrvan! Da mi je ko prije ope- 
racije to pripovijedao, bio bih mu se od srca nasmijao, toliko sam vjerovao u gra- 
đevnu moć svoje krvi ! A1 šta ćemo ! . . . 

5. 7. 07. 

U Tvom pismu od prekjučer pročitao sam, da u Sarajevu za vladaše neke 
bolesti, sigurno dječje, da Višu ne puštaš iz kuće. Nek Vas Bog sve zaštiti . .. pri- 
vezan sam ovdje za krevet, sve da imam krila, ne bih Vam mogao doci, kad sam 
evo ovako kažnjen. A kako mi je u duši? Sve vidim najgore i najcrnje i vec me je 
pri tim pomislima dvaput prošla studen od nogu do glave . . . Svaki dan molim e 
javljaj mi o tome . . . 

6. I. 07. 

Ja sam ko ubijen, strašne misli padaju po meni ko kamenje. A ne mogu 
ništa. Ležim s ranom, koja ne će nikako da zacijeli, ispod ovoga krova nikud ni- 
kamo. Bar da se je rana ikako zatvorila, ja bih s katarom okrenuo kuci prvim 
vlakom, ali ovako me ne puštaju. Sve je što mogu — da plačem. 0 moja Dudo, 

što se ovo događa? . . 

Jutros sam primio Tvoje pismo od 3. na veče. Još prekjuce uzeo me je jedan 
redak za srce, gdje se veseliš Viši, kako je slatka i pametna, a najedanput uzvi- 
kuješ: „Samo kad bi mi ostala zdrava? !“ Nikada Ti to nije prije na pamet pa- 
dalo, zašto baš sada?... Moj Zlaty, to se sve taji prava istina. Ja sam Ti jutros 
zato brzoj avio, a sada dodajem molbu: javljaj mi samo istinu. Doktor, ako ikako 
može nek bude dan i noć kod Vas. Sve ćemo prodati, sve ćemo mu dati, samo 
nek pomogne. 


Strašno je to, Zlaty i Dudo moja, ja Te iz ove daljine stiščem na prsa, da 
tako plačemo. A kako je Tebi, koja pri tom moraš još i lagati, jer tobož misliš, da 
ćeš »e obmanuti. 

... Mila moja Dudo, i. ništa Ti ne mogu pomoći, neg samo što evo cvilim. 
Ne wiam^ je li stara godina jadnije zaključena ili nova strasnije otpočela. 

Još Te jedanput molim, ništa mi nemoj tajiti ni uvijati. Ne mogu da gubim 
nadu u Boga, al hoću da sam sve uvijek s Tobom i znaj uz svaki Tvoj redak ja 
sam uvijek uza Te, grlim Te i tješim Te, moj Zlaty, tu na svojim prsima. 

Bezbroj Ti cjelova, a Ti poljubi tu moju curicu u ime moje, u ime tatice, 
koji ne može ništa, nego samo zove Boga u pomoć, da je čuva. 

7. 7. 07. 

Hvala Ti na brzu odgovoru na moj jučerašnji telegram. Stigao je oko 4 sata 
popodne i skinuo mi je ko kamen sa srca. 

...ipak Te, Zlaty, ja za sve te brige i napore grlim i mnogo ljubim u to 
lvoje zaplakano veliko oko i sve Ti u uho šapćem: Umiri se, moj Dudiću, „sve bu 
obro vzislo , kako veli Tona na zagrebačku. Evo, kako vidiš, što se mene tiče — 
nekako se pomičem naprijed, iako ne ide brže od spuža. 

Kako sam Ti javio juce na karti, juce su mi dozvolili da smijem sjediti u 
krevetu. Tako sam i sio upravo kad je došao Vejsil, naslonjen među jastuke, i 
sjedio sam gotovo sat, a da mi se nije zanesvijestilo, prem me je asistent na to 
upozorio . . . Danas ću iz kreveta, a to samo u fotelj. To će biti prvi put nakon 46 
dana, da se izvlačim ispod pokrivača. Sutra ću valjda dobiti dozvolu, da pomalo 
stojim uz krevet, držeći se rukama za uznožje. Eto vidiš, tako se to ustaje na porcije 
j to dosta male ... 

... nego su metnuli kroz fistulu debeli kateter ... a ovako sam, hvala Bogu, 
već jedanput i suh. Moj Zlaty, sve sam muke lakše podnosio, nego ono vječito le- 
žanje u vodi! ... urin... bi prodirao između drenaže i rane, natopio omot, 'pa bi se 
onda cijedio niz trbuh i leđa. Istina da su mijenjali poda mnom, ali to je sve 
slabo pomagalo. Ja sam od ono 44 dana, dok nijesu promijenili dugu drenažu 
kraćom, sigurno 38 dana odležao u samoj vodi — dan i noć! Sad je lakše i nadam 
se, da će tako i držati. 

Jutros pri viziti, kad su asistenti referirali profesoru o meni, on se je samo 
nasmiješio: „No man sieht es — er dreht schon den Schnurbart auf!“... U osta- 
lom ja se nadam, da ću danas osam dana zapaliti prvu cigaretu nakon tolike 
pauze ... sad treba samo ustrpljenja ... a onda će Bog dati, te će nam svanuti 
veliki dan. 


■ ,r ' ’+ ab .° saI n se moj Zlaty, ipak izvuko iz kreveta. Prekjuče sam samo 
sjedio među jastucima, nu juče sam zapravo ustao na te moje slabe noge. Išlo je 
malo čudnovato. Pošto sam sio na rub kreveta, pomogla mi je ljudski sestra da 
nađem tlo pod sobom. Ona me je čvrsto držala, a na to sam se ja ,,smjelo“ spustio 
»a reveta. i u u taj čas došlo mi je, da ću se srušiti u nekakav beskrajni ponor, 
a u drugu ruku opet je bilo tu nešto, što me je držalo u zraku — o kakovoj zemlji, 
ni ’ ie bll ° ni govora. Najzad sam se na nagovor sestre usudio ko- 
nuti. zaljuljao sam se malo naprijed, potkučio onda jednu nogu pa onda drugu 

lriitL Sam , - a f° naslon i ača ’ u koji sam se polako spustio. Tu sam odsjedio 
V l ™ 3 ■ 1 odalle AT sa ] m sv ' ma Vama poslao pozdrave, a Tebi, moja Dudo, i mojoj 

ipak iedarm c ^ e ? ove ‘ Nakon tolikih pozdrava i zagrljaja iz kreveta, otputovali su oni 
stave J S»m P1 V SS . 8t » oll “* a doci ce Pomalo jedanput i da se lično i usmeno pred 
»tave. bamo sto to jos nije nikako blizu. Ali ,,Geduld“ - kaže asistent. 

je upoznao s U ni - reC1 ^ sta f’ 1 naime - da i e sve u redu... On te moli. pošto se 
maraka da * j kim P°Pom, arheologom, u koga je zla navika da sekira ljude zbog 

Oberm a ’ieru J kI n?Ut ™ ^ P1S u° P riIi ^ e P iš razJičite vrsti . . . (Radi se o dr. Hugu 
oe bi a j eru, kasnije profesoru arheologije u Parizu i Madridu.) 

9. 1.07. ,. 1 “ koie mi je poslala u Tvom pismu 

...reci Viši, da sam .djub.o * -P b ‘ \ vidjeti, da ja uzgojena u 
i drugo, da ću joj donijet, takovu bebu, na kojoj ce 

B ““ ! ...Jučer sam počeo pomalo ^i ne dugo no išlo je prilično. Veo sam 
dosta siguran na nogama, samo sto m, kateter smeta... 

10. I. 07. . . . alasovima iz Sarajeva vidi, da 

..po čitavom se Tvom pismu, a i ?°. d g ^ izgub ij en . A da Ti znades. 

Si Ti, moj mili i slatki Dudica, vr 0 1 o -, svi naSi pri or i i obi- 

kako je onda, Dudo, meni pri dus . . ;,|; m pr cd sobom vec na pamet 

čaji usto slika i milo,, onda koliko, proučavati! Mtla 

naučeni zid bečke poUttate, • k °J‘ % na S srećni dan, kad ćemo se s bojom 
moja Dudo, nemoj biti žalosna!.... misu na 

POmOĆi T l P o?u sUk 6 u“ijno čekam. Ko da sam one večeri (3. XI.) slutio, da Te ne cu 
dugo vidjeti. 

11. 1. 07. . . v ••„i. 0 staje komad ko moj mali 

...Velika rana pomalo se zatvara, al _ J T t a ima de r ravno u 

ls, ° se - ovj 

rupu mjehur razviti p red zamišljati, kao da ja već cijeli dan 

Šta se tiče moga ustajanja, to ’ 3 tričetvrt sata, a juce nisam 

b^Ufn'esrećnV kateter u trbuhu... 

prvog drhtarenja gotovo sam stajao . |sao. Sam bez ,e„e P 
se je raskošno prelivao uz moje herkulske oblike . . . 

Kako sam Ti pisao, danas je 

m ° Jee 1UeCenJ ” 

posve ^°™ a ^;^ a 0 viš a e te krijepo^i Jiego^ mene! ^ i paraventa, pri- 

Moj Dudiću, da me samo v ’ ( ,s , , uzmem kakvu knjigu ii novinu ii 

kovana na leđa. Jedino što se J > £ t ričetvrta sata. Juče (u nedjelju) 

- dabome - kad ono ja toboz ustajem m gkva Bo i je l a me je čitavu 

rofSsrmTtlfvazda'od^olikog bavljenja u zatvorenom prostoru. A Bog zna 
kad ću na zrak! Kad bi Bog dao da iziđen, ar jj® L | em o zdravi praviti druge 
. • i-** a n rje d d°o J to m g°a, Tdoći će’s božjom pomoću i taj srećni dan 

**£ 3 Tobom ’ 0n je jak ° 
dobar čovjek, katkad malo ćoškast na Sarajevu, to su tako slatke 

stvari , da^t 3m gS nekamo šaptati u uho. M i - « bude 
doba. 

15. I. 07. 

Opet je prošla jedna noć, kad nisam mogao spavati. A to je zbog toga, što 
me gadno boli glava, pa neznam kako da je namjestim. Dali su mi sinoć pyramidon, 
ali on nije ništa pomogao. Biti će da je nervoznost. U Beču i onako svaki čas puše, 
al ovo što se događa u zraku od subote veče, ne bi bilo ni senjskoj buri na sra- 
motu. Kiša lupa o prozore ko da bi sitno kamenje i čini se da će vjetar sva stakla 
sasuti u sobu. Spavao sam od 8 — lOj^, dakle dva sata i po, a onda sam brojio 
sve sate, samo što bih među nekojima malo zadrijemao. Nijesam zapravo ni toliko 
pospan, koliko umlaćen od glavobolje. 

I onda mi je jutros rano palo na pamet, kako se Ti moj Dudiću mučiš i si- 
gurno do u kasnu noć radiš samo da dođeš do novca, pa da meni pomogneš. Meni 
su se pri toj pomisli vrtile suze i to je sve što sam mogao ... A možda uz to, 
Dudo, Ti i ne jedeš dovoljno, jer hoćeš da štediš? Ja se dobro sjećam, koliko sam 
Te morao nagoniti, dok smo još zajedno sjedili za onim našim neobojenim stolom 
i ručali i onda crnu kavu pili. Ja sam bio bolestan, al kad mislim sada na Te i na 
Višnju, čini mi se da sam onda bio najsrećniji čovjek na svijetu. Tako mi je to 
danas pred očima. Dudo ... 

. . . Još Te jedanput molim nemoj se mnogo mučiti . . . 

16. I. 07. 

Ti me u jutrošnjem listu tješiš i te kako ... a ja, jadan, rado u to vjerujem, 
makar da je gotovo sigurno, da će ovo liječenje potrajati dugo, vrlo dugo . . . Zlo 
je u tome, što se je mjehur od duge patnje vrlo stisnuo (t. zv. Schrumpfblase), da 
će se, doduše, liječenjem nešto rastegnuti, nu da ne će više nikada biti normalno 
velik ... U tu svrhu dobiti ću na trbuh neki rezervoarčić, u koji će izlaziti voda iz 
mjehura . . . Tako taj asistent, nu ja ne vjerujem sve od riječi do riječi, jer sam 
opazio već nekoliko put, da može biti i drukčije . . . Eto tako Ti se pod istim kro- 
vom različito misli. Ti nemoj o ovim špitalskim stvarima nikome pripovijedati . . . 

Vijest o Tebi i Viši je moja jedina sreća. Piši mi, Zlatv, u svakom pismu o 
Vama, mojim srcima. 

Ti abonirala ,,Nehaj“?! A taj list zapeo valjda kod 1. broja. Ta što bi se 
uzdržalo u senjskim prilikama?! 

17. 1. 07. 

Ti si moj slatki i dragi Zlaty, a ja sam ogromni magarac. Ne znam sam, što 
mi je bilo juče, da sam Ti ono pisao, naime, predočio onako nesređeno svoj raz- 
govor s asistentom. Već mi je dodijala glavobolja i bolnički zrak, pak sam ner- 
vozan, da me pri pisanju više ni prsti ne slušaju . . . 

. . . Ako bi sve srećno prošlo, mogao bi onda ja ipak tečajem marta kući. Za- 
visi o tome, kad će se dići u glavnome katar. Sada ispiru svaki dan. 

Dudo mila, podnijeli smo mnogo, podnijet ćemo i to. U to ime grlim Te 
s Višom, da me sve bole ruke od stiskanja. 

18. 1 « 07. 


Ćutkac, zlaty, — nemoj plakati. Nije sve tako zlo, ko što bismo mi laici mi- 
slili, Meni je jutros stariji asistent, kad sam mu bugario, otvoreno reko: „Pa zar 
Vi ne možete ni najmanji inkomoditet podnijeti, kad se radi o zdravlju ?“ A najzad, 
Dudo, ma ni ne mora to sve tako trajati . . . 

...as mojim razvojem svi su zadovoljni, samo što su mi otvoreno rekli, da ide 
presporo. To je takova priroda ... 


i J ucimuiuiji u mene jjtiiiuazjsiči kuji mi napravili siu ueua prcu 

fistulu, a onda ću moći po cijeli dan hodati po sobi. Ovako uvijek ležim, samo 
sto katkad pred veče ustanem na jedan sat. A i ja sam nešto sinoć uradio — ležao 
san ? ," la ^ na desnom boku! Stezali su me malo flasteri preko rane, nu drukčije je 
to bilo slatko ko potajno đačko lumpovanje. A to ujedno znači, da se ja, Dudiću, 
mogu bez tuđe pomoći sam okretati. Sve su to veliki napreci, od kojih ćemo, 
nadam se, sve bolje koračati. 

. Ako i sporo ipak prolazi dan za danom, a moj zlaty, gdje bilo u Sarajevu 
ili u Zagrebu dati će Bog srećicu — sastanak — zagrljaj. Mila Dudo, malo mi se 

sve to vrti pred očima! . r . 

... Ja sam se na ovaj svoj kutić priučio — u njem najzad čekam spas. r. da 
sam ga prije potražio! A sad došo Ti iz njega s cjevčicom ili bez nje, doći ću bolji 
neg što sam otišao. Napokon će se i cjevčica izvaditi. Dati će Bog dobro, Zlaty. 
Ne budimo malodušni. Bit će sve bolje. Sigurno. 

19. 1. 07. 

Valjda si se već malo umirila, nakon onih mojih glupih pisama... Nu ovo 
ti ipak moram javiti. Kako me je već umlatilo ovo ležanje, spopadaju me kadikad 
tmurne misli, pak sam tako i jutros upitao starijeg asistenta, da li je moja bolest 
uopće izlječiva? On mi je naprosto odgovorio, da se čudi, kako sam došao na tu 
misao, jer da je drugo kronična bolest, a drugo je neizlječiva . . . 

A sad na tvoj predlog o putovanju ovamo. 

Hvala Ti slatki moj Dudiću, što bi htio da mi olakšaš moju samoću, al Ti 
ne bi pomogla ni sebi ni meni. Ja sam od pete do glave ono što Nijemac kaže 
,,Gefiihlsmensch“. Ja dosta plačem, a ako hoćeš da ridam nekoliko dana, da se 
sav tresem, onda, zlatv. dođi. Ja sam. Dudo. bolestan i nijesam za takove potrese. 
Znaš li, da se zbog toga ja ne usuđujem Višnjinu sliku uzeti po par dana u ruke. 
Ti mene neizmjerno usrećuješ već time, što mi svaki dan pišeš, za tvoj dolazak 
ja sam vrlo, vrlo slab. 

Jutros sam dobio od nepoznate ruke one brojeve „Brankova kola‘‘, u kojima 
pišu i o meni . . . 

20. I. 07. 

. . . Moj Dudo, da ti samo znadeš, šta meni znači tvoj list i s kolikom ga 
željom svaki dan očekujem! Nikad me u životu nije ništa tako umirivalo, ta 
unutri su mi vijesti o svemu što je meni milo i sveto i što je tako daleko od mene. 

A sad moram opet da pređem na tvoj predlog o dolasku . . . nu u ovakovim 
prilikama, gdje me je bolest poništila, gdje ne mogu da zauzdavam svoja čuvstva, 
za me ne bi to bilo gorki, teški, plačni dani ... ne zamjeri što sam toliko sebičan, 
al za mene bi to bila takova nervoznost i bolovi, da ćeš mi rado oprostiti, što *e 
molim da se savladaš. Mi se jedino možemo sastati, da se više tako brzo ne rasta- 
nemo, a ne na ta dva tri dana i to od 1 — 4 popodne i jos pred tuđim ljudima . . . 
ne ćeš me više mučiti takovim predlozima. Ostavimo to za srećnije prilike. A isto 
tako te lijepo molim, pa da ti ne bi palo na pamet da mi štogodj pošalješ. Sve su 
to meni samo ubodi u srce, polučuje se dakle, baš protivno od^ onoga što se hoće. 
Jer ja sam se u ovom bolničkom svijetu već tako snasao, da baš moje mile i drage 
gledam u toj daljini ko u kakvoj panorami na staklo i jedino kad dohrli list, onda 
ste malo priskočili k meni a tada mi opet do drugog dana iz daljine domahujete. 

21. 1. 07. 

Ako Dušan dođe, biti će mi milo. Isto mogu doći Mila, mama. 

Tata, Tona i drugi, svi, samo ne Ti i Viša. Ja se nadam da me ne ćeš ubijati, jer 
za mene bi to isto značilo. Noćas sam se nekoliko puta trznuo od straha da ćeš 

doći . 

...Taj sastanak bio bi mi ko da mi neko kopa noktom ranu. ZIaty, je ii da 

ne ćeš doći. Piši mi. 

22. /. 07. 

Ti me — znam nehote — sve više uzrujavaš. U jutrošnjem pismu opet go- 
voriš o tome, da ćeš doći u Beč... Oprosti, al ja te sada ne mogu primiti; ja sam, 
alaty, silno slab za čuvstvene potrese, Ti valjda ne ćeš, da mi nekoliko dana nozi 
po trbuhu paraju od plača. Ti nemaš pojma, sta ja pri najmanjem trzaju trpim. 
Neka dođe sav svijet, samo ne Ti i Višnja — ... 

Dobio sam juče tu neku novu kopču za drenažu . . . 

23. 1. 07. 

■ • • drago mi je, što si razumjela moje opiranje protiv toga da dođeš 

24. 1. 07. 

. kJSsr 5?, » »*■«■ * n ° c, 

pismo - “"■* ™ cuttft; 

„ rani pomakne! NriSko'Sl^h^ “nT*" “ red ° v "° k »"‘“ ™*-k- 

rssj-fi 

do konca ovog stoljeća. 3 ‘ XIL ,anjske godine ’ P a makar živio 

ovo ok™.°„ n o 1 a me mu& kak0 je -ita krovićem... Kako ja 

25. I. 07. 

,. . .* z f va kog retka vidim Tvoju veliku brigu spram mene Želio bih T* n u 
grliti 1 milovati puno, puno, da vidiš koliko Te volim i u J °.~ lh Te, Dudo, 
ne može da bude i bogzna kad & biti k ° llko S3m Tl zahva,an ’ al 

26. 1. 07. 

•ako da ™ da » 

sve zbog rane, da se p”,ij e aLe - a' nH, m! ' • “ ° PM us,a7st . i P" <0 je 

ran bolovima pri leganju n krevet i poslije J " " ° no po M,a ” ku P° P'»- 

a sve se'mtkolpore mie” dfmo ° k ° ^ — * ™.e u očima, 

mogli počiniti. A onamo im’am kuću ToTut^rejb"”'"'* grijeh '’ 5,0 “ * « da 

27. 1. 07. 

kad ne N bl bt 

-nei ? X bo^mtS Uto ‘°' ika MdS ’ dS ™ - tak » 

28. 1. 07 

stavu na keju . . tv za!lt ! mogu * opet moraš da preuzmeš na- 

svladavati sama sTbi ** Vrhunac f ’lo,ofije života jeste 

29. 1. 07. 

"ojetv^ak ZZjT™ “ te 

30 . 7. 07 VSC “ da ” a ’ đ " " ie ’ a blaŽe " a ra " a neš, ° epametila . . . 

ležim u kreretV"™ P ° mai ° 2araš ' u l e • • ■ s »d već nekih desetak dana neprestano 

31. /. 07. 

Mo §u ti 1 danas javiti veselu vijest, da se rana sve bolje zatvara. 


9 Kran ičević, Kroz život i djelo 

. . . Danas je ravno sedamdeseti dan nakon operacije, a od tog vremena naj- 
više ako sam svega sproveo tri sata izvan krveta . . . 

A Ti, zlaty moj, već sanjaš, da staju saonice pred kućom i ljutiš se što do- 
lazim tako iznenada, da nisi mogla doći na kolodvor ili čak na Lašvu! Da znaš, 
Dudiću, kako su mi se vrtile suze, kad sam to čitao. Uzaludno je sad o tom govoriti, 

uzaludno i gotovo budalasto, al, zlaty moj, koliko put ja u veče ii u jutro tako iz- 

mišljavam sastanke i onda jecam! Ja sam ne znam, kako će to jedanput biti. Samo 
jedno hoću već sada, da ne bude niko na kolodvoru, već samo mi. Jer takovi pri- 
zori ne podnose nikoga . . . 

1. II. 07. 

. . .Rana se lijepo zatvara, mogao bih se, dakle, ubrzo riješiti te nevolje. 
Onda ne bi drugo preostalo, nego katar. 

. . . Sada počinjem nekuda bolje spavati. Budim se, istina, svaki sat, sat i po, 
dva, al onda opet zaspim. Tako provedem noć na porcije. U pet ujutro prestaje 
moj noćni počinak — više ne mogu ni drijemati, već čekam sestru ... po noći 

uvijek sam kod Vas i svaki čas mi se suze vrte u očima. 

3. II. 07. 

. . . Ja sam jutros onako od radoznalosti upitao starijega asistenta ovako: Dobro, 
sad se rana zatvara, šta će biti onda, kad se sasvim zatvori i fistula napravi? — 
Onda ćete u Sarajevo, a nakon pet šest mjeseci opet u Beč, da vidimo uspjeh dre- 
naže . . . Kako vidiš, zlaty, moja bi perspektiva mogla biti vrlo tugaljiva, — nositi 
kateter godinu, dvije! Jedino što kaže, da se to ne će ni osjetiti. Moj Dudiću, ima 
časova, a ti su vrlo česti, kada sam Ti ko ubijen. Uopće sam duševno potlačen i 
ne znam, zlati, al ako bi ovo potrajalo, bolje bi bilo da nijesam ni išo od kuće. 

Danas su upravo tri mjeseca, što sam se od Vas oprostio — a, zlaty, Ti ni u 
snu ne možeš da pomisliš, u kakovoj mi se sve sablasnoj slici za to doba nije život 
prikazao. A uz to bol za Vama, koja je sveuvijek jednako jaka i jača. Ne prođe 
dan, da ne cure suze, sve same idu, a usne mi se samo grče. Kad će ovo već jedanput 
proći! Tu imam malu utjehu baš od starijeg asistenta, koji mi je jutros reko, da ću 
pošto sve zacijeli moći kući, a to bi moglo biti za mjesec dana. A moj, zlaty, ja ću Ti 
doći jedva malo bolji, nego što sam otišao. Istina bolova ne bude, al kakav sam sa tom 
cijevi! Da se Bog smiluje! ... 

6. II. 07. 

Moj zlati, istina, da sam, hvala Bogu, valjda glavno prepatio, nu još imade 
dana predamnom, a bojim se, da ne će biti još dugo vedri i suncem obasjani. Jutros 
sam, Dudiću, malo usto, svega na četvrt sata, da mi se mrva krevet popravi, pa sam 
tužno otkrio, da sam slab, vrlo slab. Istina, išo sam ono par koraka, nu tako polako, 
da bih od kuće do škole trebao valjda cijeli sat. Nu to je slabost od kreveta. Inako, 
ako se ne varam, u rani kao da nijesam osjećao bolova. A uvijek me je strah što 
takova ustvrditi — tako sam već uplašen, da ne će krenuti na gore. 

A Tebi, Dudo, još jedanput hvala. Bog čuo Tvoje dobro srce! 

7. II. 07. 

... Višnja, dakle, sva slova izgovara osim ,,R“. Tako sam eto promašio uživati 
u njezinu tepanju. Gdje li mi prođoše ti slatki časovi! Slatki moj Turiću, Ti meni 
zbilja bivaš velika curica. A beba će biti fina, velika! 

8. II. 07. 

. . . Nu znaj bar to, zlati, da Te ja svaki dan pratim na Tvom putu u školu 
gornju i donju, osobito pak se vučem uzate, kad ideš iz gornje škole na francuski 
sat. I za to Te molim, Dudiću, da ne zaboraviš, e sam veoma, veoma slab, — ta istom 
sam počeo ustajati, pa da ne trčiš onako lakoumno i bezobzirno, jer ja Te ne mogu 
slijediti ... 

. . . Profesor je već s podaleka pitao, da li sam još uvijek suh, pa kad sam 
mu reko, da sara suh eto već treći dan, zadovoljno se je smiješio i okrenuo se k asi- 

stentu s riječima: „No er singt heute vor Freude, wie eine NachtigalD“ Vidim da 
mu je od srca drago. 6 Ud 

9. II. 07. 

...S veseljem sam opazio, da se je rana znatno umanjila. Kad ne bi bila 
na meni našalio se je asistent — mogla bi se zatvoriti i za tri dana. Ali u mene 

J e teško prorokovati, kad sam ,,Pechvogel“ — velik ko noj. 

. . . Samo što sam vrlo slab pri hodanju i ne mogu dugo biti na nogama .... 

10. II. 07. 

. . . Sada, zlati, svaki dan jutrom ustajem i vučem se tako korak na korak no 

T krem 0 P °Ve a ć a mi Tn 3 ° vi ? e - 0nda počnu drhtat i noge, pak moram na to 

u krevet... Vec mi je, Dudo, vjeruj, dosta — ustrpljiv sam još uvijek al već mi 

je zaista dosta, i želim živo kući. uvije*, ai vec mi 

12. II. 07. 

•••° r , ani . Tidanas . n ? ™ am ništa ^ći, pošto je doktor nije otvarao. To će 
’ P j? vi JaVlt1 ’ kako J e ‘ Nadam se, da nije krenula stranputicom jer 

su danas poklade. Mene se ne tiču, pak ne će valjda ni nje! ... „Njer njer njer 

njer, njer! (Ovo je iz senjskog pokladnog ditiramba.) J ’ 

13. //. 07. 

ove nedjelje 1 — °- ani ' VC ° ma j * al j ° Š Se ipak ni J e otvorila. Valjda će 

...Sada već ustajem dvaput na dan, ujutro i popodne. Moie šetalište ie r,ri,e 
svega soba gdje ležim Iz te sobe uđem najradije na hodnik ... A u veče me Osobita 
čežnja spopada, gledajući u neku veliku privatnu kuću, što se drži bolnice osvHet 
ijenu od zemlje do krova. Tako mi pada na um moja kuća u Sarajevu, gdje se iza 

?lT ra - miCU A < V,i u “T naj ’ miIi j e Z lave ’ jedna velika, kosmaV i jedna 
mala lanenastih košića. A njihov zlati i tatica viri sam na bolnički prozor u bečku 

noc. Nu i to ce proći i on će milovati one glave u dalekom Sarajevu. . . A uz to pri- 
miče se proljeće — doba kad postajem nemiran i hoću da putujem. P 

14. II. 07. 

mHn „ S i V V n \ Se l uze vrt ? nad Tv °J° m fotografijom. Nisi suh i dobro izgledaš al 
p„‘ vidfo “oto? SS 8,0 Se je nak .“ p i? “, ravna 104 dana, o.kfd S Te tdnj 
obzira na } U d ’ Ja n. Znam Je b Tebi to tako teško prošlo ko meni - bez 

slatku Višniicu ko?«? ' °, bll g atn e. b olove uz nju. Jer Ti, Dudo, imaš uza se tu 
nego uspomene i nadu ^ v ^ Tl *-T . bude ovako pust ’ dok J a nemam ništa 
kao obično nače ni ^ VaS ° PCt Vldj » etl ‘ A B d je > e t0 I jutros sam ustao 

htio malo sjedTu na nasloniaču TT ^ ^ ° d jeđn ° g Sata ’ a onda sam 

je još uvijek onaj Lri nu T' A K " ljesam m ^ a «, Jer me je bockao kateter. To 
i jL; JeK °naj stan, nu ako ne bude m novi bolji, onda bih morao uopće staiati 

straši . preva f lvad . sve te kilometre do Sarajeva. Nu valjda ne 7/ biti Tko 

i samo sa’ strahom n ’ ^ U f lašen od tih m °j ib „Pehova", da se svega bojim 
samo sa strahom primam sve, kad se o meni govori. Ali da vidimo' 

sam ja* lamo Vjen “ ni ““ ““ b “ deS TCSe,a ’ k ” d ‘ 

15. II. 07. 

Bogu - SU'iJmTCT ! iu «-". Da . sam K potpore! E po hvala 

znao, da će mi x. , ° je novac sto ga dobiješ na dar, a ja sam unaprijed 

svota, koju može da dobHe^ 06 to ! iko ‘ Po j e > doduše, valjda najmanja 

čupala, da S mi dad v& a "» l a "e anan, po čemu si Ti ra- 

hrvatskih ,W n “i n { aast »J. Za ,>» sar, što sam napisao nekoliko 
na to zaboS/T °’ J D V dlcu ’ kako Ti neslužbeno misliš. A onda nemoj ni 
zaborava., da se nas uopće računa medju bogate ljude u Sarajevu _“3j,“ 


9 * 

sa dvostrukom plaćom, pak je moja molbenica možda i pobudila udivljenje, što se 
je uopće mogla napisati. 

Ja, kako vidiš, niti sam ljut, niti veseo. Ne ljutim se, jer nijesam na više ni 
računao, a ne mogu se veseliti, jer me katkad zapeče u džepu što nijesam plemić. 
Puno, zlati, vrijede predikati — doduše ne svuda! I to tješi! 

Da je ova vijest stigla jučer, ja bih Te bio zamolio, da ne bi možda na moj 
imendan, pred posjetnicima o tom izrazila kakovo iznenađenje. Nu ovn ćeš pismo 
primiti valjda u nedjelju popodne, pak kako si nervozna, biti će da si dopodne koje- 
kako izražavala svoj „pravedni gnjev“. 0, moj zlati, samo Ti pošalji Mustafu po ovu 
potporu. . . pak nemoj biti smiješna da se srdiš, ako Ti neko pokloni 200 K! 

Uostalom ako osnovni učitelj dobije 80 K, a „profesor sa tri kvinkvenalke“ 
200 K, to je razlika od 120 K. A zar bi Ti htjela još veći ponor da pukne između 
ova dva staleža?! 

A sad ćeš mi, Dudiću, učiniti veliku ljubav, ako mi zadadeš poštenu riječ, 
da ne ćeš moliti potpore. Ostavimo to goroj sirotinji, a mi ako budemo znali 
štedjeti, nadam se u Boga, ne ćemo nikad biti u neprilici da kucamo prosjački makar 
i na vladina vrata. Ti znaš, zlati, da čitava ideja o toj molbenici nije ni izišla iz moje 
glave. Nu rekoh — ajde, neka bude! A najzad nije ni bilo uzalud, jer su mogli i 
odbiti. 

O rani se može reći, da se je zatvorila do jedne male tačkice . . . 

Moj Dudo, budi zdrava i vesela, koliko je topao moj zagrljaj, u koji Te obu- 
hvatam sa mojom slatkom Višnjicom. 

16. 11. 07. 

Danas sam primio malu hrpicu čestitaka iz Sarajeva . . . 

...Dvjesta kruna! Da Ti vidiš, zlati, kakve komplimente odrapljuju ovdje 
ljudi za 5 krajcara. Ali za to ovdje ne da nikomu ni „Boga Jokina**! Nu mi Bo- 
šnjaci smo bogati ljudi, pak smo malo pokvareni! Ta i ja bih volio, da su mi dali 
500 for., al kad nijesu — hvala im i na tom. Zar još da se i badava ljutim . . . Treba 
stisnuti — da vidiš samo kako se ovdje štedi na svačem — stranac-stanar skupo plaća 
bečki krov i zrak. A mi samo sipljemo — za to i molimo vladu potpore! . . . 


77. 11. 07. 

A šta da Ti pripovijedam, s kakovim sam čuvstvima čitao jutros Tvoje drage, 
drage retke! Da su mi se krijesile suze u očima, to već i sama znadeš. Bilo mi je, 
moj Dudiću, svakojako, a i sad mi nije drugačije. Ele, tako se zar eto imala da pro- 
slavi devetgodišnjica našega vjenčanja i moj srećni rođendan! Ti kod mame, da 
toliko ne osjetiš, kako je grozna samoća na dane uspomena, a ja u svom kutu. u kom 
sam već naučio na pamet gdje je koja pjega na zidu ! . . . 

18. U. 07. 

Jučerašnji dan — moj dvostruki blagdan — prošao je šutljivo i tromo — 
pravo u špitalskom tonu . . . 

Drukčije ništa. Ni pisama, ni brzojava, ni čovjeka. Jedino doktori i sestre. 
Ma ja sam se na te prizore tako priučio, da mi ni u čem nijesu kvarili „svečanog** 
raspoloženja. A najzad su moje misli hrlile u Sarajevo u mamin stan, gdje su se 
pribile moje dvije ostavljene ptičice. 

Osobito mi je sinoć i jutros bilo teško. Pala mi je na pamet živo slika, kako 
ste sinoć išle kući. Višnja zamotana ko mali medvjedić i Ti, moj Dudiću, gdje sami 
idete u prazan stan. A mene stala mučiti misao, kako taj mali crv osim Tebe i mene 
nikoga nema, pa da mu se mi srušimo, osto bi ko na ulici. Tata i mama stari, Filip 
i Marija isto tako, Mila sirotinja sa svojom mukom . . . Kud bi, zlati, mogla da se 
skloni ta mila, zlatna glavica? Ne znam šta me ovo spopada, sve mi, Dudo, suze 
cure od tih misli. Da mi Vas je malo vidjeti i zagrliti, odmah bi mi bilo lakše. 

O rani sam se nadao bolje referirati. Mislio sam, da će se do danas bolje za- 
tvoriti, nu eto i opet nije. Ko kad je na meni ! . . . 

... Jer ja, zlati, ne mog u p i s a t i s j e d e ć k e, pošto me nemilo bode 
kateter u tom položaju. Jedino što pišem to je u krevetu (onu namiru tintom napisah 
s velikim naporom) . . . 


19. II. 07. 

Ne znam što je, al velika me tuga spopada. Osobito na veče i u jutro. Tako 
Vas živo vidim pred sobom — Tebe, zlati, i toga moga crvića — i sve mi se vrzu po 
fj*? ^. a ^ am nešto prijeti, a ja vam odavle nekako ne mogu pomoći. 

Mozes, dakle, znati, kako mi je. Biti će po svoj prilici, da me je već posve umlatio 
spital, zaokupivši me svega svojim tugaljivim zračištem. Pak tako sam postao pravi 
pravcati „cmoljo , jer nad Vama tamo u Sarajevu bdije Bog i šta mene onda treba . . . 
tt , " . , r ? ; m ® am Ti rekao > da se protiv očekivanja liječničkog nije zatvorila. 
Uzrokom je bila ligatura . . . I ta neznatna dlaka bacila me eto u nazadak možda od 
deset dana. ... I na koncu konca, to se je moralo dogoditi meni, uoči nastupa če- 
tvrtog mjeseca, od kada sam ovdje u krevetu! 

‘ * e . vo Ti t0 P I] c J eIov > Tebi i Viši, koji Vam šalje od puke želje za Vama 
vise žalosni, nego bolesni tatica. 




Najprije o mome demonu — o rani. Jutros su mi skinuli flastere, pa sam ju 
vidio. I opet se pomiče naprijed, to jest hoće da se sasvijem zatvori, al zapinje. Doktor 
veli, da to stanje nije ružno, al meni je već dosta toga čekanja, jer o tome — da se 
naime zatvori, zavisi sve u mene — Petzer i onda možda što prije i moja kućica. O 
moj Boze, da 1, samo znades zlati, kako je lijepa ta naša kućica. Lijepa i prijatna, 
blagoslovena koracima moga Dudica i moje Višnjice. A sve je to tako daleko od tatice, 
i tatica sa svim svojim željama ne može ništa drugo do ginuti i ginuti za onim danom, 
kad ce se i on valjda jedanput maknuti za svojom srećom. A svemu je kriva ta 

dan a v!,-k 1 k dr !t g0 ‘ Kad . )lh zna0 ; da , bi P° m °g la koža s lica, da je na nju prilijepimo, 
o bih sebi odrezati makar cijeli obraz za ono malo što treba. 

A onda drugi moj nemili dušmanin, to Ti je još uvijek onaj stari kateter, koji 
mi ne da hodati, prem mi je zelja za gibanjem tolika, da bih se po cijele dane kla- 
tario makar i po sobi i po hodniku, kad se ne smije dalje. Al ne mogu gotovo ni sat 

n« d dl° g f dabrU p ° 1 ? vma . St0 ^ m na 7 ednom te istom mjestu). Jučer sam ustao samo 
na deset minuta, dok mi je sestra napravila krevet . . . 

v ? n „° st0 san) mam v ] P isao »do što skorijeg vidjenja** — bijaše, zlati, moja živa 
ze ja, ojačana nadom, kosto sam mislio, da će se u ponedjeljak rana sasvijem zatvoriti. 

g p, mo dobre Y oI J e .T . par dana zakašnjenja ne treba da odmah rađa despe- 
racijom. Glavno je, ako nije još koji konac unutri. 


Sarajevo, 21. III. 1907. 

ružna medicina 6 ™ 0 ^ nekoliko tjedana progutati zatvorenih očiju kao što se uzima 

21. II. 07. 

nri m ^- E A Umal ° na dan m °g a trostrukog slavlja ne izgorismo. Moje bi Ti 
primorske babe za to čestitale, jer da to znači sreću ... 

22. //. 07. 

izjutra' prlmam , Tv v 0J ’ a P™ P° sv e uredno, svaki dan između 9 i 10 sati 

jutra. Fo mi je jedino veselje čitav božji dan, jer ga čitam i drugi i treći put. 

a eto ne će. S ? J raZmotalb N D e ni S ora ™ b <ilja. Nije mnogo, da se zatvori, 
24. II . 1907. 

je (ne^da^se enof!)^ 1 ranU 1 nasb ’ da « Se ni Za dIaku P° ma kki naprijed. Lijepa 
6 gnoji) zdrava rana, samo što je do zla boga lijena. Dr. Blum . . . ušo je 


133 


u nju instrumentom i nakon kopkanja izvadio je i opet jednu nesrećnu ligaturu... 
Kad bi Bog dao, da je time sve izvađeno, bio bih spašen ... I tako će, ako se ništa 
ne dogodi, počivati u mraku sve do utornika, kad će je opet otvoriti. 0, moj Dudiću, 
a ja već unaprijed znadem, da ću Ti i u utorak o njoj opet ovo isto pisati . . . 

A danas me boli glava, možda nešto od onog kopkanja ... a glavno me boli, 
što sam u noći vrlo loše spavao. Jedan, naime, bolesnik u našoj sobi, bio je cisto- 
skopiran, . . . pak je siromak imao u noći grozne bolove. Sve je plakao od muke . . . 

Uostalom oba pacijenta, što su sada sa mnom u sobi, biti će operirani . . . 

25. 11. 07. 

. . . Kako vidiš, ja se na osnovu toga, Dudo, ne nadam doći tečajem marta 
kući ... 

. . . Noćas sam sanjao, da sam srećno preplivao mutni Dunav. Sad je na mami 
red, da to protumači . . . 

26. 11. 07. 

Ne ćemo je sasvim ružiti — tu ranu, kako sam se već bio pripravio. Jutros, 
kad ju je doktor otvorio, poviknuo je „Bravo !“ Dogodilo se, naime, to čudo, da se je 
gornjom polovicom zatvorila . . . Asistent tvrdi, da po svoj prilici više nema konaca 
unutri . . . 

27. 11. 07. 

0 rani sam Ti jučer pisao ... Nu to je sada malenkost, mene muči nešto drugo, 
a to je ta Tvoja nervoznost. . . . eto imaš tu slatku i milu curicu, koja tako užasno 
pjeva, al najslađe na svijetu izgovara riječi svojih melodija. Moj zlati, kad sam 
pročitao one Tvoje retke: „Udaje se d a d a, meni ženi m a j t a“ — potekle su mi 
suze, i sve sam morao jako otvarati usta, da me ne čuju drugi iza moga paraventa. 
Davno li je, da. sam je slušao! ... 

28. 11. 07. 

Sve me nešto uznemiruje misao na tu Tvoju nervoznost ... a život to su — 
živci. Po njima nam je sve ugodno i neugodno, drago i nemilo . . . 

Ja ko obično. Čekam sutrašnji dan, da čujem, što je s ranom . . . 

. . . Danas će iz naše sobe jedan patnik na operaciju. Rodom je bečlija, či- 
novnik i dobričina, koji mi je ove dane svašta pripovijedao iz doba, kako je u Beču 
nekad bilo, dok se je on igrao bitke i bio u negdašnjim utvrdama, na čijem se temelju 
danas pruža slavni bečki Ring . . . 

. . . Onog gospodina donijeli su sa operacije u sobu oko 12.10 m. Trebao je 
dugo, dok se probudio. Sad urla od bola. Dobio je drenažu kao i ja. Srce mi se 
steže, slušajući ga. Tješim ga ko iskusan čovjek — svakojako. 

J. III. 1907. 

Rana je hulja — jutros smo je gledali, pa se nije za ova dva dana ni najmanje 
pokrila kožom, nije ni gora, al nije ni bolja — meni dosta uzroka, da budem, zlati, 
vrlo tužan . . . Već mi je, naime, moj mili Dudiću, dosta i predosta, a želja da Vas 
vidim, je tolika, da je ne mogu svladavati nikakvim razlozima. Sasvim sam se nekud 
rastužio i ne treba mnogo, da mi se oči smoče. A ni jesam, zlati, baba, već eto ubila 
me je nevolja . . . 

Noć sam sproveo užasno. Onaj jadni moj komšija naprosto je urlao, da ga se 
je moglo čuti po cijeloj poliklinici. Stenjao je još u narkozi, kako su ga donijeli sa 
operacije, a kad se je probudio, stao je upravo tuliti od bola. I to je potrajalo cijelo 
popodne i cijelu noć uprkos injekciji . . . 

Sa onim učiteljem ne govori mnogo o reformama. To je zaista neki „Turčin 
i po“. Pusti ih sve nek spavaju na svojim lovorima. Sve su to na evropsku odjevene 
okamine. Pamti — šutiti je zlato, veli mudri Nijemac . . . 


2. 111. 07. 

Ispavao sam se — hvala Bogu — upravo ,,bogovski“, a i trebalo mi je. Jučer 
popodne bio sam ko pjan, a kako se u mene sve umah pozna, nekako sam i u licu bio 
jadno i traljavo. Sinoć sam oko 6 sati bio po običaju malo ustao (za tu paradu još 
uvijek me mora sestra obući, jer još ne mogu nikako — zbog tog nesretnog 
katetera — da se sam mičem i sagibam), a nije potrajalo ni dobrih deset minuta, 
a već sam morao u krevet . . . 

A moj jadni komšija lijepo se umirio, samo vrišti, kad mora „na veliku 
stranu". Tako je isto bilo i meni . . . 

. . . Ako se rana što prije stisne, onda možda nije sva nada izgubljena, da ću 
do konca mjeseca doći. Al — Bog to znade! 

3. III. 07. 

Jutros je nakon dugo i dugo vremena opet osvanulo jedno dopodne, koje mi 
nije donijelo Tvoga pisma ... i čini mi se da sam danas sto i prvi dan nakon ope- 
racije ili četiri mjeseca otkako sam vas na rastanku zagrlio. I Bog zna koliko ću se 
jošte mučiti? 

Jutros su gledali ranu. Dobro se drži, pače se je nešto i zatvorila (ne koliko 
sam očekivao) ... Mene pak najviše veseli, da su t. zv. granulacije (to jest novo tkivo 
— Gewebe) danas posve zdrave, a ne ko prije blijede, tako da ih je profesor ocijenio 
sa „sehr schlecht" ... A možda će se, Dudo, ipak Bog smilovati, pak da banem bar 
na veliku subotu kući! Kad na to pomislim, sve me prođe ko neki trzaj... jedno 
ipak ne će tako lako proći, a i ne može proći, a to je slabina, kojom me je ubio 
krevet. Jer ja, Zlati, upravo dršćem kad ustanem, a evo me boli ruka od ovo malo 
pisanja. Sve mi trne — na to sam spao. Tu će možda trebati i mjesec dana opo- 
ravka .. . Nu kud sam se ja ovo zaletio! Možda ću danas mjesec dana isto ovako 
sanjariti — ovdje u kutu iza paraventa! 

5. III. 07. 

. . . Ranu smo danas razmotali. Ovo samo nije tek govornička figura . . . Ele, 
rana se je nešto i opet zatvorila . . . 

6. III. 07. 

... 0 sebi Ti nemam ništa reći, već da mi je već i čitanje dosadilo. Čitam 
svaki dan dopodne i popodne, dokgod se vidi, a onda jedva želim osam sati, da se 
zatvore oči i preturi jedna noć. Drugi dan isto tako, treći jednako. Jedino što mi 
razigra dušu, to je Tvoj list s vijestima o Tebi i mojoj maloj premudroj Viši. A 
komu ona to pripovijeda, kako će tata zvoniti na vratima? Ta to su već čitave pred- 
stave! Reci miloj mojoj slatkoj curici, da beba ne fali, velika i fina... 

7. III. 07. 

. . . Jutros je profesor gledao ranu. Nije gora ni bolja . . . 

. . . Čini mi se, da se mi već moramo zbog naše Više duševno naoboružavati. 
Njoj se već hoće pripovijedaka! Bome će na zimu trebati uz peć čitati i Andersena. 
Samo ne previše uzrujavati fantaziju. 

8. III. 07. 

.. . svi me šalju u šetnju s kateterom i ne će da vjeruju, da me to toliko draplje 
po mjehuru. 

Hvala Ti, mila Dudo, što si spremna da dođeš po mene i da mi pomogneš. 
I ja mislim, da bi mi pola muke prošlo, da Te samo malo vidim . . . 

Danas mi je Dr. Kapsamer rekao, da se upravo mora čuditi, kako dobro iz- 
gledam, a toliko ležim. To su sve utješljive stvari. 

„Savremenik" jutros primio. 

IZ PISMA GOSPOĐE ELE: 

Sarajevo, 9. III. 1907. 

. . . Već sam Ti jedanput rekla, mili moj, da ne gledaš tu tvrdoglavu, ružnu 
ranu, koja čini da koliko se uvijek i nadamo i opet razočaramo. Ne ćemo o njoj 
govoriti bar četrnaest dana, pa ćemo vidjeti onda hoće li se opametiti . . . 

... Ja se užasno bojim budućnosti, ne ću da se ni čemu radujem . . . 

9. I1L 07. 

Rana je istom sutra na redu . . . Samo jedno znadem, a to je, da se još nije 
zatvorila, i to za to, jer je na meni . . . 

10. III. 07. 

Da Ti počnem o rani, — a i jest ona velika moja rana! Od zadnjeg puta pa 
do danas, dakle kroz puna tri dana nije se ni za dlaku promijenila. Ma ni za 
dlaku ! . . . 

Eto, sad sam se iz dna duše naružio te rane, al nemoj, Dudo, misliti, da mi je 
za to što lakše. Naprotiv biva mi, Zlati, sve teže. Želji za Vama tamo, mojima milima 
i dragima, pridružuje se neustrpljivost — rad bih van, na zrak, rad bih malko po- 
žurio korake, ko prije, nu eto koji me je gad prikova uz krevet (,,So eine Dreck- 
sache“ — kaže doktor). Ne da čovjeku živjeti! 

Sinoć se je kateter pri ustajanju malo izvuko iz mjehura, pa nije bockao . . . 
I hodao sam neko tri četvrt sata, al ne polako, nego ko prije, velikim koracima, ko 
kad ne bocka kateter. Nikako mi se nije dalo u krevet, nu najzad sam morao sama 
sebe u nj stjerati, jer sam se pobojao, da mi ne bi kako škodilo, pošto nijesam već 
više od petnaest dana bio na nogama dulje od 20 minuta. Nije mi škodilo, a spavao 
sam prilično . . . 

Moj bečlija veseo — ne boli ga ništa, pa katkad fićuka u krevetu od 
dragosti . . . 

Cjelov u srce, moj Dudiću! 

IZ PISMA GOSPOĐE ELE: 

Sarajevo, 10. III. 1907. 

. . . Međutim ja poznam svoga zlatoga. On će najgroznije bolove trpiti, a uz to 
će se prama tuđemu smijati i šaliti. Za to mi svi govore samo veselo o Tebi i ne čude 
se što ja uopće očajavam. Oni ne znadu da se Ti umiješ upravo majstorski svladavati. 

11. III. 07. 

Najprije Te moram ljudski izružiti. Zar ja moram prevrtavati uveče Tvoje 
cipele, da vidim, jesu li cijele?! A isto tako i galoše?! I zar Ti još ne znaš, da 
se može najjadnije nastradati, kad se hoda, a u cipelama snijeg ili kiša klokoću, te 
klokoću! I Ti, Zlati, hoćeš, da si neka mudra glava — književnica! Umah da si 
otišla na dućan i kupila 1.) cipele, 2.) galoše, jer na koncu konca već si tim ne- 
marom dotle dotjerala, da Te boli glava i da kašlješ, a čini mi se, da Ti ni to još 
nije dosta. 

Drugi se ukor tiče toga, što sve moguće magarce ovog svijeta smatraš ljudima 
i uvodiš ih u sobe . . . 

12. III. 07. 

Ranu smo danas otvorili, pak smo isto tako pametni, ko što smo i prije bili. 
Niti je bolja, niti je gora. Jedino što me nešto malo tješi i podaje mi neku nadu, 
to je, da je asistent zašao u nju duboko pincetom (nije ništa boljelo) i tamo kopkao 
i kopkao, dok nije istrgao (upravo sam čuo, kako je puklo) opet jednu ligaturu. On 
se nada, da bi sad moglo brže poći na bolje, to jest, ako nije još koji konac unutri. 
Ah kad bi Bog dao, da ih više nema . . . 

Sinoć sam nakon više od četiri mjeseca vidio svoj kofer . . . 

Ja, kako Ti već rekoh, postajem u krevetu ponešto nemiran, otkad je oduljio 
dan. Htjelo bi mi se ići (da ne bude onaj klin u mjehuru) i putovati. 



13. III. 07. 

. . . sam Bog znade, kad ću postati bar malko sposoban da iziđem na ulicu i 
da bar upola nekakav dođem kući. Moj mili Dudiću, kakav će ovo biti sastanak, kad 
ću možda pri svakom polukoraku osjetiti bol od uboda one neke sprave za mučenje, 
koja se zove kateter. Drugi, doduše, vele, da ne će tako boljeti, nu ja prosto ne vje- 
rujem, — je li nešto na meni, onda je i najgore . . . 

... Ja se nadam, da ćeš mi, Zlati, dati pravo, što se pred drugima gradim 
zdraviji i čvršći nego što jesam. A zašto da drugi budu svjedokom moje nevolje, kad 
u ljudi i nema samilosti, nego samo ljubopitljivost! Ja samo pred Tobom kukam, 
Dudiću. Nu istina je, da ne izgledam tako tužno, kako bi se moglo očekivati. 

Jučer me je posjetio dr. Jelovšek. 

14. 111. 07. 

Čitao sam jutros u ,,Pressi“, da je juče u noći dosta jak potres prodrmao 
Sarajevo .... 

O rani Ti ne znam ništa reći . . . Sigurno ne valja. 

U mene i onako sve po starome — lijeno i dosadno. Jedino noć mi je do- 
nijela ugodnu razbibrigu. Sanjao sam, naime, da sam došao s Petzerom u Sarajevo, 
pak da sam po ulici . . . išao ko najzdraviji čovjek. Ah, kako je bilo lijepo — bez 
bola nakon toliko vremena, a dva tri koraka od moje kućice, moga Dudića, moje 
Više! Još samo malo, pak sam ih mogao vidjeti. Al toga mi nije donio ni san... 

75. III. 07. 

Ni danas nijesmo rane gledali . . . 

. . . Jedva čekam, Zlati, da Ti mogu pisati da dodješ. 

...Ja imadem jošte devet godina službe... Onda ćemo mi, Dudo, u Zagreb. 
Naći ćemo tamo lijep stanić. 

16. III. 07. 

Javljam Ti, da ranu možemo nazvati ranicom. Kad me je doktor jutros 
razmetao, rekao je, da je „sehr schon“. 

...Tako je u mene nebo čas vedro, čas oblačno, i nikad mu ne znaš prave 
ćudi . . . 

. . . Hoću naime da produljim dopust na dva mjeseca. To ću vrijeme svakako 
trebati, ako i ne sasvijem u Beču, a ono u Sarajevu. Ta ja, Zlati, još nijesam ni 
počeo ustajati pravo iz kreveta, pa gdje bih mogao prevaljivati onolike skaline u 
školi . . . 

U nas nije baš „proljeće", nu nije ni onako ko u Sarajevu. Hladno je, prem 
sunce pomalo grije . . . 

17. III. 07. 

Evo Ti pišem novom olovkom. Ona kojom sam Ti javljao dosad sve svoje jadne 
vijesti i tolike „prevarene nade", kojima me je počašćivala moja rana, istrošila se je 
gotovo do dna. Ponijeti ću je kući kao uspomenu — dobijem li kad tad plemstvo, 
stavit ću u svoj grb nju i ovaj debeli kateter. 

18. III . 07. 

...Mili Zlati, poljubio sam ono mjesto, gdje veliš da bi Ti bilo ružno bez 
mene ići po našim starim kutićima po Zagrebu. I meni je tako, Dudo, bez Tebe . . . 
Sprovedite lijepo Uskrs... a Bog će dati, pak valjda ne ću ni ja biti dugo ko ot- 
kinuta grana ... 

19. III. 07. 

Rana se još nije zatvorila, nu vrlo je neznatna . . . Nu dogodilo se je nešta 
rugo (ne boj se!), na što nijesam računao ni ja, ni asistent... otvoriše se vrata po- 
rajne sobe, a unutra uđe stariji asistent, dr. Blum . . . Nije mu bilo pravo, što se 
nije (rana) još zatvorila, pak je naprosto rekao da me ne može toliko pustiti u kre- 

vetu i da zbog toga ne će čekati, dok se rana zatvori ... i ja imam Petzera, kojemu je 
glavna svrha, da me ne bude više boljelo pri hodanju . . . 

U nas ružno, kiša i vjetar, katkad i snijeg. U noći su se sve tresli prozori 
od oluje. 

20. III. 07. 

Nema bola — to Ti je ukratko moje iskustvo od sinoć. . . . Prvi korak na 
zemlju — rijetko sam kada toliko misli u jedan čas protjerao kroz glavu. Nu taj 
prvi korak bio je kao da sam stao na perje — tako mekan, nakon toliko mjeseci 
prvi korak bez bola. Rekao sam bar pedeset puta „Bogu hvala!" i svu sam našu 
sobu i hodnik hiljadu puta uvjeravao, da ma baš ništa ne boli. Hodao sam od prilike 
jedan sat, a onda su mi stale drhtati noge, pak sam morao u krevet. Najzad bilo je 
već 7 l /2 — za nas špitalske ljude kasno. 

Nu dok nema više bolova, ima druga neprilika, naime urin izlazi na ranu, a to 
je smetnja, koja je u životu gora od one prve . . . 

. . . Ovo pismo počeh Ti pisati — nakon toliko mjeseci — izvan kreveta, ali 
nijesam dospio dalje od datuma. Morao sam u krevet ... I sada Ti evo čas pišem, 
čas se moram sušiti starom plahtom. Divna zabava! A sve te moje jade primam 
nekud olako i pače s dobrom voljom, pošto mislim: „Ipak ću ja doći momu Dudiću 
i mojoj Viši, pa makar prošla kroza me i cijela Niagara!“... 

21. III. 07. 

Danas sam ko pjan. Pjan, Dudiću, na odjeljenju bolesnih mjehura! A tomu 
je svemu kriva moja fantazija, koja mi nije dala cijele noći sklopiti oka. Nijesam 
spavao cijele noći ni četvrt sata, pak sada znaš od kakova mi je to vina mamurna 
glava. Sve je to u vezi sa nastavkom jučerašnjih dogođaja. 

Već sam Ti pisao, da mi je doktor bio oduzeo Petzera. Ja sam tužno za njim 
pogledao, al nije palilo; doktorska je ko carska, ne poriče se. Na što je isti doktor 
probao sa nekom cijevi, a rezultat je bio taj, da sam od 11 pak do 4 sata popodne 
smočio, ali do korjena, pet plahti . . . kad nadođe (oko 4 sata) na svoju redovnu 
vizitu dr. Low, kada je vidio jezero, u kome ležim, sa pritocima preko trbuha u svim 
mogućim pravcima, rekao je jednostavno, da mu se donese — Petzer. . . . Kako ne- 
mam bolova, a noć je bila baš za spavanje — pravi bečki vjetar drmao je prozorom 
— ipak sam cijelo vrijeme, dok su moji supatnici rkali, gledao ko zec otvorenim 
očima u uru na zidu, tako sve do šest sati ujutro. ... A za sve to doba nespavanja 
vrtilo mi se je po glavi, kako ću ja ipak izgubivši bolove, postati i ,,suh“ . . . možda 
to sada više ne će dugo ni trajati. I tako sam proigrao noć . . . Jesi li to čuo, Dudiću! 

Jutros su me previli i ostao sam na nogama malo više od sinoć — „ideal 
trocken". 

Ja sam uopće uvještio tu katetersku mudrost. Glavno je, da on leži dosta du- 
boko u mjehuru ... I tako će, Dudo, meni Bog pomoći — možda i vrlo brzo. Ranica 
još nije sasvim zarasla . . . 

22. III. 07. 

Sad sam upravo po treći put pročitao Tvoje retke. Palo mi je nešto brige 
s vrata, kad sam vidio da ne trebam odmah polagati račune . . . jer sam, zlati, vrlo 
slab. Od dugačkog ležanja ulijenili su mi se mišići na ruci, osobito u ramenu, pak 
me istom pri kakom jakom pokretu tako bole, da moram stenjati. To mi se dogodilo 
i noćas u lijevim rebrima, a samo za to, što sam se malko brže pomakao i to na bok, 
jer još uvijek ležim na leđima (ravno 120 dana). 

. . . Jučer sam pokušao sjesti na stolicu. Nije me ništa zaboljelo, ali sam se 
počeo tako tresti, da umalo nijesam pao na pod. Eto kaki sam junak . . . 

24. III. 07. 

Ti ćeš oprostiti (meni su već zbog toga došle i suze na oči), što Ti čestitam 
imendan baš danas, kad bi trebala od mene da imadeš te retke na ruci . . . 



Danas je Cvijetnica. Lane smo sigurno išli s našom Višom po gradu. Meni se 
čini, da sam Ti donio i onog bijelog cvijeća. Sada Ti šaljem cjelov, a na godinu 
biti će opet i cjelova i cvijeća i šetnje ... 

25. III. 07. 

...Već sam postao posve nervozan. Naročito me sve neki strah hvata zbog 
te moje male, nemirne i svojeglave curice u Sarajevu. Svaki čas mi se pričinja, da 
se je nešto dogodilo, i onda se moram trzavo boriti, dok se ne otresem takove misli . . . 
Wl spavam u noći prilično, samo se budim svaka dva sata i sanjam dosta 

živahno. Sinoć sam se na priliku našao na obali jezera (kod Jajca). Bilo je veliko, 
beskrajno, a po njemu je plovio prekrasan parobrod „Sultan". Da dođem do njega 
prešao sam neku visoku rimsku ćupriju, s koje sam sašao na drugu obalu po ska- 
linama uskim, bez oslona, a desno i lijevo sama voda. Napokon sam došao u neki 
hotel, gdje sam Te stao tražiti, da ideš sa mnom na parobrod. Tako sam se pro- 
budio, a da Tebe, Dudo, ni Više opet nijesam ni iz daleka vidio. I tako — sanjao o 
kopnu ii vodi — nigdje ne mogu da Vas nađem. Al zato će Bog dati, pak ću Vas 
naći pravo i zdravo, kako treba... 

26. III. 07. 

v . Sada, naime, sam ustajem, pak treba, Dudo, dugo, dok se obuče jedna i 
druga čarapa, pa onda papuče i druge stvari . . . 

^ Sinoć sam ustao u 6 sati ... pri tom me u velike tješi, što me više ne bole pri 
jacem pokretu mišići na rukama, kao prije. Ta je bol, naime, nastajala, dok bi se 
pri lijeganju rame dotaklo jastuka, a bila je tako nesnosna, da sam morao stenjati, 
loliko me je krevet mučio! Doduše kičma mi je još uvijek ko od drveta, ne da se 
savijati, nu popustit će . . . 


27. III. 07. 

Vrlo mi je teško . . gledajući Tebe u duhu, kako mi sama tamo hodaš i kako 
i je pusto, a bila si naučna, da ja uvijek oko Tebe pravim kojekakve gluposti, ko- 
jima si se ii ipak rada smijala. Eto i sad mi pada na pamet, kako smo kroz tolike 
go me išli uvijek zajedno slušati tužna Jeremijina pevanija po crkvama, a sad ja 
sam ovdje lamentiram i bogzna koliko ću još lamentirati, a Ti, Dudiću, ideš sam po 
ulicama i bogzna, dokle ceš još ići . . . 

28. III. 07. 

Danas je Veliki četvrtak, a Ti ćeš ovo pismo dobiti na Veliku subotu. Onda će 
u Sarajevu pucati topovi i nekada — još preklane — moglo se je vidjeti na taj dan 
popodne dvije ogromne pojave na blagdansku odjevene, kako idu ulicama žurno, 
ko malo zakasnili jer jedna od njih nije bila na doba gotova toaletom. Na trgu tamo 
pred crkvom virile su te dvije osobe kroz seljačke rukave da vide paradu, kad preko 
ramena nije isto. A onda se je redovno išlo mami, da se čestita Uskrs. 

v . Ove godine jedan od tih „dudića" mora da drugome „Dudiću" čestita ovako 
iz i spitala I ako je nemila sudbina raspuhala ona dva „Dudića" sa sarajevskih 
ulica, kako sam ii malo prije pripovijedao, opet, kako bilo da bilo, danas imamo 
mnogo, mnogo manje razloga za brige i kuknjavu . . . 

... Vejsil jutros oko 8 sati otputovao, i bit će večeras u Zlataru. Bilo mi je 
juce tako teško pri oproštaju; on je bio još posljednji, koji me je — čini mi se — 
vezao ovdje u Beču s kućom . . . 


iii. u/. 


bol- ? a se nije otkrivala puna tri dana, a rezultat je taj, da nije ni za dlaku 

ie km e ° ra 'i ”xr le lst . Ia ”g weill §“ — kaže moj doktor. Pa kad je njemu, a da kako 
je istom meni. Na to je kopkao po njojzi, . . tako da ju je prilično raskidao. 

li I™™ 0 !- ° a me l ? v stanje uznemirilo, pak sam ga pitao Šta misli, može 
SS kudi “ g ° lraiaU - “ Št ° iC ° d60 ™ ri ° - d “ “ 

0 moj dragi Dudiću, pomisli samo kako mi je pri duši, kad mi već i sami 
doktori . . . evo kažu, da ću za mjesec dana moći napolje ispod ovoga tužnoga krova! . 

Danas, Dudiću, ne bude ništa sa posjetom crkvi uz zlatoga. Valja da ideš 
sam . . . 

30. III. 07. 

Baš sam čas prije primio Tvoje pismo i, moja draga Dudo, bilo mi je tako 
teško pri srcu, kad sam pročito, koliko si se mučio, da štogod zaradiš, a tako si slab 
i nervozan. . . . Zlati moj, da samo znadeš, kako mi se oči mute danas na Uskrs, i 
kako je sve to jedno s drugim gorko! Ah, Bog će jedanput pomoći! 

Rana se danas može smatrati zatvorenom. ... A tako bi pao zastor nad tom 
mukom, prem ja još ne mogu reći, da rane naprosto više nema, jer me baš ono golo 
mjesto nemalo peče, kada se urin po njem prolije. A to na žalost biva često, ako Ti 
o tom i nijesam posebno pisao. Jer to je muka — neotkloniva ... U takovim ne- 
prilikama ja samo kupim po trbuhu potoke i potočiće nekakvim starim plahtama . . . 

IZ PISMA GOSPOĐE ELE: 

Sarajevo, 31. III. 1907. 

Mislim i vidim Te, kako je i Tebi negdje pusto, prazno pri duši. Možda i 
plačeš. Pa hajdmo plakati oboje, Ti u bečkoj bolnici, a ja ovdje u Višnjinoj sobici. 
Ah, kad bi te suze bar šta pomogle ! 

7. IV. 07. 

Prošao je prvi uskrsni dan meni vrlo neugodno. Curilo je ko za okladu, a što 
je najgore tako me je urin grizao po noći, da nijesam svega spavao ni dva sata. Koža 
mi je ko pečena . . . Još uvijek peče, ma proći će. O moj Dudiću, da samo znadeš, 
kako mi je bilo u noći pri pomisli, da je eto već i godina dana, otkako se mučim! 
A da me je kogod lane zapitao, što će biti ko danas, bio bih si dao otkinuti glavu, 
da će biti mnogo bolje nego što jeste, Jer tu je najzad prošla jedna čitava mala 
vječnost, pak moja nada ne bi bila drska ... ne popravi li se to, ja mogu ostati u 
Beču i deset godina ! 

Nemoj misliti, Dudiću, da sam maloduŠan, da možda čak očajavam. Svega 
toga nema, al mi je doista veoma teško, kad vidim, kako sam sada nakon toliko 
mjeseci eto nesposoban da proživim i dva koraka dalje bolnice. A kuća mi svakičas 
prosine u sve većem, milijem svijetlu. Dudić i Viša! — sve ja to gledam i oči mi se 
neprestano mute. Sutra će, zlati, na veče biti ravno pet mjeseci, što Vas nijesam 
vidio! Iako se je rana... zatvorila, pak je ne bih nikako ružio, da me urin toliko 
ne grize. To Ti je nekako, ko da gori oganj na trbuhu. 

2. IV. 07. 

. . . Uskrs je hvala Bogu prošao, a s njime i ona uzrujanost, koja se ipak nije 
dala svladati pri pomisli, e su to lijepi blagdanski dani, stvoreni da ih uživaš uz svoje 
mile i drage. Ja se, na žalost, ne mogu s njime ni ko bolesnik pohvaliti, curilo je ko 
ispod strehe . . . kad ne bi curilo, ja bih mogao odmah izići, nu eto, ta se rijeka ne da 
preplivati. 

...U nas nastaju lijepi dani. 

3. IV. 07. 

U posljednjem pismu (od nedjelje) vidim, da je i Tvoja kuraža klonula. Kako 
ni moja nije odviše velika, to bismo se mogli dati slikati — jedno uz drugo s prstom 
u ustima, a niz oči nam curi suza za suzom — suze beznađa! Viša pak stoji pred 
nama, pak nas začuđeno gleda, na koncu metnula je i ona prstić u usta. To je vi- 
djela njezina beba, pak se je „našla pobuđenom“ da isto učini. Da bude koncerat 
potpun, uhvatila se je u to kolo i Ana, pak sad zamisli, kako li je to lijepo vidjeti! 

Vidiš, ja sam eto nešto pokušao da se šalim, a još pred po sata cvilio sam od 
bola. Promijenio se, naime doktor, pak kako sam ove dane bio neprestano mokar, 
potisnuo je kateter duboko u mjehur ... i bolovi su bili upravo užasni, od devet i po 

do gotovo jedanaest sati. Kada je opet došao, izvadio je kateter (što sam popratio 
priličnim krikom) . . . Dakako da ja ne bih bio ja, kad ne bih bolova već davno za- 
boravio. E pa, moj Dudiću, ja sam malo i veseo, jer kad sam danas onako despe- 
ratan rekao profesoru, da ne ću nikada ozdraviti, on se je malo nasmiješio i rekao 
samo: „aber was!“ A pošto me s njime na čelu ovi doktori uvjeravaju, da se katar 
mora izliječiti, to Ti ja, Zlati, makar me u svom posljednjem pismu pozivlješ, da 
skupa plačemo, kažem, da se ja ne ću tako dugo igrati, da ne ću metati prsta na 
usta, makar da je to vrlo lijepa i čuvstvena slika, nego da ću biti zločest dječko, 
koji se ne da uhvatiti u kolo kakovijeh ,,cmolja“, ko Ti, moj Dudiću! 

Sinoć sam primio pismo od Dušana, koje me je vrlo ganulo. On se je već 
tamo u Zagrebu pobrinuo, da dobijem potporu od književničkog društva, pak mi je 
poslao i gotovu molbenicu samo da je potpišem. Ja sam mu bratski zahvalan, pak 
ću ga i poslušati, samo ćemo u molbenicu ipak uvrstiti, da sam ja gotov tu potporu 
(govori da bih dobio 200 K) odraditi. Inako me srce boli, gdje moram i književnike 
guliti. A ma šta ću, kad je upravo nemilo pritisnulo. 

4. IV. 07. 

Ti i Filip već ste me zakopali, pak sada plačete. Pravo Vam je — zašto ste 
zakopali živa čovjeka! Jer kako meni bilo da bilo, još nijesam ispirio, a ni izgubio 

pameti, pak da ne shvatim svoje bolesti 

Filip je dobričina, sigurno mogu reći, da je moj najbolji brat, koji me najviše 
voli (a u tome ne zaostaje ni korak Marija), al što se tiče moje bolesti, ne znam 
šta bi mogla sva njihova ljubav pomoći? Ja ne trebam ruke, da me gladi, nego ruku 
kirurga, koji će vaditi i stavljati kateter, ispirati mjehur, pa makar da se pri tom 
katkada derem, to mi ne će ni u čem naškoditi dobru glasu. Eto vidiš, moj Dudiću, 
da nije tako zlo, kako Vi, moje drage dušice, u brizi za me mislite . . . 

... Ili se zar već u Sarajevu govori, da će me stjerati u „stanje mira“ ? 

5. IV. 07. 

■ . . meni su doktori tako iskreni, da mi se čini posve suvišnim ikoga slati, da 
ih šta o tome pita. Sto trebam, pitam lično, i oni mi sve reknu kako je. 

6. IV. 07. 

Višin govor, što ga je neke večeri upravila svojoj mamici iz kreveta, izmamio 
mi je suze na oči, ko što me obliju, kadgod pogledam Tvoju i njenu sliku. Da samo 
znadeš, kako si srećna, što možeš da si uvijek uza nju! A mene valjda više ni ne 
spominje? Ne sjeća se ništa onih slika, onoga ,.uhu“ i ,,vau-vau“ u zemljopisu? Ja 
od svega znadem, da sam bio uz sve muke najsrećniji stvor na svijetu . . . 

7. IV. 07. 

Nedjelja je u špitalju pusta, i kad se ja već ne bih bio davno naučio na ovaj 
dosadni život, koji donekle oživljuje jedino čitanje novine, bilo bi mi na ovaki dan 
doista dvostruko očajno. Nu danas je još ovamo doletio Tvoj list . . . 

8. IV. 07. 

. . . Jučer je bio ovdje g. Meštrović . . . 

10. IV. 07. 

A koga si samo mogla upitati, da li i ja želim da se jedanput vratim kući? 
0 Dudo, Dudo, a zar Ti to ne čitaš iz svakog pisma u retcima i između redaka? 
A kad bi samo znala bar najsitniji dio onoga, što se ne može napisati i recimo čega 
ni treba javljati, jer boli i dok se na papir meće, a onda zašto da Tebe nepotrebno 
uzrujava?! E, moja Dudo, pamti samo to, da se ja u životu nikad ničemu toliko 
radovao nijesam, nego času, kad ćemo se, ako Bog da, jedanput sastati . . . 

U. IV. 07. 

. . . Što se tiče takozvane neuglađenosti onoga gospodina u belediji, to se jedno- 
stavno preko toga prelazi na dnevni red, — imade, naime, ljudi, koji misle, da im uni- 

forma podaje ujedno pravo na surovost. Uz to su u nas u Bosni nažalost još uvijek 
takove prilike, koje takovo mišljenje mogu da podržavaju, pak što ćeš?! ... 

. . . Jutros se je dogodilo jedno malo čudance. Ni jesam zapalio cigarete već od 
23. novembra pr. godine, dakle upravo od dana operacije ... To je bila prva cigareta 
nakon 140 dana! 

12. IV. 07. 

. . .Danas sam bio u šest sati ujutro na nogama, pak sam okolo šetkao do osam 
sati ... Za to doba, što sam hodao, otišao sam malko na velika hodnička vrata, otvorio 
ih i zavirio tako niz skaline prvoga kata na ulicu. Odmah mi je bilo lakše, ako i 
nijesam ništa drugo vidio već komadić tratoara i jednu stražnju konjsku nogu! A1 
šta ćeš, hodnička vrata morao sam ubrzo zatvoriti, i tako su me opet zaklopile špi- 
talske zidine. A1 ide, Dudiću, sigurno na bolje, a Bog će i dalje pomagati. 

13. IV. 07. 

. . . Sada, Dudo, hvala Bogu, mogu zaista reći, da je „ono najgore 44 — kako Ti 
to kažeš — prošlo. Bilo, pa prošlo! Istina, još nije najbolje, nu dade se prilično 
živjeti .... 

14. IV. 07. 

... A onda, Dudo, što se tiče Tvoga straha, da sam sada, otkad ode Vejsil, 

posve sam, vjeruj da nije tako baš pusto oko mene. Svaki dan dođe mi neko . . . 

Često me posjećuje g. Malin, svršeni filozof, krasna duša, pak ovdješnji vojnički 

imam g. Kurbegović. A i onako dođe mi po koji bliži ili dalji znanac, nijesam sam 

bez igdje ikoga . . . 

Ti, Dudo, nemoj stavljati svoga imena na prijevod. Prvo bi stvar izišla u 
političkom listu, a drugo bi na Te skočili popovi . . . 

Ja već pomalo pušim. 

15. IV. 07. 

Eto vidiš, kako prolazi vrijeme! Danas se je oko 9 sati navršilo ravno pet 
mjeseci, što sam legao u ovaj krevet, da potražim lijeka . . . 

... Uz to ne smiješ misliti, moj Dudiću, da ću ja biti odavle otpušten ko 
zdrav . . . 

0 moj Dudiću, dakle si sam dospio i kućicu ponoviti! Ti si moj dragi mali 
Dudić, i ja sam Ti već rekao, da si moj financminister . . . Nemaš pojma, kako me 
to veseli, pak Te zato mnogo u duhu milujem. 

Pomalo hodam, nu ne u vrt. U nas kiše i vjetrići. Ovaj Beč Ti je mali Senj, 
što se tiče nemirna zraka. Uvijek puše, a uz kišu je osjetljivo hladno. 

. . . Ivkancu ću danas pisati. Hvala mu na pozivu, nu ja ću te obje večeri 
sprovesti u špitalu . . . 

16. IV. 07. 

...ne će još valjda podugo biti lista, gdje bih Ti ja mogao napisati srećne 
riječi: „Dođi za osam dana! 44 Treba se ustrpiti, mora se ustrpiti. Da samo znadeš 
koliko te blažene snage moram ja da nasmažem, kad nuz druge nevolje evo izgubih 
i apetit, pa mi je upravo muka jesti . . . Nu ne da se, upravo mi se sve stalo gaditi, 
jedino što rado srčem jaja i kiselinu, da joj nema para na svijetu ... 0 šetnji u 
bašči nema ni govora, sve pada kiša, pa je uz to i podosta hladno . . . 

17 .IV. 07. 

. . . Jutros sam također basao po sobi od 7 — 8, al sam ipak osjećao u nogama 
umor od juče — no bajagi čovjek hodao tri sata, pa klonuo! Eto vidiš, moja Dudo, 
kako se sporo stječe snaga i zdravlje . . . 

Vejsil je čestita dobričina i posve je plemenite ambicije, samo prvo što mu 
od srca svjetujem jeste, da baci do bijesa ovako ispoređivanje između oba svijeta 
— ovoga ovdje i onoga tamo, pak ne će biti nesrećan. Najzad veli se, da je svak 
svoje sreće kovač; ova riječ vrijedi i u moralnom smislu. 


18. IV. 07. 

Mene je doktor danas i opet prao malo žešćim sredstvom . . . Tom zgodom 
pitao sam ga, šta misli, može li se već znati, kad ću od prilike kuci, na sto mi je 
odgovorio, da na to ne umije ništa reći . . . 

Što se tiče Vejsila, mislim da bi mu ljudi iskazali najveću uslugu, kad se 
ne bi toliko za nj zanimali. Pošto ne znam, kakovo je to nevidjeno čudo što je 
prešo na drugu vjeru (nota bene po svim zakonskim propisima), pak rad toga 
valjda ne će se za pojedine vjere otvarati posebna privilegija, a muslimani i katolici 
i pravoslavni mogli bi već naučiti, da ne plaču za svojim „šugavim ovcama 44 . A 
kamo li još i što drugo! Pogodovati u vjerskom smislu zaslijepljenim masama bila 
bi najgora politika što se može zamisliti... Šutnja je ovdje više no zlato; to je 
upravo ko debela prašina, koja pada na dogođaje i stvara, da ih više ne vidimo, 
da se zaboravljaju. 

19. IV. 07. 

. . . Moj je urin danas već dosta nalik na ljudski . . . samo je u njem jedno 
zlo, a to su krugljice ili dugačke pletenice sluzi. 

... Ne boj se, da ću ja propustiti ma i sekundu, kad dobijem jedanput do- 
zvolu od doktora, da prtljam, a da Te ne bih o tom obavijestio. Samo, samo, moj 
Dudiću, to još nije tako blizu . . . Treba se jošte ustrpiti. Ja Ti ne smijem reći 
kako mi je, kad na taj čas mislim, pa za to pustimo to, Dudiću, ne smijem ja, da 
se takovom mišlju zabavljam. Samo kažem, da će Bog i to jedanput dati, pak onda 
ustrpljivo šutim. 

20. IV. 07. 

. . . Meni dolaze dosta često gosti — pak tako imadem dosta prilike za br- 
bljanje. I prekjuče me je posjetio neki mladi pjesnik Dalmatinac, neka dobri- 
čina, koja bi me najradije bila povela izravno iz bolnice na šetnju u Schonbrunn 
ili Kahlenberg. Nu ne može se, pa Ti i opet, Dudo, velim, da još nije tako blizu 
taj čas, kad ću ostaviti ovaj krov, da što prije dočekam moga Dudića, a onda da 
zajedno krenemo onoj našoj miloj, miloj curici. Ma da ja ne snijem na to ni misliti 
— umah mi se suze vrte u očima, a ne bih rad da ih itko vidi. 

...Duhana ne trebam, imadem još jedan paklić; drugo sam raspoklanjo u 
misli, da više ne ću pušiti. A nije mi, Dudo, ni bilo do pušenja za onih mojih 
teških dana, kad sam jecao i stenjao od bola. Ne moj misliti, da mi je i sada 
posve dobro, uvijek nešto sjeća na nevaljali mjehur, ma dade se živjeti, a valjda 
će po vremenu biti i posve drukčije. Za čudo koliko u mene imade i nade i opti- 
mizma — sve svojstva, koja se obično ne nalaze u bolesnika moje vrsti! A zado- 
i voljan sam s malim, evo vidiš takove zdravstvene mrvice čine mi se ko bogat sto . . . 

I 21. IV. 07. 

i ... onu nesrećnu sluz, koja mi dosta često zadaje i boli, a to onda kad se 

i zaplete u žlijezdu što zatvara mjehur. Dok se ne otkine i ne ode napolje, peče ko 

I da neko tamo pridržaje zapaljenu šibicu . . . 

22. IV. 07. 

... taj gospodin mene nije ni gledao na ulici — valjda zbog g. — , a taj je 
opet mislio, da mi mora uskratiti pozdrav, kad ono nijesam bio unaprijeđen. Ta 
gdje bi se bos. gospodin usudio odzdraviti čovjeku, koji je bio ekskomuniciran . . . 

Upravo me je sada iznenadio listonoša. „Hrv. književničko društvo 44 dalo 
mi 200 K . . . 

„Dolaska Hrvata 44 nijesam ja pisao, 

li 23. IV. 07. 

.i/'j 

'U, ...ovdje kiši, a naokolo i sniježi; u Bosni bit će, po svoj prilici, još i gore. 

| Nekako se ne da te ne da, pa smo zatvoreni u sobi ko apsari . . . 

... Ja, moj Dudiću, ne ću sigurno čitavog maja kući. 

Što mi pišeš, Dudiću, o Tvojoj umornosti, to su sve živci i živci. E da sam 
bogat, kako bi mi. Dudo, živjela, al šta ću kad sam eto neka bijeda, koja još i Vas 
ždere — Tebe i moju malu curicu. Sve mi srce drhće, što mi o njoj pišeš, drhće 
od veselja, al ne ću ništa da govorim. Već sam posve utučen i uplašen i počinjem 
vjerovati ko kakva stara baba u uroke ... 

Drame „Dolazak Hrvata" nijesam ja pisao, a to Ti dobro znadeš. To tako 
sumnjaju po Zagrebu, pače čujem, da je to i neka novina iznijela. Ja bih to de- 
mentirao, al prije svega trebalo bi tražiti dozvolu, a drugo najzad sve je to govor- 
kanje od danas do sutra. Ako bude publičkije, mora ću da reknem e djelo nije od 
mene, nu, kako kažem, trebat će prije dozvola od vlade, a dok bi ta došla, bit će 
sve „post festum“. 

Jučer sam primio od Vladimira vrlo milo pismo. On je sad u Zagrebu kod 

vlade. 

24. IV. 07. 

. . . E kako će biti sve drukčije kad se nađem između moga Dudića i Više. 
Svi će se jadi brzo zaboraviti, a s tom zaboravi naći će se nova otporna snaga 
protiv svakoga zla. Tako Ti je to, moja Dudo! 

. . . Prof. Jagić nije me posjetio, a to naprosto što nije starcu ni moguće . . . 

25. IV. 07. 

Ne znam, je li to predmet za pohvale, nu kolikogod je ovdje ležalo bole- 
snika, svi su govorili, da se dive mojoj ustrpljivosti. Samo što malo stenjem pri 
ispiranju tim novim sredstvom (osim dakako one patnje nakon operacije), a druk- 
čije šutim stisnut u krevetu. Nemoj se čuditi, ako govorim o krevetu, ali ovdje su 
nastali tako studeni dani, da je najbolje pod pokrivačem. Mislim da sam se već 
ustrpljivosti toliko uvježbao, da ću nekako moći podnijeti i čitavi maj, samo kad 
bi se Bog najzad smilovao, pak da se već jedanput izvučem iz ovog kuta, koji Ti 
je Vejsil tako živahno opisao. Te veliš, da Ti se čini, da si kod mene. 

... Što se tiče školskih stvari ... Ti se u to nemoj nikako miješati, jer bi to 
značilo lijevati ulje u vatru. To Te, Dudo, lijepo molim gledaj da mudro iz- 
makneš takovim razgovorima, jer su oni opasni. Ovo budi strogo među nama 
rečeno .... 

IZ PISMA GOSPOĐE ELE: 

Sarajevo, 26. IV. 1909. 

Vidiš kako sam opet pametno govorila, samo kadikad ne da ono srce mira, 
hoće Tebi, pusto mi je. Ali vidiš sada, kako se umijem umiriti. A uzor u tome 
jesi meni Ti, koji imaš nositi teži tovar, pa ne uzdišeš. 

27. IV. 07. 

. . . Isto ono što je smetalo pri rani, smeta i sada — ,,ein schlechter Heilungs- 
trieb“, a to Ti je moja slabokrvnost. Drugoga bi valjda sve ovo bilo i prošlo, u 
mene sjedi čvrsto, — kud sreće kad bi i zdravlje tako čvrsto sjedilo. Al ono se lako 
omakne . . . 

... Od g. dr. — je lijepo, što se toliko za me zanima, najzad imao bi čovjek 
bar nekoga, komu da se povjeri, ako bi zatrebalo. A najzad tko imade bar malo 
srca mora uvidjeti, da sam upravo žrtva ljudi, u kojih sam tražio pomoć. A to je 
uvijek, gdje se bogzna po kakovim ljestvama ljudi penju u pročelja. I ovo je. 
Dudo, sve među nama rečeno, pak da drugome ni ne pisneš o tom. Ja se povjera- 
vam Tebi, a vidjet ćeš kad dođem jedanput u Sarajevo, kako pred drugima umijem 
šutjeti. Za to, Dudo, šuti i Ti, dokgod čovjek nije siguran pred kim govori. A to 
nije nikada. 

... Ti, Dudo, pišeš mi o nekim ljudima u Sarajevu oduševljeno, a ja Ti 
velju, sve je to ništa. Sad bi htjeli svi, da su ljubezni, pak si daju „referirati" . . . 

0 „Prvom grijehu" odlučit će muzika, pošto se tekst i onako ne će čuti. A 
bez sceničke uredbe biti će sve to ipak pretromo, ako ne i dosadno. 


144 


IZ PISMA GOSPOĐE ELE: 

Sarajevo, 27. IV. 1907. 

. . . Živo danas nekud mislim unatrag jednu godinu. I zgražam se misleći, 
kako je lane u to doba bilo pužno. Ti si već definitivno ležao. Dr. B. dolazio svaki 
dan, pomogao nije ništa. Ni jedno sredstvo nije pomagalo, a bolest biva sve gore 
i gore. To su bili veoma tužni dani. Htjela bih ih pokriti crnom krpom. Ali opet 
vrijedi to sjećanje u toliko, što mi znatno olakoćuje teško čekanje. Za to i Tebi 
sve to pišem, da promisliš koliko smo sada sretniji od lane i uopće od ovih po- 
sljednjih četiri godine. Te godine bile su za Tebe neprekidna muka, koja Ti je 
u svemu radu smetala, trovala Ti život. A sada? Nije li sada hiljadu puta bolje. 
Hvala Bogu, kad smo tako daleko . . . 

28. IV. 07. 

Ide, ide na bolje, samo vrlo polako. Tako Ti je već u mene srećnika!... 

. . . sve, Dudiću, podnosim lakše otkad vidim, da ipak nije sva ta muka bez 
uspjeha. Kad ne bi taj liječnički postupak bolio, gotovo bih rekao, da me čisto 
veseli ! 

. . . Zbog izjave o „Dolasku Hrvata" ja ću to na svoj način udesiti. Ja ne 
znam, šta je uopće u toj čitavoj tajanstvenosti, nu to nije moj komad, pak se samo 
čudim, kako se je uza nj moje ime preplelo. Obratit ću se privatno u Zgb., da to 
na svoju ruku jave one novine, koje su tu vijest i iznijele. 

Što piše Mila o izvedbi „Prvog grijeha". Koliko čitam u „Obzoru", uspjeh 
nije bio baš posvemašnji. Ja ga u to slabo ulazim, pošto je u svem glavno bila 
glazba. A ako mi Bog dadne nešto više zdravlja, ja bih rad na godinu rekao koju 
sa pozornice. Al treba, kako rekoh, zdravlja, jer je kamenje u mjehuru mnogo 
teže, nego kamenje na srcu. 

U Beču je upravo gadno vrijeme . . . 

Drago mi je, što su se Vejsil i Višnjica tako sprijateljili, samo da se ne 
zavade. Iz Bosne su — nu za to će se brzo i miriti. A tko bi rekao, da će moj mali 
.„Turić" tako parlamentirati ! Kad ću je već jednoć vidjeti! Da mogu ovo vrijeme 
prospavati, al ne može se, valja sve čekati, pa čekati! 

29. IV. 07. 

Danas mi nije ispiranje zadavalo bola . . . Inako prolazi život lijeno u užasnoj 
jednoličnosti — vani kiša, a u sobama tužno i mračno. Sva je promjena (u koliko 
je to promjena) u tome, što ujutro, dok se zrači soba, pušim svoju cigaretu u uskoj 
kupaonici, gdje nas se natrpa šestero, sedmero. Sve do prekjuče dimile su se tamo 
i dvije lule, pa možeš da zamisliš, kakav li je tamo zrak. Sad ga nekako podnosim, 
nu sigurno da ću jedanput, dok iziđem na zrak rikati od pomisli na tu atmosferu. 
A tamo se politizira, psuje načelnik Lueger, isto tako i hvali, ko pred izbore — 
sve to u najcišćem bečkom dijalektu i gemitlihkajtu. Oko osam sati rastaje se sjed- 
nica, jer se ide u krevet, pošto će brzo doktori. 

U to doba žuri se u Sarajevu moj Dudić u školu. Sve ja Tebe vidim, kako 
ideš uz ono brdo i želim Ti, da Ti dan što lakše prođe. To imaj uvijek na pa- 
meti i vjeruj da nisi nikada sama. A doći će jedanput i dan, kad ću ja ići opet po 
Tebe, ili ću dolaziti o podne kući i pomilovati moga Dudića, al ne samo za to, jer 
je ^kucicu lijepo pospremio, nego i onako. I onda ćemo se svi zajedno „pusiti" i 
^ iša i mamica i tatica. Dati će to Bog. Zato, Dudo, nemoj biti uvijek žalostan, 
proći će i ovo zlo i biti će bolje. 

. . . Moji Senjani su me lijepo pozdravili, samo što se polovica članka ne 
može prenijeti na mene. Ono o „Dolasku Hrvata". 

30. IV. 1907. 

Danas me je malo jače peklo ispiranje . . . Ako uvažimo, da će me još naj- 
manje^ mjesec dana ovdje ispirati, onda su moje nade, što no se književnički veli 
ružičaste . . . kad se sjetim, . . . kako mi je na pr. bilo pred mjesec dana teško 


10 Kranjčević, Kroz život i djelo 

bolesnu uz ovakovo liječenje, onda se danas uz sve ove muke daleko od svojih 
milih mogu smatrati srećnim. 

... Ti, moj dragi Dudiću, ustrpi se još i ovo, pak će onda najedanput stići 
ono srećno pismo, a moj će mali zlati nakon četiri godine ropstva odmah u carski 
Beč. Vjeruj, Dudo, da se ja tomu možda više veselim, nego možda i Ti, koja si se 
već ukočila u toj velikoj kaci za kiseli kupus, koja se inako zove Sarajevo. A da 
ću ja učiniti sve što mogu, samo da Ti bude nakon tolike samoće, brige i patnje 
što ljepše, to Ti ne trebam tek napose isticati. Nu vidjet ćeš, Dudo! 

...Je li se mnogo počelo graditi po Sarajevu? . . 

1. V. 07. 

Danas je prvi maj, a ja sam. Dudo, vrlo žalostan, pročitavši Tvoje pismo 
od ponedjeljnika. Ta Tebi je već tako teško, da Ti toga više ne možeš podnositi, 
a ja Ti, Dudo, ne mogu pomoći, jer me doktor nikako ne bi pustio da idem kući, 
pošto me baš sada čvrsto drži u šakama. Moj Dudiću, ustrpi se, molim Te, još to 
što preostaje; ja, doduše, ne znam koliko preostaje, ali valjda predugo ne će 
biti... 

. . . Sada sluz više toliko ne smeta, jer je rjeđa, a i cijev je dosta široka . . . 

2. V. 07. 

. . . Glavno je ustrpljenje, veliko ustrpljenje — na tri kata i više — a katar 
mora proći. Mora proći! — na to pomisli uvijek, kadgod Te spopanu te crne misli. 
To ne kažem ja, nego doktori . . . 

3. V. 07. 

Moj Dudiću, Ti se toliko veseliš mojim osnovama, da već okolo kličeš, e će 

to biti malo drukčiji uspjeh, nego pri „Dolasku Hrvata“. To je međutim tako 

stilizirano, da bi neko ko ne zna da ja zbilja nisam pisao toga komada, mogao po- 
misliti, e je od mene. A Ti to sigurno ne misliš? Čudne li sudbine, gdje eto mene 
silom hoće da naprave ćaćom toga djela. Svakako treba priznati, da se pravi autor 
dobro čuva, ja se bar ne bih mogao sjetiti, da se je pored naše narodne brbljavosti 
ijedan pseudonim tako dugo sakrivao. 

Ne znaš ni iz daleka, koliko me osvježuju vijesti od kuće, naročito što mi 
svaki dan javljaš o našoj maloj ,,pipini“. Danas je, Dudiću, nastao sedmi mjesec, 
što Vas ni jesam vidio, i ako me iole poznaš, znati ćeš, kako sam to podnio i pod- 
nosim. Gotovo me svaki dan posjeti neko, i komugod pripovijedam o toj sudbini, 
jednostavno rekne „Grozno !“! A moj Bože, koliko će to „grozno 11 još potrajati! 
Nu ne budimo malodušni; tim prije, što je već najgore sigurno prošlo, a i profesor 
me pred doktorima šaljivo dira, da sam sada postao ohol zbog svoga urina! To Ti 
je upravo divan čovjek. Već ćeš ga vidjeti. 

... Od te fuzije „Hrv. kluba 11 i „Trebevića 11 ne bude ništa. Ne znam kakve 

su sada prilike, nu valjda će biti iste, ko i za mog boravka u Sarajevu. To su posve 

različiti elementi. 

4. V. 07. 

...Tebe su prošli grčevi, a moja mala curica je sveuvijek obijesna i zločesta. 

Tako je i vidim, makar se mamica ljutila, da to znači kvariti dijete. Sad je ne 

mogu pokvariti . . . 

Hvala Bogu, da je prošao taj crveni 1. maj. Ja silno volim radnički svijet, 
nu kad se sjetim lanjskog skoka po moju Višu, one kiše kamenja i furanja na 

keju, nije mi baš najugodnije pri duši. Uz to mi je — silan socijaldemokrata — 

napunio uši kojekakovim strahotama, koje da će se po njegovim sigurnim informa- 
cijama toga dana dogoditi u Sarajevu. Međutim je prošao i taj strašni dan, a mladi 
socijaldemokrata je i opet dokazao, da govori više nego li što znade . . . 

Juče je bio opet u mene i donio mi neki anarhistički članak, što da ga je 
dobio u kuverti pod crnim omotom . . . 

Ja inako zdravstveno ko i juče. Uostalom potanje će mi o tome reći g. — , 
ako me popodne opet posjeti. Bog zna, šta će mu opet pasti na pamet. 

5. V. 07. 

...Maja sigurno ne ću kući, nema ni govora, da bi me moj doktor pustio... 
Ide na bolje polako, al ide. 

. . . Mene jutros počeo doktor prati bez katetera . . . Već evo više od godine 
dana turaju u mene te nesrećne cijevi. Samo što ovakovo ispiranje dugo traje; 
dvije litre medicine trebaju gotovo pola sata, dok prođu taj put. 

... Ne bih Te rad žalostiti, Dudiću, nu prerano je, što Ti misliš i drugima 
govoriš, da ću ja „što skorije 11 natrag. 

Već sam Ti pisao, da ovoga mjeseca nema ni govora o povratku, a može vrlo 
lako biti, da se to zategne i u juni. 


7. V. 07. 

Jutros me je doktor učio, kako da se sam perem irigatorom. Pokazao sam 
priličan talenat, makar da je čitava procedura u toliko dosadna, u koliko dugo 
traje — gotovo po sata . . . 

Zaključit ćemo ove retke s tvrdnjom, da zbilja kreće na bolje . . . ipak, Dudo, 
moram da malko nemilosrdno dirnem u Tvoje iluzije o mojem zdravstvenom stanju. 
Iako je bolje, nije, Dudo, onako dobro, kako Ti to zamišljaš i možda pripovijedaš. 
Trebat će još par nedjeljica. Kad ne bi ni za što drugo, a ono zbog toga što sam 
upravo posvema oslabio. Ubio me krevet. Ta pomisli, Dudo, da sam duge i duge 
mjesece ležao uzdignutih koljena, istom u najnovije doba mogu da se pružim, malo 
jednu, a onda opet drugu nogu, a da me ne zaboli u mjehuru. Mogu hodati bez bola, 
nu osjećam težinu svake svoje koščice, i to će trajati dugo. U vrtu me još nije 
bilo — idu uostalom tamo tek od dva tri dana nakon beskrajnih kiša — makar 
mi doktor preporučuje da odem tamo na sunce. Ja bih to rado učinio, ta tko osjeća 
to dugotrajno ropstvo teže no ja, nu ne usuđujem se jošte, dok malko u sobi ne 
ojačam. A možda bih bio danas i jači, da nijesam nekidan nakon komadića mesa 
(to je moj ručak uz 5 — 6 šljiva) popio čašu divne bečke vode i dobio groznicu, koja 
mi je još gore podsjekla noge. Ipak sam sinoć — groznica je već popuštala — silio 
sama sebe u hodanje, al me je volja brzo prošla. Jutros sam ustao normalan (36°) 
i hodanje mi nije smetalo. Malo sam isprva drhtao, nu razljutih se na sama sebe, 
pak je drhtanje prestalo. Ujedno sam popušio dvije cigarete, a popodne ću, ako 
Bog da, isto toliko, nek se znade, kad se zlati na sebe razljuti. 

8. V. 07. 

Ne ću da Ti danas pripovijedam o mojim nevoljama — to su najzad redom 
sve same dosadne stvari. S dana u dan čovjek tako tralja — tako ja nazivljem 
kadikad moj napredak — pak onda će mi ipak liječnici jednog dana reći, da se 
prtlja iz bolnice ... 

• 'j A moj Dudo, kad jedanput dođeš u Beč, onda mi moraš ono par dana 
bar za četvrt kila ojačati, toliko ću htjeti, da Ti bude dobro. Grozna se je evo 
sudbina među nas uvalila; dati će ipak jedanput Bog da nam bar malo pusti 
odahnuti. Ne će zaista biti mnogo ljudi, kojima se je ovako sreća „nasmijala 11 . . . 

9. V. 07. 


rroso dan po dan, a s njime i Gjurgjevdan, bilo eto i Spasovo, a meni hoće 
da se onako potajno istisne neka suzica. 0 moja jadna, teško prokušana Dudo, 
ebi najzad nije pri tim mislima ništa bolje, nego meni, a meni se čini sve ko 
razoreno. Ova ^grozna ^sudbina biva istom onda jasna, kad je gledaš sa ovako velikih 
perspektiva košto su čitavi mjeseci, koji su prošli jedan ko i drugi, a ja evo ležim 
i anas na Spasovo u krevetu i pišem Ti pismo — čovjek u najboljim godinama 
živo a, z rav u svem kao riba, a upravo mogu reći žrtva liječničke indolencije. Zato 
i oprosti evo neblagdansko raspoloženje. 

R v A ' ' >T'^ n0 ^ m Te . ^ uc j 0 ’ nemoj moliti svakoga đaka, koji iz Sarajeva putuje u 
c, a 1 o meni šalje informacije. Ja znam Tebe, Dudo, i pojmim potpuno Tvoje 
fT’ ^ jn ,°i ma 1 na j m anje vijesti, nu vjeruj, da Ti i ja ne tajim ništa, što bi imalo 
° i jno značenje. A ako me slučajno zaboli glava na jedno popodne, o tome 

Ti nije nužno referirati, to su prolazne trice, koje u zdravstvenom smislu ne znače 
po mjehur ni bolje ni gore. 

. . . Zimsko rublje ne treba Viši odjedanput skinuti ... jer je Sarajevo, od- 
nosno njegovo nebo ko stara cura — zubasto, hirovito . . . 

. . . Čudim se Vejsilu, što je potišten, ta on je bar iz Bosne . . . 

Hvala Bogu, da su se naši vratili. Budite često zajedno i igrajte se s mojom 
milom djevojčicom. Prolaze srećni, slatki dani ko čas uza nju, a jadnom tatici nije 
suđena ni sekunda toga raja. Meni, koji Vas toliko volim! Ne znam, što sam danas 
toliko sumoran. 

Moja Dudo, nemoj mi čubiti mnogo u kući, pođi u šetnju, u društvo, samo 
da Ti bude lakše. Na koncu konca Bog će nam ipak jedanput pomoći. 

10. V. 07. 

...Ja sam prezebao, ili ne znam, od čega je, no ima par dana, te me muči 
popodne vrućica. Ne trebaš se zato ništa bojati, nu ja Ti to moram reći . . . 

...Ako mi do nedjelje popusti groznica (t. j. da se ne bi vraćala), odšuljao 
bi se malo u vrt. Ovdje nastali lijepi dani, dakako uz obligatni vjetrić, koji se 
često pretvori u vjetar. 

11. V. 07. 

Evo mi doniješe nov papir — u zelenoj kutiji, po kojoj se vije nešto ko 
bršljan. Nu pored svega toga simbola valjat će kupiti kasnije još jednu, i sama 
kažeš da ostanem do konca juna, a Ti bi onda došla po mene nakon ispita. I tako 
badava sve zelene boje i bršljani! Valja ustrpljivo čekati, tješiti se samo slikama 
iz doma i pomišlju, da će se tako, jedanput kupiti ovdje i posljednja takova kutija 
i da će se napisati i posljednji list na ovom malom poklopcu sa špitalske kutije, 
koji mi služi mjesto stola. Tako Ti je, moj mili Dudiću. 

. . . Fistula se ove godine sigurno ne će zatvoriti ... A moja bi najmilija 

želja bila, ako budnem ikako sposoban da pođemo malo, makar samo malo u Senj, 
da pokažemo našima tamo Višu i njezine majstorije. Samo mi je bilo veoma žao 
čuti da ona više ne voli bebe, a jadni tatica je mnogi komadić dana time ispunjao, 
da zamišlja bebu za bebom, pak da vidi, koja bi bila za nju najljepša. Nu nema 
sumnje da se je Viša već predomislila, pak da i opet misli na tu ljepušnu igračku, 
jer tada misli na Beč i na tatu, koji se drukčije ne može pričvrstiti u toj maloj 
nemirnoj glavici. Mnogo mi je izljubi. Neku noć sam u snu stajao kraj njezina 

krevetića, sve sam osjećao njene ručice u mojima i ljubio ih. Onda me je najednom 

neka ruka odmakla od nje, i ja sam, budeći se, još osjetio, kako je držim za ruke i 
kako je ljubim. 

Jučer nijesam imao groznice . . . Prilično sam oslabio . . . 

IZ PISMA GOSPOĐE ELE: 

Sarajevo 12. V. 1907. 

. . . Višnjica sjedi kod Ane, koja joj pjeva madžarske pjesme. 

A Ti, moj mili neka znaš, da Te nikad nisam više želila od danas. 

12. V. 07. 

Takva Ti je to eto nova muka i nevolja! Najprije kamenje, onda operacija, 
užasni bolovi, i sad, kad je katar stao ipak nešto popuštati, sad je nadošao gubitak 
apetita, groznica i posvemašnja slabost. Meni se je, Dudo, već poodavno stalo 
gaditi jelo (o tom sam već razgovarao i s Vejsilom), nu nijesam Ti htio o tom 
ništa pisati, da Te nuz tolike brige još i time ne mučim . . . Košta je uopće loša, 
a još kad se uvaži, da se ja time davim eto blizu pola godine dana, onda, Dudo, 
nije ni čudo, što mi se bljuje već pri misli na jelo . . . 

Danas sam pitao dra. Lencka (katar se svejednako popravlja), što misli, 
kad ću moći kući. Odgovorio mi je, da je na takova pitanja teško odgovarati, nu da 
misli, tako do šest nedjelja, dakle nekako do konca juna . . . 


13. V. 07. 

Ta znam ja, da bi Ti čitav dan slušala o mojoj bolesti, ima li u njoj što na- 
pretka i da li će već jedanput biti bolje, pak nijesam za to ni napisao, da su to 
dosadne stvari. Nego meni se, Dudo, čini, da je ipak bolje, da Te svaki dan ne 
mučim tim pripovijetkama. Jadna moja Dudo, eto vani lijepo, mi nijesmo stari, 
našla bi se koja krajcara, a Viša uza nas skiči i pjeva, pak eto kukamo tako na- 
tjerani u bijelom svijetu i mučimo se bolju i mislima svak na svoju stranu. I za to 
ne htjedoh da Ti uvijek pred oči mećem ove špitalske slike — turaju se i same. 

Pospan sam, da mi se sve oči lijepe, a kad dođe veče, onda ne mogu da 
spavam. Nije to od bolesti, nego je nevolja ovamo dotjerala nekog penzioniranog 
profesora — ko dva Milakovića. Čovjek ogroman i isto toliko nespretan, kašlje i 
pljuje po cijelu noć, što preostane, ono rče — ne možeš da oka stisneš. U tomu i 
jesu najveće neugodnosti u špitalu, što moraš da podnosiš svačije navike, a naro- 
čito stariji ljudi nemaju obzira, pak ne odstupaju od njih ni za korak . . . Dok mi 
eto taj starčić nemilo smeta, imade ovdje u sobi neki penzionirani kontrolor — 
boljeg čovjeka nijesam vidio. Svaki čas je uz moj krevet, uvijek pita, trebam li što, 
nakon jela ne da mi piti vode, poslije tri sata sam mi je nosi sa vodovoda. Dok je 
bilo studeni je, pokrivao bi me toplijim pokrivačima, — stotinu mi je miloštica već 
iskazao. Njegova gospođa nosi mi na poštu pisma, samo što ne dolazi svaki dan, 
pošto stanuju u svojoj kućici nešto van Beča. Kupila mi je i kapicu . . . Lijepi su 
dani, a vrt zelen i sav u cvijetu. Osobito jorgovan, cvijet, što ga moj Dudić toliko 
voli . . . 

14. V. 07. 

Evo Ti pisma iz kreveta na dan izbora za carevinsko vijeće. Sudeći po novi- 
nama, u Beču mora da sve vrije. Volio bi da sam vani, makar je i vjetrovito vri- 
jeme, al eto nije suđeno. Čitat ćemo, šta se je dogodilo i tko će odnijeti pobjedu. 
Svakako bi današnji dan mogao imati veliko historijsko značenje. 

Mene jutros doktor opet isprao i urin izgleda nakon toga ko rastopljeno 
zlato, samo što u njemu plivaju te zlosretne žile sluzi . . . 

Noć mi je prošla bolje . . . 

15. V. 07 

... I danas imadem groznicu, posljedica je, dakako, da se ne može ama baš 
ništa jesti. 

. . .0 mila moja Dudo, kako me boli, što toliko teško podnosiš samoću i za- 
moriš se sa slikama iz našega nekadašnjega života. Bog zna, kad će to opet doći, 
hoće li se dobri Bog smilovati, da me digne iz ove jame. 

Ali gdje je to još. Ipak, Dudo, uz svu ovu našu nevolju lijepo Te molim, da 

mi se ne zapustiš. Hoću da na Duhove iziđeš fino obučena; znam puno nemaš, 

al bar kupi kaki fichu, reticule ili onaku tricu suncobran, neka se znade, da si Ti 
moj Dudić, — gospođa itd . . . A isto tako nakiti mi i moju Višu, nek mi poleti ko 
leptirić Franje Josipa ulicom.. 0 moj Dudić, Vaš tatica biti će u duhu s Vama, 
čuvat će Vas, grliti i milovati. 

Danas mi ne bi bilo milo, da me ko posjeti. Boli me ponešto i glava, pak bih 
spavao. Najviše se bojim mladoga, — taj će skresati milijun lopova jučerašnjim 
kandidatima, u koliko nijesu socijal-demokrati, „njegova stranka”. 

16. V. 1907. 

( Nemoj se bojati, ako Ti ovoga pisma sasvim ne dovršim. Doktor je naredio, 
da se imadem znojiti i to silno znojiti, da potjeramo groznicu. Spram toga znadeš, 

da ne mogu sada pisati, pošto mi ruke moraju biti pod pokrivačem. Sutra ću Ti 

PP®* pj sat * običnu našu epistolu. Još Te jedanput molim, daT'se ništa ne bojiš; 
kako Ii rekoh, to znojenje potrajat će cijeli dan. 

18. V. 07. 

Napokon je danas temperatura popustila . . . Kako će dalje biti ne znam, nu 
znam samo to, da su me ova četiri dana tako umlatila, da me nij§su valjda mogla 

gore. Jutros sam morao ustati, da mi se napravi krevet, tom zgodom sam nekoliko 
puta posrnuo ko ljuta pijanica. Ako bi ovako dalje pošlo, onda ne znam kakva li 
će se još parada u mene pojaviti. A što je najgore, pokvario se je i urin, to jest 
postao je grozničav, a uz to imadem jake grčeve u mjehuru. Pitam ovoga doktora, 
pitam onoga, svi odgovaraju, to da su povremeni preokreti na gore. Kako se zvalo 
da zvalo, svašta, moj Dudo, moram da trpim. 

Jučer me je posjetio prijatelj Meštrović, pak sam ga zamolio, da potraži, 
gdje u blizini poliklinike kakovu gostionicu, otkle bi mogao dobiti za ručak porciju 
pečenog pileta. On mi je još isto popodne odgovorio pneumatičkom kartom, da je 
našao ... a to Ti kažem, samo dok mi bolovi prestanu, ja bježim kući. Ako je ku- 
kati, pak ću kukati kod kuće, a hvala Bogu na svemu! 

19. V ■ 07 ‘ 

Eto nadošao i treći veliki godišnji blagdan, sprovodim ga ko Božić i Uskrs — 
jadno i bolno ... A pospan sam ko kujica. Samo ako se jednu sekundu prepustim 
sam sebi, već spavam, ma upravo tvrdo. Juče me je posjetila gđa Meštrovićka . . . 
Danas će se sigurno ovdje pojaviti on i ona, pak će biti velika debata. Sve lijepo, 

samo ako im ja ne zaspem. Nek mi se onda smiluju, pa neka me puste, da steknem 

malo snage . . . Vjeruj da nijesam mnogo više do sjena. 

Ne znam, u mnoge sam se stvari upravo dječinski ponadao, pak su me nade 
grdo prevarile. Tako ne ću mnogo da očekujem od jela — toga posebnoga jela, 
koje bi me sada od jednoć moralo spasti. O moj Bože, ako bi se to ispunilo, ko- 
liko se i opet nadam, onda bi već jedanput moglo doći i vrijeme, da se iskoprcam. 
Svak ko me pita pa čuje, kako ovdje ležim, prosto se zgraža. Ja sam već mjesece 
i mjesece najstariji pacijenta na ovom odsjeku poliklinike. 

20. V. 07. 

Jučer popodne došo je Dušan . . . Svašta smo razgovarali. Našao me mnogo 
slabijega, nu to nije nikakovo čudo, kad se pomisli, da ja već preko šest mjeseci 
živim o najjadnijoj košti na svijetu, a da uz to još gotovo dva mjeseca upravo ništa 
ne jedem . . . 

. . . Groznice su prošle. 

U nas ovdje kao sred zime: kiša i vjetar... 

21. V. 07. 

Jučer popodne oprostio sam se s Dušanom . . . Ova dva dana malo me je 
osvježio, prem me je našao upravo ispremlaćena groznicama i bolovima. 

Iako izgledam ko mrtvačka džigerica, osjećam se danas mnogo bolje ... A 
bilo bi valjda danas još bolje, da sam prošlu noć prospavao... Proležao sam bez 
bolova cijelu noć, a da nijesam ni oka stisnuo. Katkad bih se zanio na pet minuta 
i to je bivalo tako cijelu noć. Sad pomisli, kaki i mogu da izgledam. 

...Sad ljeti ide, al zimi je bilo gadno. Od tri sata nije se dalo više čitati! 

22. V. 07. 

Nu evo je sad sve sređeno, košta dolazi iz ugledne bečke restauracije, ja je 
jedem i osjećam da mora biti bolja, nego ona prije, u koliko se pod ovako oblije- 
pljenim jezikom išta dade osjetiti, pak sad me nemojte više ružiti . . . 

Trebam samo zatvoriti oči i već drijemam i viđam sve moguće prikaze i 
pojave. Nema prostora ni vremena. Jutros oko 7 sati na jedanput ja hodam (ne 
znam kud sam to išao), kad uza me popođe jedna mala gospođa u sivu kapu- 
tiću. Pogledam bolje, a to je moj Dudić. „Zlati !“ viknem, al zlati sam ide uza me 
brzo i gleda u zemlju. „Zlati !“ viknem opet — pogledaj me nakon toliko mjeseci!”, 
al zlati svejedno gleda u zemlju, a ja se sve sagibljem, da mu se zagledam pravo u 
lice. Išli smo sve brže i brže i od jednoć je sve izblijedjelo i rasplinulo se. Ma već 
ću ja Tebe vidjeti! 

23. V. 07. 

A kakav si mi Ti to najednoć postao vulkančić?! Šta li se samo danas 
ljutiš! Baš ništa ne znadu ovi doktori, baš ništa! O, moj Dudo, znadu oni sve to, 


znadu oni pače što će i sutra biti, ne boj se, al eto sto mogu pokraj ove moje ne- 
srećne vrline, koja se zove „ein sehr schlechter Heilungstrieb”. Tu ne može nitko 
ništa. Ja sam sam nekoliko puta opazio, gdje se je stari profesor ugrizo za usnu 
od ljutosti, gdje eto rana ne će da se stišće, kako bi trebalo. Da si samo vidjela 
koliko je jutros išlo sluzi ispod šprice — jedna dobra čašica za likere! Tu se ne da, 
Dudo, drugo već čekali, ispirati i čekati! 

A moj Dudić podbočio ruke u bokovima, maše glavom pa viče: „Šta čekati?! 
Dosta smo čekali ! . . “ 

. . Ako ćeš već komu pisati, a Ti piši direktno profesoru . . . Samo fino, Du- 
diću, a ne da se podbočiš rukama i staneš vikati . . . 

...A onda, Dudo, zašto toliko kukaš? Valjda jošte nijesam umro, a mene 
nada nije uz sve moje bolove i vrućice nijedanput ostavila. Možda sam bio onako 
u komšiluku 40 gradi malo sumorniji, al opet sam mislio: I to će proći! 

25. V. 07 

A što Ti to sve za mene činiš, — otimaš, sirotice, sebi i šalješ meni! ... O 
milo moje srce, čime sam ja to u Tebe ikada zaslužio? Samo mi zadaješ tugu u 
srcu Mili moj; ja Ti ne mogu nego suzom vratiti. 

A opet jučer Mila. To mi je napisala tako ljubezan poziv, da se preselim 
k njima, da ne znam, mogu li se čija vrata nekome ljepše otvoriti. Svi ste Vi zlatni 
svijet, al tko će Ti tu reparirati stare ruševine . . . 

Sinoć sam dobio pun gram aspirina, pak sam se znojio, sve da je niza me 

curilo. 

A sad da čuješ, kako je meni upravo sad o podne. Jezik suh i oblijepljen, 
želudac gorak, samo bi gutao vodu. Kako vidiš jasni simptomi želudačnog katara. 

26. V. 07. 

...Tako u razgovoru rekao je (dr. Lenk), da bih mogao na put polovicom 
juna, jer treba da prođu groznice i da ojačam. Ovaki, naime, kaki sam, nijesam Ti, 
moja Dudo, upravo nizašto, noge ne idu onuda, kuda ja hoću, nego ja idem, kud 
me one nose. 

. . . Baš o velikim blagdanima bilo mi je najgore, tako o Božiću, Uskrsu i 
eto sad o Duhovima . . . 

27. V. 1907. 

Sav sam, Dudo, u strahu, da mi gdjegdje ne staneš ružiti sestre . . . Jer Ti 
ne znaš. Dudo, što je to tuđina, što to znači moliti u koga čašu vode, znajući da je 
strana ruka svoju dužnost obavila, iako to bude nakon dva sata. A od Sarajeva do 
Beča nije tako daleko i uvijek imade ljudi, koji su važni biti brzojavom . . . Naro- 
čito izbij iz glave ideju o brzojavljanju ili pisanju na profesora ... Ti ne znaš, šta 
je Beč i bečke prilike. Ovdje je sve u popovskoj kuti, naročito kad je riječ o poli- 
klinici. Više Ti ne mogu reći . . . Uostalom nije istina, da su sve sestre takove . . . 

Sad sam na velikom raskršću. Samo dok popuste groznice (juče ni dosad 
ih nije bilo) i dok mrva ojačam, krećem iz bolnice . . . Tek sad ne znam kuda bi 
to udario . . . Samo daj Bog, pak da se ne povrate one strašne groznice ! 

A novac će sada upravo propadati. Tu bolnica, tu posebna hrana . . . 

28. V. 07. 

. . . Dr. Lenk mi pače savjetuje (on je u svemu energičan), da uznastojim, 
kako bih već za 15 dana mogao ostaviti polikliniku . . . Rekoh mu, da ja imadem u 
Sarajevu nekog malog Dudića. — E, to je onda drugo — odgovorio mi je čisto 
zadovoljno. — Taj će, dakle, Dudić doći u Beč? — Tako je, doktore, i donijeti će 
novaca. Šta ćete, nešto književničke zarade. — Lijepo, prihvati doktor, a čime se 
bavi specijalno taj Dudić? — Specijalno baš ne može se reći da radi, to je neki 
mali polihistor. Njezina je struka pouka (čuveni članci o namještanju stana), 
roman i novela, putopisi. Grabi nemilo iz svih literatura ! - — Dosta, dosta — odgovori 
doktor, već vidim, da Vas takovoj glavi možemo povjeriti! 

Ne ljudi se, Dudo, što sam nadrljao ovu glupost... 

. . . Ma neka je sve to — meni sada pred očima jedino lebdi, da nešto 
ojačam, da uzmognem malo bolje stati na noge, pak da za dvije — ako Bog da 

nedjeljice, sjednem i javim momu Zlatanu da dođe. Ah, samo toliko snage, da te 

uzmognem povesti malo po ovom ogromnom, bučnom, divnom velegradu! To da 
i Bog dadne, jer znam da si, kukavice moja, oko dvije godine samo suze gutala. 

Prekjučer je bio u mene g. Meštrović, pak mi je rekao da je posjetio prof. 
Zuckerkandela . . . Ići će Meštrović i Frischu — bio mu je profesor u akademiji iz 

anatomije. Ovoj sam obitelji mnogo dužan. Divni su ti to ljudi. 

29. V. 07. 

Nemoj zamišljati, Dudo, da ćeš me ovdje naći bez igdje ijednoga grča... 
Valja bit mnogo, mnogo ustrpljiv, ja ću, Zlati, sigurno nastojati, da drugi za moje 
boli što manje saznadu . . . 

U Beču na Ti jelovo, 30. V. 07. 

. . . dok su stotine hiljada gledale carski sjaj, ja tužni malograđanin nešto 
sam u to doba ležao, a nešto hodao po sobi. No vani inako piri vjetrić, a meni je 
dosta hladno. 

. . . Sve bi bilo dobro, kad se ne bi tvorila tolika sluz . . . 

. . . Što se tiče želučanih neprilika, to je prošlo, dabome, na bolje otkad 
dobivam jelo iz vana. Prije me je upravo strah hvatao pred ručak, . . . pak tako je 
došlo do toga, da sam jeo sve manje i manje i najzad upravo ništa.. Prošla bi i 
po tri dana, da ja o podne ne bih ni komadića progutao ... A neprestano me 
mučila gorčina u ustima i žeđ, koja se nije dala trnuti . . . 

Moj mili jedini Dudiću, kako je meni to čudno zato pomisliti, da ću ja opet 
doći kući, da ću hodati po onim našim sobama . . . O moj Zlati, kako će mi biti 
onaj čas, kad odnekale čujem glas moje slatke male Više! Ja znam, ja ne ću doći 
kući bez bola, al kuća će pružiti najviše pomoći. 

31. V. 07. 

Juče sam bio na nogama dva sata, jutros opet dva. A bio bih i juče popodne 
ustao, da nije opet skočila ta blažena temperatura na 38.6 . . . 

Zlati moj, sad otkad znadem, da će Bog dati, pak da ćemo se, što prije 
vidjeti, sve mi se više vrte suze u očima. U početku ovih mojih polikliničkih dana 
silno sam cmoljio, poslije sam se malo umirio, prignuo vrat pod sudbinu, a sad 
evo opet mi je teško u srcu. Kakav ću to ja Vas vidjeti, kakav li Vam dolazim? 
Slabo mi pomaže, što doktor veli, da će se katar izliječiti, kad eto sad nijesam 
sposoban da uživam raj, koji me u mom domu čeka. Uostalom možda je to meni 
sad zato tako teško, jer me posve ubila samoća i tuđina? 

1. VI. 07. 

Baš sam sad platio Pletikosiću tri forinte za Yi kg. lokarada — dakako u snu. 
Dogodilo se je to u Senju, a ne u Sarajevu (i, dakako, da sam mu na koncu rekao, 
gdje neka me poljubi, pošto tako skupu ribu pojedem). 

Ne bih ti ovo iznosio, taj kratak san prije ručka — da nije ujedno mali 
dokaz, kako sam pri apetitu. I jesam. 

2. VI. 07. 

Večeras će se navršiti ravno sedam mjeseci, da sam vas ostavio — sve moje 
na svijetu. Ti se sjećaš mojih suza, poslije si mogla vidjeti, da je to bila jedna 
velika velika slutnja, koja ih je silila na oči. A pogled — neki dugački, duboki 
pogled moje Više — još i sad u srcu nosim i ko da je znala, kuda to tatica ide, i 
da dugo, dugo doći neće. Kako ti već rekoh, ja opet ne mogu da budem gospodar 
svojim suzama . . . 

Sanjao sam, da sam išao vrlo brzo sarajevskim ulicama. Al ne našom, nego 
kraj Pletikosića i banke. U snu sam uvijek zdrav i hitar, jedino kad se probudim, 
probode melona okrutna zbilja ko nož. Moj Dudiću, možda će mi biti bolje, kad 
mi ti pružiš ruku — strašna je tuđina, teško je i zdravu u njojzi . . . 


. . . Milo moje srce, sigurno me niko ne će ozdraviti, ako ne ti. Ja to čitam 
i u svakom tvom retku, a ti si dobra i Bog će učiniti tebi po volji. Samo da se može 

| jedanput otići! . . . 

3. VI. 07. 

Nemam više groznice, bar je nijesam imao već više dana. A uzrok te groznice 
bio je neki mali apces, koji se je negdje blizu mjehura napravio i u mjehur provalio. 

. . . Vjeruj da hodajući ovdje po sobi, dobijaš nekud ko vrtoglavicu, na 
hodniku opet je običaj šetati — tu je sestrinsko carstvo — i to je sve. Najviše 
me vuče ulica; rado otvorim bolnička vrata i gledam preko stubišta van na trotoar, 
i a želja me vuče, da i ja malo tamo stanem. Ulicom idu žurno ljudi, djeca, ponajviše 

skakućući na jednoj nozi, vidiš i babe, gdje stoje pak jedna drugoj nešto dokazuju; 
samo još falim ja. 

. . . „Koprive" sam primio, ali ,,Savremenik“ nije nikako došao. Čini mi se, 
da će ga stići sudbina njegovih prethodnika. 

\ 4. VI. 07. 

Već sam Ti pisao, da imadem dosta jake grčeve, osobito po noći . . . Eto 
vidiš, kad ne bi toga bilo, bio bih najzadovoljniji čovjek na svijetu. Ma valjda će se 
Bog i tomu jedanput smilovati. 

Jučer su me posjetili Milčinovićevi . . . 

. . . Upravo se je sada dogodio divan ,,vitz“, onako sa poliklinike. Otvorila 
se vrata i sestra i „Frau Knotl“ uletješe u sobu, da telefonska vijest nije na doba 
stigla, jer da je ručak upravo na vratima. Nu da vidimo, šta je? Eingemachtes pileći 
— kako vidiš nije loše po moj želudac. I ja upravo stao jesti, kad se opet otvoriše 
vrata i meni zaplijeniše jelo, jer da to nije moje, nego neke gospođe iz njihovog 
Separirzimmera. Eto vidiš kako sam profitirao par kašika tuđe muke! Siromašna 
gospođa, upravo sam joj bio pojeo želudac . . . 

IZ PISMA GOSPOĐE ELE: 

( Sarajevo, 5. VI. 1907. 

. . . Opet dakle abces ! 0 moj Bože, kad će već prestati Tvoje muke, hoćeš li 
već jednom biti zdrav kao nekad pred pet godina. Da, ali istina, pet godina bolesti 
ne mogu se izliječiti u jednoj godini, trebat će barem dvije i po godine . . . 

5. VI. 07. 

Kako bilo da bilo, ipak se eto približava čas sastanka. Nu ja sam mislio dru- 
gačije doći — bolji, Zlati, mnogo bolji. Jer mene boli i po noći i po danu, pak mi 
slabo koristi, što doktori vele, da je onaj apces bio dokaz i da je uopće objektivno 
stanje povoljnije. A za bolove ostaje stara nota: ,,Geduld“!... 

7. VI. 07. 

Danas nijesam primio Tvoga pisma ... i po svoj prilici napravio sam u svom 
nekidašnjem pismu magaraštinu, koja ti je zadala grozan strah, te sada možda već 
juriš u Beč . . . 

. . . nu sad opet vidim, da sam se prenaglio. Ovaj čas stiglo je Tvoje pismo . . . 
Nu vani je studen, tako da se živi u sobama. 

8. VI. 07. 

■ . . u bašču se sada kod nas ne može, pošto su počele padati kiše, koje su 
ziak nemilo rashladile, tako da se ni u krevetu ne možeš pravo ugrijati. A kad bi 
se moglo u bašču, ja bih već, moja Dudo, našao i svoj kutić i svoje šetalište i svoj 
grm, pošto znadem „da biline ono udišu, što mi izdišemo"! Samo što to ne biva 
u isto vrijeme, moja mala prirodoznanko, nu svakako u doba, kad bih ja tamo disao. 

... Sto se tiče moga hodanja, ja ću to najbolje naučiti uzate. A putovat ćemo 
kuci sve polako ... 

IZ PISMA GOSPOĐE ELE: 

Sarajevo, 9. VI. 1907. 

. . . Isto se tako ljudi, babe čude, kako se ja mogu smijati. Ali ja baš ne ću 
da plačem i jadikujem pred drugima, jer sam uvidila, da ljudi nemaju srca, da 
bacam biser pred svinje. Moj Zlati, samo Ti nemoj o meni zlo misliti; da Ti je 
bilo samo vidjeti, kako sam sprovađala ovo vrijeme. Ja sam se sakrivala i pred 
sluškinjom, nisam htjela ni da ona vidi moje suze, a ljudi hoće, da javno plačem . . . 

9. VI. 07. 

... U nas studeno, puše, upravo gadno. Beč je lijep, samo ima nešto senjskog 
vjetra, pak ja mislim, da je meni i od toga gore . . . 

10. VI. 07. 

Hvala Bogu, — ipak se eto mora napisati ta riječ, kad pomislim, da možemo 
eto i o sastanku razgovarati. Moj mili, jedini Dudić dolazi, dakle 20.! To će reći 
ravno 221. dan, otkako sam Tebe i Višu ostavio daleko od sebe. O moj Zlati, mene 
istina boli ; sestre se čude, što to mene boli . . . 

. . .Još me nešto boli, kako je doktor bio u meni sondom. Činilo mi se, da je 
probio mjehur, tako me je zaboljelo. Dakako da je popustilo, no još uvijek ponešto 
grize. Liječenje boli deset puta više, nego sama bolest. 

. . . Nikako ne bih htio, da jedemo ovdje u poliklinici. Prvo, sestre to sigurno 
ne bi voljele, a drugo, ovdje se često plače. Tako i danas istom je eto sada prestao 
stenjati jedan ingenieur, komu su jutros smrvili kamen. Bio je, jadnik, već 9 put 
na takvoj operaciji . . . 

Ne mogu ni misliti, da ćeš doći. Sve plačem. Bog te čuvao. Dudo, i primi 
topao cjelov za Višu . . . 

11. VI. 07. 

Jučer popodne sve sam jecao u krevetu — ne od bola, nego od pomisli, 

da bismo se ipak jedanput mogli vidjeti. A ovo ,,bismo“ znači par dana, kako si 

mi u svom posljednjem pismu označila! Nemaš pojma, Dudo, kako me je ubio 

špital i tuđina, gotovo me udaviše svojom čamom i hladnoćom, poklopiše me nekom 
omaglicom, te mi malne izmače iz puna svijetla i moja mila kućica, moja dva 
anđela. Dolazilo mi je ove posljednje mjesece kao da Vas viđam u nekom blagom 
polusvijetlu, daleko od mene ko na oltarima, na koje sam gledao kroz finu maglicu. 
Eto toliko sam već bio izmaknuo sa ovoga svijeta. A sad na tvoje vijesti sve se je u 
meni opet potreslo, ko onog jutra (4. XI. prošle godine) na Francenskeju, kad sam 
onuda išao, plačući na sav glas. Užasna li sam to ja igračka čuvstava; moj Dudo, 
koliko me poznaš i naš lijepi raspored života s Višom, zar nije ono više nego okrutno, 
što me bije! Pa opet ne gubim nade u Boga. 

Tako sam eto ipak dočekao, da ću se ja probuditi iz ovoga špitalskoga 

polusna, da će doći moj jedini Dud i izvesti me na vrata u svijet. I doći će se kući 
k slatkoj onoj Višnjici, po hiljadu puta zločestoj i isto toliko premilenoj curici, koja 
više slabo i misli na svoga taticu. A onda ćemo se svi naći i omama i otata, cijela 
će kuća bučiti . . . nu tu ćemo i prestati praviti planove, sve će doći s vremenom. 

12. VI. 07. 

. . . Kako sam ove dane postao opet mokar (a imao sam mira više od mjesec 
dana), pozvao je nakon raznih pokušaja dr. Blum profesora... 

Nu sad možeš i da pomisliš u kakovu krevetu ležim. Katetera nema nigdje, 
a urin samo suklja na fistulu pa curi pomalo na krpe, na kojima ležim . . . 

Inako me sad u rani ništa ne boli . . . Pripominjem ovdje, da sam nekih pet 
mjeseci mogao samo tako ležati, da sam noge pokupio poda se. Za to mi je bilo 
teško u početku i ići, jer sam se upravo u koljenima ukočio, a sad otkad se mogu 
pružiti, čisto mi je ko da se mogu i odmoriti. 

Dakle, evo ti najnovijih novosti. Novi doktor — novo liječenje. Dao Bog 
samo sreće! 


13. VI 07. 

Ovo ti pismo sigurno ne ću dognati do kraja. Ne boj se ništa, nije nikakovo 
zlo, samo sam, kako već znadeš, već od juče 10 sati mokar, a drugo dr. Blum 
odredio je, da se moram svaki dan kupati u slanoj vodi . . . Nakon kupke bio sam 
tako slab, da sam na cijelom tijelu drhtao. Kupka je trajala Yi sata i uopće bila je 
druga nakon operacije... Kako vidiš, bio sam vrlo čist! 

Ove kupke, kaže doktor, jačat će me, a ujedno će i pospješiti da se fistula 
bolje stišće. Danas je gledao profesor i rekao je, očito zadovoljno, da je mnogo 
bolja od juČe, pak da sad treba sve to tako ostaviti par dana. To će reći, da ću 
ja to vrijeme ležati u urinu. Ah, kad bi samo Bog pomogao! 

( Sad otkad znadem, da ćeš doći, da ću te vidjeti, sad mi tvoje ime samo 

uz suze izlazi na grlo. Tako je kadgod se sjetim na Te, moj mili slatki Zlati! . . . 

14. VI. 07. 

Mislio sam, da ću današnjim danom zaključiti našu dugu i tužnu korespon- 
dencu ... 0 moj Bože, dakle je napokon došao i taj dan . . . 

15. VI. 07. 

Nemoj se prije svega ništa bojati. Sve ide svojim redom i nema nikakova 
razloga, da se plašiš . . . Jedino što je neugodno, to je što moram ležati otvorene 
ranice . . . Ona se lijepo zatvara . . . 

Naprotiv imade druga jedna utješljiva pojava . . . Prvo što sam opazio već 
nakon druge kupke, jeste glad . . . Kažem ti, otkad sam pošao iz Sarajeva, nijesam 
, tako slatko jeo ! Eto tu se možeš veseliti ! . . . 

IZ PISMA GOSPOĐE ELE: 

Sarajevo, 16. VI. 1907. 

Moj Zlati, čuješ li, još samo malo dana i mi ćemo se vidjeti. 

. . . Sinoć sam dugo i dugo u krevetu plakala. Vidjala sam Te u duhu, kako 
i negdje bi htio spavati, a ne možeš, jer si mokar . . . 

1 16. VI. 07. 

Vrlo sam zbunjen, jer ne znam, kad ćeš to putovati i kojom prugom. 

Meni je danas doktor rekao, da može i dulje od mjesec dana trajati, dok se 
ta fistula stisne. Prema tomu ni nema govora, da bih ja mogao brzo ustati i krenuti 
kući. Noću curi na sve strane — gdje se, dakle, tu može govoriti o hodanju, o 
bašči, o putovanju! ... Eto, vidiš, kako je to sve još daleko... 

. 17. VI. 07. 

Počinjem ovo pismo, a da ne znam, hoće li te stići u Sarajevu . . . 

18. VI. 07. 

Pišem ti onako na sreću. Ništa ne znam, a ni u današnjem listu nisi nazna- 
čila, kada misliš putovati ... Ti kreni na put u petak veče. U subotu ćete ovdje 
na kolodvoru dočekati gosp. Meštrović. Da ga uzmogneš prepoznati, ne treba mnogo; 
mali čovjek, vrlo dugačke kose. On će ti ići u svemu na ruku . . . 

Mila Dudo, ne moj se ljutiti, al ja bih rada, da ti put i prispjetak budu što 
ugodniji . . . 

IZ NOTESA GOSPOĐE ELE: 

U Beču. 

Prvi dan smo plakali. 

Onda kasnije, kad si izišao iz bolnice, kako si dugo trebao do kuće, a bilo 
je pedeset koraka samo. Bolno, grozno ! . . . 

ZADNJE PISMO 


Pismo ženi u Zlatar, kad je pošla po Višnju, koja je bila kod bake za nje- 
gova boravka u bolnici. Ovo je zadnje sačuvano pismo. 


U Sarajevu, 10. IX. 08. 


Mili, slatki moj Dudiću, 

Sada je 5 sati 50 m, evo Te nema već od podneva u ovim našim sobama. 
Kad ne bih znao, da je tako moralo biti zbog naše slatke koke, ne bih doista imao 
u ovom času nikakve utjehe. Sad istom vidim, kako je u nas ružno i pusto — sve 
je to bilo drukčije još pred šest sati. Nu tebe neka ovo ništa ne uznemiruje, Ti 
znadeš da sam ja malko bedast čovjek, al zato će i moje veselje biti za par dana 
veće. Doći će moj Dudić i naša mala ,,pipina“, pak će sve opet propjevati. Vi ste 
sve moje i ja više ništa ne trebam. 

Ovaj čas zazvonilo je vani zvonce. Mama javlja iz Zlatara na moj brzojav, 
da je Višnjici vrlo dobro i da će stići opširnije pismo. To pismo je već možda tu 
u Sarajevu, negdje u trg. školi, kamo ja nijesam već dva tri dana zalazio, a bili 
bismo prištedili sami sebi dosta brige, da sam otišo. Tek sve je dobro, samo kad 
je dijete zdravo. 

Meni nekako u ovom času pada na pamet da se Ti možda na putu ne čuvaš. 
Možda gledaš na prozor i ne misliš, šta sam Ti govorio. A ja Ti sada, dabome, ne 
mogu ništa. Nu svakako je dobro, da Ti i opet kažem — neka Ti vrijedi na 
povratku. 

Nemoj se ništa uzrujavati zbog mene — nemam groznice, iako nijesam po- 
podne ni legao. Nije se dalo, moj mali Zlati, pak ću noćas valjda bolje spavati. 
Spavaj i Ti, moj mili, slatki Dudiću, prije će proći noć, a sutra će Ti biti već lakše. 

A onda kad sutra veče ugledaš moju malu milu Višu, poljubi je i za taticu. 
Reci joj da imamo kod kuće za nju slatka grožđa, a prije svega da za nju pita 
jedna lijepa beba. Sve će to tatica prirediti. Proći će ova dva tri dana i onda ćemo 
se puno, puno veseliti. Vidjet ćete. 

A sad je već mrak, pak ne vidim pisati. Pri svijeći ne ću da okušavam očiju 
nakon tako duge pauze u pisanju. Zato oprosti, što moram da prekinem. 

Još jednoć želim Ti srećan put i srećno vidjenje u Zagrebu i Zlataru. 

Mami rukoljub, tati pozdrav, svima u Zlataru lijepe pozdrave, a Tebi mili 
moj Dudiću i našoj Viši bezbroj cjelova od Vašega 

tatice, Zlatog 

Sad ću ovo sam odnijeti na poštu, samo da što prije dobiješ 

Zlati 

Još jedan cjelov Dudiću. 


ŽIVOT I DJELA 

SILVIJE STRAHIMIR KRANJČEVIĆ 

Srcem čut ćeš: zašto si i tko si. 

Silvije Strahimir Kranjčević rodio se u Senju 17. februara 
1865. Otac Spiridijon bio je gradski kancelista, a majka zvala se 
je Marija rođena Marković i bila je treća Špirina žena. Kao čovjek 
vješta pera, iskusan službenik, oštrouman, govorljiv, bistra duha i 
oštra jezika bavio se Silvijev otac u mirovini odvjetničkim poslo- 
vima. O majci, koja mu je rano umrla, a da ipak nije mogao nikad 
preboljeti, njezine smrti, zna se, da je bila vrlo nabožna, veoma ži- 
vahna, temperamentna, fantastičnog i poletnog duha i bujne uzbud- 
ljive mašte. Sve se je to održavalo u njezinom općenju s prijatelji- 
cama i znancima, u njezinoj ljubavi za knjigu i uopće u njezinoj 
čuvstvenosti. Prema tome lako se može ustanoviti što je od koga 
baštinio Silvije. . 

„Njegov dom, kućica na dva kata, stoji u sredini grada. Uz 
kamene stube dolazi se najprije na neku vrst terase, „balatura" 
zove se senjski, pa onda u stan. U sedam malih niskih sobica sa 
debelim zidovima ko u kakve kule, sa sitnim pendžerima ima veoma 
starinskog namještaja. Tu ima starinskih dubokih naslonjača, u 
kojima te jednostavno nestane kad sjedneš, toliko su duboki; ima 
ormara sa širokim ladicama, neki ogromni pisaći stol sa tajnim 
otvorom i škrabijama, koje se na posebni način otvaraju i zatva- 
raju. Malih etažera, na kojima stoje starinske zdjelice, čaše i čak 
nekoji ,,nippes-i“. Sat, koji ne hoda, ne znam ima već koliko go- 
dina, cijela je zgrada na stupovima od alabastra između kojih mora 
da iskaču nekoje figure, kad kuca čas. U kojekakvim ladicama, 
kutijama ima starih knjiga, slika, fotografija ..." U tom domu 
bilo je uz roditelje još četvero braće i polubraće Silvijeve. Njegovi 
se drugovi sjećaju, da je bio vrlo sitno i nježno dijete, slabašna 

pojava, ali temperamentan, nemirnih kretnja, a u govoru glasan i 
bučan, spreman vazda na reski smijeh. U tonu moglo se je već 
onda zapažati neko nagnuće k patetičnom i deklamatorskom, što 
nije izbjeglo ni oku njegovih malih drugova. 

Čini se, da se je majka mnogo bavila s djetetom. Sigurno je 
ona usadila u njegovu dušu prve religijozne osjećaje. Baš zbog 
toga je i neposredna blizina senjske katedrale sa svojim starim 
uskočkim rakama, sa ceremonijalom biskupa u grimizu i crvenim 
papučama, s crkvenim pjesmama u staroslovenštini i kao tamjan 
opojnim melodijama duboko djelovala na djetinju dušu zabitu među 
uske senjske zidove i u jednoličan život maloga grada i malih 
ljudi punih sitnih briga i nevolja. Za senjsku igru ,,oltarića“ imao 
je, zacijelo, mnogo smisla i Silvije. Ova je igra imitirajući crkveni 
ceremonijal nadomještala teatar i glumu, koji vazda zapremaju 
široki prostor u dječjoj igri. Senjska su djeca tu igru toliko voljela, 
da je svako dijete imalo svoj ,, oltar" i da su kod ceremonija sudje- 
lovali i drugovi. 

Da se je Silvije teško dijelio od svoga dječjega života i onda, 
kad je trebalo u gimnaziji ozbiljnije prionuti naucima, pokazuju 
njegove svjedodžbe. U marljivosti nije nikad dotjerao do bolje 
ocjene, a i u uspjesima u egzaktnim predmetima bio je vrlo nestalan. 
Tek u učenju hrvatskog jezika opaža se napredak od godine do 
godine. Navodno ga je već u prvim godinama gimnazije poticala 
na čitanje njegova majka. To je razbudilo u njemu već vrlo rano 
potrebu stvaranja, pa je tako već u četvrtom razredu spjevao odu 
,, Suncu", nad kojom se rasplakala njegova osjetljiva majka, 
,, premda je nije pravo ni razumjela". 

Široki zahvat u život tijekom prvih mladenačkih godina, koje 
obuhvataju osmogodišnji boravak u gimnaziji, ne da se ni pri- 
bližno odrediti semestralnim svjedodžbama. Treba uzeti u obzir, 
da se u malim sredinama, kakova je Senj, gimnazijalci viših razreda 
uzimaju ozbiljnije, nego u velikom gradu. Oni spadaju već rano u 
gradsku inteligenciju i sudjeluju u akcijama, u koje ih drugdje ne bi 
zvali. U Senju bila je sigurno politika najvažnije polje ovakove 
đačke saradnje. I zbilja, tek što je svršio osmi razred gimnazije 
(g. 1883.) izišla je u „Hrvatskoj Vili" prva Silvijeva pjesma 
„Zavjet" (I. 7.), koja svjedoči o njegovoj potpunoj verziranosti u 
onodobnoj nada sve političnoj lirici. Iz pune pregršti ovih raspolo- 

ženja pritjecale su od onda redom sve njegove rane patriotske 
pjesme. 

Veze između politike i književnosti bile su u ono vrijeme 
tako uske, da je politika doprinijela mnogo što i prvoj njegovoj 
književnoj naobrazbi. Politika dala je njegovim pjesmama prve sadr- 
žaje. Mladi hrvatski pjesnici, koji nisu odvajali svoju poeziju od 
politike, bili su mu prvi učitelji u verzifikaciji, upućivali su ga na 
svoje pjesničke uzore i uvodili su ga u ideje, s kojima je i pjesnik 
dužan služiti svojem zarobljenom narodu. 

Svršivši gimnaziju polazio je od 1. oktobra kao eksternist 
predavanja bogoslovskih nauka u Senju, a odavle je krenuo Silvije 
na put u Rim — bilo je to koncem oktobra 1883. — -, gdje je dobio 
mjesto u ,,Germanicum-u". da postane po naročitoj očevoj želji 
svećenik. Kako mu je to teško bilo, vidimo iz pjesama, koje su u 
tom povodu nastale. Pjesme, što ih je pri odlasku u Rim Silvijev 
otac prepisao (S Bogom! I. 8. ss. i ciklus „Ja pregaram" I. 11. ss.) 
živo su svjedočanstvo tih raspoloženja. Ma da su te pjesme do 
kraja u duhu onodobne lirike, ipak dolazi u njima do riječi i puna 
realnost pjesnikovih subjektivnih osjećaja. Ove pjesme i pjesma 
„Pozdrav" (I. 18.) poslana iz Rima u februaru 1884. prve su 
pjesme Silvijeve snažnog autobiografskog značenja. Ako u prvim 
dvjema tumači, kako je samo ljubav za domovinu odlučila njego- 
vom sudbinom, i kako je bolan rastanak od rodnoga žala, pjesma 
„Pozdrav" već otkriva njegova rimska raspoloženja. Nema sumnje, 
da je u stihovima: Zapušten je — - samac — a rešetka tu je, Na 
studeno gvožđe znojno tišće čelo — sadržana istina. 

O Kranjčevićevu boravku u Rimu imamo dosta malo vijesti. 
Njegova je žena Ela zabilježila u svom notesu ovo: „Znaš, kako 
si mi pričao, kako ti je bilo teško u Rimu. Stega velika, a ti si 
htio, da se naužiješ Rima, starog i modernog, a nisi smio. Uz to 
su počele tvoje sumnje, tvoja razmišljanja, pa si često čitave sate 
klečao pred oltarom moleći vjeru, mir duši, kog tamo našao nisi". 
Razumljivo je, da ga mučila i nostalgija za domovinom: još je bio 
suviše srastao sa svojim rodnim primorskim krajem. A kad je o 
njemu pričao svojim drugovima, prozvali su ga: ,,Der kleine 
Seerauber". 

Najznačajnije prikazao je Kranjčević sam svoj boravak u 
Rimu u svojim pjesmama „Noć na Foru" (I. 29.) i ,,U katakom- 

bama“ (I. 164.). Prva pjesma otkriva njegovo sugestivno gledanje 
na Rim velikih povijesnih uspomena, a druga peripetiju njegovog 
rimskog života iz perspektive kasnijih vremena (pjesma je iz g. 
1886.). I tu se ponavlja ispovijest njegovoj ženi, kad govori, da je 
,, mrtav za svijet** tumarao u crkvenoj sviti „gladan sreće, mira i 
počinka, Ne moguć stišat bure svoje krvi**; da je lutao „samac bez 
svete misli** roneći suze i gutajući čemer, okružen gnjilim mrtvim, 
pun čežnje za životom. To isto potvrđuju i glavari, kad su zabi- 
lježili za nj, da je „juvenis ingenii boni, sed animi levis, qui ad 
sacerdotium suscipiendum non erat aptus“. 

Svega toga nakupilo se je u Kranjčevića toliko, da mu je 
došao biskup Strossmayer u dobar čas u Rim, gdje mu se je mogao 
povjeriti i gdje mu je on pomogao, da se vrati kući. Bilo je to ljeti 
g. 1884. Ipak je i taj kratki i tegotni boravak u Rimu ostao po 
mnogočemu i u budućnosti od neizbrisiva dojma u duši pjesnikovoj 
i dao je njegovoj poeziji neke od najosebitijih njezinih crta. 

Na svom povratku iz Rima svratio se je • — jer nije smio ocu 
na oči - — najprije u Zadar, a onda u Zagreb. Tu se je našao u 
kolu književnika oko Harambašića; tu je valjda i stvorio odluku, 
da odabere učiteljsko zvanje, koje će mu najbrže osigurati egzi- 
stenciju. U Zagrebu je teško živio od potpora, gladujući mnogo i 
oskudno odjeven. Za to je nakon nekoliko mjeseci napustio Zagreb 
i otputio se svojoj tetci Amaliji Lončarić, učiteljici, u Vrhovine 
kraj Otočca. I u Vrhovinama nastalo je mnogo novih pjesama. 
Posredstvom Milana Grubera odlučio se međutim senjski knjižar 
Marijan Župan, da izda prve Kranjčevićeve pjesme. Bilo je to go- 
dine 1885. Pjesme su izišle pod natpisom „Bugarkinje**. 

Vrativši se opet u Zagreb Kranjčević se upisao u učiteljsku 
školu. Tu je polazio praktički tečaj iz slovničko-historičke grupe i 
izdana mu je o tom polasku svjedodžba 19. februara 1886., a već 
9. marta iste godine dobio je i „svjedodžbu osposobnicu**. Iste go- 
dine 6. aprila obraća se molbom hrvatskoj vladi za namještenje u 
službi, da bi se mogao posvetiti „uzvišenoj dužnosti učitelja**. U 
tim je danima nastala pjesma „Uz diplomu** (I. 180.), koja odaje 
njegova tadanja raspoloženja nad „šarenim listom papira**, na kom 
se piše „skrbni kruh**, a koji će ga rastaviti s tihom njegovom so- 
bičkom, gdje je raj svoj vio i slobodan carevo, dok ga sad čekaju 
nožda obilniji dani, ali i jadi nezvani. To je bio ujedno njegov po- 

sljednji pjesnički rastanak s rodnim Senjom na njegovu tlu. Kad 
mu nije bilo udovoljeno molbi, obraća se vladi ponovnom molbom 
6. maja, da bi se mogao „kao domaći sin" besplatno vježbati u 
pučkoj školi u Senju, što mu se i dopustilo. Još prije Kranjčevićeva 
puta u Zagreb na nauke umro mu je otac u Senju. 

Na senjskoj pučkoj školi radio je Kranjčević tek do konca 
školske godine, jer je bio već 31. augusta iste godine imenovan 
učiteljem trgovačke škole u Mostaru, gdje je 13. septembra za- 
prisegnut. 

Kranjčević mislio je naći u Bosni oterećenje od tjeskoba, što 
ih je proživljavao u Khuenovoj Hrvatskoj. No doskora se poka- 
zalo, da su te nade bile jalove. U Bosni stvarala se u ono doba 
sve opasnija atmosfera. Mnogobrojni činovnici sabrani iz svih kra- 
jeva Austro-Ugarske nadmetali su se u vjernosti režimu, a činili su 
to najčešće špijunstvom i denuncijantstvom. Žrtvom toga poroka 
postao je Kranjčević već u najkraće vrijeme. Ljuboje Dlustuš kaže 
„našla se klevetnička duša, koja je u Mostar došla iz drugih kra- 
jeva, te kod vlasti ocrnila Kranjčevića, da je zanešenjak, da u narod 
unosi smutnju". Zbog toga je morao Kranjčević seliti iz Mostara 
u Livno već u decembru (dekret od 5. XII.) iste godine 1886. Tu 
je ostao Kranjčević do g. 1888. (dekret od 14. augusta), kad je 
bio premješten u Bijeljinu. U Bijeljini djelovao je Kranjčević sve do 
13. augusta 1892., kad bi iz službenih obzira opet upućen u Livno. 
Odavle odilazi prema dekretu od 17. oktobra 1893. u Sarajevo na 
preparandiju. U Sarajevu ostao je do svoje smrti. 


O Kranjčevićevu boravku u Bijeljini i o njegovu drugom 
boravku u Livnu iznosi jedini Ljubomir Maraković nekolike svoje 
djetinje uspomene. U obim mjestima bio je Marakovićev otac 
drug Kranjčevićev, a u Livnu stanovao je dapače Kranjčević u 
njegovoj roditeljskoj kući. Maraković utvrđuje, da je Bijeljina bila 
bar u ono doba — mjesto „široke posavske nature". Da je bio 
svijet ondje srdačan i gostoljubiv, uvijek spreman na užitak i ve- 
selje, u ondašnje vrijeme prilično privredno jak i u blagostanju 
obijestan. Na Kranjčevićev stvaralački duh taj je ambijenat dobro 
djelovao, vidi se iz rukopisa, da je ondje mnogo stvarao. Po uspo- 


menama, sto ih je zabilježio Kranjčevićev bijeljinski đak, Stjepan 
Ratković, bila je u to doba i njegova zvanična djelatnost na 
vrhuncu. U njegovu je razredu predavao Kranjčević povijest Grka 

i Rimljana, bujnom svojom pjesničkom maštom uživljavao se u 
situacije, koje je opisivao i prikazivao, majstorski je pričao sav 
predan stvari i djelovao čitavom svojom pojavom na mladenačke 
duše. Nezaboravno mu je ostalo ono, što je od Kranjčevića naučio, 
a u načinu njegova rada vidi danas i po ,, modernom" shvaćanju 
pravog učitelja ,,s idealnim učiteljskim nadahnućem". 

Livno drži Maraković diametralno oprečnim ambijentom 
onomu u Bijeljini. Iako ima neke istine u nazivu „bosanski Sibir", 
Livno je u mnogom pogledu pogodovalo karakteru i pjesničkom 
stvaranju Kranjčevićevu. Livno kao kraj, u kojem je živjelo kre- 
menito hrvatstvo, bio je jak impuls rodoljubivoj noti u Kranjčevi- 
ćevoj poeziji. U Livnu je narod krepak kao kremen, oštar, uman i 
svijestan. U njegovoj veličajnoj, ali oskudnoj prirodi, sačuvao je 
narod nešto trijezno i čisto u svojim moralnim kvalitetama. Kranj- 
čević kao Hrvat od korjena Uskoka s onim velikim ponosom i 
prkosom u duši, mora da se voljko osjećao u toj sredini. Po buri 
kao u rodnom Senju i po pejzažu, koji opaja svojom grandioznom 
ljepotom, — Kranjčevićeva kuća stajala je na proplanku s pre- 
krasnim vidikom na široko Livanjsko polje — davala je priroda 
sigurno zamaha njegovoj duši. Dobro je djelovala na Kranjčevića 
i toplina porodičnog kruga, koju je našao u kući svoga sudruga. 
Ljubav za djecu, ondje mu se je razmahala u punu obijest, kad je 
za djecu izmišljao igre i bio sporazuman za svako „poduzeće". 
S djecom se je valjao u snijegu, gradio je brodove i pozornice upri- 
ličujući predstave, dapače operu „Zrinski", imitirajući glasove i 
glumačko prenavljanje. Kao „glumac" jednom je malne zaglavio: 
navukao je na sebe teleću kožu, u kojoj je trebao da glumi u samo- 
stanu u Gorici Mefista u „Faustu", a ljudi su ga natjerali sa sje- 
kirom kao nečastivoga. 

Iz toga vremena ima Maraković i uspomena u pogledu Kranj- 
čevićeva odnosa prema religiji. Opreke, koje je isticala naročito 
njegova kasnija poezija, nikad nisu tada poprimale budi u čemu 
brutalne forme. Naprotiv, on je unatoč svoga negdašnjeg napu- 
štanja Rima, prisustvovao večernjim molitvama djece, govorio o 
svetosti toga časa i brinuo se oko svečanosti prve pričesti, a našao 
je u franjevcu, bogoslovu iz Albanije i kasnijem odličnom pjesniku, 
u samostanu u Gorici, u fra Gjergji Fiscti, najboljega prijatelja. 
Sve ovo, uz diletantsku predstavu „Fausta" u Gorici, pogotovo 

je zanimljivo, kad Maraković u to vrijeme stavlja i Kranjčevićev 
rad oko „Prvoga grijeha", koje djelo prikazuje najizrazitije njegovu 
novu idejnu orijentaciju. 

U prvim mjesecima Kranjčevićeva boravka u Sarajevu usko 
je prijateljevao s njime Jure Turić. Pri prvom sastanku s njime 
on je odmah opazio, da je Kranjčeviću tijesno u Bosni, i oni su se 
bavili mišlju, kako da se Kranjčević otisne odanle u svijet i u 
borbu. „No on je bio mekan i strašiv, slab za brige, a prepo- 
nosan, da se poradi sebe upusti u borbu i otimačinu. Kranjčevića 
je izjedala sitna svagdašnjost i on je u njoj morao da oboli, a nije 
imao snage, da joj se otme. Uz to ga je dovela sudbina u to vri- 
jeme uz ljude, koji su mu svakom zgodom ugađali, život olakšavali, 
oslobađali ga svagdašnjih briga i neugodnosti". „Udavit ćete u 
salu!" • — znao bi mu reći Turić, a on je to ćutio na sebi. „Borbe 
je njemu trebalo, oštre borbe, a tamo je od svake borbe bio ušču- 
van. Sam njegov život podavao je malo hrane i gradiva za Kranj- 
čevićevu poeziju. Pjesnik borbe i patnje, a sam je bio sapet prili- 
kama i obzirima". „Kranjčević je često priznao, da bi se morao 
odmaknuti u daljinu, da bi se morao otrči, pa naći sebi mjesto, 
s kojeg se bolje vidi narodni život, i otkud se lakše govori". „Za 
tim je Kranjčević uzdisao svijesno ... to je ono, za čim uzdiše i 
kliče: dalje, pa bilo kud!" 

Kad je u septembru 1894. osnovan u Sarajevu polumjesečnik 
„Nada", ostavi Kranjčević školu, da je zamijeni redakcijom „Nade" 
sve do god. 1904. Kranjčević se dao na taj posao s velikom voljom 
i marom. On mu je bio bliži od školskoga rada i poticao ga na 
veću književnu djelatnost. Tako su g. 1898., kad je Matica Hrvat- 
ska izdala njegove „Izabrane pjesme", u toj knjizi bili uistinu sa- 
brani mnogi od njegovih najznačajnijih radova. 

Godine 1898. 17. februara oženio se Kranjčević Elom Kaša j, 
kćerkom graničarskog kapetana. S osnivanjem njegova doma bilo 
je još muka, dok nije njegova žena smirila u Zagrebu ispite, i do- 
bila sama učiteljsko namještenje. 

Godine 1902. štampao je Kranjčević zbirku pjesama pod 
natpisom „Trzaji* , u koju su ušle većinom pjesme nastale nakon 
„Izabranih pjesama". 

Godine 1904. (3. IX.) rodila se Kranjčeviću jedinica kćerka 
Ivana Višnja. U njegovu obiteljskom životu, o kojem je sam dao 

„Kuća njegovih posljednjih časova — kaže A. G. Matoš — 
je tik do sarajevskog trga (ulica Nova Testa). Obična spekula- 
tivna nova dvokatnica u susjedstvu čaršijske male trgovine i ve- 
like banalnosti. Stanovaše u prvom katu. Mrtav ležaše u uskoj 
sobici s uzanim hodnikom, gdje vise nacrti pretencioznog simboliste 
Šaše Schneidera. Grdno ga je bolovanje, kažu, posve izobličilo. Ja 
nađoh na jastuku, u agoniji cvijeća i tuzi crnog sukna, u lijesu 
„prve klase", žuto lice s očima u mozgu, tankih tamnih brkova i 
mršave kose u prvoj ćelavosti lubanje, neobično sitne". 

Malo vremena prije smrti proslavio je još dvađesetipet-godiš- 
njicu svoga književnoga rada. Zadnje svoje knjige, divot-izdanje 
posljednjih pjesama, što ju je izdalo Društvo hrv. književnika u 
Zagrebu, nije više dočekao. 

Odziv na vijest o njegovoj smrti bio je svestran i pokazao 
je u pravi čas, do kojeg se je značenja u narodu izdigla Kranjče- 
viceva ličnost. Zabrana, da se govori nad otvorenim pjesnikovim 
grobom, kao posljedica oštrih kritika sa strane klerikalaca, dirnula 
se je neugodno svekolike javnosti. 

Kranjčević leži na sarajevskom groblju. Od nakane, da se 
prenese u Zagreb, odustalo se. Spomenik nad grobom izradio je 
kipar Rudolf Valdec. Naskoro, dana 3. aprila 1911. združio je 
prerani grob s Kranjčevićem i njegovu ženu Elu, koja je stajala 
uza nj do kraja svojom požrtvovnom ljubavi i u životu. 


Kao pomagalo za razumijevanje Kranjčevićeve umjetničke 
pojave ne daju se mimoići uz ove životopisne bilješke ni neki dobro 
zahvaćeni podaci o njegovoj ličnosti. 

.. P rvom mjestu zabilježit ćemo tu opažanja Milana Marja- 
novica. On prikazuje kasnijega Kranjčevića: „Sitna i skladna i 
živahna pojava Kranjčevića čovjeka osvajala je svakoga. On nije 
imao lenih neprijatelja. Lijepa njegova glava sa valovitom kosom, 
velikim brkom i pronicavim, a opet blagim očima, davala mu je, 
° je bio zdrav, vid prijatne i poletne energije, ulijevajući svakome 


11 . 1 o i , ““i 5 - va i uu svdKume 

i. . P os ovan je i dragost. Tko ga nije lično poznavao, taj mu 
bio 1V1 j a , 1 t ° 93 * e P oznava o, tko je s njime ma samo par puta 

dan‘ U n rUS u VU ’ ^ 93 je I)Ubi °' Jer mU J' c bio dobar kao »^bar 
slabim- iT PUn ° SjeĆaja ’ sr d a čan, duhovit i onako malašan i 
jav akav je bio, budio je u čovjeku osjećaj, što ga bude svi 

skupocjeni ali krhki predmeti. Svatko je morao da pazi na njega 
kao na rijedak amanet, vanredno osjetljiv i kompliciran, vanredno 
bogat i pun sadržine”. „Nije bio sumoran, nije bio težak u razgo- 
voru, nego vedar i pun humora, gibak u misli i riječi”. ,,U njega su 
bile dvije temeljne djelatnosti duha čovječjega u jednakoj snazi 
razvijene: potreba borbe i akcije i potreba promatranja i reflek- 
sije”. Znao je u razgovoru nervozno plakati od boli, što ne može 
da nađe slobode i pravde, što ne može da krene u svijet širi i na- 
predniji iz tijesnih prilika, a drugi put opet mirom stoika i učenjaka 
prijeći preko najvećih fizičkih boli i patnja, pred kojima bi drugom 
snaga klonula.” 

„Vanredno intiman i nježan u domu i u društvu nikada se 
nije postavljao u pozu, nije hodao na koturnu, nego kad bi htio 
da ironizira i karikira. Skroman i prostran, ali jak i velik u svojoj 
prostranosti. Njegova je veličina bila u njegovoj osjetljivosti, u bo- 
gatstvu registara njegove duše, u diferenciranosti i kompliciranosti 
njegove psihe, u intenzitetu njegove misli, njegovog osjećaja i nje- 
govog unutarnjeg života”. 

Dobro je opazio i dr. Vlad. Dvorniković, da je Kranjčević 
davao utisak, „da se nekud žuri, da je nestrpljiv i prečesto pažnjom 
odsutan od svoje okolice ; da mu je „glava bila južnog slavenskog 
tipa s izrazitim muškim crtama, odugačkog nosa i s onom karakte- 
rističnom povezanošću crta, koje daju i sklad i individualnost lica. 
Napose se isticalo čelo, vrlo visoko, najsavršenije formirano”. „U 
govoru se osjećala neka reskoća, ne u organu, već u tonu i načinu”. 
>>Potako nije valjda nikad govorio . „Smijeh i kad je bio razvezan 
i vedar, lako je prelazio u onaj značajan i suhi smijeh, koji poka- 
zuje sve prije, nego veselu nasmijanost, trpak, gorak, pa i sarka- 
stičan . . . Vidjelo se, da mu je smijeh služio za najraznija duševna 
izlučenja, iako se nije često smijao . „Svoju opasku, misao, odgovor 
volio je da kaže indirektnim nekim načinom, skraćeno, ili i slikom, 
paralelom, aluzijom, šalom, pa i ironijom. Govorio je katkad i u 
dvosmislicama, tako da je trebalo navike i boljeg poznavanja toga 
načina, da ga čovjek pravo razumije. Činilo se katkad, da se titra 
sam sa sobom, da jedino sebi daje maha i da mu nije stalo, da li 
ga se uopće može pravo razumjeti . „Građanske opsežne jasnoće 
nije trpio . . . Najvolio je govoriti u kraticama, pa i fragmen- 
tarno ...” 


O Kranjčevićevoj duhovitosti nastao je čitav spor između 
Matoša i Vladimira i Ljudevita Dvornikovića. Najispravnije misli 
Ljud. Dvorniković, kad kaže: „Poput svih pravo duhovitih ljudi 
Kranjčević ne štedi ni sebe svojim humorom”. Istina je, da ga 
humor nije ostavljao ni u bolesti. 

Nema sumnje, da se „rado obraćao djeci”, da je rado dolazio 
na društvene sastanke, da je rado išao u prirodu. Poznato je ta- 
kođer, da je volio more i senjsku buru. 

Volio je muziku, osobito mističnu religioznu. Čitave sate znao 
je izvoditi na klaviru crkvene lamentacije, ali imao je smisla i za 
domaću bosansku i balkansku melankoličnu i tužnu pjesmu. 

Čini se, da imadu pravo oni, koji misle, da Kranjčević nije 
mnogo čitao. Zanimale su ga prirodne nauke, a volio je i grčke 
klasike i herojske likove iz povijesti. Sličnosti sa Schopenhauerom 
još ne znače, da ga je dublje proučavao. 

Odnos Kranjčevića prema ženama karakteriše najbolje nje- 
govo shvaćanje žene velikim djetetom. 

Pitanja politička i socijalna vazda su ga interesovala. Branio 
je pesimističko naziranje zbog očitog suviška bola, koji se ne da 
protumačiti nikakovim „biološkim interesom vrste”. 

Ovamo spadaju i nada sve zanimljiva opažanja Kranjčevi- 
ćeve gospođe Ele o načinu njegova stvaranja: „Može se reći, da 
je svaka njegova pjesma komadić njegova života, njegove duše. 
Najprije nikne u njemu zamisao, ideja pjesme. Tu ideju on dugo 
nosi u glavi. Znade proći po nekoliko mjeseci. Onda istom sjedne 
da napiše pjesmu. A i to dođe iznenada, nije u njega običaj, da 
ujutro kad ustane odluči: „danas ću napisati pjesmu”. Ne, to dođe 
kod njega najednom, kao da mu neka nevidljiva sila diktira riječi. 
Ali kad je pjesma dovršena, onda je sasvim izmoren, izmučen, zaista 
kao — da mu se otkinulo nešto od života. Vidi se, da ga to i 
fizično troši. On je poslije stvorene pjesme zaista posve tjelesno 
slab. Svaka njegova pjesma, kad iziđe ispod njegova pera, gotova 
je umjetnina, nu on nije još zadovoljan. Četiri pet puta znade on 
preraditi, prepisivati svoju pjesmu, zapinjući kadikad samo kod 
jedne riječi, koja mu se ne čini skladna. Kao Flaubert, tako i on 
ispravlja, premeće riječi i stihove tako dugo, dok pjesma ne iziđe 
savršena”. 

Prve pjesme Kranjčevićeve, što ih je sabrao god. 1885. u 
„Bugarkinjama", ne odvajaju se ni po čemu od onodobne lirike 
hrvatske. Bilo je to u doba, kad su izlazile Harambašićeve zbirke, 
kad je njegov veliki popularitet određivao svrhu i sadržaj poezije. 
U Harambašiću se nastavlja tradicionalno-politička misija pjesme 
iz Ilirizma, a u jednako teškim prilikama. Uspjeh nije mogao izostati 
bez jaka dojma na mladoga Kranjčevića. I njegova je prva pjesma 
bila posvećena „Hrvatskoj", a onda redom „Hrvatskoj majci" i svim 
ostalim temama, o kojima je morao pjesnik nešto reći prikazujući 
se svome narodu. U te je pjesme ušla vjerno onodobna patriotska 
ispovijest pjesnika i rodoljuba, ušla je ne samo svom snagom naiv- 
nosti prvih pjesničkih zanosa, nego i formom, s čitavim patriotsko- 
pjesničkim rekvizitom ondašnje lirike. 

Ove pjesme govore isto, namjerice isto, što i politički pro- 
grami onoga vremena. Njihova je zadaća da uzdrže budnom hrvat- 
sku svijest i čežnju za slobodom. One to čine poglavito aluzijama 
na sjajnu prošlost narodnu, prikazivanjem sadanjih patnja, sužanj- 
stva i ropstva, pozivima na mučeništvo, na najveće lične žrtve, na 
borbu, pa i na junačku smrt. One su preko toga kriomčarile revo- 
lucionarne misli, koje su inače teže prolazile cenzuru. Najpjesničkije 
čuvstvo, ljubav, ovdje se podređuje ljubavi domovine, a kao što 
ljubav, tako treba da i sva druga lična čuvstva iščeznu pred brigom 
za domovinu. Ovako stegnuta pjesnička građa brzo se iscrpljivala 
i zamalo ta se poezija prometnula u zgolnu retoriku. 

Kasnije je i sam Kranjčević to prvo svoje pjesničko napre- 
zanje osudio i ono nekoliko pjesama, što je ušlo u njegovu novu 
zbirku, ušlo je onamo u novoj obradbi. Ipak ima i u „Bugarki- 
njama" značajka, koje ulaze na vidno mjesto u prikazu razvoja 
pjesnikove ličnosti. 

Prema Harambašićevim pjesmama ove pjesme unose u novu 
patriotsku liriku jednu notu regionalizma. Tik do pjesama „Hrvat- 
skoj" i „Hrvatskoj majci" redaju se pjesme „Senju-gradu", „Na 
Nehaju" i „Nad rasapom moga grada". Personalnu notu, koja se 
pritajivala u ovoj patriotskoj lirici, unosi Kranjčević u nju ovako 
zaobilazno. Njegove se aluzije na narodnu prošlost nadovezuju 
konkretno na povijest rodnoga grada, na veze svakoga sa svojim 
rodnim mjestom i individualizuju na svoj način patriotsko čuvstvo 
pjesnikovo. Već je to naviještalo, da se s „Bugarkinjama" javlja 

nov talenat. Tu su bili ujedno zameci kasnijim uspjesima u „Uskoč- 
kim elegijama". 

Premda Kranjčević u „Bugarkinjama" stupa očito u stope Ha- 
rambašićeve, on ih ipak posvećuje Šenoi i proglašuje njega svojim 
učiteljem i odgojiteljem. Šenoina pjesma „prenula ga je u svijest", 
na tih pjesmah grudi njegove mlade odgajale se ko na majke krilu. 
No utjecaj Šenoin probio se jače istom u kasnijim pjesmama Kranj- 
čevićem. Od Šenoe je naučio već sada prilagođivati ljubav do- 
movini i čežnju za slobodom realnom životu, preko širih pogleda 
u prošlost i u sadašnjost, prema potrebama višim, koje nisu samo 
stranačke. Kranjčevićeva primorska, muška narav očito je simpa- 
tizirala sa Šenoinom odrešitošću i plastikom ideja i njihove argu- 
mentacije, a u opreci sa Harambašićevim nadmetanjem u riječima 
i lozinkama. Šenoinom zagrebačkom regionalizmu on je doprinosio 
svoj uskočki. 

Prema Harambašiću Kranjčević je i onda, kad zapada u pa- 
triotske budnice, umjereniji. Nov je prema Harambašiću onaj 
prizvuk ironije i sarkazma, koji se javlja gdjegdje već u ovim pje- 
smama, da bude kasnije najizrazitija značajka njegove pjesničke 
fizionomije. Tu je ta ironija još u srodstvu s romantičnim obratima, 
ali na kasniji njegov kriticizam sjećaju već stihovi kao što je ovaj: 

I Bog je preslab da izdaju kazni! 

Po svemu su „Bugarkinje" pravo mladenačko djelo. Ako su 
i pjesnička „nedonoščad", kako ih zove pjesnik, ipak su pouzdan 
nagovještaj jakoga talenta. Nesvijestan svoga bogatstva pjesnik se 
povodi za svakim, koji ga se jače doimao. I u formi podražava 
svakome, ali je značajan izbor i obilje tih pjesničkih forma. Značajno 
je kad Kranjčević podražava narodnoj pjesmi, starim bugaršticama 
i čistoj ženskoj lirici. U izrazu prevladava mladenačka neobuzda- 
nost, pjesnik se ustavlja samo kod efekata jakih i potresnih, koji 
moraju uzbuditi svako srce romantikom grozote. 

Jednim je zamahom svoje tvorne snage pretjecao Kranjčević 
i ovdje savremenu liriku hrvatsku. Ispravno je opaženo, da je ono 
doba bilo ,,u svojoj jezgri neka smjesa romantike i naturalizma", 
uzevši pojam naturalizma, recimo, u duhu narodne pjesme, gdje se 
duboke životne istine javljaju nesvijesno, instinktivno. August 

Šenoa bio je već onda svijestan tražitelj životne zbilje. I u tomu 
kao da se Kranjčević najviše povodio za Šenoom. Njegove pjesme 
,, Radniku" i „Suzi robija" iz „Bugarkinja" intoniraju posve druge 
motive, nego što su bili sadržani u onim mnogobrojnim varijaci- 
jama o bijedi, mučeništvu i o ropstvu naroda Harambašićeve i sve- 
kolike ondašnje lirike. Prihvatajući žuljevitu radnikovu ruku, 
pjesnik se sagiba da poljubi tu ruku, jer ono, što on vidi na tim 
žuljevitim i „krvavim brazdama" odrazi su jada i patnja, od kojih 
trpi čitav rod ljudski. U „Suzi robija" apostrofira onu suzu, što se 
sroni niza lica mužu „kog rodiše milijoni". To su, evo, prvi vidni 
uspjesi hrvatskog literarnog realizma, prvi odzivi evropskoj prole- 
tarijatskoj lirici. U metamorfozi pjesme „Radniku" u kasnijoj zbirci, 
u koju je ušla, ogleda se razvoj Kranjčevićevih socijalističkih ideja. 
Dok je u starijoj verziji pjesniku radnik „bijednik", u novoj je 
„junak" i „drug". 

Pjesnički rad nakon „Bugarkinja" (god. 1885.) do godine 
1902. sabrao je Kranjčević u dvije zbirke pjesama, u knjizi „Iza- 
brane pjesme", koje su izišle nakladom „Matice Hrvatske" god. 
1898., i u knjizi „Trzaji", koja je izišla god. 1902. u nakladi N. 
Pissenbergera i Schniirmachera u Tuzli. Ovim se dvjema zbirkama 
ustalila za dugo vremena fizionomija Kranjčevićeve pjesničke po- 
jave u savremenoj hrvatskoj književnosti po prikazima Milana 
Marjanovića i Čedomila Ćuke, te preko polemika klerikalaca ne 
toliko Ferde Rožića, koliko Criticusa u „Hrvatskoj Straži". Ni 
A. G. Matoš u svom eseju u „Savremeniku" god. 1908. nije se bitno 
odvojio od ovih prikaza. Može se reći, da su ovi pisci iznijeli 
vjerno idejni sadržaj Kranjčevićeve poezije, da su joj utvrdili vrela 
i da su ispravno osjetili njezinu znamenitost za hrvatsku književnost 
te utjecaj na pisce i publiku. To im je uspijevalo to lakše, što je 
Kranjčević izgrađivao svoju ideologiju bez znatnih potresa u ži- 
votu, po strani, kako Matoš kaže, „zaturen" u život naše provincije, 
a ispovijedajući se sav u svojim pjesmama. Ideje su Kranjčevićeve 
bile u ono doba ,,u zraku". Kranjčević nije mnogo čitao, njegova 
lektira lako se mogla kontrolirati. Pa kako su njegovi napadači 
bolje poznavali njegova vrela i zlobno ih iznosili, Kranjčevićeva 
je ideologija ovoga razdoblja u istinu točno prikazana i po njoj je 
Kranjčević postao — kako s pravom veli Matoš — najtipičniji 
„pjesnik savremene naše inteligencije (i poluinteligencije) “ — ili 

— kako kaže Marjanović — ■ predstavnik boja „između starih i 
novih istina", „najizrazitiji slobodoumac i revolucionarne". 

U Matičine su „Izabrane pjesme" ušle rigoroznom autokriti- 
kom probrane i prerađene pjesme Kranjčevićeve od početka nje- 
govog književnog rada do godine 1898. Iz ranije početničke zbirke 
Bugarkinja" ušlo je samo nekoliko uistinu najboljih pjesama i to 
u potpunoj preradbi. U „Izabranim pjesmama" priopćen je i „Prvi 
grijeh", oratorij u tri dijela. U „Trzajima" pjesnik je u izboru manje 
kritičan, ali su u zbirku ušle nove pjesme iz razdoblja 1898. do 
1902. godine i nekoje pjesme iz ranijih vremena, što su ispale iz 
..Izabranih pjesama" ili kao suviše slobodoumne ili kao suviše pe- 
simistične prema ondašnjim mjerodavnim shvaćanjima. Kako su u 
Matičino izdanje preuzete redom sve dobre pjesme s patriotskom 
tendencijom, izlučena je iz „Trzaja" gotovo posve patriotska pjesma, 
a kako su u drugu ruku preostale mnoge pesimistične pjesme, do- 
bila ie ta zbirka novo značajno obilježje, premda je razmak u izla- 
ženiu obiju knjiga posve neznatan. 

Iz Matičine je zbirke Kranjčević hotice uklonio — u koliko 
ih je već onda bilo — lična razračunavanja sa samim sobom. Mjesto 
toga zauzele su u zbirci široki prostor pjesme, u kojima se prikazao 
kao vjesnik novih ideja, koje su pokretale vremenom i njega odu- 
ševljavale. Ova je težnja bila tako jaka i izrazita, da je već gotovo 
u prvi čas ovim pjesmama bila obilježena Kranjčevićeva pozicija 
u savremenoj hrvatskoj književnosti. Odmah su se našli na njegovoj 
strani prijatelji novih ideja, a protiv njega u žestokoj oporbi pro- 
tivnici. To je znatno doprinijelo popularizaciji njegovih ideja, Kranj- 
čević je izišao na glas kao pobornik novih misli. No u isti mah, to 
je pomelo ispravno poimanje umjetničke pojave pjesnikove. Dojam 
je „Izabranih pjesama" bio toliko jak, da se nisu pravo zapazile nove 
ljepote pojedinih pjesama u „Trzajima", a pogotovo pjesama 
„Divot-izdanja". 

Izabrane su pjesme iznijele gotovo u čitavom opsegu Kranj- 
čevićeve nove ideje, bogatu njegovu ispovijest, nazor o svijetu i 
obračun s problemima života i filozofije. Kranjčević je odmetnuvši 
se od teoloških studija, već rano razmišljao o vjerskim problemima, 
i tu su izbile protivštine, osudne za čitav život. U pjesmi ,,U kata- 
kombama" te su borbe našle svoj prvi najgrublji izraz: krv je došla 


u sukob s kršćanskom askezom. Premda se Kranjčević više ne 
vraća na taj motiv, on ga ipak proživljava. Sukob između istine i 
krvi i postulata crkvenog morala nije bio jedini od sukoba, koji 
su ga u Rimu uznemirivali. Čini se, da je Kranjčević odmah stao 
tražiti po knjigama opravdanje mislima, koje su ga bunile. Utvrđeno 
je, da je čitao Biichnera, Darwina, Hackela, Schopenhauera, Hart- 
manna, Nordaua, mnoga djela o starijim filozofima i naučna 
djela o sociologiji, a od pjesnika Goethea, Schillera i Heinea. 
Najranije je ušlo u njegovu poeziju moderno shvatanje radničkoga 
problema. Preko studija radničkoga pitanja prevladale su u njemu 
ideje Comteovog pozitivizma u tolikoj mjeri, da se iz pjesama 
Kranjčevićevih može gotovo rekonstruirati Comteova ideologija. 
Po svoj prilici preko Schopenhauera, čiji se tragovi također vidno 
ističu u pjesmama, nastale su simpatije za istočne religijsko-filo- 
zofske misli. Ima i aluzija na Nietzschea. Kao urednik ,,Nade“ imao 
je prilike, da se upozna studijama oko mnogih modernih filozofskih 
i literarnih pitanja. Dobro poznavanje biblije, i ne samo novo- 
zavjetne, ostalo mu je iz klerikata. 

Tadeusz Stan. Grabowski ispravno opaža, da se u idejnom 
razvoju Kranjčevićevom ističu dva osnovna smjera. Prvo — preko 
vlastite bijede i patnje u njemu je rasla vjera u moć svoje i ljudske 
volje uopće, u moć svoga i ljudskoga rada. Drugo — uznoseći se 
i sam preko svojih nevolja oplemenjenjem i oslobođenjem srca nad 
plitku zemaljsku ljubav, nad egoistične zastarjele tradicije ispraz- 
noga patriotizma i slijepe vjere, on se uzdiže do opće ljudske ljubavi, 
koja obuhvata svu moć i svetost patnje i bijede svega, ljudstva. 

Prvim se jakim glasom protesta javlja Kranjčević u pjesmi 
„Radniku**, koju je prenio prerađenu iz „Bugarkinja** u „Izabrane 
pjesme**. Preinake jasno prikazuju onu prvu ranu evoluciju nje- 
govih ideja. Već smo spomenuli promjenu apostrofacije ,,junače“ 
prema starijoj „bijedniče**. U prvoj pjesmi stoji radnik sred ljudskih 
jada i bola „isklesan kao mramor*', u novijoj: strmi „gvozdenu 
dižuć mišku spram nebesa**. Ondje ga poziva da pregne „znajuć 
dobro: čovjek da pravi ti si, kralj i car s prosjakom, da su b’jednim 
braća jednaka**, ovdje ga zove: „gordi mužu u čijem srcu zbori 
Isus Hristos: sinovi da smo ravni jednoga oca“. U objema pjesmama 
iznosi ideje revolucije, ali dok u starijoj pritište radničku ruku na 
čelo kao pobožnik svetačke moći, jer ta ruka usavršuje svijet i 


stvara budućnost, u novijoj izriče misao drskije: svijet, koji je Bog 
stvorio lako u šest dana — 

Ti si mučne trebao duge v'jeke 
Rasklimane točkove da mu središ, 

Ne — lebdeći lagano povrh voda, 

— ■ Ljubeći zemlju! 

a radničke ruke neka krste ljudima duše, njegovim mukama neka 
ih krste, ier edensku voćku imađu pravo jesti samo oni, koji su 
ovako kršteni bili. 

Zanimljivo je, da je u drugu pjesmu prenesenu iz „Bugarki- 
nja“ u „Izabrane pjesme**, kao sjećanja na prva svoja socijalistička 
raspoloženja, u pjesmu „Suzi robija**, također umetnuo posve nove 
misli svoga tadašnjega vjerovanja: 

Plemeni se čovjek cio 
O svom znoju i o krvi; 

Bog je ovo tako htio 
Da pošljednji budu prvi! 

Najpotpuniji je izraz toj ideologiji dao Kranjčević u „orato- 
riju u tri dijela**, u „Prvom grijehu** iz godine 1895. Tendencija 
je pjesme tako glasna, da nema sumnje, da je nastala više zbog nje, 
nego iz čistih umjetničkih pobuda. Prema tomu čini se, da mu je 
jedva došao poticaj od Preradovićevih „Prvih ljudi**, kako nema ni 
nutarnjih veza s Preradovićevom pjesmom. Preradovićevi su „Prvi 
ljudi** zamašnije umjetničko djelo, ako s nikojih drugih razloga, a 
ono zbog toga, što „Prvi ljudi** nose pečat potpune individualnosti 
njihova pjesnika, dok je „Prvi grijeh** više izraz nekih ideja, nego 
svega pjesničkoga duha Kranjčevićevoga. U „Prvim ljudima** htio 
je Preradović izreći nakon duboke filozofske kontemplacije osnovne 
ideje svoga naziranja na život i svijet, dok ideje u „Prvom grijehu** 
zapremaju doduše širok prostor u Kranjčevićevu mišljenju, ali ipak 
ne znače čitavog čovjeka. Preradović je dao pozitivan odgovor na 
pitanje, u čemu je grijeh prvih ljudi, koji je prešao na sva ljudska 
pokoljenja: Bog je u svojoj bezgraničnoj ljubavi dao čovjeku raj 
na zemlji, a dao mu je i ćutila, da ga može uživati, dao mu je i 

ljepotu, ali i napasti, da u njezinim čarima zatomi glasove svoga 
višega poziva. Bog je stvorio ljude na priliku svoju, s pomoću 
njegove ljubavi treba oni da tražeći sreću ostanu njemu slični: 

Srkom samo pijte zemlje slasti, 

Ali u njih potonut nemojte! 

Da grijeh prvih ljudi ne bude zapreka ljudskoj sreći — 

Sretni ste vi ako u sredini 
Ostanete smjerno i pametno, 

U sredini izmeđ dvaju svijeta. 

Što će vas se doimati uvjetno, 

Po mjerilu kako će da skreta 
S vama volja, amo ili tamo. 

Taj je srednji put bila glavna maksima Preradovićeve ži- 
votne filozofije, jedno naziranje onoga doba, možda najsličnije 
Schillerovom, naziranje, koje je duboko utjecalo na čitavu forma- 
ciju evropske buržoazije. 

Kranjčević bit će da je naišao na prve poticaje za svoj 
,, oratorij" u biblijskim riječima, s kojima Bog goni prve ljude iz 
raja: „Sa znojem lica svojega jesti ćeš hljeb, dokle se ne vratiš u 
zemlju, od koje si uzet, jer si prah i u prah ćeš se vratiti". Ova je 
božja odluka, o čijoj istini nema sumnje, bunila Kranjčevićevu 
pravdoljubivost, osjetljivu kao u bibličkih proroka, pitanjem: jesu 
li prvi ljudi, a s njima i čitavo ljudstvo, doista proigrali sreću? Bilo 
je to u vrijeme, kad je to pitanje bilo upravo na ustima sviju, a kad 
je Kranjčević mislio, da treba na nj dati umirni odgovor — ' više za 
druge, nego za sebe. 

S takovim predispozicijama nije moglo djelo posve uspjeti, 
ali je važno kao sinteza ondašnje Kranjčevićeve ideologije. Rješe- 
nje problema sjeća suviše na drugi dio Goetheova Fausta, kako je 
i Lucifer u mnogo čemu srodan sa Mefistom. Kao Goetheov Me- 
fisto i on govori ironično-satiričkim tonom, i premda cinički raz- 
galjuje zbilju, po svrsi je svoga djelovanja simpatičan, „ponosni 
lik", „vječne želje žar"; ako i jest duh nemira i patnja ljudskih, on 
je čovjeku i protiv volje, razotkrivajući mu male istine, dobroči- 

nitelj, jer on tako, ma što god činio čovjeku na žao — kako Goethe 
za nj kaže — vazda stvara dobro. Za nj je najveće zlo znanje, ono 
mu neda da se vrati nevinosti, kad nije znao, je li je stvor ili ni- 
štica ili Bog. Što mu uopće vrijedi znanje, „kad želja za njim grud 
i srce para", kad je prema kršćanskom shvaćanju, luda bliže nebu 
od zvjezdara? Kranjčević prati sudbinu Luciferovu, toga reprezen- 
tanta najboljeg dijela čovječanstva, pravom slavenskom samilošću: 

U blatu gmizo je sićušni crv 

I spazio zv’jezdu nebesku 

I onda mu planu vatrena krv 
I pade u nevolju tešku — — ■ — 

„Ah!" klico je danas i sutra ,,Ah!“ 

I kuko je zbog daljine, 

A zv’jezda se lagano šetala 
U miru nebeske vedrine. 

Kolom, kojim su oko njega zaplesale sve demonske sile ze- 
maljske: Glad, Zločin, Skvrna, Nepravda i Ludilo očaja — on se 
ne da zamamiti, ne da se svladati, ako i pada i pada, neka otajna 
ruka ne da mu pasti. U tomu je možda prešao Lucifer u ulogu 
Fausta. S pojavom prvoga čovjeka izilaze pred Lucifera nove za- 
gonetke. Kor genija nudi Luciferu staro rješenje problema čovje- 
kove sreće i egzistencije: 

Vjeruj blago, uživaj u skladu, 

Što se lije sa zv’jezde i cv’jeta . . . 

Tvoja sreća u duši ti klije, 

Tvoju sreću tvoja miso prede: 

Budi ptiče što se zrakom vije 
Više nego 1' siže kreljut b’jede — 

Vjeruj, ljubi, nadaj se i snosi: 

Srcem čut ćeš: zašto si i tko si! 

ali to rješenje Lucifera nikako ne zadovoljava: nije on lutka, u čije 
se uho trpaju riječi i propisi, njemu su drage njegove nemirne misli 
i njih se on ne može riješiti. Na pitanje genija: želi li sreću? on ima 
svoj odgovor: istinu. Od njegova savjeta: vjeruj! — za nj nema 
koristi, dok on vjeruje jedino u svoje oči, uši i u sebe sama! 


12 Kranjčević, Kroz život i djelo 

Ovako Kranjčević prikazuje Lucifera u prvom dijelu oratorija. 
U drugom dijelu Lucifer postaje napasnik. On, koji nije mogao 
podnijeti veličinu božju, još će manje trpjeti, da bude čovjek sretniji 
od njega. Naivnu radost Adamova uživanja ljepote svijeta Luci- 
feru kvari spleen, zasićenost i dosada. O Luciferu taj dio ne ka- 
zuje ništa novo, a tako ni treći dio. Novo je samo u tom dijelu 
pjesnikovo rješenje pitanja: u čemu je sreća. Ako je čovjeku znoj 
„suđeni sud“, on zaigravši svoj Eden, kao kruna stvaranja, ipak 
treba da drži nebo i svijet: ima nešto, što će čovjeku dati opiet i 
polet i žar. Rad. Svojim radom postat će čovjek stvaralac, njegove 
će se nemirne želje stišati: bit će kao Bog. Pjesnik kliče pun po- 
uzdanja na usta vođe radnika: 

Tuda je put u Eden! 

To je saznanje Lucifera skršilo: 

Ta kletva — to bje blagoslov! 

Ja šutim! 

Zašutio je, a svijetom se pronosi zanosna himna novoga doba: 

Znoj i suze krst su svijetu 

Novom v’jeku i poletu 

Budućnost i čast. 

Kranjčević je dao još jednu snažniju i zbijeniju sintezu ovih 
misli prvog svog revoltiranja u pjesmi „Misao svijeta" iz godine 
1896. 

Razumljivo je, da su protivnici takovih ideja lišili ovo Kranj- 
čevićevo revoltiranje s idejom rada, kao osloboditeljicom čovje- 
čanstva i vjesnicom novih ljepših dana, njezinog pjesničkog ruha i 
konstatovali hladno, da je Kranjčević postao socijalist, ateist 
i materijalist, da se poklonio pred simbolom framazunstva. 
Jedan od prvih njegovih štovatelja, svećenik Čedomil Ćuka, pustio 
je hotice te ideje s vida, i pozdravio je Kranjčevića kao pjesnika, 
kao pesimistu, duh srodan velikim pjesnicima, Leopardiju i 
Vignyju. 

Pjesma „Misao svijeta" reprezentira kulminaciju Kranjčevi- 
ćeve — recimo socijalne — revolte. Njezine se ideje naj- 

lakše zamjećuju u Kranjčevićevoj ideologiji. Druge nove ideje, 
koje su pronosile nemirom i bunom njegovu pesimistički nastrojenu 
dušu preko vlastitih i tuđih patnja kroz uske i tijesne prilike života 
do dubokih i opće ljudskih čuvstava i saznanja, ne daju se tako 
lako izlučiti iz djela pjesnikova. One su sraštene s čitavom psihič- 
kom konstitucijom pjesnika i čovjeka. One imadu svoje vrelo na 
dnu pesimistički predisponirane duše i kad se probijaju na svijetlo 
donose sa sobom mutne boje njezinih tmina. 

Kranjčevićev se pesimizam javlja s „Bugarkinjama", on je 
u „Izabranim pjesmama", premda je tendencija knjige u posljednjoj 
instanciji dosta optimistična, posvuda aktivan, u kasnijim pjesmama 
„Trzaja" prometnuo se već u „ogorčenje", dok je u pjesmama 
„Divot-izdanja" izrastao do jedne sile, jedne velike strasti, do 
jednog novog samosvojnog sadržaja i života i umjetnosti. 

Iz cijelog jednog niza pjesama struji do nas neki val boli, 
tako lično obojen, da ga raspoznajemo, kad se opet javlja, po 
nečemu neizrecivom, kao čovječji glas. Dolazi nam kao poznata 
melodija, možda od „glazbe misli". Dolazi, za čudo, u istom ritmu. 
To su pjesme, koje nastaju, kad je pjesniku golub krilima pokrio 
oči, iza spuštenijeh trepavica, kad umorna glava polusvijesno klone. 
Takove su pjesme ispred sviju ostalih „Angelus" i „Iza spuštenijeh 
trepavica". Nastrojenje prelazi u pjesnikovu dušu iz prirode. U 
„Angelusu" preko mekog glasa zvona, kad iz čiste jeke srebrne 
žice zašapuće „dobri duh", kad gine zadnja luč na zapadu. 

U pjesmi „Iza spuštenijeh trepavica" pogotovo je čudesno to 
raspoloženje. Tu se pjesnik usred svijetlog dana podaje ćutilnom 
užitku — sklapa oči. Zraka sunca stane mu mekano plaziti niz tre- 
pavke draškajući blago zavjesu svilnu između njega i svijeta. I 
sad počinje šarna igra na tamnoj mreži oka: sunce kao zeleni kotač 
pliva i tone u crvenom moru. Priroda mu slatko srcu tepa, otkriva 
mu najsićušnije zgodice svojega maloga života, svojih nevida. 

Zašto nije pjesniku dano da tako vazda gleda svijet? Jer je u 
„vile ljudskog užitka" zečje srce, treba samo da te bočne osa — 
i oči se otvaraju širom. Tako se i njemu u tren oka preobrazila 
slika svijeta: nasrnule su „glasne ideje", koje pjesnik mrzi iz dna 
duše, gledao je, kako priroda sebe ždere i gradi, gradi i ždere. 
Nestalo je ljubljenoga svijeta iza sklopljenih vjeđa! 


12 * 

U ovim je pjesmama pesimizam Kranjčevićev od najtanje 
pred?. To su krajnji polovi njegovog lirizma. Svagdje, gdje se čuju, 
te melodije izviru iz podsvijesnoga i polusvijesnoga . . . 

Živo je čuvstvovanje za patnje ljudstva privelo Kranjčevića 
Schopenhauerovoj i Comteovoj etici, kojoj je samilost najviši 
princip. Pa ipak, ma kud ga zanijele misli, Kraničeviću je ostalo iz 
doba prvih vjerovanja duboko uvriježeno poštivanje Isusa Hrista. 
Pjesma ..Misao svijeta" pjesnički je izražaj toga psihološkog pro- 
cesa: iza „čudnog junaka", koji podižući mjesto krsta čekić navijena 
osvit novih dana, krije se lik Hristov. Nova je vjera u rad, fyao 
spasenje ljudstva, bila sadržana u nauci Hristovoj. samo su je za- 
meta tijekom vijekova kriva tumačenja. 

Tako je došao u pjesmi „Resurrectio" Isus Hrist i na bari- 
kade kao idealni vođa francuske revolucije. U „čovjeku na lik 
sveca", u „tajnom strancu" vrh gomile, kojemu se vidi, da je trpio, 
a ne umije da se sveti, ne raspoznaje nitko Isusa Hrista. ali ga 
poznaju smrtno pogođeni ispod zadnje suze, što im oči zali, izdišući 
lako i tiho. 

Teško je razumjeti, zašto su klerikalni protivnici pjesniku 
najviše zamjerali upravo ovu pjesmu, kao neku zloupotrebu uzvi- 
šene ličnosti Hristove, „apoteozu revolucije i anarhizma". Isusova 
božanska pojava nije u pjesmi ništa izgubila od svoje veličine. Isus, 
koji je primio na sebe patnje svega ljudstva, s onima je. koii trpe: 
po „sjajnom tragu", u lakoj i tihoj smrti, ispod zadnje suze. oni 
su razabrali, da je sašao s križa i bio među njima. 

Nije li dokaz najiskrenijega poštivanja evanđeoskog Isusa 
Hrista, kad ga Kranjčević, sav predan altruizmu, brani čak i od 
oficijelnog crkvenog shvaćanja, kao simbol čovječanske ljubavi, 
kakav se je njemu prikazivao? Pjesma „Eli! Eli! Lama azavtani?!" 
opravdava ovu obranu. Kad je Isus na Golgoti i:m .o, prvo mu 
razniješe čavle iz krsta, a onda počeše u ime čovječanstva ubijati 
— zbog njega. Zalud su vapili milijuni: O pravice, o kruha! — 
svijet se nije ni u čemu promijenio: stara se igra patnja i trpljenja 
nastavljala, tek je sada bilo u areni i gledalaca „pod vijencem i 
mitrom". 

Polazak križara na Jerusolim da oslobode sveti grob, ubijanje 
iz vjerskog oduševljenja, ,,u ime — Boga", jedna je epizoda iz 
povijesti loših interpretacija nauke i misije Hristove. Pjesma „Dva 

barjaka" evocira sjajnu pjesničku viziju historijskoga momenta, kad 
je u Jerusolimu kršćanska vojska u pobjedničkom slavlju u sjaju 
crkvenog ceremonijela zapjevala svečani „Tedeum". Sjajem za- 
stravljeni vjernici slušali su ispod krstaša sa Njegovim imenom 
službu božju, a o tvrdom je drvetu krsta visio Isus . . . 

I on je pogledo s krsta i vidje ulice mile, 

Kud je djetetom luto, mita ga tražila mati . . . 

vidio je, kako gradom lešine leže, kako dršću žene i djeca, vidio je 
i drugi barjak: 

S križarskog krstaš-stijega krvava ljudska glava 
Prevrće oči i jeca — 

Nakon mirne konstatacije bolnih činjenica u pjesmi „Eli! 
Eli! Lama azavtani?!' ovdje se u „Dva barjaka" uzbunila pjesni- 
kova duša jetkom ironijom. Ironija podžiže fantaziju, daje blještav 
sjaj bojama i slikama, snagu čuvstvima i strast i bojovnost uvje- 
ren ; u. 

Jednom od najkasnijih pjesama, pjesmom „Hristova slika", 
vraća se Kranjčević istoj misli. 

POnog Hrista, što je ,,s brda nekad dragom riječi sve cjelivo 
i milovo meke kose na malenim glavicama", prikazao je Kranjčević 
u svojoj najdivnijoj evokaciji Hrista, u pjesmi „Hrist djetetu u 
crkvi". Ovo je zapravo povijest Isusova silaženja u ljudske duše. 

Samilost, koja je učinila Kranjčevića tako osjetljivim za 
ljudsku patnju i vjernim poklonikom Isusa Hrista, nagonila ga je 
u revolt protiv nepravde. Kad je pjesnik jednom vidio Pravdu 
svijeta „obje ruke bile su joj povezane", a kad ju je zvao, da osveti 
obeščašćenu sirotu, ona naglo zginu . . . „izgubi se u prazninu — 
ko da ne će više doći" („Astraca"). A. G. Matoš misli, da je sve- 
koliko Kranjčevićevo buntovništvo i titanizam, ta jezgra njegove 
poezije, protest povrijeđenog moralnog osjećaja, naročito osjećaja 
pravičnosti. Kranjčević mu je pjesnik pravde, slobode i moralnog 
oslobođenja. Uistinu je žestina Kranjčevićeve kritike crkve potekla 
iz toga vrela. 

Ali i samo buntovno naziranje Kranjčevićevo otpočinje ondje, 
gdje se stalo javljati čuvstvo povrijeđene pravde. Pjesniku je tre- 

balo otvoriti oči, da vidi, kako svud po lijepom božjem Edenu hara 
bezumna obijest, da vidi, kako priroda sebe ždere i gradi, 

A sve što je l'jepo, skladno i pravo, 

Tek da je čedo maštanja našeg . . . 

Poput sanje, koja umire u prozorje, i za nj su pri prvom 
osvitu svijetla poumirali bozi. Izbijedile su sjenke, što ih strah i 
varka sprede, sjenke, kojima se čudno smješkao „vječni Sveduh 
nedomašan" („Zadnji Adam“). 

Ovdje se javlja prvi put „vječni nedomašni Sveduh“ u opreci 
sa bozima, što ih „varka sprede", javlja se kao jedina nesumnjiva 
kruta istina. 

Kranjčevićev vječni Sveduh „nedomašan" nije personalno 
biće, on mora da je jedno „sa vječnim svemirom", čiji „pusti 
bezdan" također ne doseže pjesnikovo oko. Ipak je Sveduh po 
njemu postao određeniji, jer u bezdan „svemirske magle" trza 
pjesnika njegov duh i pjesnik počinje vjerovati: 

... da sam ko ona vječit svuda i svagdje 
Iskra, a ne znam, gdje gori joj klada! 

Preko djelovanja „nesvijesne sile", u koje se zalud milost 
prosi, koja ruši nemilo i guta sve što niče, dolazi čovjek na misao 
jednakosti sudbine svega. Po njemu osjećamo, da smo sa svim, što 
je stvoreno, „isti i jednaki skupa", da nam svima jednako teče 
mlijeko iz vječne majke grudi („Smrti"). 

Spoznaja Sveduha preko razmatranja o životu i smrti viši je 
stepen spoznaje od prvotnoga saznanja Boga-Tvorca. Ipak je 
čovjek Sveduhu bliži od drugih stvorova: čovjek je u rodu ,,s vje- 
čitijem iskonom" njegovim, čovjekova je duha kolijevka u zlatnom 
moru zraka sunčanih, jer mu je Sveduh udahnuo dušu besmrtnu, 
mrvu s njegove mrvice . . . 

Ovako se naviješta po prvim vidljivim tragovima Kranjče- 
vićev panteizam. Ti tragovi zalaze daleko u njegovo nepomućeno 
kršćansko vjerovanje, naivni misticizam pravih vjernika, pa možda 
još i u onu atmosferu nekog njegovog staro-biblijskog strahopoči- 
tanja Stvoritelja. Na prelomu staroga i novoga naziranja u Kranj- 
čevića i taj se je panteizam preoblikovao pod dojmovima studija i 
pod navalom novih misli. U filozofiji Schopenhauerovoj, blizoj 


Kranjčeviću po njezinoj pesimističnoj dispoziciji, našao je taj pan- 
teizam obilje novih poticaja. U prvi čas bili su ipak unatoč toga 
najvidljiviji tragovi utjecaja filozofskih ideologa marksizma. 

Socijalizam je sa svojom doktrinom o samilosti, o altruizmu, 
ma da podređuje individuum i njegovo djelovanje općenitosti, po- 
makao čovjeka u sredinu svih ljudskih interesa. Čovjek je čovjeku 
svrha. Čovjek radnik povod je i tvorac najvrednijih tečevina života. 
On je nastavljajući djelo Tvorčevo sredio rasklimane točkove svi- 
jeta i postao graditelj budućnosti čovječanstva. Njegov krst, kršte- 
nje njegovom mukom, najviše je posvećenje čovjeka. Za ove se 
je misli izložio Kranjčević, kako smo čuli, u svojim pjesmama, po- 
glavito u „Radniku", „Misao svijeta" i „Prvi grijeh". 

Konzekvencija toga visokoga mišljenja o čovjeku bilo je pri- 
znanje, da je čovjek kadar sam da se svojim ćutilima dovine najviših 
ideala života, da sebi stvori vjerovanje, koje će naći umirne odgo- 
vore na sva pitanja i spoznajna i etička. Klasični dijalog između 
Lucifera i Genija u „Prvom grijehu" sinteza je ovog slijeda ideja. 

Genije: Želiš li sreću? 

Lucifer: Istinu! 

Genije: Vjeruj! 

Lucifer: Vjerujem u svoje oči, uši i u sama sebe! 

Ove se ideje poklapaju sa Comteovim pozitivizmom i bile 
su žive u Kranjčevića u vrijeme „Izabranih pjesama". Ipak to nije 
bila njegova posljednja riječ. 

Dublje su se doimale Kranjčevića misli Schopenhauera i nje- 
gova učenika Hartmanna. I te su misli prije no što su se stopile 
s duhom Kranjčevićevim, u prelaznom stadiju, ostavile vidnije tra- 
gove u njegovim pjesmama. 

Ideja je Sveduha, kako se prikazuje u kasnijim Kranjčevićevim 
pjesmama, pretekla prve dojmove lektire i razvila se do dubokih 
samosvojnih poleta, značajnih i odlučnih za svekoliko njegovo na- 
ziranje svijeta i života. Kranjčevićev Sveduh nije nekakovo posebno 
biće, neki personalni bog, on je smisao nekog višeg poretka svijeta 
— ,,ko miso u slici" — njegova najviša aktivna inteligencija. Vizija 
Sveduha može se zamisliti — kao neko zrcalo, u kojemu se ogle- 
daju sve tajne sile, svi motivi, svi metafizički nemiri Kranjčevićeve 
duše. Tu se vide i neki vidljivi pokreti, kao ono, što kaže Kranj- 
čević: 

. . . Duh moj trza me negdje 

U bezdan svemirske magle, na konac mirijada . . . 

Plastičnu je sliku Sveduha dao Kranjčević u pjesmi 
,,Excelsior“. 

Sveduh je dakle blagi otac i izvor one miline, koja nosi ljudsku 
misao preko sumnja i nespokoja do vratiju rajskih dveri, do pred 
lice njegovo. Jer čovjek je i rođen da živi „na krilu lakom slobodne 
misli“, i da se krili „navijek više“. To je onaj Tvorac, za koga 
pjesnik zna, da mu ne će kazniti volju, kojom ga žudi, i onda kad 
hoće k nebu kroz uzdah svijeta, kad traži istinu na grijehu srca 
plamene krvi. Isti onaj, za koga pjesnik zna, da voli slobodnu narav, 
koja svesilno hoće, divljaku na golu klisu. 

Pod čijom krošnjom srce je grješnik. 

Griješnik i sudac! 

Sveduh je Kranjčevićev simbol najviše inteligencije i vrelo 
mudrosti, on obuhvata i prilijeva u sebe sav ljudski spoznajni i 
voljni život. Kako je sam bez granica i ,,nedomašan“, ne postavlja 
granica slobodi ni ljudske misli ni volje, iživljujući se u njima do 
kraja. Inače bilo bi mu — kako veli Kranjčević — - ,, dosadno”. Ži- 
votom, što vri u njemu, živi i čovjek. Dočekavši nasilnu ljudsku 
misao Sveduh je s blagom riječi šalje opet od sebe: 

Ah — sad pođi sumnjat dalje! 

Da bude života u idealnom smislu Kranjčevićeva Sveduha, 
kreće besvijesna sila u čovjeku najviše nagone, nagon k istini i 
nagon k pravdi; k istini — preko slobode misli, preko sumnje, a 
k pravdi — preko slobode naravi, koja svesilno hoće, dolazeći u 
sukob s poretkom, 

Što ga je božja providnost 

Sazdala tješnje 

Nego što pravda zahtijeva ljudska! 

Po tomu je sudbina čovjeka u svakom slučaju tragična. Tu - je 
izvor patnja ljudskih. Sve što je čovjek zamislio i sagradio veliko, 
postalo je ovako, ali do konačnog uživanja plodova svoga saznanja 
i htijenja, ne će se čovjek nikad dovinuti. Zapravo je dakle život 
ljudski „besmislena tragedija”. 


Građa, od koje je sebi Kranjčević izradio svoga Sveduha- 
Tvorca, sva je od duha. On je „nedomašan”, tko bi ga htio stignuti 
mora da se krene putom misli i tajna svojega srca. Mrtva priroda 
ne kazuje Kranjčeviću ništa o njemu. Pri pogledu prirode njegovo 
je srce zatravljeno samo ljepotom, koja je sebi dosta. Ne može se 
nikako reći, što inače često biva, da se je Kranjčević ikad podavao 
estetskom naziranju svijeta. Ima tragova ovom naziranju u pjesmi 
„Mramorna Venus”, ali je pjesma u isti čas i obračun s tim na- 
ziranjem. 

Idealistično naziranje, koje je smislilo Sveduha, nije prela- 
zilo samo vjeru u estetski nazor o svijetu, nego je sprečavalo i po- 
tiskivalo i konačno posve istisnulo Kranjčevićeva pozitivistična na- 
ziranja o svijetu. Ideja uzvisivanja čovjeka i rada u posljednjoj je 
instanciji materijalistična doktrina. U Comtea imala je religija 
čovještva, vjera u „veliko biće”, čovjeka, nadomjestiti vjeru u 
Boga. U „Mojsiji” Kranjčević je vjerovao, da je čovjek „mrva s 
mrvice" Boga, da je gord „s rodbinstva sa vječitim iskonom", da- 
pače, da je u čovječje ruke postavljen ključ u tajne svijeta, ali se 
uporedo javljaju i prvi glasi sumnje. Bog je učinio „neokajanu po- 
grješku”, što nije ubio „duh svoj u tom rodu”, jer se odmah po- 
kazzđo, što je čovjek bolno osjetio, da mu svijet, ta gusta kaljuža, 
ta bara, nije tuđa krv. Kako da se spasi čovječanstvo od te boli? 
Da uščuva duh božji u svojim idealima! 

Bog je čovjeku tu utjehu dao sa smijehom, „kojim sužalost 
nad jadnicima suze prolijeva”: čovjek će živjeti dok bude gorio 
plamenom od ideala silnih vječitih, a umrijet će, „čim počne sam u 
ideale svoje sumnjati”. 

Ove su ideje Kranjčevićeve ranije od ideja „Prvoga grijeha” 
(god. 1895.), one su bliže nauci kršćanskoj, a s obzirom na po- 
sljednje konzekvencije, i budhizmu, nego Comteovim doktrinama. 
Spomenuli smo, da su te doktrine malo zatim (god. 1896.) dobile 
svoj najjači izražaj u pjesmi ,, Misao svijeta”. Pa ipak je Kranjčević 
još iste godine saopćio svoju pjesmu „Zadnji Adam”, koja snagom 
svoga poleta i uvjerljivošću ne dopušta nikakove sumnje u iskre- 
nost reakcije. Ovdje pjesnik ispovijeda vjeru u veličinu čovjeka, 
koji je stvorio svojim trudom i znojem sve, što se na zemlji rajem 
zvalo, makar uz „čudni smiješak” nedomašnog vječnog Sveduha, 
koji je preživio bogove, „te sjeni, što ih strah i varka sprede”, ne- 

mirom vječnog duha. Vjerovao je u čovjeka kao u zadnjeg od Ti- 
tana, kao u zadnji svjetlao prometejske vatre, u buntovnika, što 
bogove dira, i u tužitelja svemira. Pa ipak, čemu je sve to bilo? 
Posljednji čovjek je umro kao slabi čovjek . . . 

Ovim moćnim noturnom završava Kranjčević svoj credo u 
čovjeka. Pozitivizam, u koji je polagao toliko nada i branio ga svim 
žarom duše, nije podnio njegove „ocjene božanstva", boli su pjesni- 
kove bile teži uteg. I tu je ideju zadesila ista sudbina kao i sve 
druge, koje su ulazile u bolnu dušu Kranjčevićevu: ostala je pjesma, 
a duša je lutala dalje po svojim mračnim stazama do posljednjih, 
najmračnijih. 

Osvrnemo li se na razvoj Kranjčevićeve pjesničke pojave, 
opazit ćemo uglavnom ovo. U prvo vrijeme u „Bugarkinjama 
Kranjčević je podlijegao utjecajima domaćega pjesništva, starijoj 
našoj patriotsko-političkoj lirici. U vrijeme „Izabranih pjesama i 
„Trzaja" prisluškivao je Kranjčević idejama oko sebe. Sa sviju su 
strana dolazili dojmovi i on ih je primao, modernom je pozitivizmu 
ispjevao štaviše panegirik, slaveći rad kao spasenje čovječanstva. 
Donekle u „Trzajima", a pogotovo u Divot-izdanju oslobađa se 
Kranjčević ovisnosti od utjecaja i daje svoju najličniju liriku. Sad 
je postala njegova lirika umjetnost za sebe, ono, što prava lirika 
jedino i može da bude: posljednji izraz osebite duševnosti bez obzira 
na svijet, mimo svijeta, uprkos svijetu. 

Nema se to tako razumjeti, kao da je sad najedared postala 
Kranjčevićeva lirika nešto drugo, nego što je bila. Ne, nego ono, 
što je bilo otprije najličnije u Kranjčevićevoj poeziji, sad je dobilo 
svoj konačni, najjači izražaj. Pjesnika ovako duboko refleksivne 
naravi, kakav je bio Kranjčević, vodili su racionalni motivi više, 
nego što to biva kod naivnih lirika. Pjesme Divot-izdanja pričinit 
će nam se zbog toga u mnogo čemu kao neka hotimična konden- 
zacija najjačih čuvstvenih elemenata Kranjčevićeve poezije. To 
srećom za liriku takove naravi nije bilo štetno: njegov je čuvstveni 
život svojom veličinom svladao svaku smetnju i ostao je do kraja 
u izražaju snažan. 

Opazili smo, da je odmah nakon rimskog preloma izbila u 
Kranjčevića jaka sklonost k modernom panteizmu. Koje onda čudo, 
da je kod bivšeg bogoslova taj panteizam, miješajući elemente 

kršćanskog panteizma, kako ih osjećamo u ljubavi prirode svetog 
Franje Asiškoga, i elemente Darwinova panteizma, dobio svoj 
posebni izražaj. Panteizam je sv. Franje izvirao iz srodnosti svih 
stvorova u Bogu, iz bratstva sve nijeme i glasne djece božje. U 
modernog čovjeka osniva se panteističko naziranje na spoznaji 
organske povezanosti svijeta. Kranjčevićeva pjesma „Iza spušte- 
nijeh trepavica" gotovo demonstrira proces stapanja. Dok su mu 
sklopljene oči, sva mu priroda „govori bratski", kad otvara oči 
dolaze „glasne ideje": priroda se ždere i gradi, a onda mu biva 
da leden stoji pred strašnom sfingom, ne može više da moli, on 
šuti i misli i — ne misli ništa! Ali iako je pjesnik zamuknuo i nije 
mislio ništa, ove su spoznaje u njegovim čuvstvima živjele dalje. 
Upravo u tom životu, gdje je prevladala čuvstvenost sv. Franje, 
zametale se prve klice Kranjčevićeva misticizma. 

Pjesma „Angelus" prvi je jasni njegov izražaj. U glasu ve- 
černjega zvona brate se duše mrtvih i živih stvorenja. U pjesmi 
..Anđeo bola" ide iz vode duša samoubojice, da poljubi, nagnuvši 
se nad prazni krevet, kad se je slama čudno svijetliti stala, svoje 
suze . . . 

Suze, o kojima Kranjčević pjeva već od „Bugarkinja" pa sve 
do Divot-izdanja za nj su mistični simbol, slično kao u kršćanskoj 
crkvi srca s plamečcima ili s noževima, koji ih probadaju. Suza mu 
je amanet; po suzi samilosti on se moli i hvali nebu, što mu je dade; 
suza mu je „najljepša pjesma"; suzin je sok posvećen; on je željan 
suza piti, da ih čuje, kako slade; suza mu je u prstenju kovana; 
suza se koči povrh oltara kao smrznuta; suza je najčistiji dragi 
kamen, što ga je netko plakao kroz duge vijeke; ona je blijeda zvi- 
jezda srca. 

Još snažniji val kršćanskog misticizma, nego preko panteizma, 
ulazi u Kranjčevićevu poeziju preko ličnosti Isusa Hrista. U tom 
je Kranjčević srodan svim velikim evropskim misticima. Napose 
ima neobičnu sličnost s engleskim mistikom Williamom Blakeom, 
ne samo po shvaćanju Isusa Hrista, nego i po funkciji „fantazije" 
u Blakeovoj te Sveduha u Kranjčevićevoj filozofiji. Kranjčević je 
crpao svoju nepokolebljivu vjeru u Hrista, kao i kršćanski mistici, 
neposredno iz božanske sile, koja živi u Hristovu životu i njegovim 
mukama. To je bitna zasada tako zvanog historičkog kršćanstva, 
preko kojega je Kranjčević prilazio i budhizmu. Kranjčević je vidio 

Isusa na barikadama ispred rulje, kao i na svakom drugom mjestu, 
gdje je bilo ljudskih patnja. U pjesmi „Hristova slika“ na načička- 
nim zidovima katedrale, dokle ne prodire sunce, Hristos samo 
„mrtvo visi", ,,na usnama nema smiješka", „bez topline kao kakva 
krpa teška". Ali na „Groblju na umoru", gdje je baka pokrila djeci 
„plašne oči, da već jednom vide Boga", živi Hrist . . . 

Iz kršćanskog je misticizma ušao u pjesme Kranjčevićeve i 
lik „Blijede djeve" Blažene Djevice Marije, majke Hristove. U 
„Triptihu" stoji on u mističnoj sredini. Maglovitost i nerazumljivost 
pjesme kao da bi htjela da plastično izrazi atmosferu dubokog mi- 
sticizma, iz koje je nastala. Pjesnikova vizija prodire u najdalje 
vijekove zemaljskog života. On gleda u pradoba i vidi, kako je 
mlada utroba sverodiljice iskonske matere pod žarkim poljupcem 
oca sunca drhtnula strastveno oplođena, vidi, kako joj je pukao 
bijeli i snježni ljiljanski pojas nevinosti i kako joj je zlatna živo- 
rodna traka oplodila granitne bokove; vidi ljubavnu borbu, koja 
je odmah zatim nastala među prvim živim stvorovima, pragušte- 
rima i zmajevima, u barama . . . Ondje mu se prikazala prvi put 
Blijeda djevica — vila bola. Kasnije, kad su prohujali historični 
vijekovi i kad se svršavala povijest ljudska puna patnja i bola 
raspećem Hristovim, po drugi put je vidio nju. Blijedu, majku 
Hristovu. 

Treći dio „Triptiha" zahvata vizijom doba poslije Hrista. To 
je doba, kad se „ismijač", svjetlonoša, đavao ruga čovjeku, koji 
se još uvijek nije sit namjerio atoma svijetova, koji u moru svijetla 
još nije našao za svoju noć „maslinsku kapljicu . Ipak, Luciferovo 
je ruganje ljudstvu bezrazložno, jer od ljudstva će ipak nešto ostati: 
kad se napokon iz razbijenih ljudskih grudi vine duša . . . 

Nad nama klečat bi jeda će djevica 
Ko alabastar; to se je smrznuo 
U kip leden izdih zadnji. 

Sanak moj bijeli preko groba. 

Samo se čuvstvom može da shvati ta mistika preobraženja 
ljudskih patnja, Blijede Djeve - — u vilu bola, u Blaženu Djevicu i 
u leden zadnji izdih, bijeli sanak preko groba. Blijeda je Djeva, 
mila družica ljudskih patnja, vječna, i ne može je nestati kao ni 


sanka preko groba. To je neuništiva milina vječne misli. Nju bi 
htjela pjesma da kaže. 

Iz sličnih je raspoloženja nastala i druga pjesma takvog sim- 
bolskog misticizma, pjesma „Dvije druge". Misticizam se krije 
duboko za simbole i alegoriju. Samo čuvstvu otkriva pjesma svoju 
tajnu, svoj smisao. 

Iza mistike ove pjesme krije se možda intimna povijest Kranj- 
čevićeva braka, najzamašniji ljubavni doživljaj njegova života. 
Nije nevjerojatao, da je njegova žena „nerastajna druga", „blijeda 
zvijezda srca", a da je Tuga cjelujući znamen njihove ljubavi do- 
nosila pod njihov krov svoj teški blagoslov. 

Karakteristika je posljednje poezije Kranjčevićeve, da su se 
u njoj najintenzivnije iživljavale sve osebine njegove jake duševno- 
sti. Pa kako se životna i razvojna linija Kranjčevićeve poezije pot- 
puno i nerazdvojno poklapaju, ostavljale su patnje mnogogodišnje 
bolesti duboke tragove u njegovoj poeziji. Njegov pesimizam nailazi 
u vrijeme „Izabranih pjesama" još dovoljno otpora i uravnoteže- 
nosti. U vrijeme „Trzaja" predaje se on samome sebi, dok se u 
vrijeme posljednjih pjesama prelama u klonulost, apatiju, pa i zga- 
đenje. Kako se taj pesimizam, kako smo već zapazili, neprestano 
premetao raznolikošću bogate umjetničke duše pjesnikove, svaki 
put u nove nuance izražaja, poprimio je u ovo posljednje doba 
u misticizmu Kranjčevićevu svoju najjaču oznaku, li toj se je formi, 
bar umjetnički, daleko najjače afirmirao. 

U pjesmi „Trzaja" „Prosinačko sunce" pjesnik o male boli 
svoga srca drsko mjeri bezmjerje bola u prirodi za zapada prosi- 
načkog sunca. Tu se izražava Kranjčevićev pesimizam posve reali- 
stički. Pjesma je tipična za cio niz ovakovih pjesama nastalih iz 
pesimističkih ogorčenja. li njima podliježe izmorena duša pjesni- 
kova čas neprijatnim dojmovima prirode i kraja, čas banalnostima 
života, dosadi svakidašnjosti ili mrskosti dodira s lošim i niskim 
ljudima. U realizmu ovih pjesama ima obično neka grubost, su- 
rovost, u refrainu iznenađuje smjela antiteza, koja podsjeća na 
Heinea. U pjesmi „Groblje na umoru" ide pjesnik u tom do 
ekstrema. 

Ali najbolniji i najgrozniji krik Kranjčevićeva pesimizma stapa 
se već u „Trzajima" s mistikom. Začudo je ta mistika također u 
neku ruku realistična. Njezine se ekstaze opijaju slikama i pre- 

dodžbama kršćanskog mrtvačkog simbolizma: kosturima i zvucima 
muklih akorda s orgulja. Pjesma „Sveljudski Hram“ grandiozna 
je vizija nastala iz tih posve kranjčevićevskih čuvstvenih elemenata. 
Božanstvu je svega ljudskog trpljenja sagradio pjesnik u svojoj 
fantaziji hram veličajan, poput gotske katedrale. 

Pontifikalna ceremonija polaganja košćatih ruku na čelo i 
probadanje srca pogledima kroz prazne očnice lubanje uz brujanje 
orgulja u prahimni bola mistično je posvećenje čovjeka, popudbina 
na put u kobne ljudske udese. Negdje se daleko iza plastike te ve- 
ličajne slike stapaju u mističnom svijetlu zraka smrznute suze, uspo- 
mene Kranjčevićeve iz crkve sv. Petra u Rimu, s mračnim i bolnim 
fantazijama o smrti i mukama ljudskim. 

Pa ipak, i ovaj je Kranjčevićev misticizam, možda suviše 
sličan Diirerovoj mrtvačkoj fantastičnosti, dobio u posljednjim 
pjesmama još individualniji oblik. Kroz čitavu se poeziju Kranjče- 
vićevu provlače misli o smrti i razmatranja o problemu smrti, ali 
nikad nije on taj problem izgradio težom i krućom logikom srca, 
nego u pjesmi Divot-izdanja ,,Misericordia“. 

Kranjčevićeva je poezija bila brevijar slobodarstva i mi- 
saonog i etičkog. Ovakav je Kranjčević izišao poglavito ispod 
analize prvih svojih popularizatora. Možda je etapa na bolje, kad 
se proglasilo Kranjčevića pjesnikom pesimizma, hamletskom fi- 
gurom. Ipak, ovo ne bi dostajalo, da se Kranjčević održi kao na- 
cionalni umjetnik velike budućnosti i apsolutne umjetničke cijene. 
-Umjetnička je veličina njegove poezije sazrijevala lagano i dozrela 
do zreloga ploda tek na koncu njegove pjesničke karijere, nje- 
govih posljednjih pjesama. Koncizna i sažeta jezična forma ade- 
kvatan je izražaj sažimanja, povlačenja u sebe sve njegove dušev- 
nosti, a u takvoj potpunosti, da su i popratni satirički akordi ušli 
u ovu konačnu i zadnju ispovijest duše. 

Nije bitno, da li treba uzeti Kranjčevića kao nastavljača naše 
starije poezije ili kao posve modernog pjesnika, kao vjesnika starih 
ili novih „glasnih ideja“, koje je ,,mrzio“, pače ni to: treba li ga 
uzeti kao pritajenog optimistu ili očajnog pesimistu. Tragika je 
svake ideje, da je već „stara" čim pređe preko ljudskih usana! Nje- 
gova su djela izraz duševnog života, jedne duše — jasan, snažan 
i potpun. Kao takva ona su ljepota. I to ljepota, koja je nastala 
među nama, koja ima svoj izvor kod nas. 

Dr. Vladimir Ćorović donosi točan popis svega anonimnoga Kranjčevićevog 
rada u ,,Nadi“. Tu ima velik broj referata i kulturnih bilježaka iz raznih područja 
kulturnoga života i našega i tuđega, poglavito slavenskoga. (Isp. „Lektira S. Kr. 4 ' 
u Građi knj. X. str. 31. i dalje). Većina se tih članaka osniva na građi uzetoj iz 
knjiga, kad se radi o znanstvenim referatima. U referatima o beletrističkim djelima 
zaprema najveći prostor reprodukcija sadržaja. Iz pisama iz bolnice znamo, da je 
kod tog uredničkog posla surađivala marljivo njegova žena Ela, pak su poglavito 
prijevodi iz francuskih revija njezini. Kao dopunu Čoroviću spominjemo, da je Kr. 
pisao godine 1895. prigodom o Bukovcu, Kuhaču, Vežiću, Gološčevu, o „Zlo- 
činstvu i kazni“ (str. 59.), u većem članku o Arhimedovoj smrti (str. 98.), o 
koncertu Slavjanskog, o Novici Geroviću, o „Vječnosti 44 Janka Veselinovića („Ale- 
gorija je pseudonim realnih prilika 44 ; str. 99.), o Mil. Popoviću-Šapčaninu („Vrelo 
njegove poezije je vjersko čuvstvo i žarki patriotizam “, str. 118.), o Vrchlickom, o 
Preradoviću (zanosno, str. 239.), o sarajevskom dijalektu (o prostoru, str. 259.), o 
Rendiću, o omladinskoj književnosti (str. 315.), o sv. Augustinu, o Vazovu (str. 375.). 

G. 1896. pisao je Kr. opet o Vrchlickom, o Hauptmannu (str. 56.), o češkoj 
modernoj literaturi, o Matici Hrv. („Sa stabla našeg života pada lišće, sporo se 
zavrgava plod , kriva je naša duševna bezvoljica . . .“ : str. 79.), o Mehmed begu i 
Riza begu Kapetanoviću-Ljubuški (biografije, str. 97.), o pedesetgodišnjici Dosto- 
jevskoga „Bijednih ljudi 44 (str. 99.), o dr. A. Starčeviću (dobra karakteristika, 
str. 119.), o Begovićevim pjesmama, o Oblaku, o Mihanoviću (po Gjalskom, str. 
320.), o Livnu (str. 277.), o Curtiusu, o Gjuri Jakšiću (slavi ]. kao čuvara i osvet- 
nika u boju za čovječanska prava; zove ga jednim između najvećih pjesnika našega 
jezika; str. 337.), o Aškercu, o Trofandi Mirze Safveta (str. 360.), o Mati ji Mra- 
zoviću, o Šimi Ljubicu (str. 418.). 

G. 1897. pisao je Kr. u Dopisima ured. polemiku sa Vrhbosnom i Glasnikom 
jugosl. Franjevaca zbog slika Tišovljevih, koje je „Nada 44 unatoč nuditeta hvalila. 
(Navodi čitav niz slavnih svetih slika, u kojima ima nuditeta kao Michel Angelove 
i dr.). 0 Romanji-planini, o Štrigi, o Iliji Okrugiću, o Milinovićevim pjesmama, o 
gostovanju zagreb. teatra, o Mazepi, o Asnyku, o Jensenu (polemično), o Porinu 
Lisinskoga. 

G. 1898. pisao je o Blaženki Kerničevoj, o Aleksi Šantiću (opširniji članak o 
prijevodima iz Heinea, str. 63; Heinea zove kongenijalnim Goetheu i hvali ga, jer 
da govori iskrenim jezikom srca, dira jednostavnošću stiha; kudi Šantićeve prije- 
vode), o kulama begova Ćengića (prema Bašagiću), o knjigama Matice Hrv. za 
1897. opsežno na str. 44., o Petru Matkoviću, o medicinskoj narodnoj terminologiji 
povodom knjige dr. L. Gliicka, o Mostaru (str. 172.), o Ferdi Livadicu, o Gladstonu, 
o Mandroviću, o narodnim pjesmama Matice Hrv. II. knj. na str. 190. (prigovara 
izboru pjesama o Kraljeviću Marku: „Većega divljaštva, krvarenja, podmuklosti, 
nevjere itd. nijesam još nikada ni u kojoj knjizi našao na okupu kao baš u ovoj 
11 . knjizi. Kad uzmemo Kraljevića Marka kao reprezentanta narodne borbe — onda 
jadnije svjedodžbe svoje vlastite nemoći, da reknem upravo nepoštenja, ne bismo 
mogli izdati. Ne bi nas onako ocrtao ni najljući dušmanin! Zagledaj samo od pjesme 
do pjesme i eto ti najvjernije slike čovjeka, kojemu od kolijevke pa do groba ništa 
sveto nije. Nema gotovo čina što ga lukavstvom izvesti ne će. A radi li štogod ple- 
menito (n. pr. Marko ukida svadbarinu), opet je tu plemenita i dobra namjera 
tolikom krvlju poštrcana, da se gubi kao tanak prozračak u gustoj i mrtvoj tami. 
Etičnosti nigdje gotovo ni za lijek. Kralj. M. daje ubiti po vlastitom bratu Andriji 
svoju ljubu, jer mu nema od srca poroda! Radi nevjere Ijubine ubija na grozan 
nacm dječicu svoju uz jadnu motivaciju: „od zla roda nek nije poroda /“ i drugo... 

..Vidi se sasmn jasno , da su te pjesme mnogo putovale, te da podnipošto nijesu 
nikle u krajevima , gdje su pokupljene “ ... Ili tko da se ne zgrozi, čitajući kako 
Kr. M izmučen teškom gladi, vadi svoje mrtvo dijete iz zemlje te ,,š njim se b jeli 
danak prehranio“? ! . . . „ Sve nam to jasno svjedoči, da ove pjesme odaju vidan 
biljeg propadanja, pa ne bi ukupna zbirka M. H. štetovala, da su sve izostale . . . 
..urednik mora bezuvjetno biti i sam pjesnik“. Upozorava na pjesmu „Smrt Kr. M.", 
koja mu se čini narodnijom ili barem blizom duševnom narodnom obzorju. — ,, Da- 
kako da se uza silne mane nalazi i po koje zrnce narodne vile. Uopće se na svima 
pjesmama, poimence u opisima, vidi zadah zapada". Dalje je pisao o Svet. Ćoroviću, 
Šurminovoj povijesti književnosti, o carici Jelisavi (str. 302.), o Klaioevoj povijesti 
Hrvata (str. 351.), čitav broj o caru. 

G. 1899. opsežno prikazuje Šilovićevu o Slobodi volje i kaznenom pravu, 
zatim piše o Tilgneru, opsežno o Vjeri Vidovoj ili religiji Srba i Hrvata, po knjizi 
šegvićevoj, a prema osnovi Nodilovoj (str. 43.), o Stevanu Sremcu uz knjigu Bo- 
žična pečenica na str. 46. „ . . . malo se koji naš pisac voli da prikazuje u zanema- 
renijoj toaleti čitalačkom svijetu i da uz sve to osvoji u bržem roku više simpatiju 
— od njega“. Uzdiže nad sve Sremtevu satiričku literaturu: „ujakov smijeh jeste 
smijeh — da izravno osjećaš kako mu se steže srce i sva utroba, nema tu naprav- 
ljene maske na licu bolesnika njegova društva, već to je ono bezbolno izobličeno 
mišičje, koje se ceri na te iz neizvještačenih situacija, bilo glupo, bilo prepredeno . . U 
Divan je njegov prirođeni dar „uz nehatnost tehnike “ . . . „ kleše torzo mjesto sto 
bi izgrađivao lik, pa i grupu . . .“ Zove najljepšom njegovom crticom „Ibišagu") : 
na str. 60. ima ovaj opis slike u stihovima: 


NAKON BOLESTI 


. . . Ne tuži, bako-bakice. 

Ah kako mi je lako; 

Ne boli više u srcu 
I sve je prošlo. Tako! 

■ — Umiri mi se sinak moj, 
1 pokrij se i šuti; 

Na još ti svaka udi r’ječ, 
Ko vosak si mi žuti! 


. . . Pa to je dobro, bakice. 

I gode takvi srsi: 

To iz srca mi prešla bo, 

I sjela Čas u prsi! 

— Moj dobri, slatki Isuse, 
Ta ognjica je trese! 

...O nije bako: spomen je. 
Što katkad nas zane.se! 


. . .0 nije, bako-bakice. 

Tek srce kad ne peče; 

Gle oko moje mirno je 
Ko podjesensko veće! 

— O čedo moje , što li to 
Sve čudne mrsiš stvari, 

I kašlj eš?! — Sveta djevice, 
Sve lice ti se žari! 


Pa vidj’ de sutra slova dva 
Na mladom dolje hrastu: 
Duboko smo ih rezali. 

Da nikad ne zarastu! 

I ako malo ne venu 
Te narezane grane, 

O onda, bako-bakice. 

Baš ništ ’ se ne boj za me! 


0 Matavulju uz knjigu Primorska obličja na str. 78. Hvali odličnoga pisca. 
Rođen primorac dao je M. „originalne pojave prodahnute onim malo gradskim 
duhom, natrunjenim uz to kadikad nazorima iz svjetskog šara, što ga sobom donose 
naši kapetani, naši putnici sa pogona svog mukotrpnog mlaćenja po širokom moru 
od malenih nogu, starinski život od vajkada građansko-zadružnog tipa, slavenske i 
neslavenske crte na onom koljenu našega svijeta — pak i sve ono sićušno i smi- 
ješno, što se nađe na živahnoj no zaturenoj pozornici ovakijeh temperamenata. . . . 
da ispreplete njihov milieu zgodnim čuvstvovanjem i refleksijom, pak da sačini od 
svega skladnu cjelinu, kakva je u odlici slavenskog pripovijedanja “ . . . „jaka snaga, 
kojom M. predočuje karaktere , upravo vrije“. Za „ Događaje na seocu“ kaže: 

„ . . . podulja malograđanska sličica, zadojena mjestimice takvom plastikom trica i 
sitnica, da prelazi i u karikaturu .. .; o Defreggeru, o Matičinim edicijama za g. 
1898. na str. 95. o Edhemu Mulabdiću: „Tu kuca ono iskreno srce našeg muhame- 
danskog svijeta u svim oprekama i pozicijama, nu uvijek ćete naći u djelu stranica, 
gdje će vas zadiviti čvrst značaj ovog šutljivog dijela našega naroda“. — 0 Lesko- 
varovim „Sjenama ljubavi 14 : „Fina analiza i žive boje...“; o publikacijama Jugosl. 
Akademije za g. 1898. (opširno) na str. 111., o Milanu Budisavljeviću „Bijednim 
ljudima 44 str. 126. („Bijedni ljudi“ to je neka tragika sudbine; čovjek se doista često 
pita, kako to da oni, koji su najmanje skrivili, najosjetljivije trpe?“); o Tolstoju, 
o indijskim građevinama, o Kotoru, o Shakespeareu, o Vereščaginu, o pjesmama 
Alb. Webera (na str. 191.) („Nama je svejedno kako će se nazvati koja škola, tek 
nije nam svejedno, da se — ne znamo za čije babe dušu — ustupa od valjane tradi- 
cije za volju prohabljenih novotarija . . .“), o Matejku, o Tolstoju, uz sliku G. 
Kniipfera mjesto opisa pjesma na str. 285: 


BORBA TR1TONA 


U vrtlogu krvi i pjene 
Tritona se kvačila dva; 

Baš na oči leđne sirene. 

Gle, zadnji im izTjeće dah. 

A ona ih gleda i gleda, 

Ko tvrdi i bešćutni kam; 

Na usnice šapće od leda: 

..Ah, šta ću vam, šta ću vam?!" 

A oni se bore i bore 
I već su izgubili sv’jest, 

Dok najzad je proždrlo more 
Svu tužnu im pripov’jest. 


U lednome srcu sirene 
Ko časom se prevrnu sve; 

Sred beskrajne, bezdane pjene 
Baš naglavce nestade nje! 

Tek zgodio slučaj se pr'jeki. 

Kad čudna se pripovijest ču. 

— Nju donio pjesnik je neki 
Sa šetnje po morskome dnu. — 

Da tamo sred algi i mulja 
I aveti morskijeh — ah! 

Sirena se očajna šulja 
I kune si vječiti dah . 


On čuo je nesrećnu nimfu; 

Gdje leđnu si proklinje ćud. 

Ah, riblju krv si i limfu 
I bez strasti srce i grud . .. 

0 modernoj grčkoj pozornici (po K. Makrisu), o Mijatovićevu „Knez Gradoje 
od Orlova grada 44 {„Otkako je rani grob pokrio Šenou, vila historijskog pripovije- 
danja ko da je zanijemila 44 ... „ . . . nu uzgojni dah literature izbija iz duha same 
prave umjetnosti “. Misli da se roman kao vrst literature „gradi po stalnom kalupu", 
„ono imade ovdje forme , krute forme od ocjeli, koje primaju pisci u baštinu od 
svojih predšastnika". To je internacijonalan kostur; sva je vještina u tome, da se 
po njemu sveže nar odan kostim ". — Ljudi iz hist. romana po Kr. su „dusi iz dru- 
goga svijeta", a ne ljudi od krvi i mesa . . . : „Iz djela mora odisati umjetnički duh, 
koji plemeni" ... U hist. romanu „ne djeluju prilike sugestivno na pisca, nego pisac 
suvereno stvara likove"... „U hist. pripovijeci hoće se t. zv. „pomirni" konac"), 
o Vilimu Korajcu prigodom smrti (19. IX. 1899.) (U njegovim radovima — „svuda 
se opaža čist zadatak uzgojne šibe i vrtlarskog nožića"), o Tizianu, o Čehovu, 
o Hansu Makartu, o talijanskoj pozornici i glumcima po Sacchetiju, o Zoli. 

.. p- 1900- piše o novoegipatskom knjiž. pokretu po Revue des Revues, o stogo- 
disnjici rođenja dr. Jovana Hadžića-Svetića (prema spomenici Magaraševića i Savića), 
0 . ^f^ercu (po Kreku), o Aškercu „Novim poezijama 44 na str. 63.: Aškercove su 
misli, deviza poezije budućnosti"... „Uz jake podatke, košto ih je nagomilao vijek, 
uz bogato gradivo, što ga očito ostavlja u baštinu novoj epohi vremena, nije teško 
ugledati veliku i nepokornu glavu, koja se diže ispod umjetno navaljana kamenja. 


13 Kranjčević, Kroz život i djelo 

i ruku, što hoće da se promoli ispod satrunulih ostataka onijeh leši, koje su . igrale 
svoju ulogu na razbojišlu, gdje se zovu sila i misao, sređeni stroj društva i preo- 
brazajne težnje — ukratko tradicija i pokret. U predigri ove nove povjesnice čujemo 
da odasvud progovara jedan vjerski samilosni instinkt, on je ko ćuh vjetra pred 
oluju, kojim će katkada zagrmiti ono neznano, a jedanput aktuelno doba nakon 
kojeg će se sleći stihije i doći će stara Klio, da strogo i nenastrano, u večernjem 
miru svršena dana pretraži tu novu cestu, što ju je napravila ohlađena. lava nakon 
provale“... Oslanjajući se pak na društvene prilike, mi smo međutim u prilici 
nesamo da opažamo, kako su ta pitanja već davno prožela dušu literature, . nego 
kako su ona i u nas postala donekle literarnim programom — ukratko nije ni naše 
stijenje bez toga barjaka. I baš onaj, koji ga u našim prilikama čvrstom rukom 
drži i uzdiže jeste — Aškerc " . . . ,,Nu što posebno ističe ovo drago kolo pjesama, 
to je .. . onaj pjesnički barjak, o kom rekosmo da ga izdiže snažnom desnicom 
Osobito izdiže „Povlihu". — „Prilike su ona sila, koja tumači sve — pa i pjesnika ". 
— Citira: 

„Misel nova, misel ti svobodna! 

Boise li se danes ti gori? 

Skrivati prej moraš po teminah, 

in po proletarskih se votlinah, 

predno smeš na solnce, med — ljudi . . . 

„Njegova je poezija — uzdah svoga doba. Takve su knjige važne, ko i fizička poluga, 
kad se odvaljuje težak, težak teret“), o Regnaultu, o gostovanju Ćirića^u „Mletač- 
kom trgovcu 4 ', o novostima pariškog teatra, članak „Francuz o Uskrsnuću 44 (str. 93.), 
o Zajcu (str. 108.), o lirskim pjesmama Sime Milutinovića, o J. E. Tomiću (str. 124.), 
o knjigama Jug. Akademije za 1899., članak „Sa druge polutke (po franc.), o 
Beharu, o Senju (opsežno, str. 174. — „One visoke kuće, utisnute u uske uličice, 
a sagrađene od debela kamena, bijahu od vajkada čvrst bedem, gdje su se čuvali 
dragi pradjedovski običaji, iza kojeg je žuborila mekana čakavska besedica i gdje 
je uvijek svaki narodni pokret nailazio na iskren susretaj t ... „Prikazujući ovaj 
starodavni grad, nijesmo mogli a da prešutimo njegovo najpoznatije doba (uskočko), 
koje je podalo gradiva i umjetničkoj vili. Sudilo se o tome u historiji kako mu drago, 
uvijek će se naći u očima nesamo rodoljubna nego i pravedna čovjeka suza, koja će 
kanuti na grobove onijeh, koji su u neko burno doba manje skrivili vremenu, koliko 
vrijeme njima. Jer junački duh vio se nad tim vrtlovima, pod, mrka njihova čela 
usjekla je briga duboke bore, a toplo srce spram svoje drage i ljute goleti, gdje već 
padoše na svijet, zaista je kucalo u prsima ove prognaničke djece i mišičavih stra- 
žara na braniku roda svoga"), o H. Badaliću, o Amoldovim pjesmama str. 176: 
( ,.On je ko liričar pjesnik uspomena, a ko epik je i opet odviše lirska duša, a da ne 
bi u dogođaje prošlosti vješto uplitao kapital za budućnost . . . Zove ga „salonskim 
čuvstven jakom" . . . „to je kolorit duše koja je uzgojena u nečem što je tiho, gdje 
se lako i nježno govori, i koja većinom podaje situacijama neke darove otmjena 
pijeteta. Uopće ta izražajna snaga nije nikada bučna; pjesnik voli da mu prispo- 
doba počiva na širokoj štafaži jedne boje, pak da se iz te široke ^ okoline istakne 
njegov momenat, baš nekako „ko dragulj usred. sniježna polja . . .“ A. mu je naj- 
subjektivniji liričar, — „potisnuvši refleksiju više iznosi tragove, koji mu ostadoše 
od nje...' “ „Pjesnik čuvstva — pjesnik prošlosti i sjećanja.."), o Tomićevoj 
„Meliti 44 (opsežno, str. 191.), o Novakovim „Posljednjim Stipančićima 44 (str. 206.: 
V j ence slava Novaka „Posljednji S tip ančić i". Dosele ne bijasmo 
još u prilici, da u posve kratkome razmaku pročitamo dva orginalna djela, koja 
bi po svojoj društvenoj podlozi upravo silom nagonila na paralelu. I nu — dva r 
odlična pisca novije hrvatske generacije namakoše nam taj užitak. G. Ivo Vojnovic 
štampao je u IV. svesci zagrebačkog „ Života 44 svoj „Suton", ko drugi dio trilogije, 
koja hoće da prikaže „ono dugo umiranje staroga Dubrovnika u XIX. vijeku, koje 
nas je dovelo do gotove smrti patricijata, toga jedinoga i glavnoga predstavnika 
prave historičko-državne dubrovačke misli, biva „republikanske", a g. Vj. Novak 

stupa u podjednako vrijeme pred publiku svojom najnovijom knjigom „Posljednji 
Stipančići", gdje kraj njihovih sjena piše ove riječi na grobnicu im: Čini se, da su 
danas poumirale do posljednje ..., a u starinskim patricijskim i plemićkim kućama 
nastanila se većinom sirotinja grada . . . Svršilo je žalosno ". 

Tako je dakle prostrujio hrvatskom najnovijom knjigom dvostruki mrtvački 
psalam, jedan ispod Srđa, a drugi ispod Vratnika. Dva dobra sina svojih zavičajnih 
strana odužiše se prošlosti onoga kamenja, koje im je nosilo kolijevku i položiše 
svaki svoj vijenac na tužne i puste dovratke onih starih patricijskih kuća od tvrda 
klesanca, ko da bi kule, gdje se nekada odigraše prvi činovi katastrofe, koju unuci 
oplakuju. 

Dubrovnik i Senj ili tačnije — Dubrovčanin i Senjanin! Prvi podrijetlom 
plemić i po svome milieu izravan baštinik one aristokratske okoline, kojom je i 
usprkos južnjačke ćudi mirno i odmjereno na gospodska metalna grla zvonio maje- 
stetski plural, a drugi — čovjek građanin i dijete žustra kruga, gdje su borba za 
nasušni hljebac vazda podžigale nemirne kretnje, bez brige i osjećaja šta će ko 

0 njima reći, gdje je nagao govor začinjao svakojaki krepki izraz iz neobična 
rječnika i gdje se nije nikada škrtarilo žučljivom dosjetkom na trgu ili uličici. To 
je razlika ko između bure, koja se divljom raskalašenošću obori niz senjsku dragu, 
pak obijesno baca u more šešire, otkriva nepristojno plješive glave i zapliće se 
drsko o suknje i suknjice, sve to uz vazdašnje šale malogradskih besposličara . . ., 
te onog finog cvjetnog parfuma, što ga vjetrić sa klasičnog kopna južne Dalmacije 
ko svetinju nosi preko časnih krovova slavom obasjanoga grada, da okadi nijemu 
dvornicu pokojnih knezova, a rekbi — da sve pri tom činu pijeteta skida gospodske 
cilindre s glava. I oči, koje su se uzgojile u gledanju ovakijeh sličica, otvoriše neke 
sarkofage i zaviriše u plemenitaške povoje, što kriju žute kosti njihovijeh pradjedova. 
Kako? 

G. M. Marjanović progovorio je u 11. broju ovoga tečaja „Nade" o duhu u 
V ojnovićevim radnjama, naročito pak u „Sutonu". On je pronašao u njegovoj krvi, 
u njegovoj umjetnosti „aristokratski heroizam ", on je citirao vlastitu riječ spisateljevu 
u frazi, koja makar bila i u blatu napisana, hoće da se na nju pazi, pak da je zato 

1 najskrajniji realista dužan žrtvovati svom stilu svoje vlastito načelo. Njegove 
majstorski istančane odlike izbile su zaista najpouzdanijim dokazom na vidjelo; 
znademo da je „Suton" pobjednički odnio paomu sa zagrebačkih dasaka. Ne možemo 
a da ne upozorimo ovim pripadom na riječi g. Marjanovića: „Uzalud ćemo mi tu 
tražiti riješavanje velikih problema, kao što ih ne ćemo naći ni u D’ Annunzijevim 
„Sogni delle stagioni “. Tu ćemo naći tek čistu umjetnost, najprofinjeniju, a ujedno 
najprodirniju. I zato se evo toliko obazirem na Vojnovićev stil (u najširem dakako 
značenju te riječi), jer to je ono veliko, a ne ideje; ne ličnosti, ne nazori. Obradba 
je velika". 

Zaista ona blagodarna vila, koja svaki dan pogleda na prazne dvore neka- 
dašnjijeh knezova, da prospe po opustjelim podovima pelud sa balsamskog kraja 
njihove „republike" — priklanja glavu i pristupa s dubokim poštovanjem pred 
grbove, što ih je oglodao duh vremena i hirovi povjesnice. Pisac je u suzi njezinijeh 
očiju vidio: „Kako večernja luč mami utvare na spominjanje". I on je uzdahnuo 
i taj uzdah rodio je — dramu. 

Nu još je neko umirao u kutiću jadranskoga mora. Nije umirao cijeli grad, 
koji po svojoj povjesnici znači ideju, pak da taj smrtni hrip odjekne u uhu praunuka 
ko pošljednji krik smrtno ranjena junaka tragedije — ne . . . to je jadno, teško, 
nekako odugovlačeći posljednjim izdisajem svršavala svoj pusti neshvaćeni vijek 
jedna vrsta našijeh ljudi — „ patricija ", gdje je jedino simpatičan onaj posebni 
so .l lz *°da „ sutonskih " gospođa Mara, — dogarao je stijenj na uljenici, za koju 
vise nije bilo ruku da je dolije i — koja ne gasne od silna zapuha vjetra, ko što 
baklja nad slobodnom kulom Dubrovnika, nego trne — sit venia verbo — s anemije 
svoga aparata. Novak nije osjetio potrebe da piše dramu, on je ovo izdisanje pri- 
kazao u pripovijeci. U svim tim „posljednjim Stipančićima" zaista nema ništa cjelo- 
vita, dramatična; tragične im žrtve ni jesu izravne, to su tek mučenici, koji su ušli 

u zgodu slučajno, a u pripovijetku čisto referentski. Glavni faktori, većinom po- 
kretači cijele te agonije nijesu do prosječni malograđani, koji su svoje ponosne 
grbove primili, a možda i prokriumčarili od svojih bogzna kojih praotaca. V ojnoviću 
su ko patrioti suze rosile čelo, Novaka je peklo u srcu. Gospođa Mara pri kraju 
,,Sutona“ može da rastvori ruke, kad joj kćerka predaje pram ostriženijeh kosa 
s krjepkim pitanjem herojske rezignacije: „Vjeruješ li mi?“ — može da „neizre- 
civim izražajem ponosa, zadovoljstva i tuge‘ l usklikne: „Kćerce moja!“ A Novak 
— ? On tek može svoje pričanje svršiti s dodatkom, da kad su te starinske kuće 
dale utočišta najsiromašnijem i naj neugledni jemu stanovništvu grada — čuli su se 
u njihovim zidinama zvuci domorodne pjesme. 1 on je izvadio odnekale cipelara 
Gašpara i svršio je pripovijetku ovako: „ l mladi je Gašpar sebi još nejasnom sim- 
patijom zavolio melodiju pjesme, što su je kroz ulice pjevala vesela senjska djeca: 
„Još Hrvatska ni pr opala !“ . . 

Bilo je to baš u doba, kad se je u Zagrebu ispinjalo sunce ilirizma sve više 
na obzorje. A ovi patriciji pomriješe, ne saradivši pri tome. Došao je mladi ,,Gašpar“, 
došla su „vesela djeca “ — došli su i trebali su doći. Nad grobom starih, strunulijeh 
ljudi, koji su filozofski pojav u rođenome ,,ja“ učinili fizikalnim mjerilom, spram 
kojega će taksirati ideje, uzalud bi grmio poziv: Ustani, Lazare! 

(Ovdje slijedi opširan prikaz sadržaja romana, a onda svršava:) 

Jedna obala, jedna krv i — dva različita načina umiranja. Na turobnim poda- 
cima nestajanja sačinio je Vojnović pjesmu, složio je tužan, majestetičan koral. Što 
ga svijesna generacija, generacija, koja živi još samo od kapitala svoje prošlosti, 
pjeva pred svojim otvorenim grobom. I one sjeni, koje je skladni Dubrovčanin ča- 
robnom šibikom izvadio iz njihovih grobnica, pokreću se pred našim očima u 
jednako blizome času samrti, nu sve to biva tiho i prigušeno, sveđ pazeći na onaj 
odmjereni takt i u časovima najveće tragike savijajući se od bola po dostojnim 
gestama. Ovo veliko dostojanstvo, koje pobuđuju u našim srcima ljudi — danas ke 
čudni i suvišni — čuva nas kadikad od posmijeha, koji bi nam htjela da izmami 
na usne škripa one šuplje i odasvud raspucane daske, po kojoj tako važno i teško 
stupaju oni ,,Mi“ i njihovi gospodski koraci. Svi smo zaista spremni, da s udivlje- 
njem gledamo u vladiku Maru Nikšinu, u času, kad se pred sluškinjom igra bogate 
gospođe, ii kad Vašu Hercegovcu, koji joj nosi spas u svojoj prostoj i bez grba 
novčarki s finim osjećajem velike gospođe milostivo dopušta da stupi pred njeno 
gordo lice. Pa oni starci, koji pozdravljaju svoj nezaboravni san — brod sv. Vlaha 
na pučini, U se klade da li je na dan velikoga zaštitnika republike padala kiša ili 
ne — godine 1796.! Koliko li su uzvišeni ti sanjari pred našim očima! Takovi lite- 
rarni bijoui u ovoj dramatskoj pjesmi, nad kojima se krili hola izjava: „Otkad se 
vlastela nemaju ponosit i sa bijedom svojom?“ — imponišu nam ko da se ruši 
kakav ponosni brijeg i mi gledamo veličajni dogođaj razora u prirodi, smrt i rasap 
nečega, što je sobom toliko stojno i tvrdo. Da i mi živimo „od ljepote onijeh dana“ 
i ta ljepota puni sve te opasne scene svetim pijetetom. 

A Novakovi „ posljednji “? On nije imao prilike da udivljeno sanja. On je 
svoju tintu kupio u kramara, nije ju miješao ni parfumiso. Takovim običnim sred- 
stvom nije se dalo pisati na papiru sa vignetom „Tart pour Tart“. Zato se pisac 
neugodnije šulja u uho, nu uvijek je pred očima, pošto je posve blizu običnom 
životu. Vojnovićevi sanjari dali bi se travestirati. Novakovi Abderite ne bi pak nikad 
mogli postati kakovim „ junacima “. Ne, oni nijesu nikako shvatili „ljepotu onijeh 
dana“. I zato nam je njihovo umiranje čisto svejednako; ono što pobuđuje simpatiju 
nijesu više oni, nego žrtve njihove egzistencije. Novak je dobro osjetio, da je samo 
bura — onaj silni, divlji vjetar, mogao pročistiti zrak ovakih organizama — orga- 
nizama što otrovnih, što nesposobnih za ikaku Iječidbenu kulturu. 

0 Puvis de Chavannesu, o Rudu (str. 253.), o štampanju na slav. jugu po 
jagiću, o društvenim prilikama u Kini (str. 270. i 332.), o drami Mirze Safveta, 
o „Suzama i omjesima" J. K. Ostojića (str. 271.), o pjesmama Milivoja Podravskoga 
(str. 287. — Govori o snazi pjesničke duše, „koja bi hrvatskoj poeziji danas sutra 
mogla podati plodove nekog posmatranja, koje je teško strpati u definiciju, nu koji 

nastaju na višem stepenu reciprociteta između pjesnika i pojava, a nazvali bismo ih 
objektivnim čuvstvovanjem. Ono je jače od čisto lične lirike, jer imade dublju poza- 
dinu, širu osnovku, a od pour Tartizma luči ga i sjajno odlikuje to, što se ne 
udaljuje od pravog i zbiljskog života “ . . . ,,U hrvatskoj poeziji opaža se premah 
građanskog života, problema, društvenih pitanja, pojava u kojima se čuje krik, 
koji dolazi od — što no vele „istančanih nerva“ — bilo to sa pasivne skepse, bilo 
sa agresivnih pokušaja^ ) , o „Domaćem ognjištu“, o Strossmayeru (opsežno, str. 300.), 

0 Jug. Akademiji u g. 1899., o Herberta Spencera razvoj u plesne i muzičke umjet- 
nosti (opsežno po njegovu članku, str. 317.), o engleskom pozorištu (po Revue de 
Pariš, str. 350.), o japanskom pozorištu (opsežno, str. 366.), o dramama Jos. Selaka 

1 crticama Pastorčića. 

, God. 1901. piše o humanitarnoj misli u ruskom romanu (str. 30., po francu- 
skom), o seljaku u modernom franc. romanu (str. 46., po Pellissieru), o lit. pokretu 
na skrajnjem istoku (str. 60. i 78., po franc.), o najmlađoj Njemačkoj (str. 94. po 
Gaulkeu), o najnovijoj franc. knjizi (str. 95., po franc.), o dobru i lošu raspolo- 
ženju u čovjeka (str. 110., po franc.), o zadatku žei^e u ruskom romanu (str. 172., 
po franc.), o japanskoj žurnalistici (str. 187., po franc.), o Zoli, o Aleksi Šantiću 
(str. 206., o zbirci Pjesme, 1901., kaže: da ovdje nije Š. „koraknuo ni za cigli korak 
naprijed“, zato „jer nam nije u njoj kazao ništa svoga“. Ističe gladak jezik i for- 
malnu korektnost inače postao mu je Š. žrtvom onih dragih „praosjećaja ili neke 
prenježne lit. bolesti, koja danaske ne može više da vrijedi kao izraz pjesnika “. U 
Š. „mjesto pjesnika, što reče Schiller — jezik pjeva“. „Pjesnik je učio u Heinea i 
Vojislava, nu u ovog drugog ko da je više profitirao .. P), o umjetnosti u američkoj 
izložbi, o Flaubertu, o Gorkome, o novim franc. izdanjima. 

God. 1902. piše o Gorkoga „Fomi Gorđejevu“, o Savićki, o Mauclairu, o Če- 
hovu (str. 42., po franc.), o V. Hugou (str. 710., po franc.), o franc. književnosti, o 
ruskom romanu, o franc. književnosti po Pellissieru, o franc. književnosti. 

God. 1902. piše o Dinku Politeu (str. 84. ...Malo ima novinara, ,,s kojima bi 
lit. historija i kritika toliko izgubile „Bijaše duh, koji se je gotovo odmarao stva- 
rajući, prirodnom daru podobala je sjajna sprema . . P), o franc. književnosti, o radu 
genija (po franc.), o franc. drami. 

PREPISKE 


Nemojte se ljutiti, što Vam Silvijevo obličje još nisam dospio poslati — sutra 
ga šiljem. Znate kako se veselimo, kad nam se javite, pa smo vam zahvalni. — 
Pozdravljamo Vas najsrdačnije svi troje 

/. Meštrović. 

Na posl. strani pripisak žene M. isto tako srdačan. 


U Kranjčevićevoj sobi u Zem. Muzeju ima i svežanj pisama upućenih Kranj- 
čeviću. Mi ćemo iz ovih pisama pribilježiti ono, što je budi po čemu od interesa. 

Pisma Dušana Plavšića (4), šurjaka pjesnikova, dokumenat su one brige i 
skrbi, kojom se je on brinuo oko bolesnika jednako kao i njegova žena i Vejsil 
Gurčić. Vidi se, da je on bio spreman doprinijeti svaku žrtvu samo da ga spase. 

Dr. B. Vodnik (22. V. 1906.) moli ga za saradnju, htio bi da s njegova veli- 
koga imena pane tračak slave i na njegovu malenkost. Citira Marjanovića u 
,,Obzoru“: „Kad Kr. pjeva, hrv. književnost svetkuje". 

I. Zajc piše K. Hormannu o svojim kompozicijama za „Nadu" (10. IV. 1896.). 

M. Ogrizović (7. III. 1909.) zahvaljuje na dočeku: „Pa onda Ti si mi, što je 
najglavnije otvorio srce svoje, komu su stijene ko hridine na Adriji, a nutrina kao 
naše more i burno i mirno". Zahvaljuje na preradnji u drami, koju je štampao 
u „Nadi". 

Mila Plavšić (23. V. 1907.) zove ga iz bolnice u Zagreb, u njihovu kuću, gdje 
ima puno sunca i ljubavi. 

J. Milaković (26. I. 1907.) šalje mu humoristične pjesme, da ga razvedri u 
bolnici. 

A. Tresić-Pavičić (5. II. 1894.) piše opsežno o putopisu „Po moru" — i o 
prijateljskoj šutnji. 

Magaziner Hugo V. Šarić iz Dioničke Tiskare u Zagrebu, šalje mu staro nje- 
govo pismo, koje je dao mnogima da čitaju i vide, kako se za domovinu radi i nauči 
raditi (3. VIII. 1895.) 

Marin Sabić (iz Splita, 25. I. 1895.) piše pohvalno o „Nadi" i sjeća Kr. na 
susret u Zadru prigodom jednog izleta. 

Vladimir Treščec piše mu o svojoj brizi za njegovo zdravlje i o akciji oko 
pomoći. Završava: „...i to neka ti ie nekom utjehom, što su nam tvoje patnje 
pokazale, koliko si nam drag". (Zagreb, 21. IV. 1907.). 

F. Š. Kuhača pismo od 16. XII. 1894. zanimljivo je za Kuhača i njegov rad 
(o djelu „Musikalische Ortographie"). 

Pismo 1. Meštrovića (i žene iz Beča od 3. I. 1908.) donosimo u cijelosti: 

Dragi naši! Najprije Vam hvala za „Trzaje", koji će nam biti najmilija 
uspomena i med knjigama najmilija knjiga — onda što ste nam oboje malko 
oduže pisali te tako znamo, kako ste nam. 

Dostojevskoga roman nijeste trebali vezati te i Vi nama pokazati, da ste 
„nepraktični", nu kad ste već, onda hvala — bar nam je i to uspomena! 

Bilo bi nam osobito milo — ah, kako „milo" to je premalo! — dakle jako 
drago i još više, kad bi ste nam poslali i onu pjesmaricu, što no ju je Matica izdala 
— i to bih zato da ju imamo ravno od Silvija — dakle molimo, ako ju imadete — 
ali ne trebate ju vezati — ja ću sam. 

Hvala Vama oboma, hvala Višnjici za čestitke! Je li tamo hladno? Ovdje 
sad počelo silno! Može li se Silvije s Višnjicom igrat kod peći? Da nam ih je 
vidjeti, veselili bi se. 

Putovat ne možemo još, jer sam opet nekoje narudžbe dobio, koje moram 
svršit prije odlaska — valjda do 15. ovoga. 



Tadeusz Grabovski moli ga (iz Praga, 10. XI. 1904.) za biografske podatke za 
svoju knjigu o Kr. Na studij Kr. potakao ga dr. Drechsler u Krakovu. 

Josip Kozarac (Vinkovci, 30. XI. 1895. i 3. XII. 1894.) zahvaljuje mu za 
..Nadu" i obećava novelu. 

I. Trnski (Zagreb, 29. VIII. 1904.) u natpisu: „Dragi prijatelju pjevidruže", 
u p'otpisu: „Štuje Vas Vaš i božji Ivan Trnski". 

L. Thalloczj (iz Beča, 12. IV. 1905.) šalje Kr. hrvatsko pismo, zahvaljujući 
Kr. za pjesme. 

Dušan Plavšić i VI. Schmidt-Jugović pozivaju (iz Beča, 30. X. 1897.) Kr. na 
saradnju kod „Mladosti". Nezadovoljni su sa Novftn Viekom, zbog prevelike polit, 
i književne jednostranosti: ,,D’ Annunzio je plagijator, a Nansen nemoralan poput 
cijele novije mod. literature!" — „Kako je naša smotra otvorena i srp. piscima, 
umoljena su za saradnju i gg. Marković, Adamov, A. G. Matoš, Veselinović i drugi". 
„Ime naše smotre ne znači sve! Mi hoćemo da donesemo života u hrv. književnost, 
hoćemo da našim suradnicima pribavimo potpunu slobodu njihovog umjetničkog 
stvaranja. Mi hoćemo da donesemo našem narodu književnost modernu". 

Dinko Sirovica (iz Prelošca, 20. X. 1897.) moli Kr. za pomoć kod namještenja 
u Bosni. 

Fra Grga Martić (iz Kreševa od 30. X. 1895.) piše vrlo temperamentno o svom 
boravku u Zagrebu, gdje ga je prepoznao i nagovorio kralj F. J., kako su mu iska- 
zivali čast „mnogi odličnjaci" i bili radoželjni upoznati ga, kako je dobio ložu u 
teatru i posjetili ga ondje Tresić, Šupilo, Spinčić i dr. 

Adolf Černy (Prag, 14. II. 1906.) šalje mu pjesme i fotografiju. Javlja mu da 
je preveo njegove pjesme, iz Kr. poezije „koja mu je tako draga", govori o teškoći 
prijevoda zbog lapidarnosti Kr. izraza. Ipak se nada, da je njegov prijevod vjeran. 
Daljne prijevode dat će u ,,Kvety“ i fotografiju, po kojoj vidi, da se je znatno 
promijenio otkad su se vidjeli u Sarajevu. Ugodno se sjeća boravka u obitelji Kr. 
i Milakovića. Htio bi da bi mogli zajedno probaviti nekoliko dana na moru. Šalje 
brojeve „Slov. Pčehleda" s člancima Grabowskoga. 

Gjalski (iz Beča, 1. III. 1899.) hvali na slavi jubileja u „Nadi". Zadovoljan je 
sa svečanosti u Beču — „ma da je jubilarstvo uvijek žalosna stvar, jer sjeća na — 
godine preživjele!" Pismo svršava: „Grli Vas Vaš Gjalski". 

Ivan Andrović (iz Trogira, 6. XI. 1901.) upozorava ga na svoj članak u 
„Crvenoj Hrvatskoj" o boravku Kr. u Dalmaciji. Uvjerava ga o svojoj „sinovskoj 
ljubavi , upozorava na članak o Italiji. 

/. Pazman (iz Rima, sv. jeronimskog zavoda) o putu u Rim, na koji se Kr. 
spremao. 

Ja,nko Leskovar { Krap. Toplice, 16. XII. 1894.) piše među inim: „Imate u 
cijelosti pravo, što kažete o našim književničkim prilikama, uistinu slabo su utješne, 
pa se i ja nadam, da će Hrvati rado svojim radovima puniti stupce Nadine, — 

,. 77 v . ~ — — jer ja rado vjerujem, da pokretače 

v a ine nec ista namjera (kako to Srbi sumnjiče), a u tom sam tim stalniji, 

sto u uredništvu vidim toli odlična lica (čiste prošlosti) ..." 

„Možda ste poznati s nadzornikom Milakovicem ? Onda Vas molim, imajte ga 
obi otu pozdraviti. Mi smo dobri znanci još iz vremena, gdje sam kovao loše 
stihove . 


„Prije kojih osam godina zamalo se nije dogodilo, te bih danas i ja bio 
negdje među Vama: no zadržala me najviše obvezatna desetgodišnja služba. Tamo 
je negdje po obiteljskoj tradiciji, kolijevka mojih djedova". 

Adam. Mešić (Sarajevo, 19. VIII. 1908.) pozdravlja ga prigodom 25-godišnjice 
„da još mnogo i mnogo godina svojom snažnom, milom i zanosno ugodnom pjesmom 
budite i vodite hrvatski narod svijesti i slobodi". 

Tugomir Alaupović šalje mu (iz Sarajeva u Beč) pismo (od 7. I. 1907.) puno 
prijateljskog čuvstva i zabrinutosti zbog zdravlja, žali, da je morao Božić sprovesti 
sam u bolničkoj sobi. „Grli i ljubi u junačko i bratsko čelo vazda odani stari 
Tugomir". 

Franjo Markušić (iz Budimpešte od 3. IV. 1905.) šalje mu namijenjene pjesme 
„meštru balkanskoga Parnasa". 

„Čuo sam uprav iz Sarajeva od Vaših protivnika, da silno agitirate protiv 
novome listu, koji bi se imao pokrenuti u Sarajevu: svi Vam mlađi Franjevci iz 
Bosne na tome čestitaju! I ja sam pisao protiv njemu u „Osvitu": „Hoćemo li 
prelom?" Još Vam mogu reći, da sam ja pisac one kritike: Ferdo Rožić „Pjesme" 
(Berislav Berislavić) u 17., 18. i 19. broju „Osvita" od ove godine. Ne velim baš, 
da je to osveta za one kritike u „Kat. listu", ali ipak mi je najviše povoda dalo to, 
što je kritičar Rožić iskalio svoju glavu smušenosti nad Vašim „Trzajima". Ja ne ću 
Vama laskati, ali mi je priznati, da „Trzaji" nijesu crna knjiga. Tako isto ja, 
kao ni ostali mlađi naraštaj Franjevaca nije uz nezreli, pretjerani, nagli i djetinjski 
pokret hrvatskih furtimaša. Čuvat ću vjeru sveđer; vjerovat ću u Hi ista kao i oni 
i činit ću pokoru kao i oni — ako ne možda i više — ali ne ću metati kamena 
smutnje u narod kao oni, za koje se kaže: „Teško onim, koji donesu sablazni!" 
Ja ne ću da budem liberalan, ali ne ću da liberalnim proglasujem n. pr. „Obzor", 
što je oglasio: ,,Weltratsel“ ; ta u jednom vjerskom glasilu bila je oglašena 
Salatierova povijest sv. Frane, koja je u indeksu! A kako će onda svjetovnjak biti 
dužan, da bolje pozna bogosloviju? I tako dalje! Ja ne ću biti liberalan, ali ne ću 
se pripušćati ni na sugestiju: da gledam vuka ondje, gdje ga nema! Djeca se samo 
boje, da je vuk, štogod noktom zagrebnuje! 

Rukopis S. Gregorčića pjesme iz „Nade" br. 3. 1896. „Lete oblaki . . ." 

Pjesma Eneje Silv. Đ. Fište (Fiscta) upućena Kr. Fišta je odličan pjesnik 
sjevernih Albanaca. (Pjesma je preštampana u Čorovićevoj raspravi „Lektira S. S. 
Kranjčevića" str. 11. ss.; isp. o Fišti i njegovu prijateljevanju s Kr. u Gorici kod 
Lj. Marakovića, Na rub Kr. pjesama, Prosvjeta, 1927., str. 64.) 

Osim ovih ima još pisama iz Društva hrv. književnika (2), L. Kneževića, Olge 
Hormannove, F. Kranjčevića, V. Jelovšeka, A. Biljana, B. Lovrića, I. Rožića, D. 
Mitrinovića, A. Vučetića, P. Mandrovića, J. Tomičića, K. Zalesko, D. Hirca, F. Su- 
darevića, D. Sirovice, F. Vrbančića, N. Spuževića, J. Pojmana, D. Petranovića, 
M. Maravića i F. Jerkovića. 

IZ ELINA NOTESA 


Gđa Višnja Vuletić, pjesnikova jedinica čuva među pismima svoje majke Ele i jedan 
Notes, gdje su ubiiježena neka sjećanja na pjesnika. (Neke od tih zapisaka priopćio je Jovan 
Kršić, kalendar Prosveta za g. 1932. Sarajevo, na str. 1 04 ss. u članku: Beleške Ele Kranjčević 
o mužu-pesniku.) Sve su te bilješke nastale poslije smrti pjesnikove. 

„Sjećaš li se zlati! Kada si neko vrijeme proučavao zvijezde, nabavio si durbin, pa po 
čitave večeri motrio nebesa, mene zvao iz druge sobe, pa smo zajedno gledali." 

„Znaš onu pjesmu, koju si htio spjevati, ali nijesi mogao. Ono kako je postala bomba. 
Isus se vraća na ovaj svijet, pa vidi, gleda sve i svud, dođe pred jednu katedralu (ne znam jesi 
li rekao Petrovu crkvu), i od tuge nad svim tim spusti suzu. Ta suza padne na ploču i čudnim 
čudom raste, raste i postane bomba." 

„Znaš, kako si mi pričao, kako ti je bilo teško u Rimu. Stega velika, a ti si htio, 
da užiješ Rima, starog i modernog, a nisi smio. Uz to su počele tvoje sumnje, tvoja razmišljanja, 

pa si često čitave sate klečao pred oltarom moleći vjeru, mir duši, tog tamo našao nisi." 

„Kad si položio ispit. Onda si morao predavati pokusno, a ti si samo s djecom razgovarao. 

Ispitatelj Modec rekao: molim dajte s djecom razgovarajte. Volim vas slušati. To je više vrijedilo, 

nego najbolja ocjena." 

„Silvije me dignuo, bez njega nisam bila ništa, a sad opet sam ništa, prelomita grana." 

,,16. ujutro vratila sam se sa Višnjicom iz Zagreba, ti si nas dočekao dolje na skalinama 
obučen. Onda si nas pozdravio i rekao najprije poljubiti treba mamicu onda Višnjicu. Ali znaš, 
da sam se prepala, kad sam te ugledala. Bože moj kako si se promijenio. Crn u licu, mršav, 
smiješak tvoj bijaše tako bolan. 1 već si mi rekao, da ne možeš pravo hodati od osipa, koji se 
stao opet pojaviti baš na bedrima. Taj osip međutim bivao sve gori." 

„Jučer sam čitala pismo, što si ga pisao u Zlatar mami prigodom našeg vjenčanog puto- 
vanja. Kako si lijepo o meni rekao, a ja to zaslužila nisam. Ah, kako plačem, kad mislim, kako 
$ sam te već onda ljutila. A ti si me volio, a i ja tebe, ali sam bila zlo odgojeno dijete, razma- 

žena, mislila sam, da ti porad mene moraš da živiš, da je sve na svijetu tu, da me poslužuje. 
Ali ipak si na momente bio zadovoljan s menom." 

„Jučer je bila zvjezdana noć. Sjećam se, kad smo zajedno često išli kojem prijatelju poslije 
večere pa tamo dulje ostali, pa vraćajući se sve si mi redom tumačio zvijezde, ili si me baš 

vodio kroz mračne uske ulice u gornjoj čaršiji. Ja sam se bojala, ti si mi se rugao, a meni Je 

bilo tako lijepo, blažena sam bila ko nikad. A sad! Bože, smiluj mi se!" 

„Sad se sjećam, kako si u bolesti pri koncu još uvijek sam sebe promatrao: Vidiš kako 
si ne mogu više ni cigaretu da napravim. Ja sam ti ju načinila, a ti si počeo pušiti dva dima, i 
i) onda si opet zadrijemao. I novine si prestao čitati. Nisam htjela da na to mislim, a ti si me 

upozorio rekavši mi: opažaš li Zlati, da već dva dana novina čitao nisam . . . Vidiš, tako se 
umire.” 

„Koliko put si mi rekao: Sta je smiješno bojati se smrti. Je li znaš za vrijeme prije poroda? 
Ne znaš, eto isto je tako i poslije smrti. N i š t a." 

* °P et Cit am one pjesme o vojništvu. Razorena je kuća naša, nema tebe, da nam svaki 

dan nešto kući doneseš, pa kad je kakva bakljada ti se veselio kao dijete, volio si vojničke 
maršove. imitirao kod kuće bubanj, pa trublju, o moj Zlati, zašto sve to, zašto? I ja bih s bolom 
zavapila: Što nas zače? Što nas zače!“ 

„Nad tvojim potpisom. Zlati, mogli bi stajati. Evo buljim u njega, mislim na tvoju ruku, 
onu milu ruku, koja je to pisala, O moj premili Zla ti, moje sve. 

Ti ne čuješ, što ja tebi pišem, i ti ne ćeš nikad ovo čitati. Ne ćeš? Reci!?“ 

,,Da sam bar već stara i da mi je Višnja bar već našla svoju sreću, svoj kruh, lakše bi mi 

, * ° Živieti ' 3 P re 4 menom stoje godine, možda mnoge godine, a sve pusto bez radosti, bez 

života. ' 

„Komu da govorim o svojoj velikoj boli za njim. Čujem takove blesave odgovore i utjehe, 
mene vrijeđa, i čini mi se, da mi on sam veli: Šuti, ne govori nikom, plači, kad si sama." 

„Ja nisam bila sretna kao djevojka, dobri su bili moji starci, dobri, glupi i baš zato 
nesretni. A onda si došao Ti, o Zlati, pa si me izvukao iz tog doma očinskoga i uveo u taj 
dom, dao mi tvoje srce. Brzo sam zaboravila svoj očinski dom, i svaki put, kad smo se navratili 
u nj opet sam bila sretna, kad smo odanle otišli kuči. Naša kučića bila lijepa, sretni smo bili u 
njoj. A sad! Opet sam doma, okle sam izišla, a to me čuvstvo ne razblažuje, naprotiv, to me 
boli, to peče. Kud ću odavle? Nigdje mira naći ne mogu, kao kad vihor tjera pero, list, amo tamo." 

„Znaš, Zlati, kad si Višnjici govorio: Je li, Koka, mamica naša ona je dobra duša. Višnjica 
bi rekla: Krampus će uzeti, ovoga, onoga, samo ne mamicu. Jer mamica je dobra duša. 

„Šta si ti meni? — pitao si i naučio Višnjicu da odgovori: Duša, srce, život i sve!" 

„Onda, kad je bila mala, onda si ju znao po sobi nositi i pjevati joj: Cin, cin, tata moj! 
Ja sam mili bebić tvoj ... na ariju kola bosanskog." 

„Da, sad da dobijem kutiju punu zlatnih dukata, onda bi odmah uzeo, tebe za jednu 
ruku, a Višnju za drugu, pa na kolodvor." 

„Kako si volio zastave hrvatske. Uvijek smo išli zajedno gledati, a ti si brojio, kolike 
ih ima." 

„Višnja reče prvu večer (nakon smrti Kr.): Zašto da molim, mamice, kad tatice nema." 

„Kad smo išli prvi put na more, kako sam se blaženo njemu prepuštavala. da me vodi. 
Hotice nisam marila za ništa, a on se rugao, kako se ne umijem orijentirati." 

U Fiumi. 

„Rado si bio tamo. Pa samo. da ti je bilo šetati uz obalu ili sjedjeti na bordunalima i 
gledati velike parobrode, kad ulaze i izlaze. Ti si znao svaki dan stoji li koji novi. U noći smo 
gledali za onim, koji je išao put Venecije, i kako mu se svijetlo sve više udaljivalo i na koncu 
iščeznulo. 

Često puta znali smo se odšetati i put kolodvora, pa na jednom mjestu dočekati brzi vlak, 
koji je dolazio iz Zagreba. Hu, kako je soptao, lupao kao kakva neman. A mi smo to gledali, 
ti si ju volio, tu lokomotivu. 

O kako te boljelo u mjehuru. Koliko put si morao stati i otići na stranu, da ljudi ne 
vide. kako te hvataju grčevi. Kad pomislim, kako je mogao već onda valjan doktor to 
spasiti i izliječit i.“ 

U Beču. 

„Prvi dan smo plakali. 

Onda kasnije, kad si izišao iz bolnice, kako si dugo trebao do kuće, a bilo je pedeset 
koraka samo. Bolno, grozno! Onda poslije podne išli smo pješke u Kartnericu. Najviše si volio 
Elizabetin spomenik." 

„Kad si se kadikad napio vina, onda si bio veseo, dragi, a ja sam se zbog toga ljutila, 
jer su ljudi tebe rado ponižavali, vrijeđali." 

„Tvoje duhovite doskočice . . . Što je najveće utvaranje? Kad se nebo legne trbuhom na 
more, metne nekud goruću cigaretu i misli, da je engleski parobrod." 

NAPOMENE 


Pokazalo se kod ovog prvog sabiranja Kranjčevićevih djela, kako to i drugdje 
u sličnim prilikama gotovo redovno biva, da se opseg ovakovih izdanja ne da 
unaprijed točno odrediti. Ipak u glavnom ovo izdanje odgovara svom programu: 
ovdje su doista sabrana Kranjčevićeva djela. Da su otpali njegovi pjesnički, a 
pogotovo prozni prijevodi, nije od veće važnosti za razumijevanje njegova djela. 
On je prevodio samo iz jednoga pjesnika, Heinea, i to tek dvije tri lirske pjesme i 
njegovu lirsko-epsku poemu ,,Atta T roll‘\ djelo, koje bi zapremilo pet do šest štam- 
panih araka. Uz njegovu obilnu originalnu versifikaciju jedva da bismo za nju 
ovdje našli novih značajnijih momenata. Otpala je od prvotne zamisli zbog nedo- 
statka prostora i proširena bibliografija, u kojoj smo mislili reproducirati izvatke 
iz značajnijih ocjena, koje su teže pristupačne, a po kojima bi se reljefnije izdigla 
književna pojava Kranjčevićeva u našem kulturnom životu. Ipak je naša bibliogra- 
fija nadovezujući na prijašnje i ovako potpunija. 

U drugu ruku svakako smo nastojali sačuvati mjesto Kranjčevićevim p i s- 
mima iz bečke bolnice, koja nesamo u Kranj čevićevo djelo, nego i u našu 
memoarsku književnost ovdje prviput ulaze kao nov i dragocjen prilog nadmašujući 
u toj vrsti sve, što smo dosada imali, i takmeći se s najodličnijim takvim djelima 
u tuđim književnostima. 

Najteže bilo nam je odustati, od prvotne namjere, da priložimo Kranjčevi- 
ćevim sabranim djelima, a na njihovu osnovu, opširniju biografiju i opsežniji prikaz 
njegova djela i njegovih odnosa sa hrvatskom književnosti. Taj bi posao pogotovo 
daleko premašio prostor našega izdanja. Uvjereni smo ipak, da će i bez toga ovako 
prviput sabrana sveukupna djela uz sav potrebni literarno-povijesni materijal sama 
od sebe osvijetlili novim svijetlom i produbiti u svakom pogledu pravo razumije- 
vanje i vrednoću Kranjčevićeve umjetničke pojave. 

1 

Uz kratice iz prvih triju svezaka (Napomena na strani 193. prvog sveska) 
u potrebi jena je ovdje i kratica za ovo naše izdanje tako da rimska brojka znači 
svezak, a arapska stranicu. 

2 

0 natpisu Kroz život i djelo isporedi u I. 194. Napomenu 3. 

3 

Zbog važnosti Kranjčevićevih pisama iz bečke bolnice treba da im posvetimo 
posebnu napomenu. 

Vanjskim licem Kranjčevićeva se pisma, od prvoga do posljednjega, doimaju 
kao prijepisi: bez pogrješke u peru, bez precrtavanja, stilistički ispravna, pisana 
jasnim i vazda čitljivim rukopisom. Jedva da se i u pismima iz najkritičnijh dana 
opažaju u potezima pera posve nezamjetljiva iskrivljenja. K tomu treba uzeti u 
obzir, da ih je Kranjčević pisao u krevetu, većim dijelom u nezgodnoj poziciji, 
kad se nije smio ni maknuti, i kad je bio od bolesti i slab i sav oronuo. 

Ova pisma o sebi neizrecivo su bolan isječak ljudskog života. Bila bi za- 
nimljiva i kad bi bila samo minuciozan opis bolničkog života i bolesničkih patnja. 
U svojoj jednostavnoj iskrenosti, ne odavajući ni u čemu, da ih piše „pjesnik 14 i 

da bi imao ma samo iz daleka namjeru, da upotrebljuje svoje pero hotice umjetnički 1 

ili knjiški — ona su neobičan ljudski dokumenat. Pa ipak — moglo bi se reći: 
protiv volje — ona su u toj svojoj suzdržljivosti i prostoti i zbog osobitih prilika 
više nego naprosto ljudski dokumenat. Premda ih piše jedan čovjek posve obuzet 
svojim fizičkim i duševnim patnjama, ona se vazda tiču, i te kako, troje ljudi, 
govore iz njihovih duša, obuhvataju u svakom trenutku njihovu nazočnost i nji- 
hovu čitavu saučest. U najtežim časovima obraća se u njima čovjek svome najbli- 
žemu, svojoj ženi. Veliko pouzdanje, Što ga ima Kranjčević u svoju životnu družicu, 
u svoju ženu, ne natrunjuje nigdje ni sjenka sumnjičavosti. On je uvjeren, da će 
6vaka sitnica, o kojoj joj piše, naići na njezin potpun interes, zbog toga se kod nje 
i zaustavlja; on je siguran, da njegova iskrenost ne će ništa proigrati od njezine 
ljubavi. Naprotiv, ova je situacija, kad govori preko pisma, za iskrenost takvog 
izražavanja kud i kamo povoljnija i podesnija od svake druge. Nikad u životu on 
nije otkrivao ni komu, pa ni svojoj ženi, toliko i takvih svojih slabosti kao u ovim 

pismima. To on osjeća najbolje sam, kad se zbog toga vrlo često prekorava i ispri- 
čava bolešću i spitalskom atmosferom. 1 

U svaki je tren u tim pismima nazočno troje ljudi: on sam, njegova žena i 
kći Višnja. To im daje po sebi dramsku živost. U silnoj ljubavi, što je Kranjčević 
dijeli sa svojom ženom za svoju jedinicu, krije se iza sadržaja svakog pisma drugi, 
od njihove uzajmične ljubavi nimalo manje intenzivan, čuvstveni motiv. Svaka nje- 
gova misao dolazi zapravo iz duša ovo troje ljudi, kazuju je kao u jednom dahu. 

Stalno prolazi sadržajem dialoga Kranjčevićevog sa ženom spominjanje njihovog 

razorenog doma. Slika toga iskidanog gnijezda lebdi prepasno u njegovoj mašti, a 

upada ipak kao svijetla zraka u mračnu sceneriju, u kojoj nastaju Kranjčevićeva | 

pisma. Kadgod Kranjčević opisuje svoju bolničku sobu, kut iza paravana, u kon- i 

trastu se osjeća vizija njegova doma, u kojemu su poništili nedokučivi razlozi sreću, 

čija milina postaje sada jedinom čežnjom njegovom. 

Ne da se smetnuti s uma, da je Kranjčeviću u to vrijeme bilo tek četrdeset 
godina, da je bio osim toga fatalnoga defekta u punoj muževnoj snazi, a da ga je 
bolest uporno mučila već od nekoliko godina unatrag. Takova duševna depresija 
morala je biti nečuveno komplicirana: puna bolno prigušenih psihičkih ekscesa 
kao i umora i klonuća nakon žestine fizičkih boli, koje su dolazile od njegove bo- 
lesti. U pismima o tomu nema glasa, iako to naslućujemo iza čestog plača i mnogih 
suza, o kojima govori, i kojima se teško odupire uz napregu sve snage svoje volje, 
naslućujemo to i iza neprestanog dozivanja Boga, koji ga ne smije napustiti, i iza 
neutrudivog podržavanja nade u bolju budućnost i skoro izbavljenje. Tko to može 
sebi živo predočiti, pronaći će u Kranjčevićevim pismima osebite potmule motive 
pune krute čovječnosti. 

Ako je to zatajio Kranjčević u pismima, teško je zamisliti, da ga ne bi oda- 
vale posljednje pjesme. Tih pjesama ima malo, a još manje, za koje bismo pouzdano 
znali, da su tada doista nastale. Pa ipak tek studij Kranjčevićevih pisama objašnjava 
mnoge zagonetnosti i nejasnosti u ovim pjesmama. Podsjetit ću ovdje samo na 
„Triptih 41 . U grandioznoj viziji u prvom dijelu, kad su iskonske nemani „patile 
bolove s viška snage 44 i kad su u „bijesu borbe 44 stvarale „vječit rasap 44 i „vječnu 
građu 44 , on pjesnik — ,,U čijim slabim negda grudim Buntovno kucat će srce Fausta 44 
— ako ga pitate „što vidje tamo mladom na talamu? 44 , „On će reći vam: vidje ^ 

bl’jedu Djevicu plakati — vilu bola 44 . 

Razumije se, da je publikacija ovih pisama i znatan prinos za studij Kranj- 
čevića. Poglavito su mnogobrojna mjesta, gdje govori o odnosima prema svojoj sara- 
jevskoj okolini, osobito službenim ljudima, dokaz, kako je pjesnik osamljen i 
duboko u sebi i za sebe izgrađivao svijet, koji je čitavom njegovom ličnošću obu- 
hvaćala njegova poezija. Zato je upravo klasično svjedočanstvo i ono mjesto iz 
pisma Elinog (od 10. marta 1907.), kad piše Kranjčeviću: „Međutim poznam svoga 
zlatoga: on će najgroznije bolove trpiti, a uz to će se prama tuđemu smijati i 
šaliti. Oni ne znadu, da se Ti umiješ upravo majstorski svladavati. 44 Kranjčević je to 
isto rekao: „Smiješ se licem, srce o grko 44 . 


Pismo od 18. juna 1907. posljednje je Kranjčevićevo pismo iz bečke bolnice. 
Oko 20. juna došla je u Beč gospođa Ela i otpremila ga, kad se iole moglo, u 
Sarajevo. 

Kranjčevićeva bečka pisma postaju pogotovo tragična, ako pomislimo, da 
je najbliža okolina Kranjčevićeva — osim gospođe Ele — a naročito Kranjčevićev 
šogor i njegov neutrudivi čuvar u bolnici g. Vejsil Ćurčić, — znala odmah nakon 
operacije još u mjesecu novembru 1905., da je Kranjčevićevo stanje beznadno. 

Njegove velike nade u ozdravljenje i skori povratak kući okrutna je zbilja od 
dana do dana razočaravala, a da se on ipak nije prestajao tješiti novim nadama. 
Sreća, koja ga je čekala u njegovu domu, bila je suviše zamamljiva i svijetla, a 
da bi se je mogao odreći i u najcrnijim svojim mislima. 

Bilješke u Elinu Notesu (IV. 201. ss.) o Kranjčevićevu svršetku doimaju se 
kao nastavak ovih pisama. 


4 

Upozoren od dr. F. Bučara našao sam u „Hrvatskom Planinaru 44 (Zagreb) 
1907., str. 9. ss. Kranjčevićevu improvizaciju iz Spomenice na Sljemenu. Pjesma je 
datirana „23J24. svibnja 1885. 44 i glasi s natpisom, koji bismo joj mogli dati: 


NA SLJEMENU 


U visini, na daljini 
Svjetske zlobe i taštine 
Slobodna se miso vije 
Širom moje domovine. 

Tuj ne ćutim lanca teška 
Ne kvači me ropstvo kleto ; 
Sve je mirno, sve je drugo, 
U prirodi sve je sveto. 

Ko ponosit soko sivi. 

Što slobodom krila vije, 
Srnem i ja, plovim i ja 
Vrh proklete tiranije; 


I u dolu vječnih suza 
Za slobodom srce diše, 

Ali tuj se krvna oka 
Vjcđa tare, suza briše. 
Rajski videj Vele meni 
Grob si puka umiruća; 

A l odovud nisi grobljem 
Već koVjevkom uskrsnuća. 
Silni ćemo opet biti, 

Znoj naroda puk će žeti. 
Pozdravljam te, vide mili, 
Kraju božji, kraju sveti! 


5 

U koliko ima pjesničkih prijevoda Kranjčevićevih svi su ti prijevodi iz 
Heinea, od toga su objelodanjene u „Nadi 44 iz knjige pjesama pjesme: Zamotani u 
oblake. Prel’jeva se pučina i Uz tvoju kada kuću — sve u god. 1895. na str. 384.; 
lirsko-epska poema Heine-ova „Atta Troll 44 izišla je poslije smrti Kranjčevićeve u 
„Viencu" (nove serije) od g. 1911. u brojevima 1 — 7, 9 i 10. 

Iv. Šarić spominje u Katol. Tjedniku 1933. br. 49. Kranjčevićeve prijevode 
talijanskih pjesama sv. Alfonza Ligorija u čast Malome Isusu. 

U prozi preveo je Kranjčević priče Carmen Sylve pod općim natpisom ,,S puta 
nevoije 44 . Ti su prijevodi izišli u Nadi 1895. i 1896., te u Hrv. Zajednici 1909. Tri 
su ostala u rukopisu. Ove je stvari prevodio Kranjčević u Bijeljini u januaru i 
februaru 1891. — U rukopisu ima još neki prijevod bez natpisa i bez svršetka, 
s datumom 15. II. 1900., na pet strana. 


0 

Lik Kranjčevićev sačuvan nam je u mnogim varijacijama i iz raznih vre- 
mena. Većinom su te fotografske snimke dosta uspjele, jer su markantne crte njegova 
lica podesne za fotografije. Od umjetničkih portreta najbolji je Csikošev repro- 
duciran u Divot-izdanju i reljefni portret iz dana bolničkih od Ivana Meštrovića 
reproduciran fotografski u ovom svesku. Taj je portret svojina sarajevskog zem. 
muzeja. — U Savremeniku 1908. ima snimka Kranjčevićeva oca, njegove gospođe 
Ele i kćerke Višnje. Ondje je reproducirana i slika rodne kuće Kranjčevićeve od 
Držislava Erlera. 

B I L 1 E Š K E 


PJESNIČKA PROZA 

Prvi honorar. („Sloboda", 1885., br. 46. od 26. II., 47. od 27. II. i 48. od 
28. II.) Pod natpisom: Crta Strahimira Senjanina. 

Dajte i dat će vam se. (Milakovićeva Hrv. Omladina, 1885., br. 4. od 1. III., 
str. 50. ss.; S. S. K., Pjesnička proza, Savremeni hrv. pisci, knj. XIX. Izd. Društva 
hrv. knjiž., Zagreb, 1912., str. 82. ss.) 

Žena. („Balkan", 1886., br. 3. od 1. II., str. 43.; „Sloboda", 1886., br. 15. 
od 18. II.; Pjesn. proza, str. 49. ss.) U „Slobodi" potpisan: Strahimir. 

Tko će osloboditi narod? („Hrvatska", 1886., br. 15. od 18. II.) Potpisano: 
Strahimir. 

Ah pjesnik...? „Hrvatska", 1886., br. 105. od 8. VI. i 106. od 9. VI.) 
Potpisano: Str. 

Vanitas vanitatum . . . (V. 1891., br. 4. od 24. I., str. 49. ss.; Pjesn. proza, 
str. 57. ss.) 

Priča iz pradavnih dana. (V. 1891., br. 8. od 21. II., str. 113. ss.; Pjesn. 
proza, str. 62. ss.) 

Demonovo ogledalo. (V. 1891., br. 16. od 18. IV., str. 241. ss.; Pjesn. proza, 
str. 69. ss.) 

Suza. („Dom i svijet", 1891., br. 12. od 15. VI., str. 195.; Pjesn. proza, 

str. 52. ss.) 

Glad. (V. 1892., br. 41. od 8. X., str. 641. ss.; Pjesn. proza, str. 73. ss.) 

Čime se ljudi tješe. („Nada", 1895., br. 2. od 15. I., str. 23.; Pjesn. proza, 
str. 29. ss.) U N. podnatpis: Momenat iz života; u Pjesn. prozi označeno sa A. 

Ružice stida na licu. („Nada", 1895., br. 6. od 15. III., str. 103. ss.; Pjesn. 
proza, str. 77. ss.) U N. podnatpis: Fantazija. 

Mućak. („Prosvjeta", 1895., br. 8. od 15. IV., str. 225. ss. , Pjesn, proza, 

str. 16. ss.) 

Pamet s Urvine planine. („Nada", 1895., br. 19. od 1. V., str. 367. ss. ; 

Pjesn. proza, str. 3. ss.) 

Čime se ljudi tješe. („Nada", 1899., br. 9. od 1. V., str. 135. ss.; Pjesn. 
proza, str. 33. ss.) U Pjesn. proza označeno sa B. 

Pogled. („Savremenik", 1909., br. 2. od 1. II., str. 72.; Pjesn. proza, 

str. 87. ss.) 

ŽIVOT I DJELO 

Podaci o djetinjstvu jedino u članku dr. Milana Grubera u „Obzoru" 1933., 
br. 257, 8, 9, 60, 61. Iz djetinjstva i mladosti S. S. K. 

K. dom opisuje gospođa Ela u članku „Moj Silvije" Spomen-spis. 1908. Str. 57. 

Dr. Vlad. Čorović u svojoj raspravi Lektira S. S. K. u Građi, knj. X. str. 4. 
navodi redom sve ocjene iz gimnazijskih svjedodžbi K. sačuvanih u K. sobi. 

O boravku u „Germanicumu" u K. Horvat, Savremenik 1908., str. 747. 

O boravku u Zadru nemamo vijesti. 

U Zagreb putovao je zajedno s Milakovićem (Savremenik 1908., str. 718.) 
M. tvrdi, da je poznati pedagog Ljud. Modec neposredno utjecao na K. odluku, 
da se upiše u preparandiju. Kranjčevićev boravak u Zagrebu spominje i P. Krstinić 
„Moje spominjanje o K.“ Savr. 1908., str. 727. 

O boravku u Bijeljini i Livnu Ljubomir Maraković, Hrv. Prosvjeta 1927., 
br. 2. i 3. O K. učiteljevanju u Bijeljini. Stjepan Ratković, Uspomene na K. kao 
učitelja, Hrv. Revija 1934. br. 3. 

Prvi dani u Sarajevu u Jure Turića članku „Neke uspomene na K.“ Savre- 
menik, 1908., str. 733. 

Matošev članak u Savremeniku 1908. o K. na odru. Str. 705. 

O sporu oko sprovoda. Zvono, 1908., str. 677. — Govori na sprovodu i svečane 
komemoracije bilježi Savremenik 1908., str. 773. ss. 

O K. Marjanović, Pjesnička proza, predgovor; onda Vlad. Dvorniković, Stu- 
dije za psihologiju pesimizma. Zagreb, 1923., str. 178 i d. 

O atmosferi u koju su ušle prve Kr. pjesme, isp. Krleža, O K. lirici. Eseji I. 
Zagreb, 1932. — Njegovu sraslost s rodnim krajem prikazuje Janko Polić-Kamov u 
Bosanskoj Vili 1910., str. 211. ss. u članku S. S. K. (impresija). 

O K. po sudu kritike najopsežnije u A. Barca predgovoru k izdanju Srp. 
Knjiž. Zadruge. „Izabrane pjesme", Beograd, 1929. 

BIBLIOGRAFIJSK E BILJEŠKE 


DJELA 

S. S. Kranjčevića, Bugarkinje. U Senju. Troskom i nakladom Marijana 
Župana. 1885. 8°, VIII + 152. — S. S. Kranjčević, Izabrane pjesme. (Zab. Knjižnica 
Matice Hrvatske, sv. CCX — CCXII). U Zagrebu. Naklada Mat. Hrv. 1898., 8°, 224. 
— S. S. Kranjčević, Trzaji. Tiskom i nakladom N. Pissenbergera i J. Schniirmachera 
komandit. društva u D. Tuzli. 1902. 12°, 134. — S. S. Kranjčević, Pjesme. Izdalo 

0 pjesnikovoj dvadesetpetgodišnjici Društvo hrv. književnika. Zagreb, 1908. 4°, 115. 
Slikama po monotypima ilustrirano izdanje. Slikari: Csikos, Krušlin, Petrović, Virant 

1 Babić. — S. S. Kranjčević, Odabrane pjesme omladini. Sarajevo. Tisak i na- 
klada Daniela A. Kajona. 1909. 8°, XXXVI+76. — S. S. Kranjčević, Pjesnička 
proza. (Savremeni hrv. pisci. Red. izdanja Društva hrv. književnika. Tisak Dioničke 
Tiskare u Zagrebu. Uređuju Julije Benešić i dr. Vlad. Gudel. Lipanj 1912.) Zagreb, 
1912. 8°, XLII+95. — Ljuboje Dlustuš, S. S. Kranjčević. Život i probrane pjesme. 
Izvanredno izdanje Kluba hrv. književnika u Osijeku. 1918. 8°, 170 str. (od toga 
63 str. pjesama). — Isto u drugom izdanju: Koprivnica, 1921. — S. S. Kranjče- 
vića Pjesme. Novi izbor. Uredio i s uvodom popratio Branimir Livadić. Izvanredno 
izdanje „Matice Hrvatske". Zagreb, 1926. 8°, LXXX + 184. — S. S. Kranjčevića 
Izabrane pjesme. S uvodom dr. Antuna Barca. Srpske književne zadruge Kolo XXXII. 
Br. 211. Beograd, 1929. 8°, XL+102. — Djela S. S. Kranjčevića. Četiri sveska. 
Priredio dr. B. Livadić. Minerva, nakladna knjižara d. d. Zagreb, 1934. 8°. 

Jedno izdanje Kranjčevićevih pjesama izašlo je za vrijeme rata u Ženevi. 
God. ? 

LITERATURA 

Vienac 1885. M. Šrepel (o B.) 

Vienac 1893. str. 61. 

Vienac 1899. Jovan Hranilović (o M.) 

Novi Viek 1899. Jakša Čedomil (studija). 

Zora (Mostar) 1899., br. 10. Jovan Dučić (o M.) str. 351. 

Brankovo Kolo 1899. Ivan Lorković (Hrv. književnost u 1898.) str. 117. 
Obzor 1899., br. 295. (božićni prilog) M. Nehajev. 

Modemi Revue 1899. VI. Jelovšek, str. 132. 

Život II. 1900. Ivan Krnic. 

Svjetlo 1900., br. 8. M. Marjanović. 

L’ Humanite Nouvelle (Pariš) 1900. I. Kernic. (En coup d’oeil sur la litte- 
rature croate) str. 735. 

Glasnik Matice Dalm. I. 1901./2. Jakša Čedomil (o T.) 

Prosvjeta 1902. C. Albertinov. 

Hrvatska Misao 1902. M. Marjanović. 

Obzor 1902., br. 211. i 212. M. Marjanović (o T.) 

Vienac 1902. Jovan Hranilović (o T.) 

Przeglad (Pismiennistvva) Powszechny 1902., Nagoda Saryusz (o T.) str. 289. 
Agramer Zeitung 1902., br. 240. V. Lunaček (o T.) 

Katolički list 1903., br. 7. i 8. F. Rožić (o T.) 

Vienac 1903. — r. str. 425. 

Hrvatska straža 1903. Criticus (sv. 2., 3., 4.) 

Hrvatska straža 1903. (Prvi grijeh). 

Slovanski Pfechled 1905. i 6. T. Grabovvski (čisl. 1., 2., 3.) 

Nuova Rassegna 1905., Stj. Ilijić, str. 301. ss. 

Brankovo Kolo 1906. D. M. (Kratak pregled hrv. novije lirike) str. 1560 i 1594. 
Školski vjesnik (Sarajevo) 1908., br. 10. Lj. Dlustuš (S. S. K. str. 793.) 
„Mali Žurnal" (Beograd), 1908., br. 194. od 13. VII. D. M. Šijački. 

• Behar 1908., br. 12. Uvodni članak (str. 181.) R. Katalinića-Jeretova pjesma 

„Nad odrom", str. 182; Posljednji dani i pogreb K., str. 195. ss. 

Narodne Novine 1908., br. 251. Nekrolog. 

Obzor 1908., br. 299. Nekrolog. 

Spomenspis S. S. K-ću prigodom 25-godišnjice pjesnikovanja, prest, iz „Be- 
hara", Sarajevo 1908. s člancima Osmana-Azisa (Silvije), Tugomira Alaupovića ( p j - ) , 
J. Milakovića (biografsko-bibliografski nacrt), Lj. Dvorniković (Filozofija K. poezije), 
Lj. Dlustuša (K. kao nastavnik), Mirza Safveta (pj.), R. Katalinić-Jeretova (pj.), 
Ele Kranjčević (Moj Silvije), J. Milakovića (pj.), dr. M. Preloga (Nove pjesme 
S. K.), Lj. Dvornikovića (Pisci i umjetnici u svojim djelima i u svagdanjem 
i saobraćaju) i bez potpisa „Dopunjci bibliografije K. poezije". 

Savremenik 1908., br. 11. B. Livadić, Epitaf S. S. K. 
i Savremenik 1908., br. 12. od 1. XII. A. G. Matoš (U sjeni velikog imena), 

I A. Tresić-Pavičić (pj.), I. Trnski (o K.), dr. Fr. Ilešić (Mat. Slov. K.), Xeres (pj.) , 

J. Milaković (Prvo poznanstvo), Ks. Meško (pj.), P. Krstinić (Moje spominjanje 

j o K.), Stj. Ilijić (pj.), J. Turić (Neke uspomene na K.), Vid Vuletić-Vukasović (pj.), 

Viktor Car Emin (U Medveji), Zd. Marković (Uspomena na S. K.), R. Katalinić- 
i Jeretov (pj.), V. Treščec (Silvijevom sjenu), T. Alaupović (pj.), J. Kosor (O S. S. 

K. ), D. M. Domjanić (pj.), Davorin Trstenjak (U spomen S. S. K. slobodnom 
misliocu), J. Miličić (pj.), dr. K. Horvat (K. u Rimu), B. Lovrić (pj. proza), Izo 
Lanov (Iz Poruka uredništva), dr. D. Prohaska (S. K-ću), Nadgrobni govori S. S. K., 
X. (S. S. K.), M. (Knjiž. izdanja i listovi), akademije, J. Milaković (K. u češkom 
prijevodu), sažalnice. 

Hrv. pravo 1908. A. G. Matoš (Za Kranjčevića). Preštampano u knjizi. 
Pokret 1908. M. Marjanović (br. 250.) 
j Zvono 1908. M. Marjanović (br. 42., 43., S. S. K.) 

I Sarajevski tjednik 1908., br. 25. 

Zvono 1908. M. Marjanović (br. 44., Crkva i domovina spram smrti S. S. K.), 
v. i str. 791. (polemika s Matošem). 

Hrvatstvo 1908. F. Rožić (br. 252.) 

Glas Matice Hrv. IV. 1908., dr. M. O. (M. Ogrizović, S. S. K.) str. 6. ss. 
Radnička Obrana (Mostar) 1908., br. 15. (Uvod. članak o K.) 

Brankovo Kolo 1908. (Nekrolog). 

Čas (Prag) 1908. Černy (br. 300.) 

Hrv. Prosvjeta 1908. M. Danić (dr. M. Gruber), In memoriam. 

Tad. Stan. Grabowski: Wspolczesna Chomacia II. S. S. K. Lwow 1908. 

Josip Milaković, S. S. K. Predgovor izdanju „Odabrane pjesme omladini", 
Sarajevo 1909. 

Muslimanska svijest 1909., br. 10. (o Odabr. pj. omladini). 

Ilust. Obzor II. 1909., br. 6. 

Ilust. Obzor 1909., br. 23., str. 716. Ela Kranjčević, „Silvijeva soba", 
i Mlada Hrvatska II. (1908./9.) Fran Galović. 

j Hrv. Sloboda 1909., br. 299. F. Rožić. 

l Hrv. Straža 1909. (Portret K.) 

i Bosanska vila 1910. Janko Polić Kamov (impresija). 

f Milan Grlović: Sa S. K. Doživljaji s puta. Prešt. iz „Nar. Novina", Z. 1910. 

J. Carić, Preradović i Kranjčević. Program gimn. u Dubrovniku 1910711. 
Savremenik 1911. Nehajev (Divot-izdanje K. pjesama) str. 49. ss. 

I Savremenik 1911. J. Milaković (Prijevodi K. pjesama) str. 133. (nastavak 

1 bibliografije prijevoda u Odabranim pjesmama omladini). 

Val 1911. V. Čerina. 

Jug (Split) 1911. R. Nikolić. 

Hrv. Zajednica 1911. (Sarajevo) br. 100., preveden J. Vodaka članak iz 
„Časa“. 

M. Marjanović u S. S. K. Pjesnička proza, Zagreb, 1912. (sa bibliograf, po- 
dacima str. 89.) 

Siidslavische Revue 1912., br. 13. M. Marjanović. 

Književni Jug II. 1918.: Ante Hikec (0 razapetoj duši), V. Ćorović (K. 
interes za nar. jezik), A. Černy (K. kod Čeha), Zd. Marković (K. kod Poljaka). 
Po M. Marjanoviću (Život S. S. K.). Ivo Vojnović posvećuje pjesmu „Pobjeda" 
S. S. K. 

Hrv. Njiva 1918.: Sv. Ćorović (biogr.), V. Ćorović (K. i ruska književnost), 
V. Dvorniković (0 psihi K. poezije); Život S. S. K.; K. u stranim jezicima; Neke 
bilješke o K. kao čovjeku). 

Lj. Dlustuš: Predgovor izdanju Život i probrane pjesme iz 1918. i 1921. 

Hrv. Dnevnik (Sarajevo) 1918. dr. P. Mitrović (Iz K. notesa). 

Savremenik 1919. A. Milčinović (Iz prepiske K. Novaku) str. 49. ss. 

Savremenik 1919. Ljudevit Dvorniković (0 K.) str. 366. ss. 

Zrno, knjiž. kalendar za 1919. Lj. Maraković (Ulomak K. drame, dokumenti). 

Jug. Njiva 1923. V. Dvorniković (Shakespeareov Hamlet i hamletizam u K.) 

V. Dvorniković: Studije za psihologiju pesimizma, I. Shakespeare, Hamlet, 
Kranjčević, Zagreb 1923. 

Vijenac I. 1923. Stj. Ilijić. 

Ante Petravić: Četvrte studije i portreti (I. K. književni nastup str. 38., 
II. K .„Mojsije" i ,,Moise“ Alfreda de Vignya str. 46.) Split 1923. 

Književna Republika II. 1924. M. Krleža (O K. i Dvornikoviću). 

B. Livadić: Život i poezija S. S. K. (Predgovor Pjesmama u Novom izboru, 
izd. Matice Hrv. 1926.) 

Obzor 1926. od 22. i 29. okt. V. Lunaček. 

Savremenik 1926. A. Hikec (Uz novo izdanje K.), str. 129. Ovo je iz Knjiž. 
Juga preštampani članak s natpisom „0 razapetoj duši". 

Vijenac 1926. Lj. Dvorniković (Jedna revizija našeg književničkog Panteona 
polemika s člankom V. Lunačeka). 

Savremenik 1927. Stj. Ilijić (S. S. K. u svijetlu talij. štampe). 

Umberto Urbanez-Urbani: Scrittori Jugoslavi, Trieste 1927. 

Hrv. Prosvjeta 1927. Lj. Maraković (Na rub K. pjesama). 

Građa za povijest knjiž. hrv. X. Jugosl. akad., Zagreb, 1927. V. Ćorović 
(K. lektira). 

Vijenac I. I. Nevistić (K. lektira). 

Književnik I. 1928. — o — (M. Kombol). 

Stanislav Župić: Slepi lučonoša S. S. K. Beograd 1928. 

Hrv. Kolo IX. Stj. Ilijić (Pomen na K.) 

Pregled (Sarajevo) 1928. Borivoje Jevtić. 

Antun Barac: 0 K. i njegovim pjesmama. (Predgovor Izabr. pjesmama u 
izd. Srp. knjiž. zadruge za 1929.) 

Pregled 1929. Josip Čelar (0 K. poeziji, isto u „Književnim beleškama", 
Sarajevo 1929.) 

Misao 1929. knj. 31. T. Dukić. 

Srp. Knjiž. Glasnik 1929., knj. 27. A. Haler (O poeziji S. S. K.) 

Hrv. Kolo X. 1929. A. Barac (De Vigny, Carducci, K.) 

Život i rad 1930., knj. 5. M. M. P. 

Kalendar Prosvjeta (Sarajevo) za 1932. Jovan Kršić (Bel. Ele K. o maea- 
pesniku). 

Hrv. Revija 1931. M. Krleža (O K. lirici; prešt. u knjizi „Eseji I.“, Zagreb 

1932.) 

Večernja pošta (Sarajevo) 1931. VIII. — XI. R. Zaplata (O postanku „Nade"). 

Jugosl. list (Sarajevo) 1933. od 25. V. R. Zaplata (K. o Santiću). 

Jutarnji list od 29. X. 1933. B. Livadić (25-god. smrti S. S. K.) 


Srp. Književni Glasnik 1933., knj. 40. S. Parmačević. 

Obzor 1933 od 8. nov. i d. dr. Milan Gruber „Iz djetinjstva i mladosti 
S. S. K.“ 

Obzor 1933. od 13. nov. H. (Za narod. 0 K. 25-gođišnjici). 

Pregled (Sarajevo) 1933. sv. 119. od 1. XI., Tin Ujević, (Trnokop u Silvije- 
voj baŠti). 

Katolički Tjednik (Sarajevo) 1933., br. 49. od 3. XII., Iv. Ev. Šarić (Uspo- 
mene na S. S. K.) 

Katolički Tjednik (Sarajevo) 1934., br. 2. od 14. I., R. F. Magjer (S. S. K.) 

Novi Behar (Sarajevo) 1934., br. 19.— 21. od 1. V., Rudolf Zaplata (S. S. K. 
o Safvetbegu Bašagiću). 

Hrvatska Revija 1934., br. 3. od 1. ni., B. Livadić (S. S. K.) 

Hrvatska Revija 1934., br. 3. od 1. HI., Stj. Ratković (Uspomene na K. kao 
učitelja). 

Hrvatska Revija 1934., br. 3. od 1. III., Dr. Bučar (Jensen i Kr.) 

Hrvatska Revija 1934., br. 3. od 1. III., Vlad. Kovačić (K. „Najljepša 
pjesma"). 

Hrv. Knjiž. Almanah (Zagreb) 1934., str. 5. Branimir Livadić (Na vratima 
velike noći. K. martirij). 

ALFABETSKI POPIS PJESAMA 

~ ~ ~~ ~ : ' = = ! 


U ovaj su popis ušle samo pjesme iz posljednje redakcije. O promjenama 
u tekstu isporedi Bilješke k pjesmama. Rimski brojevi označuju svezak ovog 
izdanja. 


Ah hitra ko srnka I. 85. 

Ah kako gorko virnuh III. 110. 

Ah kleknut na tvoj prag III. 206. 

Ah, sve je sanja pusta II. 43. 

Ah, vječnost se je zvao čas I. 45. 
Ajde dušo I. 43. 

Alaj mi se činiš vedra I. 189. 

A1 je lijepa I. 184. 

Anđeo bola II. 167. 

Angelus II. 80. 

Astrea II. 14. 

Besmrtnoj sjeni dr. F. Račkoga II. 141. 
Bog i Hrvati I. 73. 

Borba tritona IV. 193. 

Čuj — ! I. 149. 

Da li ljubim . . .? I. 188. 

Danak bio I. 175. 

Ditiramb II. 77. 

Dolazak Hrvata II. 122. 

Domovini II. 55. 

Dosjetka smrti III. 47. 

Duša III. 75. 

Dva barjaka III. 7. 

Dva spomenika III. 207. 

Dvije druge III. 114. 

Efeta II. 149. 

Ej, na križ, na križ I. 174. 

Eli III. 21. 

Eli! Eli! lama azavtani II. 175. 
Excelsior III. 109. 

Golgota II. 169. 

Gospodskomu Kastoru II. 70. 

Groblje na umoru III. 117. 

Grobovi I. 101. 

Guslar III. 39. 

Heronejski lav II. 172. 

Himna III. 99. 

Himna hrvatskoj troboji III. 210. 

Hoćeš znat li . . .? III. 196. 

Hrist djetetu u crkvi III. 69. 


Hristova slika III. 126. 

Hrvatica kod kolijevke I. 85. 
Hrvatskoj I. 59. 

Hrvatskoj braći iz Dalmacije II. 58. 
Hrvatskoj majci I. 67. 

Hrvatskom narodu o otkrivanju spo- 
menika N. Tommaseu II. 186. 

Ideali II. 7. 

I lane su ruže cvale II. 93. 

Iseljenik III. 29. 

Iza spuštenijeh trepavica II. 94. 
Izgubljeni dani III. 129. 

Iz transe III. 103. 

Jadnica I. 91. 

Jadnicima moga naroda I. 61. 

Ja mišljah III. 127. 

Ja pregaram I. 11. 

Ja sam I. 190. 

Ja uzrijeh tebe I. 143. 

Jataganu II. 41. 

Jedna bolesna ideja III. 209. 

Kad bi I. 152. 

Kad mi klone II. 45. 

Kajinu I. 161. 

Kako je postala nada II. 97. 

Klaonica III. 134. 

Klekoh tebi na grob I. 132. 

Ko dašak I. 167. 

Kol’ čarobno dr’jema I. 187. 

Kolo sreće I. 23. 

Krvave suze I. 101. 

Liberte, egalite, fraternite III. 202. 
Lijek tužnoj ljubavi I. 90. 

Ljubavi II. 12. 

Ljubimo I. 154. 

Lovoru I. 77. 

Lucida intervalla II. 129. 

Lude želje II. 114. 

Majales III. 81. 

Malenim velikanima I. 107. 

Minite me I. 126. 


Mir vam! III. 63. 

Misao svijeta II. 181. 

Misercordia III. 128. 

Mjesečina III. 73. 

Mladosti II. 91. 

Moć osvete I. 88. 

Moj dom III. 19. 

Moj sije II. 106. 

Monolog II. 85. 

Monotonija III. 108. 

Motto III. 1 30. 

Mramorna Venus II. 143. 

Na hojiš'v III. 124. 

Nad rasapom moga grada I. 69. 
Na golu sjedah kamenu III. 119. 
Na grudi prošlosti II. 135. 
Najljepša pjesma III. 104. 
Najljepša pjesma (1888.) III. 144. 
Na Kavkaz II. 9. 

Na kolodvoru III. 57. 

Nakon bolesti IV. 192. 

Na Nehaju I. 34. 

Na prvi susretaj I. 109. 

Na obali uskočkoga grada I. 172. 
Na odru staroga ljeta I. 115. 

Na shledanou III. 17. 

Na Sljemenu IV. 205. 

Naš čovo III. 28. 

Nevinčadi I. 49. 

Nevinčetu II. 30. 

Neznani grob II. 68. 

Noći III. 59. 

Noć na Foru I. 29. 

Nostalgija III. 105. 

Novoj u osvit II. 174. 

Novom proljeću II. 11. 

Obična priča II. 64. 

Onda II. 179. 

Oproštaj III. 41. 

Oproštaj (1884.) III. 198. 

Orlu III. 101. 

Otpušteni vojnik I. 168. 

Ouvertura III. 61. 

Ožujak III .116. 

Pamet i sreća I. 47. 

5. II. 1822. - 5. II. 1902. ffl. 8. 
Pisma u stihovima IV. 111. 

Pjesma moje sreće II. 10. 

Pjesmice na narodnu III. 204. 
Pjesmo moja, kud bi htjela? I. 191. 
Pjesnik i svijet II. 177. 

Pjesniku moć I. 36. 

Pjevao bih III. 197. 


Plaća pravde I. 82. 

Plani okom I. 111. 

Pogled na zvijezde HI. 83. 

Ponoć III. 65. 

Po pučini III. 122. 

Portret III. 125. 

Povijesti sud I. 80. 

Pozdrav I. 18. 

Pozdrav iz samostana I. 170. 

Pred knjigom povijesti roda moga I. 39. 
Pred kraljevskom pločom u Baski III. 37. 
Primorkinji I. 33. 

Primorkinji I. 158. 

Privid III. 66. 

Pristup I. 51. 

Prolaznost II. 165. 

Proljeću i ljubavi II. 33. 

Proljetna želja II. 121. 

Promašena kob III. 45. 

Propali genij III. 51. 

Prosinačko sunce III. 55. 

Providnost III. 23. 

Prvi snijeg III. 22. 

Radniku I.’ 64. 

Resurrectio III. 13. 

Samilost III. 10. 

San II. 146. 

Sanak II. 139. 

San ili java? II. 88. 

S bogom I. 8. 

Senju-gradu I. 20. 

Sijelo III. 25. 

Sirenin dragi III. 33. 

Sjeni majke I. 129. 

Slap III. 78. 

Slavenska lipa III. 15. 

Slom Campanila III. 86. 

Slušavo sam I. 186. 

Smrti II. 52. 

Snilo mi se, Kerub da sam II. 184. 
Sonetni vijenac I. 125. 

Spustih oči I. 125. 

Stara slika II. 72. 

Stari oporbenjak I. 54. 

Stisni novčić I. 114. 

Sunce klone III. 200. 

Suncokret III. 110. 

Sumnjom dahneš III. 201. 

Suzi robija I. 75. 

Sveljudski hram III. 79. 

Svijet i pjesma II. 21. 

Sto l’jep si b’jeli sv’jete III. 131. 

Što me glediš II. 137. 


212 


213 


Tajna moć I. 134. 

Tako je III. 133. 

Thalamos III. 205. 

Tri pozdrava III. 124. 

Triptih III. 95. 

Trsatska sjena II. 35. 

Tvoj vijenac I. 159. 

U album III. 143. 

U badnjoj noći II. 104. 
li očaju III. 196. 

Udovičin novčić I. 113. 

Učiteljskoj omladini II. 117. 

U katakombama I. 164. 

U maskiranoj gomili III. 11. 

U noći mrtvih II. 192. 
li ponoćje I. 127. 

Uskočka elegija I. 182 . 

Uskočke elegije (Bilješka) III. 112. 
Uskrsna pjesma narodu I. 45. 

U slavu pedesetgodišnjice Leona XIII. 

H. 112. 

Uspomene I. 177. 

Uspomeni A. Šenoe I. 56. 

Utjeha I. 79. » 

Utjeha II. 31. 

Utjeha II. 84. 

U zanosu II. 19. 


Uz proslavu proglašenja hrv. jezika 

m. 211. 

Uz prozor I. 156. 

Uz slavu pedesetgodišnjice fra G. 

Martića II. 164. 

U želji ljubavi III. 53. 

Vani sn’ježi II. i66. 

Večernjice I. 40. i 145. 

Velebitska baka III. 31. 

Vili pjesme II. 61. 

Vizija III. 122. 

Vjekovnom mučeniku I. 105. 

Vjetrić vije II. 29. 

Vox humana IH. 84. 

Zadnja zdravica Hanibala II. 132. 
Zadnja uskočka šajka II. 24. 

Zadnji Adam II. 188. 

Zapad sunca II. 74. 

Zatvor ’te vrata III. 107. 

Zavjet I. 7. 

Zimska pjesma III. 77. 

Želje I. 112. 

Ženi ffl. 50. 

Život III. 71. 

Život i ljubav II. 194. 


:i tv 

V V - ^ V ■' 




f 


214 


SADRŽAJ 


Pjesnička proza 

Prvi honorar 

Dajte 3 dat će vam se 

Žena 

Tko će osloboditi narod . . . ? 

Ah, pjesnik . . . ! 

Vanitas vanitatum .... 
Priča iz pradavnih dana 
Demonovo ogledalo .... 

Suza 

Glad ....... 

Čime se ljudi tješe .... 

Ružice stida na licu 

Mućak 

Pamet s Urvine planine . 

Čime se ljudi tješe .... 

Pogled 

Dramski pokušaji 

Pisma 

Pismo iz g. 1885 

Pisma ). Milakoviću 
Pisma Vjenceslavu Novaku . 

Pisma u stihovima .... 
Pisma ženi iz bečke bolnice . 

Zadnje pismo 

Život i djela 
Ra d oko ,,N a d e“ 

Iz prepiske 

IzElina Notesa 

Napomene 

Bilješke 

B i b 1 i o g r a f i j s k e bilješke 
Alfabetski popis pjesama 


Strana 

5 

7 

20 

23 

25 

28 

34 

38 

43 

46 

50 

53 

57 

60 

70 

80 

92 

93 
104 
107 
107 
110 
111 
112 
156 
.157 
191 
198 

-201-m 

- 203 ' 

206 

206 

212 


215 



Štampanje III. sveska 
dovršeno je 15. septembra, 
IV. sveska 15. novembra 
1934. 




